
το λυπημένο σύννεφο που γέρνει 
μεσ’ στη θολή ατμόσφαιρα: 
κρύβει σημάδια κακοκαιρίας, 
ανάριες φωνές συναγερμού 
στο απομεσήμερο του Ιουλίου. 


Οι λέξεις και ίο νόημά ιου$ στη 
δυστοπική κοινωνία 

Το πρώτο πράγμα που κάνει μια ολοκληρωτική 
κυβέρνηση, ένα φασιστικό καθεστώς προκειμένου να 
χειραγωγεί τους υπηκόους του είναι να διαστρεβλώνει 
το νόημα των λέξεων 

σεβ. 14 


Το πράσινο προσωπείο του φασισμού 

Η διατήρηση της καθαρότητας της φυλής, αλλά και η προ¬ 
στασία της από τα «ελαττωματικά γονίδια» που βλέπουν οι 
ναζί στις άλλες φυλές, χρησιμοποιείται ως δικαιολογία στην 
πιο αντιφατική «εφαρμογή φυσικών νόμων» που υπήρξε 


Ελληνικό ποδόσφαιρο και πολιτική 

Οι συνταγματάρχες γνώριζαν ότι ο χώρος του 
αθλητισμού και ιδιαίτερα του ποδοσφαίρου ήταν ένα 
πεδίο που μπορούσαν να εκμεταλλευτούν, έτσι ώστε 
να τους προσφέρει την ανοχή του λαού απέναντι στο 
μισητό καθεστώς τους. 

σεβ. 22 


«Όσοι το χάλκεον χέρι βαρύ του φόβου 
αισθάνονται, ζυγόν δουλείαν α§ έχωοιν» 


Γέντεμ ντα§ ζάινε... 

Σ τον απελπισμένο μια θηλειά ή μια 
σφαίρα, στον πεινασμένο ένα κάδο 
ή ένα πιάτο φακές στο συσσίτιο, 
στον απεργό μια επίταξη κι ένα φύλλο 
πορείας, στο μετανάστη σκάγια και μαχαι¬ 
ριές, στον πρεζάκια ένα σάντουιτς κι ένα 


ρόφημα σε κάποιο στρατόπεδο συγκέ¬ 
ντρωσης, στον οργισμένο νεολαίο γκλομπ 
και δακρυγόνα, στους αντάρτες πόλεων 
300 χρόνια φυλακή και μια νυχτερινή επί¬ 
σκεψη των ΕΚΑΜ, στους προλετάριους 
490ε μισθό. Στις τράπεζες όμως, μερικά 
δις ανακεφαλαιοποίηση, στο χρυσαυγίτη 
μια άδεια οπλοφορίας, στους επενδυτές 
ένα κόκκινο χαλί, στους αποχαυνωμένους 


ΟΕαιηρίοηδ Εεα^ιιε, μεγάλα γυαλιά ήλιου 
ή τούρκικά σίριαλ. Ο καπιταλισμός έχει 
για όλους. 

Η φράση «γέντεμ ντας ζάινε» 
ήταν γραμμένη στις πύλες γερμανικών 
στρατοπέδων συγκέντρωσης και μετα¬ 
φράζεται περίπου ως εξής: «στον καθένα 
ό,τι του αναλογεί-αξίζει». Οι εποχές μπο¬ 
ρεί να £ χουν αλλάξει, ο κυνισμός όμως της 


εξουσίας παραμένει το ίδιο ξεδιάντροπος. 
Ακολουθήστε μας στη σκιαγράφηση της 
«νέας μας εποχής», που μοιάζει όλο και 
περισσότερο μ’ αυτό που προέβλεψαν οι 
προφήτες-συγγραφείς των (όχι και τόσο 
τελικά) μυθιστορημάτων επιστημονικής 
φαντασίας. Η δυστοπία είναι εδώ, το μέλ¬ 
λον είναι παρόν. 

> Συνέχεια στην σελ.12 


διαβάστε 


) Όταν ο αργός θάνατος της 
Κρήτης βαφτίζεται ανάπτυξη 

σελ.3 

| Το χρόνιο σκηνικό τρόμου και 
εκμετάλλευσης στη Μανωλάδα 

σελ.5 

) Ο γαλατάς ήρθε στο γαλατι¬ 
κό χωριό 

σελ. 6 



) Βασανιστήρια κρατουμένων 
από τα ΕΚΑΜ στις ελληνικές 
φυλακές 


Το κράτος δεν είναι τίποτε, α§ γίνουμε τα πάντα 


σελ. 11 

) Οι σκοτεινοί ιππότες του 
βαθέος κράτους 

σελ. 13 

) Η αντίσταση μέσω της 

κοινωνίας του θεάματος 

σελ. 15 

) ΒοδΙοη’δ ΒΓαίπ\γαδΗ 

σελ.20 


Ο καταναλωτισμός έχει εκλαϊκεύσει και 
εξαπλώσει παντού τη δημοκρατία 
του σουπερμάρκετ, όπου ο πολίτης 
διαθέτει τη μεγαλύτερη ελευθερία επιλογής 
υπό τον όρο να καταβάλλει το αντίτιμο κατά 
την έξοδο από το κατάστημα. Οι παλιές ιδε¬ 
ολογίες έχουν χάσει το ουσιαστικό τους πε¬ 
ριεχόμενο κι έχουν καταντήσει διαφημιστικά 
χαρτοφυλάκια που εξυπηρετούν τους εκλεγ¬ 
μένους πολιτικούς να πολλαπλασιάσουν την 
πελατεία και την εξουσία τους. Η πολιτική, 
είτε αριστερή θέλει να λέγεται είτε δεξιά, δεν 
είναι παρά ένα σύστημα πελατειακό, όπου 


Πανελλαδική 
συνάντηση 
αντιφασιστικών 
ομάδων 

Πέμιιιη 27 Ιουνίου 
Κ α! άληψ ι) Ευαγγελιομο υ 
Ηράκλειο Κρήτης 




οι εκλεγμένοι προάγουν τα προσωπικά τους 
συμφέροντα κι όχι αυτά των πολιτών που 
υποτίθεται πως εκπροσωπούν, 
τα κράτη έχουν απολέσει το προνόμιο, που 
περηφανεύονταν ότι κατέχουν, να διαχειρί¬ 
ζονται τα δημόσια αγαθά. Το παραδοσιακό 
κράτος πάντοτε βέβαια ξάφριζε τους πολίτες 
για να γεμίζει το παγκάρι του επιβάλλοντας 
φόρους και δασμούς, από την άλλη όμως, 
διασφάλιζε και τη λειτουργία των δημοσίων 
υπηρεσιών, όπως η παιδεία, η υγεία, τα τα¬ 
χυδρομεία, οι συγκοινωνίες, τα επιδόματα 
ανεργίας, οι συντάξεις...Τα κράτη σήμερα 
είναι πλέον σκέτοι υπηρέτες των τραπεζών 
και των πολυεθνικών. Είμαστε έρμαια των 


διαχειριστών της χρεωκοπίας, που βιάζονται 
να στραγγίζουν και την τελευταία σταγόνα 
γρήγορου κέρδους με την υπερεκμετάλλευ- 
ση των πολιτών, των πολιτών που καλούνται 
να γεμίσουν, με αντάλλαγμα μια ζωή ολο¬ 
ένα και πιο επισφαλή, τον απύθμενο λάκκο 
του ελλείμματος που έσκαψαν οι τραπεζικές 
αγυρτείες. 

Το κράτος όχι μόνο δεν είναι πια σε θέση να 
ανταποκριθεί στις υποχρεώσεις του, αυτές 
που προκύπτουν από τους όρους του κοι¬ 
νωνικού συμβολαίου, αλλά επιπλέον κάνει 
κομμάτια ό,τι μπορούσε να εγγυάται τουλά¬ 
χιστον την επιβίωση. Κι όλ’ αυτά στο όνομα 
μιας τεράστιας απάτης που λέγεται δημόσιο 
χρέος. 

Η μοναδική αρμοδιότητα που έχει απομείνει 
στο κράτος είναι η αστυνομική καταστολή. Η 
μοναδική δικλείδα ασφαλείας του κράτους 
είναι να σπέρνει το φόβο και την απελπισία. 
Τα χειρίζεται πολύ αποτελεσματικά, επενδύ¬ 
οντας τα μ’ ένα είδος αποκαλυψιακής αχλής. 
Σκορπά τη φήμη ότι το αύριο θα είναι χειρό¬ 
τερο από το σήμερα. 

Δεν διεκδικώ το αδύνατο. Δεν απαιτώ τίπο¬ 
τα. Δεν με απασχολεί η ελπίδα ή η απελπι¬ 
σία. Θέλω μόνο να δω χειροπιαστή, στα χέ¬ 
ρια τα δικά μας και στα χέρια ολόκληρου του 
κόσμου, μια Διεθνή του ανθρώπινου είδους, 
που θα θάψει στο παρελθόν τον ετοιμοθάνα¬ 
το πολιτισμό του εμπορεύματος και το κόμμα 
του θανάτου που συσπάται και σκιρτά λίγο 
πριν ξεψυχήσει. 

Καοιιΐ Υαη6ΐ§6ΐη - 17 Ιουλίου 2010 

«Ας καώ, ας γίνω στάχτη 
σαν τον Κερέμ» 


ΐ^νοιντιοΝί 



από τοίχο στην Κωνσταντινούπολη 


Ο καπιταλισμός διασπά, εκμεταλ¬ 
λεύεται, ισοπεδώνει και εξοντώνει 
τα πάντα. Ένα καλό παράδειγμα 
είναι η Τουρκία, όπου ο άγριος καπιτα¬ 
λισμός έχει δημιουργήσει υδροκέφαλες 
μεγαλουπόλεις για να συσσωρεύονται οι 
εξαθλιωμένοι της υπαίθρου, μεγάλα τζάκια 
για να ελέγχουν την οικονομία, πολιτικούς 
για να υπηρετούν πιστά τα τζάκια. Έχει δη¬ 
μιουργήσει ουρανοξύστες για να στεγάσει 


τις επιχειρήσεις και παραγκουπόλεις για 
τους εργάτες. 

Κοντά στην πλατεία Ταξίμ, στο συμβολι¬ 
κό κέντρο της Πόλης, υπάρχει το πάρκο 
Γκεζί, που η τουρκική κυβέρνηση θέλει να 
γίνει ένα ακόμη εμπορικό κέντρο για το 
δ1ιορρίη§ ίΚεΓαργ των ευνοημένων του συ¬ 
στήματος, αφού οι άνθρωποι του μόχθου 
παλεύουν για την καθημερινή τους επιβί¬ 
ωση. 

Μερικοί άνθρωποι κατασκηνώνουν στο 
πάρκο για να αποτρέψουν το κόψιμο των 
δέντρων. Η καταστολή είναι ωμή και γί¬ 
νεται η σταγόνα που ξεχειλίζει το ποτήρι. 
Πρωτοφανείς ποσότητες χημικών σκοτώ¬ 
νουν έναν νέο άνθρωπο, τον Κερέμ, ασφα¬ 
λίτες βάζουν φωτιά στις σκηνές που έμεναν 
οι διαδηλωτές στο πάρκο, μηχανοκίνητα 
κατεβαίνουν στους δρόμους. 

Η οργή του κόσμου μετατρέπεται σε δρά¬ 
ση, συσπείρωση, οργάνωση, αντίσταση, 
αφύπνιση. Σκηνές εξέγερσης, γνώριμες σε 
μας εδώ, μόνο που εκεί υπάρχουν νεκροί 
από τους μπάτσους-δούλους ενός σάπιου 
συστήματος που καίει το τελευταίο του 
χαρτί, δολοφονώντας απροκάλυπτα πλέον 
τον λαό που το συντηρεί. 

Τα καθεστωτικά ΜΜΕ εξακολουθούν να 
μεταδίδουν το πρόγραμμά τους, επιβεβαι¬ 
ώνοντας άλλη μια φορά ποιος είναι ο ρό¬ 
λος τους και ποια τα αφεντικά τους. Καμία 
αλλαγή προγράμματος, καμία ενημέρωση, 


πλήρης αποσιώπηση. Ο λαός, αηδιάζοντας 
μαζί τους, αντιδρά άμεσα και αναλαμβάνει 
μόνος του την αντιπληροφόρηση, όπως 
μπορεί, κολλώντας χαρτιά με πληροφο¬ 
ρίες σε κτήρια, γράφοντας συνθήματα σε 
τοίχους, ηλεκτρονικούς και μη. Κάμερες 
καταγράφουν τη βία, την καταστολή και 
τη μεταδίδουν σε πραγματικό χρόνο. Η 
ενημέρωση έχει περάσει πλέον σε σίγουρα 
χέρια. 

Αν υποχρέωση των καθεστωτικών ΜΜΕ 
είναι να εκτελούν τις εντολές των αφεντι¬ 
κών τους, χρέος δικό μας είναι να κατα¬ 


στρέψουμε μια για πάντα και τα αφεντικά 
και τις σχέσεις εξουσίας που τα δημιουρ¬ 
γούν και τα συντηρούν. Αδέρφια μας είναι 
όσοι αντιστέκονται, όπου κι αν βρίσκονται! 
Όπως λέει και ο τούρκος ποιητής, ο Ναζίμ 
Χικμέτ στο ποίημά του Όπως ο Κερέμ”: 

Αν δεν καώ εγώ 

Αν δεν καείς εσύ 
Αν δεν καούμε εμείς 
Πώς θα γενούν τα σκοτάδια λάμψη; 

ι/ Σ.Ο. Απατρις Ηρακλείου 


Επί του πιεστηρίου 


χωρίς περίσκεψιν, δίχως αιδώ 


Α νέκαθεν οι ηγεμόνες, για να 
στραγγαλίσουν την ελευ¬ 
θερία περίμεναν τη στιγμή 
της εκδήλωσης μιας μεγάλης κρίσης, 
που οι ίδιοι προετοίμαζαν με σχο¬ 
λαστικότητα. Τότε, με το πρόσχημα 
της φροντίδας για τη «σωτηρία της 
πατρίδας» προτείνουν καταστροφι¬ 
κά μέτρα, που τα καλύπτουν με το 
πέπλο του «μονόδρομου», της ανα¬ 
γκαιότητας, του κατεπείγοντος, των 
περιστάσεων, της κακοδαιμονίας 
των καιρών... 

Εγκωμιάζοντας την αγνότητα των 
προθέσεών τους, εκφωνούν μεγάλα 
λόγια για την αγάπη τους προς το 
«δημόσιο» συμφέρον, με όρους πα¬ 
τρικής στοργής. Όταν βλέπουν ότι 
υπάρχει δισταγμός ή άρνηση για να 
γίνουν δεκτές οι αποφάσεις τους, 
φορούν αμέσως τις στρατιωτικές 
στολές, ξεσκουριάζουν τις αλυσίδες, 



ράβουν τα φίμωτρα και λαδώνουν τα 
όπλα 

Όταν βλέπουν ότι κανείς δεν έχει τη 
δύναμη να αντισταθεί, κι ο καθένας 
μόνος του αφήνεται στο έλεος των 
πραγμάτων, παρ’ όλο που δεν έχει κα¬ 
μιά αμφιβολία γι’ αυτό που κρύβουν 
τα μέτρα αυτά, τον επαινούν για την 

Η Άπατρις είναι εφημερίδα δρόμου που διανέμεται χωρίς αντίτιμο σε 
9 / / 14.000 φύλλα. Για την έκδοση του κάθε φύλλου, αλλά και για να μπορέσουμε 
_ να εκδίδουμε την εφημερίδα σε τακτά χρονικά διαστήματα, χρειάζεται να 

καλύπτεται ένα σημαντικό οικονομικό κόστος. Εφόσον κρίνετε ότι το εγχείρημα 
αξίζει τον κόπο, η οικονομική ενίσχυση της εφημερίδας θα ήταν μεγάλη βοήθεια για μας. Η 
ενίσχυση αυτή είναι βέβαια προαιρετική και ανάλογα με τις δυνατότητες σας. 


Επίσης, μπορούμε να σας στέλνουμε κάθε νέο φύλλο της εφημερίδας ταχυδρομικά, σε 
περίπτωση που επιθυμείτε να τη λαμβάνετε, καταβάλλοντάς μας τα έξοδα αποστολής. 

Μπορείτε να επικοινωνήσετε μαζί μας στο θιίπθϊΙ: 3ρ3ΐΝ5.ηθ\Μ5@9 Γη3 ·Ι·£° ηΓ| 

Θα βρείτε την ψηφιακή μορφή της εφημερίδας εδώ: Ηΐΐρ://ΐδδυυ.€0ΐη/3ρ3ΐΓΪδ_ηθννδ 

εφημερίδα δρόμου 

υπεύθυνος έκδοσης: Εΐα ΡαικΤιο 
επικοινωνία: αραΙπδ.η€\νδ@§Γηαί1.ςοηι 

Διανέμεται σε καταλήψεις, στέκια, 
ελεύθερους χώρους 

Αν επιθυμείτε να λαμβάνετε φύλλα της 
εφημερίδας, να συμβάλλετε στη 
διανομή της ή να μας στείλετε κάποιο 
κείμενο, επικοινωνήστε μαζί μας στο ειηαΐΐ. 


ΕΠΙΤΡΕΠΕΤΑΙ η αναδημοσίευση, 
η αναπαραγωγή, ολική, μερική ή 
περιληπτική ή κατά παράφραση ή 
διασκευή απόδοση του 
περιεχομένου της εφημερίδας με 
οποιονδήποτε τρόπο, ηλεκτρονικό, 
μηχανικό, φωτοτυπικό, 
ηχογράφησης ή άλλο, χωρίς 
προηγούμενη γραπτή άδεια του 
εκδότη. 


“ώριμη” στάση του, καλύπτοντας με 
τα φύλλα του ψέματος την παγίδα 
που έσκαβαν, και περιμένουν να πέ¬ 
σει μέσα. Η παγίδα αποκαλύπτεται 
όταν δεν υπάρχουν πλέον χρονικά 
περιθώρια για να αποφευχθεί: τότε, 
σαν το ελάφι που πέφτει μέσα στα 
δίχτυα τα κρυμμένα κάτω από τα 
φυλλώματα, παλεύει για να τα σπά¬ 
σει και το μόνο που καταφέρνει είναι 
να μπλέκεται περισσότερο. 

Σκέψου όμως και κάτι διαφορετικό: 
είναι καλύτερα να ζεις μια μέρα σαν 
λιοντάρι δείχνοντας τα νύχια σου, 
παρά δέκα χιλιάδες μέρες σαν ελάφι 
σπάζοντας τα κέρατά σου. Γιατί όταν 
θέλεις ν’ αλλάξεις κάτι για να ελευ¬ 
θερωθείς από την παγίδα, ξεσκίζεις 
τα δίχτυα που έχεις παγιδευτεί. 





« Οι προβλέψεις ότι θα 
καιγόταν η Αθήνα στις 
διαδηλώσεις δεν επιβε¬ 
βαιώθηκαν. Οι άνθρωποι 
έχουν γίνει σιωπηλοί γιατί 
βλέπουν φως στην άκρη 
του τούνελ» 

Τάδε έφη Γιάννης Στουρ- 
νάρας υπουργός οικονο¬ 
μικών σε συνέντευξή του 
στη Γερμανική εφημερίδα 
ΡΓωιΕίιΐΓΐα: ΑΠ^επιεΐηε Ζεΐΐυη§ 5/5/2013 

> Σχόλιο: Τι δεν κατάλαβες ρε πολίτη αυτής της χώρας; 
Αφού πρώτα ακόνισες το μαχαίρι για λογαριασμό τους, 
μετά τους το έδωσες με χαρά και με περισσότερη χαρά 
τέντωσες τον λαιμό σου για να στον κόψουν σιγά σιγά κι 
εσύ δεν βγάζεις ούτε καν αυτό: Το τελευταίο βέλασμα του 
προβάτου όταν το σφάζουν 



' Τ ' η εφημερίδα * 

ΑΠΑΤΡΙί 

διανέμεται πανελλαδικά: 

Βόλος 

Κατάληψη Ματσάγγου 

Θ 

Θεσσαλονίκη 

Ανευ Αρχών 
© 

Αθήνα 

Κ*ΒΟΞ 

Βίλα Ζωγράφου 
© 

Πάτρα 

Κατάληψη 

Μαραγκοπούλειο 


Άλλη μια μέρα Τοξική 

Ζούμε σε έναν κόσμο κυνικό και στατικό, που κάθε μέρα θρέφει μόνο την μιζέρια 
Και το σιχάθηκα να είμαστε εδώ, όταν τριγύρω μας υπάρχουν τόσα χέρια 
Χέρια που μοιάζουνε και δεν μας βγάζουνε μαχαίρια, χέρια που ξέρουν την ζωή και 
Θέλουν να νιώσουνε πως όλοι ξέρουμε να ζούμε, την κάθε μας μικρή στιγμή 
Τέλος το όνειρο και πάλι είμαστε μόνοι, στο μόνο μέρος που υπάρχει η ζωή 
Αυτή την νύχτα ας αγγίξουμε και κάποιον, γιατί φοβάμαι θα είναι η μόνη μας στιγμή 
Όλοι μας μοιάζουμε και δεν το ξέρουμε ρε φίλε, όλοι ζητάνε την ζωή και 
Θέλουν να νιώσουνε πως όλοι ξέρουμε να ζούμε, την κάθε μας μικρή στιγμή» 
(Τιΐξ- Η ζωή είναι στιγμές 2003) 

Ο θάνατος του Οεοτ^ε ΚαηΙ. Ο Γιώργος ήταν κιθαρίστας της <3ΐγ 
ριιηΕ μπάντας Πάρκινσονς από τη Πάτρα. Τα τελευταία χρόνια έγρα¬ 
φε και κυκλοφορούσε μόνος τους δίσκους κάτω από το όνομα ΤΙΘΟ. 
Ο Γιώργος Κανταρτζόπουλος ανακάλυψε τον Απρίλιο του 2012 ότι 
έχει μια σπάνια περίπτωση λεμφώματος ποπ Ηοά^Εΐπ με εξέλιξη σε 
κεντρικό νευρικό σύστημα και εγκέφαλο. Πάλεψε με την ασθένεια 
μέχρι το τέλος και πάντα με αξιοπρέπεια. Ο Γιώργος ήταν ένας από 
αυτούς που είχαν δημιουργήσει την ιστοσελίδα Όΐγιηιΐδίο.θΓ§ ήταν 31 
ετών. Ο Γιώργος πέθανε,τη Τρίτη το πρωί στις 7 η ώρα. Τάφηκε στο 
νεκροταφείο του αγίου Κωνσταντίνου, στα Ροΐτικα της Πάτρας. Καλό 
ταξίδι φίλε θα σε θυμόμαστε μέσα από τη μουσική σου. 

ΐ/ Ι§ίΙΐ1Γ 

ΑΠΑΤΡΙΣ 

εφημερίδα δρόμου 


! ΕΝΑΝΤΙΑ ΣΤΟΥΣ ΠΑΕΙΣΤΗΡΙΑΣΜΟΥΣ - ΠΟΡΤΑ ΣΤΟΥΣ ΤΡΑΠΕΖΙΤΕΣ 


πως έχουμε γράψει κι άλλη φορά 
μέσα από τις σελίδες της Άπατρις, 
μας ενδιαφέρουν και προβάλ¬ 
λουμε όλους τους αγώνες που στέκονται 
μαχητικά απέναντι στους δυνάστες της 
ζωής μας, ακόμα κι αν οι αγώνες αυτοί είναι 
μερικοί, αποσπασματικοί ή εκπορεύονται 
από άλλους πολιτικούς φορείς - αρκεί να 
χαρακτηρίζονται από την αλληλεγγύη 
στους πληττόμένους από την «κρίση» 
συνανθρώπους μας ανεξάρτητα από την 
καταγωγή, το χρώμα τους κλπ και να μη 
διεκδικούν το ρόλο του κηδεμόνα - δια¬ 
μεσολαβητή τόσο για τους συμμετέχοντες 
όσο και για όσους υπερασπίζονται. 

Με βάση λοιπόν το σκεπτικό αυτό, κα¬ 
θώς και το άμεσο ενδιαφέρον μας για τα 
τεκταινόμενα σε τοπικό επίπεδο, καταγρά¬ 
φουμε ως ενθαρρυντική και αξιοσημείωτη 
τη δράση της «Συνέλευσης πολιτών για τη 
λαϊκή στάση πληρωμών», που εδώ και μερι¬ 
κές εβδομάδες προβαίνει μεταξύ άλλων σε 
τακτικές δράσεις αποκλεισμών του Ειρηνο¬ 
δικείου Ηρακλείου ώστε να εμποδίζονται οι 
τράπεζες να βγάζουν στο σφυρί το βιος και 
τις περιουσίες ιδιωτών οφειλετών τους. 

Η «Συνέλευση για τη λαϊκή στάση πληρω¬ 
μών» συστάθηκε στην πόλη μας τον περα¬ 
σμένο Μάρτιο, μέσα από την πρωτοβουλία 


πολιτών που συμμετείχαν στις κινητοποιή¬ 
σεις των πλατειών και σε λαϊκές συνελεύ¬ 
σεις γειτονιών. Πέρα από την προπαγάνδιση 
της μαζικής στάσης πληρωμών σε Εφορίες 
και ΔΕΚΟ, κάθε Τετάρτη (και γενικά όποτε 
υπάρξει ενημέρωση για επικείμενο πλει- 
στηριασμό), αποκλείει δυναμικά την είσοδο 
του Ειρηνοδικείου ώστε να μην μπορέσουν 
να εισέλθουν οι εντεταλμένοι δικαστικοί 
επιμελητές και δικηγόροι, προκειμένου να 
διεξαγάγουν τη διαδικασία ξεπουλήμα¬ 
τος και αρπαγής των περιουσιών πολλών 
συμπολιτών μας που χρωστούν στους 
νόμιμους τοκογλύφους. Τονίζεται από τα 
μέλη της ίδιας της συνέλευσης ότι αυτές οι 
δυναμικές παρεμβάσεις γίνονται μόνο όταν 
οι σχετικές υποθέσεις αφορούν τράπεζες 
και ιδιώτες (και όχι βέβαια ιδιώτες μεταξύ 
τους, για διαμάχες που δεν έχουν να κάνουν 
με τις επιπτώσεις της «κρίσης» στη ζωή του 
κόσμου). 

Ανάλογες δράσης λαμβάνουν χώρα και σε 
Χανιά - Ρέθυμνο, αυτή τη φορά οργανωμέ¬ 
νες από τους επαγγελματικούς φορείς των 
εν λόγω πόλεων (όπως το Επιμελητήριο Ρε- 
θύμνου), που προσπαθούν έτσι να προστα¬ 
τέψουν τα χρεωμένα μέλη τους. Μάλιστα, 
σύμφωνα με δήλωση του αντιπροέδρου του 
Επιμελητηρίου Ρεθύμνου, ενώ τον προη¬ 
γούμενο καιρό γίνονταν 4-5 πλειστηρια- 


τ- 


?<ΗΑΧΦ<ΪΑ 

κατυ τσ 



σμοί την εβδομάδα (οι οποίοι ανακόπηκαν 
επιτυχώς), τις τελευταίες εβδομάδες δεν 
έχει ανακοινωθεί κανένας. 


Σε καιρούς όχι απλώς «χαλεπούς» αλλά 
ζοφερούς, κι ενόσω για την ώρα φαίνεται 
να κυριαρχεί μια εικόνα παραλυσίας από 
πλευράς της μεγάλης πλειοψηφίας των 
πολιτών και των όποιων συλλογικοτήτων/ 
φορέων τους, ένα μήνυμα ότι κάποιοι λίγοι 
δεν παραδίδονται αλλά επιμένουν να αντι¬ 
στέκονται στην ισοπέδωση της ζωής μας 
και μάλιστα μέχρι στιγμής με χειροπιαστά 
αποτελέσματα, είναι νευραλγικής σημασίας 
για όλους/ες μας. Όταν μάλιστα αφενός 
οι κινητοποιήσεις αναλαμβάνονται από 
αυτοοργανωμένες πρωτοβουλίες πολιτών 
όπως στο Ηράκλειο και αφετέρου χαρακτη¬ 
ρίζονται από την άμεση δράση, έχουμε ένα 
παραπάνω λόγο να τις προβάλλουμε και να 
τις υποστηρίζουμε. 


Καλούμε όλους τους συμπολίτες μας να 
συνδράμουν (και) αυτή την πτυχή του αγώ¬ 
να ενάντια στη σκλαβιά που μας οδηγούν, 
με την ενεργό παρουσία τους στις συγκε¬ 
κριμένες δράσεις. Οι τελευταίες (τουλάχι¬ 
στον για το Ηράκλειο για το οποίο είμαστε 
σε θέση να γνωρίζουμε καθότι συμμετέ¬ 
χουμε κι εμείς) γίνονται κάθε Τετάρτη στις 
15.30 έξω από το Ειρηνοδικείο Ηρακλείου 
(αρχή οδού'Εβανς, όπου και η λέσχη αξιω¬ 
ματικών), αφού οι πλειστηριασμοί γίνονται 
από ώρα 16.00 ως 17.00. 

Για περισσότερες πληροφορίες όπως και 
για ενημέρωση σχετικά με επικείμενους 
πλειστηριασμούς και δράσεις, μπορείτε να 
επισκέπτεστε το Β1ο§ της «Συνέλευσης για 
τη λαϊκή στάση πληρωμών»: 

\ν\ν\ν. Ιαί1ίί$ία$ίρΗνοΐηοη.\νοΐ’άρΐ’ε$$. ωηι 

Τέλος, παραθέτουμε ένα χαρακτηριστικό 
απόσπασμα από ανακοίνωση της Συνέλευ¬ 
σης: 

«Να πούμε “ναι ” στον κοινό αγώνα - να 
καταργήσουμε στην πράξη τα μνημόνια! Δε 
θ’ αφή σου με κυβέρνηση , κεφάλαιο , ΕΕ, ΔΝΤ 
να μας οδηγήσουν στην καταστροφή! Με 
αγώνες διάρκειας στη δουλειά , στη γειτονιά , 
στις σχολές , μπορούμε να νικήσουμε!» 

ι/ Ανέστιος 


■! Αιαμετακομιστικό λιμάνι στο Τυμπάκι. 

Όταν ο αργό$ θάνατοί τη$ Κρήτης 
βαφτίζεται ανάπτυξη 


Τ ο θέμα είναι λίγο-πολύ γνωστό, ο υπουργός 
εμπορικής ναυτιλίας Μ. Κεφαλογιάννης 
Έχει την λαμπρή ιδέα να ξεπουλήσει μια 
ολόκληρη περιοχή της Κρήτης με σκοπό την δη¬ 
μιουργία σε αυτήν ενός τεράστιου διαμετακομιστι- 
κού λιμανιού για πλοία χωριτικότηταςί0.000 εμπο- 
ρευματοκιβωτίων(κοντέινερς), που θα διακινούν 1 
με 2 εκατομμύρια κοντέινερ ετησίως. 

Με γνώμονα την εξυπηρέτηση εφοπλιστικών και 
συναφών συμφερόντων, αλλά και την προσωπική 
υπεραξία του ίδιου του υπουργού κατατίθεται ένα 
καταστροφικό σχέδιο για τον κόλπο της Μεσσα- 
ράς. 

Η πρόταση-πακέτο πλασάρεται με το γνωστό πε¬ 
ριτύλιγμα των καλών προθέσεων για την οικονομι¬ 
κή ανάπτυξη του τόπου. Οι ντόπιοι υποστηρικτές 
τού έργου φυσικά και δεν είναι τυχαίοι. 

Η πραγματικότητα είναι ότι το ξεπούλημα της συ¬ 
γκεκριμένης περιοχής θα σημαίνει την αλλοίωση 
της τωρινής καθημερινότητας σε όλο το πλέγμα 
των κοινωνικών, οικονομικών, πολιτιστικών σχέσε¬ 
ων και δεδομένων. Ένας τόπος που ζει ουσιαστικά 
από τη γη και τον τουρισμό θα μετατραπεί σε ένα 
λιμάνι τέρας, ένα απέραντο εργοτάξιο , ένα μνη¬ 
μείο περιβαλλοντικής καταστροφής. Η ήπια μορφή 
και δομή των όποιων βιοποριστικών τουριστικών 
εργασιών θα εξαφανιστεί μαζί με τις φυσικές ομορ¬ 
φιές και την ιστορικότητα του τόπου. Αντ’ αυτού 
υπόσχονται διεθνή προβολή μέσω του λιμανιού . 
Ποιος όμως θα έρθει να θαυμάσει μια χαβούζα από 
τσιμέντο και ατσάλι; 

Οι «από πάνω» λένε πως θα σεβαστούν τη γνώμη 
των κατοίκων. Έχουμε την τύχη και την επιλογή να 
έχουμε μνήμη. Και αυτή μας λέει ότι αυτά τα λόγια, 
εκτός από ψεύτικα έχουν καταντήσει πλέον και 
βαρετά. Τα ίδια ακριβώς λόγια- υποσχέσεις είχαμε 
ακούσει και στην περίπτωση της Γαυδοπούλας. Σε 
ένα αντίστοιχο σχεδιασμό, τα τότε αφεντικά επι¬ 
θυμούσαν, για τα φράγκα βεβαίως, να μετατρέ¬ 
ψουν τη Γαυδοπούλα σε σταθμό ανεφοδιασμού 
για τάνκερς (σε βενζινάδικο δηλαδή) και να αφα¬ 
νίσουν από το χάρτη το συγκεκριμένο νησάκι, και 
την Γαύδο, αδιαφορώντας για την ανυπολόγιστη 
οικολογική καταστροφή στα νότια παράλια της 
Κρήτης. Η Γαυδοπούλα (όπως και ο κόλπος της 
Μεσσαράς) προστατεύεται από το περιβαλλοντικό 


πρόγραμμα «ΝαΐιίΓα 2000», κάτι που δε φαίνεται να 
τους απασχόλησε καθόλου. Η τοπική κοινωνία των 
γύρω περιοχών αλλά και το σύνολο των Χανιωτών 
ήταν αυτοί που αγωνίστηκαν και έθεσαν φραγμούς 
στις επιδιώξεις τους. Με την αντίσταση τους υπο¬ 
χρέωσαν το νομαρχιακό συμβούλιο των Χανίων να 
απορρίψει με συντριπτική πλειοψηφία την μελέτη 
και το συμβούλιο επικράτειας να κλείσει την υπό¬ 
θεση. Αυτό ακριβώς πρέπει να γίνει και σε αυτήν 
την περίπτωση. 

Και εδώ έχουν αρχίσει να ακούγονται οι πρώτες 
φωνές αντίστασης. Μέσα στην σύγχυση των υπο¬ 
σχέσεων της εξουσίας υπάρχουν άνθρωποι που 
προσπαθούν να δουν καθαρά τι μέλλον κρύβουν 
τα «δώρα των αρχόντων». 

Επομένως το σενάριο για το λιμάνι, καλά θα κά¬ 
νουν να το κρύψουν στα συρτάρια τους. Είναι 
γνωστό ότι η Κρήτη θεωρείται ακριβό φιλέτο και 
«μαγαζί γωνία». Η γεωγραφική θέση της Κρήτης 
αποτελεί κόμβο στρατηγικής σημασίας και γι’ αυτό 
έχει αποτελέσει στόχο στρατιωτικών και οικονο¬ 
μικών συμφερόντων. Κι αν τη θέση των ένστολων 
παίρνουν τώρα κουστουμαρισμένοι, χαριτωμένοι 
και αδηφάγοι επιχειρηματίες και πολιτικοί με τίπο¬ 
τα δεν μπορεί να καλυφθεί η ομοιότητα των κατα¬ 
στροφικών τους σχεδίων. 

Μένει λοιπόν να οργανωθούμε συλλογικά για να 
τα ανατρέψουμε. 

ΟΤΑΝ Ο ΑΝΘΡΩΠΟΣ ΚΑΤΑΣΤΡΕΨΕΙ ΓΗ 
ΘΑΛΑΣΣΑ ΚΑΙ ΑΕΡΑ ΘΑ ΚΑΤΑΛΑΒΕΙ ΠΩΣ 
ΤΟ ΧΡΗΜΑ ΔΕΝ ΤΡΩΓΕΤΑΙ.... 

Ο ΠΟΛΙΤΙΣΜΟΣ ΤΗΣ ΜΟΛΥΝΣΗΣ ΔΕΝ 
ΚΑΘΑΡΙΖΕΤΑΙ, ΑΝΑΤΡΕΠΕΤΑΙ 
ΟΧΙ ΣΤΗΝ ΚΑΤΑΣΚΕΥΗ ΔΙΑΜΕΤΑΚΟΜΙΣ- 
ΤΙΚΟΥ ΚΕΝΤΡΟΥ ΚΟΝΤΕΪΝΕΡ ΣΤΟ ΤΥ- 
ΜΠΑΚΙ 

*/ Κατάληψη Ευαγγελισμού, 

Θεοτοκοπούλου 18 Ηράκλειο 

* το κείμενο είχε δημοσιευτεί το 2007 όταν η τότε κυ¬ 
βέρνηση με μπροστάρη τον Κεφαλογιάννη είχε φέρει για 
πρώτη φορά στο προσκήνιο το θέμα της κατασκευής του 
λιμανιού στο Τυμπάκι 


► Χανιά: Ασυνείδητοι αντιφασί¬ 
στες μολύνουν τη θάλασσα των 
Χανίων με μη ανακυκλώσιμα 
απόβλητα. 

Απαράδεκτη και καταδικαστέα η 
άνευ στοιχειώδους οικολογικής 
συνείδησης πράξη ορισμένων 
αντιφασιστών στα Χανιά να 
ρίξουν στη θάλασσα τον χανιώτη 
υποψήφιο βουλευτή της Χρυσής Αυγής Στυλιανό Βλαμάκη. 

Χανιά 3 Απριλίου - Του ανταποκριτού μας 

Έντονη ήταν και η διαμαρτυρία των ψαράδων, οι οποίοι μάλιστα 
ανακοίνωσαν πως θα προσφύγουν στη Δικαιοσύνη, γιατί πλέον 
είναι αναγκασμένοι να ρίχνουν τα δίχτυα τους σε άλλους μακρινούς 
ψαρότοπους, μέχρι να αποκατασταθεί η ρύπανση των υδάτων που 
προκάλεσε ο χρυσαυγίτης υποψήφιος. 

«Κανένας άνθρωπος δεν πρόκειται να αγοράσει ψάρια που αλιεύθη- 
καν σε νερά που κολύμπησε χρυσαυγίτης» δήλωσε γεμάτος οργή ο 
πρόεδρος του συλλόγου μέσης και παράκτιας αλιείας Χανίων Νικό¬ 
λαος Σκαμνάκης. 

Ήδη ο Δήμος ξεκίνησε να συγκεντρώνει χρήματα για τη διαχείριση 
αυτού τους είδους των αποβλήτων, μέσω της κατασκευής μιας ειδικής 
ευρύχωρης και φιλικής προς το περιβάλλον Πηγάδας. 

ΐυΝΟΙΕ-ΚεροΓί 


ιικρα 

ιεγάλα 

τοπικά 

νέα 


► Χανιά. Δολοφονική επίθεση χρυσαυγιτών σε μετανάστες και 
βασανισμός τους από αστυνομικούς 

Τα ξημερώματα του Σαββάτου 11/5, 3 μαροκινοί μετανάστες δέχτη¬ 
καν δολοφονική επίθεση από χρυσαυγίτες,με την πλήρη κάλυψη της 
αστυνομίας, και αργότερα βασανίστηκαν στο αστυνομικό τμήμα. 
Συγκεκριμένα, περίπου στις 2:30πμ,οι μετανάστες περπατούσαν στο 
Παλιό Λιμάνι όπου και τους σταμάτησε περιπολικό της αστυνομίας 
για να τους κάνει έλεγχο.Κατά τη διάρκεια του ελέγχου οι αστυ¬ 
νομικοί έβριζαν τους μετανάστες και μετά από λίγο τους άφησαν 
ελεύθερους.Μόλις απομακρύνθηκε το περιπολικό, από διπλανό μπαρ 
βγήκαν 10 φασίστες (ένας είχε πλησιάσει τους αστυνομικούς πριν και 
είχε συνομιλήσει μαζί τους) και αφού ρώτησαν τους μετανάστες από 
πού κατάγονται,άρχισαν να τους χτυπούν άγρια ενώ εμπόδιζαν και 
περαστικούς να πλησιάσουν.Τον ένα μετανάστη,μάλιστα,παρ’ όλο 
που είχε πέσει στο έδαφος ημιλιπόθυμος,συνέχιζαν να τον κλωτσάνε 
στο σώμα και στο κεφάλι.Ατάραχοι οι νεοναζί γύρισαν πίσω στο μπαρ 
ενώ ωστόσο είχε καλεστεί η αστυνομία και έφτασαν 2 περιπολικά(το 
ένα ήταν αυτό που είχε ελέγξει νωρίτερα τους μετανάστες).Αυτόπτες 
μάρτυρες μπήκαν στο μπαρ ΜΑΖΙ με τους αστυνομικούς για να τους 
δείξουν τους δράστες ,όπου όταν αναγνωρίστηκε ένας από αυτούς,οι 
υπόλοιποι άρχισαν να προπυλακίζουν και να απειλούν τους μάρτυρες. 
Οι αστυνομικοί φυσικά έμειναν άπραγοι!Στη συνέχεια,οι μετανάστες 
μαζί με 2 αυτόπτες μάρτυρες πήγαν στο αστυνομικό τμήμα.Εκεί οι 
αστυνομικοί αρνιόντουσαν πεισματικά να γίνει καταγγελία και μόνο 
μετά από προτροπή ντόπιου φιλικού προσώπου του ενός μετανάστη 
να πάνε κατευθείαν στον εισαγγελέα,δέχτηκαν να πάρουν καταθέ- 
σεις.Μάλιστα συνέλαβαν και τους 2 μετανάστες επειδή δεν είχαν 
χαρτιά, τους οποίους άφησαν όμως ελεύθερους το πρωί.Η επίθεση 
των ναζιστών,βέβαια,δεν καταγράφηκε ποτέ στα συμβάντα της αστυ¬ 
νομίας.... Ακόμα πιο σοβαρή είναι η καταγγελία των μεταναστών ότι 
κατά την παραμονή τους στο τμήμα αστυνομικοί τους γρονθοκόπη- 
σαν στο πρόσωπο. 

ΑΠΑΤΡΙ* 

εφημερίδα δρόμου 


Οι φασίστες γίναν και επίσημα μπάτσοι και ασκουν πολιτικέ^ διώξεις 


Τ α γεγονότα όπου αντιφασίστες έστει¬ 
λαν τους χρυσαυγίτες στο νοσοκο¬ 
μείο και το Βλαμάκη στη θάλασσα 
είναι λίγο-πολύ γνωστά (2/4). Αυτό που δεν 
είναι γνωστό ή τουλάχιστον μοιάζει “λογικό” 
είναι το τί επακολούθησε. Όταν οι μπάτσοι 
έφτασαν στο παλιό λιμάνι βρήκαν τους φα¬ 
σίστες να ωρύονται ματωμένοι και θαλασσο¬ 
δαρμένοι. Εκείνη την ώρα, εντελώς τυχαία, 
περνά συνδικαλίστρια δασκάλα με αντιφασι¬ 
στική δράση. Οι φασίστες, για να ξεπλύνουν 
την ντροπή, την κατηγορούν ότι “υποκίνησε 
τους αντιφασίστες” και οι μπάτσοι (ω! τι έκ¬ 
πληξη) την προσαγάγουν μαζί με κάποιους 
φασίστες, αφού πρώτα προσπαθούν να ηρε¬ 
μήσουν φιλικά τον Βλαμή, όπως τον φωνά¬ 
ζουν. 

Στην ασφάλεια οι μπάτσοι κωλυσιεργούν 
εσκεμμένα και με την αιτιολογία ότι περιμέ¬ 
νουν να ξεμεθύσουν οι φασίστες ,καθυστε¬ 


ρούν να τους πάρουν κατάθεση. Κρατώντας 
έτσι εκδικητικά τη δασκάλα. Τελικά οι φασί¬ 
στες μηνύουν τη δασκάλα και 5 ακόμα άτομα 
για την επίθεση εναντίον τους. 

Το θέμα είναι ότι οι μηνύσεις έγιναν με πλήρη 
καταγραφή των στοιχείων αυτών των 5 ατό¬ 
μων που δεν βρίσκονταν στην ασφάλεια. Οι 
φασίστες δηλαδή γνώριζαν πλήρη ονόματα, 
διευθύνσεις, αριθμούς ταυτοτήτων κτλ (μάλ¬ 
λον θα ήταν μεθυσμένοι). Είναι προφανές 
λοιπόν πως η ίδια η ασφάλεια έδωσε τα ονό¬ 
ματα και τα στοιχεία και είπε στους φασίστες 
“μηνύστε αυτούς”. Σε αυτό συνηγορεί και 
κάτι ακόμα. Τα 4 από τα 5 συγκεκριμένα άτο¬ 
μα που μηνύθηκαν είναι ήδη εμπλεκόμενοι 
στο μηχανισμό των πολιτικών διώξεων που 
ασκήθηκαν, μόλις λίγο καιρό πριν, για διά¬ 
φορες παλαιότερες πολιτικές κινητοποιήσεις 
(κατάληψη της περιφέρειας 2012, παρέλαση 
28ης του 2011 και διαδήλωση που καταστρέ¬ 


φει τα γραφεία ντόπιων βουλευτών το καλο¬ 
καίρι του 2011). 

Επομένως εκτός από τη γνωστή (και “αντι”- 
συστημική) συνεργασία μπάτσων και φασι¬ 
στών, αφού οι μπάτσοι καθοδήγησαν τους 
φασίστες για το ποιους να μηνύσουν, έχουμε 
και ένα άλλο στοιχείο. Το κράτος και η ασφά¬ 
λεια όχι μόνο συνεχίζουν τη βιομηχανία των 
πολιτικών διώξεων, αλλά σε δομική συνερ¬ 
γασία με τους φασίστες την αναβαθμίζουν, 
εντάσσοντας τους φασίστες στο μηχανισμό 
των πολιτικών διώξεων ως κατήγορους απέ¬ 
ναντι σε αγωνιστές. Κι αυτό γιατί με αυτόν 
τον τρόπο οι μπάτσοι απαλλάσσονται, του¬ 
λάχιστον επικόινωνιακά, από την ευθύνη να 
αναλάβουν ακόμα μια υπόθεση πολιτικής 
δίωξης, αφού βάζουν τους φασίστες να το 
κάνουν και ταυτόχρονα το παρουσιάζουν 
ως ένα τυπικό γεγονός αλληλομηνύσεων σε 
περίπτωση συμπλοκής. Και αυτό είναι άλλο 


ένα σημείο αναβάθμισης του παρακρατικού 
ρόλου των φασιστών. Ας μην εκπλαγούμε 
εάν φασίστες -ως αγανακτισμένοι πολίτες- 
καταδίδουν πχ εκπαδευτικούς αγωνιστές 
για ανάρμοστη συμπεριφορά ώστε να παρα- 
πεμφθούν στα πειθαρχικά συμβούλια, όπως 
προβλέπει ο νέος πειθαρχικός κώδικας των 
δημοσίων υπαλλήλων. Αλλωστε και μπάτσοι 
και φασίστες έπρεπε με κάποιο τρόπο να απα¬ 
ντήσουν στο στραπάτσο που έφαγαν. Οι μεν 
κατατροπώθηκαν και ξεφτιλίστηκαν και οι δε 
απέτυχαν να προστατεύσουν τα πρωτοπα- 
λίκαρά τους. Ίσως την επόμενη φορά οι φα¬ 
σίστες να βγουν για περιπολία με τις στολές 
των μπάτσων ή έστω τουλάχιστον αν είναι 
να σταλούν νέα χαρτιά για διώξεις μπορεί να 
έχουν την υπογραφή της χρυσής αυγής. 

*/ βλάσσης 


Οι καταστηματάρχες, 
οι φασίστες και η αγία 
κατανάλωση 


“Με αυτό το περιστατικό όμως, που όλοι μας ελπίζουμε ότι θα εί¬ 
ναι το τελευταίο, αμαυρώνεται η εικόνα του ενετικού λιμανιού και 
γενικότερα του τουρισμού των Χανίων που παλεύουμε με νύχια 
και με δόντια να το ανεβάσουμε” 

(απόσπασμα δήλωσης του προέδρου του Συλλόγου Καταστη¬ 
ματαρχών Ενετικού Λιμανιού, Σταύρου Μαρινάκη ΧΝ 4/4) 

“...ο Εμπορικός σύλλογος Χανίων απευθύνει έκκληση προς όλες 
τις πολιτικές δυνάμεις και φορείς για αποφυγή ενεργειών και 
συγκεντρώσεων στο κέντρο της πόλης κατά τις επίσημες ώρες 
λειτουργίας της εμπορικής αγοράς των Χανίων. Η τουριστική πε¬ 
ρίοδος και η δυσμενής οικονομική κατάσταση των επιχειρήσεων 
της πόλης, δεν επιτρέπει κανενός είδους ενέργειες που μπορεί να 
δημιουργήσουν επιπλέον κώλυμα στην απρόσκοπτη πρόσβαση 
των καταναλωτών στα καταστήματα και στην δημιουργία κακών 
εντυπώσεων στους επισκέπτες του τουρισμού” 

(απόσπασμα ανακοίνωσης του εμπορικού συλλόγου χανίων, 
ΠαδΚηεΥΥδ 25/5) 

Τ ι μας λένε λοιπόν εδώ τα όργανα εκπροσώπησης των 
εμπόρων-καταστηματαρχών των χανίων; Το πρώτο 
απόσπασμα της δήλωσης του Μαρινάκη αφορά το 
περιστατικό όπου αντιφασίστες ξυλοφόρτωσαν τάγμα εφό¬ 
δου της χρυσής αυγής και πέταξαν στη θάλασσα του παλιού 
λιμανιού τον ντόπιο φυρερίσκο της Στέλιο Βλαμάκη (2/4). 
Αν διαβάσει κανείς ολόκληρη τη δήλωση δε θα βρει ούτε μια 
λέξη για τους φασίστες, τις προκλήσεις και τις επιθέσεις σε 
μετανάστες που έκαναν λίγο πριν σταλούν στο νοσοκομείο. 
Δε θα βρει ούτε μια λέξη για τους αντιφασίστες και τους λό¬ 



Κοινωνικό Ιατρείο 
Αλληλεγγύης Ηρακλείου 

Πρόγραμμα λειτουργίας: 

(μόνο με ραντεβού) 

I § Παθολογίας/Γενικής Ιατρικής Υποστήριξης: 

Τρίτη & Τετάρτη, 18:00 - 21:00 

§ Ψυχοκοινωνικής Υποστήριξης: 

Παρασκευή, 18:00 - 21:00 

§ Παιδιατρικής Υποστήριξης: 

Σαββάτο, 10:00-13:00 

Ραντεβού κλείνονται στο τηλέφωνο: 2813008525, 
καθημερινά 10:00-12:00 κι επιπλέον κάθε Τρίτη, 
Τετάρτη, Παρασκευή 18:00-21:00 και κάθε Σάββατο 
10:00-13:00. 

Διεύθυνση: κτήρια Πανεπιστημίου Κρήτης 
(Πτέρυγα Μ), Λεωφόρος Κνωσού. 


γους που ξυλοφόρτωσαν τους νεοναζί. Και εννοείται πως δε 
θα βρει ούτε μια λέξη για την άνοδο του φασισμού και του 
κοινωνικού κανιβαλισμού. Το μόνο που θα βρει είναι “του¬ 
ρισμός”, “πλήγμα της εικόνας του παλιού λιμανιού”, “ασφά¬ 
λεια”, “ανάγκη για αστυνόμευση” και φυσικά “πάταξη του 
παραεμπορίου”. Ένα καθαρά πολιτικό γεγονός (σύγκρουση 
αντιφασιστών με φασίστες) παρουσιάζεται ως απολιτικό 
“δυσάρεστο περιστατικό”. Κι όμως τίποτα στις δηλώσεις του 
Μαρινάκη δεν είναι απολιτικό. Είναι η υπεράσπιση της κερ¬ 
δοφορίας της τουριστικής, της ιδιοκτησίας, της ασφάλειας, 
της νομιμοφροσύνης. Είναι τα αποκλειστικά συμφέροντα του 
εμπορικού κόσμου, που όταν βέβαια βρουν συμπαραστάτες 
δεν υπάρχει κανένα πρόβλημα να συνταχθούν και με “πολιτι¬ 
κές δυνάμεις”. Παρεπιμπτόντως οι μπάτσοι ανταποκρίθηκαν 
άμεσα στις ανάγκες του τουρισμού. Αύξηση περιπολιών, κά¬ 
μερες στο παλιό λιμάνι, εκδίωξη επαιτών-μικροπωλητών κτλ. 

Το δεύτερο απόσπασμα, της ανακοίνωσης του εμπορικού 
συλλόγου χανίων αυτή τη φορά, αφορά την αντιφασιστι¬ 
κή συγκέντρωση που πραγματοποιήθηκε ενάντια σε σύ¬ 
ναξη φασισταριών της χρυσής αυγής κάτω από τα γραφεία 


τους στη Τζανακάκη (24/5). Ο δρόμος κλείστηκε από τους 
αντιφασίστες που είχαν απέναντι τους τους μπάτσους να 
προστατεύουν τους φασίστες. Ο δρόμος κλείστηκε για να 
απομονώσει κοινωνικά τους φασίστες και μέσω της συγκέ¬ 
ντρωσης να καταστήσει πρακτικά άκυρη την παρουσία των 
φασιστών. Εδώ βέβαια ο εμπορικός σύλλογος προχωρά ένα 
βήμα παραπέρα. Πέρα από το ίδιο πνεύμα με αυτό του Μα- 
ρινάκη για αγιοποίηση της κατανάλωσης και του τουρισμού 
ο εμπορικός σύλλογος κάνει και μαθήματα πολιτικής αφού 
“απευθύνει έκκληση προς όλες τις πολιτικές δυνάμεις και φο¬ 
ρείς για αποφυγή ενεργειών και συγκεντρώσεων στο κέντρο 
της πόλης κατά τις επίσημες ώρες λειτουργίας της εμπορικής 
αγοράς”. Μήπως να απαγορεύσουμε και τις διαδηλώσεις απ’ 
την άνοιξη μέχρι τον οκτώβρη; Δεν ξέρουμε βέβαια τι είναι 
χειρότερο, αφού η έκφραση προς όλες τις πολιτικές δυνάμεις 
ταυτίζει φασίστες και αντιφασίστες, μια άκρως αντιδραστική 
δεξιά αντίληψη της θεωρίας των δύο άκρων που ουσιαστικά 
καταλήγει απροκάλυπτα να καλύπτει τους νεοναζί. Κι αυτό 
γιατί φανταζόμαστε ότι αν οι χρυσαυγίτες έκαναν τις μαλα- 
κίες τους ανενόχλητοι και με ανοιχτό το δρόμο ο εμπορικός 
σύλλογος δε θα είχε κανένα πρόβλημα - αφού η κατανάλωση 
θα κυλούσε απρόσκοπτα. Αρα το συμπέρασμα μάλλον είναι 
ότι φταίνε οι αντιφασίστες που προσπάθησαν να εμποδίσουν 
τους χρυσαυγίτες κλείνοντας το δρόμο. Μα βέβαια δεν εί¬ 
δαμε να τους πειράζει που άνοιξαν γραφεία οι χρυσαυγίτες 
σε κεντρικό εμπορικό δρόμο. Ούτε μάλλον έβγαλαν καμία 
ανακοίνωση για το ρόλο τους ή τις επιθέσεις που έχουν κάνει. 

Και δεν είναι τα μόνα περιστατικά. Με ανάλογο σκεπτικό ο 
σύλλογος καταστηματαρχών δημοτικής αγοράς (με πρόεδρο 
τον κρεοπώλη Τραχαλάκη) το καλοκαίρι του 2011 οι συνε¬ 
λεύσεις των πλατειών, είχε ζητήσει να απομακρυνθεί αρχικά 
το συσσίτιο προς τους άπορους της πόλης που γινόταν κα¬ 
θημερινά, το ξήλωμα αντίσκηνων και πανό υποκρύπτοντας 
το αίτημα να πάει αλλού η συνέλευση. Κι αυτά γιατί χαλάει 
η εικόνα της πόλης και διώχνονται οι καταναλωτές. Ενώ όλοι 
μαζί (εμπορικός σύλλογος, σύλλογος καταστηματαρχών δη¬ 
μοτικής αγοράς και ΕΒΕΧ) επανειλημμένα επιτίθενται στην 
κοινωνική κουζίνα για την εκδίωξή της από τον εμπορικός 
δρόμο της Τσουδερών (βλ. κατάπτυστη ανακοίνωση του 
εμπορικού συλλόγου, ίΗδ1ιη6\νδ 7/12/12). 

Όλη η σαπίλα και η αντίδραση εκφρασμένη σε λίγες λέξεις. 
Τουρισμός, κατανάλωση, τάξη και ασφάλεια, κέρδη, νομιμο¬ 
φροσύνη, ιδιοκτησία. Και κατά τ’ άλλα δεν πα’ να καίγεται ο 
κόσμος! 

ι/ βλάσσης 


.Αθώοι 

Αστυνομικοί 

► 25 / 2/2013 

Ελεύθεροι αφέθηκαν μετά την απολο¬ 
γία τους στον ανακριτή Ηρακλείου, οι 
δύο αστυνομικοί της Ομάδας ΔΙΑΣ που 
συμμετείχαν σε καταδίωξη, το βράδυ 
της Τετάρτης, με αποτέλεσμα τον σοβα¬ 
ρό τραυματισμό των δύο νεαρών 16 και 
19 ετών. Και οι δύο αφέθηκαν ελεύθε¬ 
ροι με περιοριστικούς όρους καθώς και 
εγγύηση 2.000 ευρώ για τον καθένα. Οι 
δύο νεαροί βρίσκονται διασωληνωμένοι 
στο Πανεπιστημιακό Νοσοκομείο της 
πόλης με τον έναν να έχει υποστεί βα¬ 


ριές κρανιοεγκεφαλικές κακώσεις και 
τον άλλο να είναι σοβαρά τραυματισμέ¬ 
νος στον θώρακα. 

► 25 / 5/2013 

Ένα χρόνο μετά την καταγγελία του 
18χρονου από τις Ατσιπάδες Ηράκλειο 
ότι ξυλοκοπήθηκε βάναυσα μέσα στο 
Αστυνομικό Μέγαρο και την πολυή¬ 
μερη νοσηλεία του σε νοσοκομείο της 
Αθήνας, η Ένορκη Διοικητική Εξέταση 
που διενεργήθηκε από ανώτατο αξιω¬ 
ματικό της ΕΛ.ΑΣ. αθωώνει τους αστυ¬ 
νομικούς. 

► 30 / 5/2013 

Αθώος κρίθηκε από το Δικαστήριο, ο 
αστυνομικός που στα τέλη του περα¬ 


σμένου Μαΐου είχε κατηγορηθεί ότι είχε 
επιτεθεί με σπρέι πιπεριού εναντίον αλ¬ 
λοδαπών κρατουμένων, στα κρατητήρια 
του Αστυνομικού Μεγάρου Ηρακλείου. 

Στην απολογία του, ο αστυνομικός, 
που είχε τεθεί σε διαθεσιμότητα για τη 
διερεύνηση της υπόθεσης υποστήριξε 
κατά την απολογία του ότι είχε βρει το 
σπρέι στο πάρκινγκ της Αστυνομικής 
Διεύθυνσης Ηρακλείου και το είχε πάρει 
με σκοπό να το παραδώσει καθώς ανήκε 
σε άλλο άτομο. Ωστόσο πριν προλάβει 
να το παραδώσει, δέχτηκε επίθεση από 
3 ή 4 άτομα, αλλοδαπούς κρατούμε¬ 
νους, με αποτέλεσμα να αναγκαστεί να 
χρησιμοποιήσει το σπρέι για να υπερα¬ 
σπιστεί τον εαυτό του. 

ΑΠΑΤΡΙ* 

εφημερίδα δρόμου 


Το χρόνιο σκηνικό τρόμου και εκμετάλλευσην στη Μανωλάδα 


Τ α τελευταία 25 χρόνια οι παραγωγοί και οι εργοδότες 
«δασκαλεύτηκαν» να θεωρούν ως κάτι φυσιολογικό να 
εκμεταλλεύονται για 5 και για 10 ευρώ ανθρώπους για 
να κάνουν τις δουλείες τους, ουσιαστικά συνήθισαν και προ¬ 
ετοιμάστηκαν ώστε να αποδεχτούν και να δικαιολογήσουν 
σήμερα αβίαστα την φρασεολογία των φασιστών, για ανωτε¬ 
ρότητα ενός ανθρώπου έναντι του άλλου βάση της φυλής, της 
τάξης και του χρώματος. 

Ως ενορχηστρωτής όλης αυτής της κατάστασης το κράτος και 
με πρώτο βιολί τους φασίστες (κομματικοποιημένους ή μη), 
έρχεται σήμερα προπαγανδίζοντας το δόγμα της μηδενικής 
ανοχής να εγκαθιδρύσει ένα αστυνομοκρατούμενο καθεστώς 
καταστέλλοντας βίαια κάθε κομμάτι της κοινωνίας που ριζο- 
σπαστικοποιείται και αντιστέκεται. Με αυτόν τον τρόπο όχι 
μόνο τρομοκρατεί το λαό, αλλά συγχρόνως διαχέει την ιδέα 
της μη ανεκτικότητας σε κάθε κοινωνική σχέση , νομιμοποι¬ 
ώντας εκ των προτέρων στη συνείδηση του κόσμου, ότι ο ερ¬ 
γοδότης μπορεί να πυροβολεί τον εργαζόμενο, ο ελληνάρας 
να λιντσάρει το μετανάστη και ο δυνατός να τραμπουκίζει τον 
αδύναμο. Αφού πρώτα οδήγησαν στην ανεργία το λαό, τώρα 
διαφημίζουν ως μονόδρομο για έξοδο από την κρίση, που οι 
ίδιοι κατασκεύασαν, μια ανάπτυξη που χωράει επιχειρήσεις σαν 
του “Βαγγελάτου” ή σαν τα μεταλλεία χρυσού στις Σκουριές 
Χαλκιδικής. Στην ίδια λογική τα στρατόπεδα συγκέντρωσης 
μεταναστών που στήνει το κράτος σε όλη την επικράτεια επι¬ 
τρέπουν και στους παρατρεχάμενους επιχειρηματίες να στή¬ 
νουν τα δικά τους στρατόπεδα εργασίας. 

Το απόγευμα της Τετάρτης 17 Απριλίου 2013 μετανά¬ 
στες εργάτες στις καλλιέργειες φράουλας στη Νέα Μανωλάδα, 
την ώρα που για πολλοστή φορά διεκδικούσαν τα απλήρωτα 
μεροκάματα 6 ολόκληρων μηνών από την επιχείρηση «ΒΑΓΓΕ¬ 
ΛΑΤΟΣ Α.Ε’» και αφού ενημέρωσαν ότι αν δεν πληρωνόντου¬ 
σαν θα κατέβαιναν σε στάση εργασίας, δέχτηκαν δολοφονική 
επίθεση από τα πρωτοπαλίκαρα - επιστάτες της εργοδοσίας 
πυροβολώντας τους εξ επαφής με όπλα στο ψαχνό. Γύρω στους 
30 από τους μετανάστες τραυματίσθηκαν και μεταφέρθηκαν 
σε νοσοκομεία της περιοχής. Την ίδια μέρα οι μπάτσοι, σε μία 
απελπισμένη προσπάθεια να περάσουν το γεγονός ως κάτι 
ασήμαντο και αποκομμένο από την πραγματικότητα, προσπά¬ 
θησαν να το κουκουλώσουν (κάτι που έχει συμβεί με επιτυχία 
σε ανάλογες περιπτώσεις στο παρελθόν) διώχνοντας από το 
αστυνομικό τμήμα της Βάρδας όσους βρέθηκαν για να περιμέ¬ 
νουν το δελτίο τύπου. 

Τα «άμεσα αντανακλαστικά» του κράτους λειτούρ¬ 
γησαν για ακόμα μία φορά, στέλνοντας κλιμάκια για ελέγχους, 
υπουργούς, κανάλια κλπ... Οι πάντες καταδίκασαν το γεγο¬ 
νός, ξεπλένοντας τα χέρια τους (ακόμα και η χρυσή αυγή) και 
μεγάλες συνεργαζόμενες εταιρίες, διέκοψαν προσωρινά τη συ¬ 
νεργασία τους με τη «ΒΑΓΓΕΛΑΤΟΣ Α.Ε’», δείχνοντας στους 
καταναλωτές το «ανθρωπιστικό τους πρόσωπο». 

Μία βδομάδα μετά, οι μπάτσοι εισέβαλαν στον χώρο 
διαμονής ενός από τους μετανάστες που τόλμησαν να μιλή¬ 
σουν για το γεγονός και τον ξυλοκόπησαν παραδειγματικά 
μπροστά στα μάτια των υπολοίπων με την πρόφαση της κατο¬ 
χής ναρκωτικών. Πολιτικά κόμματα και οργανώσεις, έσπευσαν 
να καπηλευτούν τους απελπισμένους μετανάστες στέλνοντας 
τρόφιμα και παρηγορητικές ανακοινώσεις, θέτοντας ως κυρί¬ 
αρχη διεκδίκηση το άσυλο και τα χαρτιά παραμονής με βαθύ¬ 
τερο κίνητρο την ψηφοθηρία. 

Η πορεία αλληλεγγύης που καλέστηκε στις 28/04 
στην κεντρική πλατεία της Μανωλάδας, όπου αποφασίστηκε 
να συμμετέχουμε σε αυτή ως αυτοοργανωμένη συλλογικότητα, 
κατευθύνθηκε στο αστυνομικό τμήμα της Βάρδας και πέρασε 
ένα ηχηρό μήνυμα αλληλεγγύης και αντιφασισμού στον κάμπο 
της Ηλείας (με τις όποιες αδυναμίες της για τα δεδομένα της 
περιοχής και την δυναμική της πορείας). Η πλειοψηφία των κα¬ 
τοίκων παρακολουθούσαν «παγωμένοι» την πορεία, υπήρξαν 
μετανάστες - εργάτες της περιοχής σε ρόλο «θεατή», πολλοί 
μετανάστες που έμπαιναν στην πορεία (κατά την μεγάλη διάρ¬ 
κεια της) και μία παρέα φασιστοειδών μαζί με τους μπάτσους, 
προσπάθησαν να εκφοβήσουν τους διαδηλωτές, ανεπιτυχώς. 
Το κλίμα της τρομοκρατίας στην περιοχή εδώ και χρόνια από 
την τοπική κοινωνία και τους μπάτσους, λειτούργησε και λει¬ 
τουργεί αποτρεπτικά για μία ακόμα πιο δυναμική συμμετοχή 
διαδηλωτών, παρόλο που η πορεία αριθμούσε γύρω στα 1500 
άτομα (μετανάστες στην πλειοψηφία). 

Τις επόμενες μέρες, πολλοί εργάτες από το Μπα¬ 
γκλαντές αντικαταστάθηκαν με άλλους από τη Βουλγαρία και 
στις 30/04 δημιουργήθηκε νέο επεισόδιο διεκδίκησης απλή¬ 
ρωτων δεδουλευμένων. Τακτική των μεγαλοτσιφλικάδων της 
περιοχής, είναι να εξουσιοδοτούν κάποιον μετανάστη (τσιράκι 
τους) για να μεσολαβεί μεταξύ εργατών και εργοδοσίας στη 
πληρωμή και όχι μόνο, κρατώντας μέρος των χρημάτων τους. 
Δύο από αυτούς στις 09/05 μαχαίρωσαν δύο εργάτες απρόκλη¬ 
τα επειδή διεκδικούσαν μεροκάματα 45 ημερών και τα θύματα 



μεταφέρθηκαν στο νοσοκομείο αναμένοντας να απελαθούν. Οι 
μετανάστες και δράστες του γεγονότος, αφέθηκαν ελεύθεροι 
μετά τη σύλληψη τους. 

Οι επιθέσεις αυτές είναι η φυσική κατάληξη μιας σει¬ 
ράς βίαιων και γκανγκστερικών περιστατικών απέναντι στους 
μετανάστες από τη μεριά της εργοδοσίας και των πιστών εντο- 
λοδόχων τους, τα τελευταία χρόνια. 

Δεν πάει πολύς καιρός από τότε που σέρνανε δεμένο ημίγυ¬ 
μνο έναν μετανάστη πίσω από ένα αγροτικό (ένας εξ’ αυτών 
ήταν ο δράστης του γεγονότος στις 17/04), λίγο πιο πριν επί¬ 
σης η συγκεκριμένη επιχείρηση εξαπατούσε τους μετανάστες 
να υπογράψουν χαρτιά για εξόφληση δεδουλευμένων χωρίς 
ποτέ αυτά να έχουν καταβληθεί, είτε να αντικαθιστά με και¬ 
νούργιους μετανάστες τους προηγούμενους όταν φτάνει η ώρα 
της πληρωμής. 



Μέσα σε ένα κλίμα διαρκών απειλών και εκβιασμών, οι μετανά¬ 
στες, ανάμεσά τους και ανήλικοι, εργάζονται εξαντλητικά και 
διαβιώνουν στοιβαγμένοι σε άθλια παραπήγματα - θερμοκήπια 
που τους ενοικιάζει η εργοδοσία κρατώντας μέρος των μερο¬ 
κάματων πείνας (όποτε δίνονται) εκμεταλλευόμενοι εκτός της 
εργατικής τους δύναμης, και κάθε φυσική ανάγκη τους. 
Αναγκάζονται να αγοράζουν ληγμένα τρόφιμα σε υψηλότερες 
τιμές από το κύκλωμα των εργοδοτών και να ικανοποιούν τις 
σεξουαλικές τους ανάγκες με κοπέλες που οι εργοδότες κρα¬ 
τούν κλεισμένες σε σπίτια - φυλακές αποκλειστικά για τον 
σκοπό αυτό, με το αντίτιμο των 20 ευρώ (ποσό που το μεγα¬ 
λύτερο μέρος του, καταλήγει στις τσέπες των νταβάδων - αφε¬ 
ντικών). 

Όλα αυτά συντελούνται με την ανοχή της τοπικής 
κοινωνίας και όχι μόνο, κάτω από ένα ιδιότυπο καθεστώς 
«ομερτά» όλα αυτά τα χρόνια. 

Ο «ανεπτυγμένος» δυτικός κόσμος ουσιαστικά ποτέ 
δεν κατάργησε τη δουλεία και τη στυγνή εκμετάλλευση όλου 
του υπόλοιπου κόσμου για τη δική του ευημερία. Οι πρώτες 
μαζικές εισροές μεταναστών τη δεκαετία του £ 90 από τις υπό 
κατάρρευση σοβιετικές χώρες δε στάθηκαν αρκετές να ικα¬ 
νοποιήσουν την όρεξη των καπιταλιστών για φθηνά εργατικά 
χέρια. Έτσι στις μέρες μας με συνεχείς επεκτατικούς πολέμους, 
με την πρόφαση του εκδημοκρατισμού, και με νεο-αποικιοκρα- 
τικές επεμβάσεις σε Ασία και Αφρική το κεφάλαιο καταληστεύ¬ 
ει τις πλουτοπαραγωγικές πηγές αυτών των περιοχών και την 
ίδια στιγμή στήνει ένα επικερδές σύγχρονο σκλαβοπάζαρο. 
Εξαναγκάζοντας χιλιάδες ανθρώπους να εγκαταλείψουν τις 
εστίες τους, που έχουν μετατραπεί σε πεδίο μάχης, ουσιαστι¬ 
κά δημιουργεί μία ανεξάντλητη δεξαμενή ανέξοδου εργατικού 
δυναμικού. Το κράτος και το κεφάλαιο για να διατηρήσει αυτό 
που εννοεί ανάπτυξη αντιμετωπίζει τους ανθρώπους ως κάτι 
αναλώσιμο σε μια μηχανή κέρδους. Χιλιάδες αγαθά, όπως οι 
φράουλες της Νέας Μανωλάδας, που κατακλύζουν τα ράφια 
των «δυρεππ&ιΈεΐδ της αφθονίας» παγκοσμίως, είναι προϊόντα 
στυγνής και αιματοβαμμένης εκμετάλλευσης. 

Αυτό που βιώνουνε δίπλα μας αυτή τη στιγμή οι μετανάστες 
είναι η εικόνα από το μέλλον που περιμένει όλους μας. Μία κοι¬ 
νωνία που ανέχεται και σιωπά μπροστά σε αυτά τα φαινόμενα, 
που οδηγούν στον μισανθρωπισμό και τον κοινωνικό κανιβα¬ 
λισμό, είναι καταδικασμένη να ταλαντεύεται διαρκώς ανήμπο¬ 
ρη από τη θέση του θύματος στη θέση του θύτη. 

Καλούμε την κοινωνία να κατανοήσει ότι βρίσκεται στην ίδια 
μεριά με τους μετανάστες απέναντι στην επίθεση του κράτους 
και του κεφαλαίου. 

Διαρκείς αγώνες για έναν κόσμο χωρίς εκμετάλλευση αν¬ 
θρώπου από άνθρωπο! 

*/ αυτοοργανωμένη συλλογικότητα ΑΝΤΑΡΑ 


Το διάβασμα κάνει κακό στην ελευθερία. 


Οι μπάτσοι ψάχνουν στα βιβλιοπωλεία 
αναγνώστες - καταγγελία του ΣΜΕΔ 
και του ΣΥΒΧΑ 

Μετά τη διπλή ληστεία και τις συλλήψεις- 
κακοποιήσεις στο Βελβεντό Κοζάνης, 
διαβάσαμε στον ημερήσιο Τύπο αναφο¬ 
ρές που έκαναν λόγο για επισκέψεις της 
Αντιτρομοκρατικής Υπηρεσίας σε βιβλιο¬ 
πωλεία της Αθήνας (βλ. «Έρευνες για την 
αγορά των βιβλίων - “Αυτοψία” σε βιβλιο¬ 
πωλεία», Έθνος, 6/2/2013). Στόχος αυτών 
των επισκέψεων φαίνεται ότι ήταν ο εντο¬ 
πισμός των αγοραστών κάποιων βιβλίων 
που βρέθηκαν σε διαμέρισμα το οποίο 
νοίκιαζε ένας εκ των συλληφθέντων. Το 
ρεπορτάζ αναφέρεται σε συγκεκριμένους 
τίτλους πολιτικού και ιστορικού περιε¬ 
χομένου, από Νάνι Μπαλεστρίνι μέχρι 
Αοΐίοη ϋπΌοΐε, τους οποίους η ελληνική 
αστυνομία αναζήτησε στους πάγκους των 
βιβλιοπωλείων, σε μια κωμικοτραγική 
προσπάθεια ταυτοποίησης των αγορα¬ 
στών. 

Στον βαθμό που τα εν λόγω δημοσιεύμα¬ 
τα είναι αξιόπιστα, εκφράζουμε τον έντο¬ 
νο προβληματισμό και την ανησυχία μας 
για το διαφαινόμενο κυνήγι μαγισσών με 
κριτήριο τη βιβλιοθήκη κάθε πολίτη. Είναι 
απαράδεκτο να χρησιμοποιείται το βιβλίο, 
ένα δημόσιο αγαθό πνευματικής και καλ¬ 
λιτεχνικής έκφρασης, ως μέσο στοχοποίη¬ 


σης και ποινικοποίησης των ιδεών. Εξίσου 
ανεπίτρεπτη είναι η συλλογή στοιχείων 
από τις αστυνομικές αρχές για την ταυ¬ 
τότητα των πελατών των βιβλιοπωλείων, 
με στόχο την κατασκευή του «εσωτερικού 
εχθρού». 

Προκαλεί οργή το γεγονός ότι η αστυνο¬ 
μία -που παραδοσιακά σταθμεύει έξω από 
τα βιβλιοπωλεία- αποφάσισε πλέον να 
εισέλθει και μέσα, ρωτώντας ποιος αγο¬ 
ράζει τι. Μήπως αναπολούν τις «παλιές 
καλές μέρες» του ’67, όταν τα φορτηγά 
τους στρατού φόρτωναν τα απαγορευμέ¬ 
να βιβλία που μαζεύονταν από τα ράφια 
των βιβλιοπωλείων; Και τι θα γίνει με τους 
επίδοξους αναγνώστες των βιβλίων; 

«Είμαστε όλοι ύποπτοι / κι εγώ κι εσύ κι 
η γάτα μου μαζί» 

Βιβλία αντίστοιχου περιεχομένου με αυτά 
που αναζητά η αντιτρομοκρατική υπηρε¬ 
σία έχουν φιλοξενηθεί κατά καιρούς και 
σε εκδηλώσεις των Συλλόγων μας. Μή¬ 
πως θα θεωρηθούν και τα γραφεία και οι 
βιβλιοθήκες μας ως εν δυνάμει «γιάφκες 
τρομοκρατών»; Μήπως ο τελικός στόχος, 
εκτός από την τρομοκράτηση του ανα¬ 
γνωστικού κοινού, είναι η προβολή ενός 
πολιτικά ορθού προτύπου αναγνώστη 
που θα στέκεται μακριά από το ριζοσπα¬ 
στικό πολιτικό βιβλίο; 

Αν αναζητά τρομοκράτες, η ελληνική 


αστυνομία καλό θα ήταν να αφήσει τα 
βιβλία στην ησυχία τους και να ασχολη¬ 
θεί πρώτα με τα του οίκου της. Σε κάθε 
διαδήλωση και συλλαλητήριο, πολύ πριν 
από την καθορισμένη ώρα έναρξης, ορδές 
αστυνομικών και ασφαλιτών στρατοπε¬ 
δεύουν έξω από βιβλιοπωλεία στη Σόλω- 
νος, στην Ακαδημίας, στην Πανεπιστημί¬ 
ου. Ουκ ολίγες φορές, απεργιακά μπλοκ 
και μέλη σωματείων -μεταξύ των οποίων 
και οι Σύλλογοί μας- έχουν δεχτεί την 
επίθεση του κατασταλτικού μηχανισμού 
κατά τη διάρκεια κινητοποιήσεων. Την 
ίδια στιγμή, ενισχύεται το κλίμα κρατικής 
τρομοκρατίας και καταστολής, με ασφαλί¬ 
τες να βρίσκονται σε σχεδόν μόνιμη βάση 
έξω από τα γραφεία σωματείων. Τελευταίο 
κρούσμα αποτέλεσε η προκλητική είσοδος 
ένστολων αστυνομικών σε συνέλευση του 
Συντονισμού Πρωτοβάθμιων Σωματείων. 
Ενάντια στην ποινικοποίηση των αγώνων 
και των ιδεών, θα αγωνιστούμε με πάθος 
για τα δικαιώματα και τις ελευθερίες. Κα¬ 
λούμε το εργατικό και κοινωνικό κίνημα, 
καθώς και όλους τους σκεπτόμενους αν¬ 
θρώπους, να αντισταθούμε συλλογικά 
στον εντεινόμενο αυταρχισμό και τη γενι- 
κευμένη καταστολή. 

./ 

Σύλλογος Υπαλλήλων Βιβλίου-Χάρτου Αττικής 
Σύλλογος Μεταφραστών Επιμελητών Διορθωτών 

ΑΠΑΤΡΙ* 

εφημερίδα δρόμου 


Η λογοκρισία σα$ μα$ 

αλληλεγγύη στο ΑΐΗεηδ Ιηάγιηθίϋα, 
98 ίιη και Ράδιο Ένταση 

“Ως πότε θα ανεχόμαστε στη μάπα να μας φτύνουν 
και θα τους αφήνουμε το μέλλον μας να σβήνουν; 

Συνέχεια μας κτυπούν στις φυλακές μας ρίχνουν 
μα ότι και να κάνουν το στόμα δε μας κλείνουν. Ποτέ!” 

(Γενιά του Χάους-Μπασταρδοκρατία) 


Τ ο μεσημέρι της Πέμπτης 11 Απρί¬ 
λη, ο πρύτανης του Πολυτεχνείου, 
Σιμός Σιμόπουλος, πήρε την πολι¬ 
τική απόφαση της καταστολής των μέσων 
αντιπληροφόρησης, αίΒεηδ.ΐηάγηιείΐΗ. 
ογ§ του αυτοοργανομένου ραδιοφώνου 
“Ραδιοζώνες Ανατρεπτικής Έκφρασης 
98ΕΜ.” και του “Ράδιο Ένταση” Ανέλαβε 
έτσι την πολιτική ευθύνη να επιβάλλει λο¬ 
γοκρισία και να καταστείλει την έκφραση 
και την ελεύθερη διακίνηση ιδεών, αυτών 
που αντιστέκονται στο σύγχρονο εκφασι- 
σμό και την κοινωνική εξαθλίωση. Απο¬ 
φάσισε να δράσει αυτός (ο 2ος πρύτανης 
καταστολής, μετά τον Μαρκάτο πριν 18 
χρόνια), αντί της κρατικής εξουσίας, και 
να ενδυθεί το ρόλο του φερέφωνου, διευ¬ 
κολύνοντας έτσι τον υπουργό καταστολής 
Δένδια, τους μπάτσους και τους ναζιστές. 
Ο πρύτανης, αντιμέτωπος με τις παρεμ¬ 
βάσεις των αλληλέγγυων, ανάμεσά τους 
πάρα πολλοί φοιτητές, κυριολεκτικά 
κρύφτηκε, αφήνοντας με εντολή του, την 
αντιπρύτανη να συνεχίσει το κατασταλτι¬ 
κό του έργο, η οποία και τελικά αρνήθηκε. 
Ο Σιμόπουλος, αυτός που παρέδωσε αμα¬ 
χητί την ακαδημαϊκή-εκπαιδευτική γνώ¬ 
ση, βορά στα κέρδη των εταιριών και των 
πολυεθνικών που λυμαίνονται το χώρο 
της εκπαίδευσης, αυτός ο ίδιος πέταξε στο 
καλάθι των αχρήστων τα ψηφίσματα των 
φοιτητικών συλλόγων που απαιτούν την 
ελεύθερη πρόσβαση στην αντιπληροφό- 
ρηση μέσα από τους χώρους των σχολών 


τους! Η πρυτανεία του ΕΜΠ, με ένα νομι- 
κίστικο τέχνασμα άλλαξε τον κανονισμό 
δικτύου απαιτώντας ονόματα για κάθε 
πριζάκι σύνδεσης στο ίηίεπιεί. Τα δύο 
εγχειρήματα αντιπληροφόρησης αρνή- 
θηκαν να παραδώσουν ονόματα ατόμων, 
αντιβαίνοντας σε μια λογική νομικών 
αντιπροσώπων. Το Αίΐιεηδ ΙπάγητεάΠ 
γεννήθηκε από το λαϊκό παγκόσμιο κί¬ 
νημα μετά τις μεγάλες διαδηλώσεις ενά¬ 
ντια στην παγκοσμιοποίηση στη Γένοβα 
το 2001. Αποτελεί μέρος του κινήματος 
και βήμα έκφρασής του. Έχει συμβάλ¬ 
λει τα μέγιστα στη διάδοση της πληρο¬ 
φορίας «από τα κάτω», στο συντονισμό 
των αγώνων που έχει δώσει όλα αυτά τα 
χρόνια το λαϊκό κίνημα. Παρών στις πο¬ 
ρείες, στις διεκδικήσεις, στις καταγγελίες 
της αυθαιρεσίας της κρατικής εξουσίας. 
Έδωσε τροφή για προβληματισμό, σκέ¬ 
ψη, ανταλλαγή απόψεων. Εξέθρεψε την 
κριτική σκέψη, την πολιτική ζύμωση και 
την άλλη άποψη, αυτή που συστηματικά 
αποκρύπτεται από τα κρατικά κι εμπορι¬ 
κά ΜΜΕ. Το κυριότερο όλων όμως ήταν 
ότι ανέδειξε γεγονότα της πολιτικής 
ζωής που θα έμεναν θαμμένα για πάντα. 
Ανέκαθεν η ακροδεξιά, όποτε καθόταν 
στη καρέκλα της εξουσίας, είχε σταθερά 
δίπλα της μια από τις πιο αγαπημένες της 
κόρες, τη λογοκρισία. Για ακόμη μία φορά 
το ΑίΕεηδ ΐηάγπι^άΐα.οΥ^ και άλλα μέσα 
αντιπληροφόρησης όπως ο ραδιοσταθ- 


δυναμώνει 



μός 98 ίϊη και το ράδιο Ένταση, γίνονται 
στόχος της καταστολής του κράτους. 


Η «δημοκρατία τους» σχετικά με τη 
ελεύθερη διακίνηση ιδεών σταματά εκεί 
που ξεκινούν να θίγονται τα συμφέρο¬ 
ντα του κράτους και των αφεντικών. 
Όταν η πληροφόρηση ξεφεύγει από τον 
έλεγχό τους, επιστρατεύεται η άμεση 
ή έμμεση καταστολή, για την οριοθέ- 
τηση αυτής της «ελευθερίας». Οριο- 
θέτηση καθεστωτική, συστημική, που 
έρχεται πάντα σε σύγκρουση με την 
Ελευθερία που απαιτούν οι Εξεγερμένοι 
και καταπιεσμένοι της σημερινής εποχής. 
Εδώ και δύο χρόνια, παρακολουθούμε 
το στριπτίζ του κράτους και την εφαρ¬ 
μογή των πιο ακραίων νεοφιλελεύθερων 
πολιτικών με πρόσχημα την οικονομική 
κρίση. Το κράτος τα ξεφορτώνεται όλα 
εκτός από την καταστολή, το πιο προσω¬ 
πικό και πολύτιμο ένδυμά του. Το κράτος, 
μέσω της τρικομματικής ακροδεξιάς κυ¬ 
βέρνησης που το διοικεί, συντηρείται από 
την καταστολή και -σε όποιο βαθμό απαι¬ 
τείται για την επιβίωσή του- καθορίζει τι 
είναι νόμιμο. Βασιζόμενο στους νόμους 
του μπορεί κάλλιστα να νομιμοποιήσει 
ακόμη και την γενοκτονία του ίδιου του 
του πληθυσμού αν αυτός εξεγερθεί ενα¬ 
ντίον του. Τα τελευταία γεγονότα στην 
Ιερισσό Χαλκιδικής είναι χαρακτηριστικά 
ενός ολοκληρωτικού κράτους που προ¬ 


στατεύει με όλα τα μέσα τους εντολο- 
δόχους του μεγαλοκαπιταλιστές όπως ο 
Μπόμπολας και η ΕΕ ΤΟΚΑΝΌΟ ΟΟΕΌ, 
με μεθόδους στυγνής φασιστικής χούντας 
λατιναμερικάνικου τύπου. Αν ζούσε ο Πι- 
νοτσέτ θα ήταν περήφανος για τα άξια 
τέκνα του Σαμαρά, Δένδια, Κουβέλη και 
Βενιζέλο. Ως άνθρωποι που υπηρετούμε 
την ελεύθερη διακίνηση λόγου και ιδεών, 
αλλά και ως αγωνιζόμενοι ενάντια στους 
γδάρτες της ζωής μας, είμαστε προετοι¬ 
μασμένοι για αυτές τις εξελίξεις, όπως και 
για την οριστική ρήξη με το σύστημα και 
όλοι ξέραμε ότι θα ερχόταν αυτή η στιγ¬ 
μή που η κρατική καταστολή θα έφτανε 
στο απόγειο της, δεν τρομοκρατούμαστε 
όμως. Οι κυβερνητικοί υπηρέτες της αυ¬ 
τοκρατορίας του χρήματος μπορούν να 
καταστρέψουν τα πάντα, αλλά δεν μπο¬ 
ρούν να πείσουν κανέναν. Όπου η νοη¬ 
μοσύνη ταπεινώνεται, οι άνθρωποι οφεί¬ 
λουν, ξεκινώντας από τις αρνήσεις τους, 
να αποκαταστήσουν έστω κάτι από την 
αξιοπρέπεια της ζωής έναντι του πνευμα¬ 
τικού θανάτου. 

Όποιος διεκδικεί μια κοινωνία ισότητας 
σε δικαιώματα και πλούτο, μια κοινωνία 
όπου η αρχή της εξουσίας θα καταργηθεί, 
έχει το δικαίωμα να μην ανέχεται καμία 
απειλή, κανενός είδους καταστολής ούτε 
εκφοβισμό, ανεξάρτητα αν αυτή επιβάλ¬ 
λεται στο όνομα μιας ιδέας, ενός θεσμού 
ή ενός δήθεν ανώτερου συμφέροντος και 
αυτά ακριβώς τα δικαιώματα μας υπερα¬ 
σπιζόμαστε, πολεμώντας το φασισμό, από 
όπου και αν προέρχεται, 

Αλληλεγγύη στο ΑίΗεπδ ϊηάγτη^άϊα 
στον 98 ΡΜ, στο Ράδιο Ένταση και σε 
όλα τα μέσα αντιπληροφόρησης - Οι 
φωνές μας δεν φυλακίζονται, ο λόγος 
μας δεν καταστέλλεται! 

Ηράκλειο Κρήτης 12 Απρίλη 2013 

/ Παγκρήτια εφημερίδα δρόμου Άπατρις 


” Ο γαλατά^ ήρθε στο γαλατικό χωριό 


Σ τα μακρινά χρόνια του εμφυλίου, του μετεμφυλια- 
κού κράτους και της χούντας, ήταν σύνηθες ανάμε¬ 
σα στους κομμουνιστές και τους “συνοδοιπόρους” 
τους, η εισβολή των ασφαλιτών στα σπίτια κι οι συλλήψεις 
να αποκαλείται η επίσκεψη του γαλατά. Αυτός ο ευφημι¬ 
σμός ήθελε να τονίσει πως στις δημοκρατίες, ξημερώματα 
στο άσυλο της οικίας έρχεται μόνο ο γαλατάς κι όχι οι έν¬ 
στολες ορδές. 

Αυτή την περίοδο της ελληνικής ιστορίας, η αστική σκέψη, 
από τους καθεστωτικούς δημοσιογράφους, τους καθηγητά- 
δες (διανόηση), μέχρι το πολιτικό προσωπικό τη νοσταλγεί 
πλέον ανοικτά, ως υπόδειγμα ευνομίας, αντιπαραβάλλο- 
ντας τη με την “αναρχική” μεταπολίτευση. Καμία έκπληξη 
λοιπόν που την αναπαράγει στο σήμερα ως νόμιμη πρακτι¬ 
κή και την υπερασπίζεται ιδεολογικά και πολιτικά. 

Δεν πρόκειται να θρηνήσουμε για την παρακμή της αστικής 
δημοκρατίας, ούτε να καταγγείλουμε με νομικά επιχειρήμα¬ 
τα την εκτροπή από τη νομιμότητα, χωρίς αυτό να σημαίνει 
πως δεν αντιλαμβανόμαστε τις αλλαγές στις μορφές του 
κράτους ή πως παραιτούμαστε των αστικών δικαιωμάτων 
που έχουν απομείνει. 

Η εισβολή πάνοπλων μπάτσων τα ξημερώματα στα σπίτια 
κατοίκων της Ιερισσού, ο εισαγγελέας που αντί να ελέγχει 
την τήρηση τη νομιμότητας, αποτελεί το νομικό άλλοθι των 
αστυνομικών πρακτικών και φυσικά ο ιδεολογικός υπερα¬ 
σπιστής και καθοδηγητής του κράτους έκτακτης ανάγκης 
(ΚΕΑ) Δένδιας πιστοποιούν ένα και μόνο πράγμα: πως η 
νομιμότητα και ως μορφή πλέον ταυτίζεται με το περιεχό¬ 
μενο της, οριζόμενη καθαρά πολιτικά αποτινάσσοντας από 
πάνω της κάθε νομική επικάλυψη και ρητορεία. 

Ο νόμος είναι (κι εμφανίζεται πλέον) η ισχύς της επιβολής 
του κι όχι κάποιος αφηρημένος κανόνας δικαίου. Η νομι¬ 
μότητα ορίζεται στη βάση της επιχειρησιακής ανάγκης των 
σωμάτων ασφαλείας και εμβαπτίζεται στο υπαρξιακό συμ¬ 
φέρον του κεφαλαίου. Έτσι ο μίστερ Δένδιας δηλώνει με το 
συνήθη του στόμφο πως “η εισβολή έγινε ξημερώματα γιατί 
αλλιώς θα γινόταν μακελειό”, πως ” το κράτος δεν μπορεί 
να υποχωρήσει, γιατί δεν θα είναι κράτος”. 


Μάλιστα αναπαράγοντας αυτούσια ως κυρίαρχη ιδεολογία 
την ιδεολογία των μπάτσων θεωρεί πως όποιος κατηγο- 
ρείται από την αστυνομία για κακουργήματα είναι εν τέλει 
εχθρός του κράτους, συγχωνεύοντας το ένστολο σκυλολόι 
με τη δικαστική εξουσία. Και τεκμηριώνει το επιχείρημα του, 
αυτοαναφορικά: η αστυνομία δεν κατηγορεί κανέναν χωρίς 
να έχει δίκιο, κι έχει δίκιο γιατί είναι η αστυνομία. Ή η νομι¬ 
μότητα ταυτίζεται με το μερικό συμφέρον των αστών, γιατί 
αυτό το συμφέρον είναι η νομιμότητα. 

Με λίγα λόγια ο Δένδιας, ως πολιτικός ενός ΚΕΑ σε μια 
στιγμή που το αστικό συμφέρον ούτε κατά διάνοια δεν μπο¬ 
ρεί να εμφανιστεί ως γενικό λέει πως το στρατόπεδο του 
έχει δίκιο επειδή είναι αυτό που είναι, χωρίς να μπαίνει στον 
κόπο να εξηγήσει το δίκιο του-που είναι φυσικά άδικο. Αυτή 
η μη εξήγηση δεν οφείλεται σε καμία διανοητική τεμπελιά, 
ούτε αποτελεί ένδειξη παραβίασης της αγίας νομιμότητας 
που θα ισχυριστεί για νιοστή φορά ο Σύριζα. Είναι η πολι¬ 
τική υπεράσπιση της έννομης βίας και του μονοπωλίου της, 
σε συνθήκες κρίσης όταν η άρχουσα τάξη ορίζει με υπαρξια¬ 
κό τρόπο το δίκιο της και τον εχθρό της. 

Είναι πολύ απλά η νέα νομιμότητα, το δικαίωμα που έχει 
το κράτος να εξαιρεί τον εαυτό του από τις δικαιϊκές δε¬ 
σμεύσεις που ισχύουν για τους πολίτες, ώστε να μπορεί να 
προασπίζει το αστικό συμφέρον. Στην περίπτωση της Ιερισ- 
σού το συμφέρον αυτό είναι το δικαίωμα του Μπόμπολα και 
των καναδικών κεφαλαίων, να πάρουν τζάμπα το χρυσό της 
περιοχής κι αφού διαλύσουν τη γη και τη ζωή που υπάρχει 
να αποχωρήσουν με σπουδαίες αποδόσεις. 

Αν αυτό το δικαίωμα προσκρούει στο δικαίωμα των κατοί¬ 
κων στο καθαρό νερό κι αέρα το κράτος που ορίζει κι επι¬ 
βάλλει το πλαίσιο άσκησης των δικαιωμάτων θα φροντίσει 
με κάθε νόμιμο τρόπο (κι αν παρανομήσει πάλι νόμιμο θα 
ναι γιατί είναι κράτος) να αφαιρέσει δικαιώματα από τους 
αντιφρονούντες που είναι πια Εχθρός, άρα δεν έχουν δικαι¬ 
ώματα. 

Το περιεχόμενο των νομικών εννοιών ταλαντεύεται ως το 
σημείο θραύσης αλλά δε σπάει, η βία τροποποιεί τον κοινω¬ 
νικό συσχετισμό, για να συντηρήσει το υπάρχον σύστημα, 



αλλά όλα αυτά μπορούν και γίνονται εντός αστικής δημο¬ 
κρατίας. Ναι, ναι η αστική δημοκρατία βαρέθηκε να εξανα¬ 
γκάζεται λόγω ιστορίας και κοινωνικών διαμεσολαβήσεων 
να εμφανίζεται με κοστούμι συναίνεσης και μένει γυμνή, 
άρα στην πιο καθαρή της μορφή. Γι αυτό και οι μπάτσοι ει¬ 
σβάλλουν ξημερώματα σε σπίτια, συλλαμβάνουν μπροστά 
σε παιδιά τους γονείς τους, επιλέγουν δίχως όρια το επίπεδο 
της βίας. 

Γιατί αυτή η βία είναι η μόνη αποδεκτή, άρα εμφανίζεται ως 
μη βία. Κι αν αυτά ακούγονται γραφικά ή θεωρητικά πόσο 
γραφικό είναι και πόσο επιβεβαιώνει όλα τα παραπάνω το 
γεγονός ότι ο διανοούμενος των σωμάτων ασφαλείας, ο 
Δένδιας διαβάζει Αστερίξ και είναι με τους Ρωμαίους λεγε¬ 
ωνάριους, δηλώνοντας ως άλλος Καίσαρας πως δε θα επι¬ 
τρέψει γαλατικό χωριό στην επικράτεια του νόμου του; 
Κρατώντας άσβεστη την οργή, δηλώνουμε πως κάθε κίνηση 
αντιβίας από τους κατοίκους είναι δίκαιη απάντηση στους 
πρωτογενείς φορείς της βίας κι αναφωνούμε: Χαίρε Δένδι- 
ους, οι μελλοθάνατοι σε χαιρετούν. 

Ακης Τζάρας 

Ηϋρ://αναηΐ£ανάβ2009. \νονάρνε$5. ωηι/ 

► Σκουριές Χαλκιδικής. Όταν ο αφέντης ταΐζει κανναβούρι 
τα παπαγαλάκια του 

Εκδρομή για δημοσιογράφους στις εγκαταστάσεις 
των μεταλλείων της στην Χαλκιδική και στην Σμύρνη δι- 
οργανώνωσε στις αρχές Απρίλη η Εΐάοταάο Οοΐά. Στις 8/4 
εκατοντάδες κάτοικοι συγκεντρώθηκαν στη περιοχή Χονδρό 
Δέντρο,με σκοπό να εμποδίσουν τη διέλευση του πούλμαν με 
τους...δημοσιογράφους. Απέναντι τους βρέθηκαν διμοιρίες 
των ΜΑΤ αλλά και εκατό περίπου εργαζόμενοι της εταιρίας 
οπλισμένοι με παλούκια, προκειμένου να προστατέψουν τα 
παπαγαλάκια του Μπόμπολα. Οι συγκεντρωμένοι κάτοικοι 
«θύμισαν» στους παπαγάλους της εταιρίας το άρθρο 5 του 
κώδικα των δημοσιογράφων όπου αναφέρεται πως ο δημοσι¬ 
ογράφος οφείλει “να μην επιδιώκει και να μην δέχεται οποιεσ- 
δήποτε παροχές σε χρήμα και είδος, που θίγουν την αξιοπι¬ 
στία και αξιοπρέπεια και επηρεάζουν την ανεξαρτησία και την 
αμεροληψία του”. 

Οι δημοσιογράφοι που επελέγησαν από την εταιρεία, σύμφω¬ 
να με την πρόσκληση, αφού διαμείνουν σε πολυτελή ξενοδο¬ 
χεία θα πραγματοποιήσουν επιτόπιο ρεπορτάζ στα ορυχεία 
της Χαλκιδικής σε “χώρους που λειτουργούν υποδειγματικά” 
και θα υποδεικνύονται κατ' αποκλειστικότητα από τα στε¬ 
λέχη της Εΐάοταάο. Καταγγέλλουμε την παραπάνω απόπειρα, 
ουσιαστικά χειραγώγησης των εκπροσώπων του τύπου και 
δημιουργίας ενσωματωμένων δημοσιογράφων προς υπηρέ¬ 
τηση της Έαλής εικόνας” της εταιρείας» ανάφερε η ανακοί¬ 
νωση της Ομοσπονδίας Ενώσεων Συντακτών. 

Το Διοικητικό Συμβούλιο της ΠΟΕΣΥ ζητά από τις Ενώσεις - 
μέλη της να καταδικάσουν την πρακτική της εν λόγω εταιρεί¬ 
ας, υπενθυμίζοντας ότι ο Κώδικας Δεοντολογίας προβλέπει 
ότι ο δημοσιογράφος οφείλει “να μην επιδιώκει και να μην δέ¬ 
χεται οποιεσδήποτε παροχές σε χρήμα και είδος, που θίγουν 
την αξιοπιστία και αξιοπρέπεια και επηρεάζουν την ανεξαρτη¬ 
σία και την αμεροληψία του”. 

Μετά την συνέντευξη τύπου που έδωσε στην Θεσσαλονίκη 
μία εβδομάδα πριν, στην οποία δήλωσε αποφασισμένη να μεί¬ 
νει στην Ελλάδα, η Εΐάοτ&άο ΟοΙά επιστρατεύσε τις γνωστές 
μεθόδους εξαγοράς θετικών δημοσιευμάτων προκειμένου να 
αντιστρέφει τη κακή εικόνα που έχουν προκαλέσει οι αντι¬ 
δράσεις για τις συνέπειες της επιχειρούμενης εξορυκτικής 
δραστηριότητάς της στις περιοχές της Χαλκιδικής και της 
Θράκης. Η «εκδρομή», περιλάμβανε επίσκεψη στις εγκα¬ 
ταστάσεις της Ολυμπιάδας, στα γραφεία της στο Μαντέμ 
Λάκκο, μεταφορά στην Κωνσταντινούπολη και από εκεί στις 
εγκαταστάσεις της στα μεταλλεία ΕίεπιοιιΕιιπι στη Σμύρνη 
ενώ στο ενδιάμεσο έλαβαν χώρα πλήθος γευμάτων σε ξενο¬ 
δοχεία της Θεσσαλονίκης και της Σμύρνης με στελέχη της 
εταιρείας. 


► Ιερισσός Χαλκιδικής. Νυχτερινό τρομοσόου με στόχο 
τον εκφοβισμό των κατοίκων 


Οι αστυνομικοί κράτησαν ομήρους τα τρομαγμένα παιδάκια 
για να μην ειδοποιήσουν το χωριό - Στα χωριά «αναβιώνει ο 
φόβος του χωροφύλακα» 

Ξεσηκωμός στο κατά Δένδια «γαλατικό χωριό», 
στην Ιερισσό, μετά την πρωτοφανή επίδειξη αυταρχισμού από 
την ΕΛ.ΑΣ., που αποφάσισε να μετέλθει μεθόδους συλλήψε¬ 
ων που παραπέμπουν ευθέως στην εποχή της επταετίας. Οι 
κάτοικοι της Ιερισσού, που έχουν αποδείξει ότι δεν τρομο¬ 
κρατούνται από την αστυνομική βία και αυθαιρεσία, δήλωναν 
αποφασισμένοι όχι μόνο να συμπαρασταθούν σε δύο συναγω¬ 
νιστές τους που κατηγορούνται για την εμπρηστική επίθεση 
στις Σκουριές, αλλά κυρίως να συνεχίσουν και να εντείνουν 
τον αγώνα τους ενάντια στην επέκταση της μεταλλευτικής 
δραστηριότητας της Ελληνικός Χρυσός στην περιοχή τους. 
Όλα ξεκίνησαν στις 8/4 στις 3 τα ξημερώματα, όταν δύο ομά¬ 
δες των ΕΚΑΜ, παρουσία διακαστικών λειτουργών, πήγαν 
ταυτόχρονα σε δύο σπίτια της Ιερισσού. «Στις 3 τα ξημερώ¬ 
ματα χτυπούσαν με σίδερα την πόρτα, πεταχτήκαμε από το 
κρεβάτι, φωνάξαμε «ποιος είναι» δεν απαντούσαν, έσπασαν 
την πόρτα είπαν «Αστυνομία» και πήραν τον σύζυγο μου με 
τις πυτζάμες. Τα παιδιά σε κατάσταση πανικού τσίριζαν. Τον 
έβαλαν σε ένα αμάξι και έφυγαν.» 

«Κοιμόμασταν. Δεν ξέραμε αν ήταν ξημέρωμα η βράδυ, αν 
όντως χτυπούσε η πόρτα , σηκωθήκαμε γρήγορα να δούμε 
τι συμβαίνει. Ξαφνικά ακούσαμε τη λέξη «Αστυνομία» και 
έσπασαν την πόρτα. Βρήκαν πρώτα τον σύζυγό μου ο οποίος 
σηκώθηκε πρώτος για να ανοίξει την πόρτα, τον γονάτισαν 
του έβαλαν χειροπέδες, η μικρή μου κόρη δεν μπορούσε να 
πιστέψει αυτό που συμβαίνει. Ήταν πέντε άνδρες μαυροντυ¬ 
μένοι με όπλα, έδειχναν ότι ήταν έτοιμοι να πυροβολήσουν αν 
αντιστεκόμασταν. Ήθελα να δω το χαρτί της σύλληψης, δεν 
μου το έδειξαν. Το τηλέφωνο που είχα στα χέρια μου το πέ- 
ταξαν. Δεν με αφήναν να πλησιάσω τον σύζυγό μου και ένας 
φυλούσε την κόρη μου μη τυχόν και φύγει και ειδοποιήσει το 
χωριό. Μας κρατούσαν σαν όμηρους μέσα στο σπίτι μας. Η 
τρομοκρατία σε όλο της το μεγαλείο» 

Με αυτόν τον τρόπο που θυμίζει σκηνές αμερικάνικων αστυ¬ 
νομικών έργων, οι ειδικές δυνάμεις των ΟΙΊΚΕ τα ξημερώ¬ 
ματα της 8ης Απριλίου, διέρρηξαν δύο σπίτια και απήγαγαν 
δύο κατοίκους της Ιερισσού. Στη συνέχεια οι συγγενείς τους 
έμαθαν από τον κ. Δένδια ότι ο τρόπος αυτός ήταν ο πιο εν- 
δεδειγμένος για την σύλληψή τους.... Οι συλληφθέντες κά¬ 
τοικοι δεν ήταν ούτε ύποπτοι φυγής, έχουν λευκό ποινικό 
μητρώο και όποτε τους ζητήθηκε δέχτηκαν να καταθέσουν. 
Είναι δύο από τους είκοσι κατοίκους που διώκονται για την 
επίθεση στις Σκουριές με «έωλες», κατηγορίες οι οποίες δεν 
μπορούν να στοιχειοθετηθούν. 

Είναι μεσάνυχτα, οι καμπάνες χτυπούν ασταμάτητα για ακό¬ 
μη μία φορά στην Ιερισσό. Τα νέα για τη βίαιη σύλληψη των 
δύο συγχωριανών τους εξόργισαν τους κατοίκους, οι οποίοι 
άρχισαν να συγκεντρώνονται αρχικά στην πλατεία.Οι κάτοι¬ 
κοι σε κατάσταση πανικού συγκεντρώνονται στο κέντρο του 
χωριού προσπαθώντας να ενημερωθούν για το που βρίσκο¬ 
νται οι συγχωριανοί τους. «Η δημοκρατία μάζεψε ότι κουρέλι 
είχε και έφυγε από το βασανισμένο αλλά ανυποχώρητο χωριό 
μου. Δεν άντεξε το βάρος από τις αναίτια σπασμένες πόρτες 
ούτε τον τρόμο στα μάτια των παιδιών... 

Αργότερα κατευθύνθηκαν στο Αστυνομικό Τμήμα του χω¬ 
ριού, το οποίο ήδη είχε εγκαταλείψει ο αστυνομικός βάρδιας 
και κάποιοι από αυτούς όρμησαν μέσα και άρχισαν να πετάνε 


έξω στον δρόμο χαρτιά και έπιπλα, στα οποία έβαλαν στη συ¬ 
νέχεια φωτιά. Αλλοι κάτοικοι πήγαν στην είσοδο του χωριού 
και έστησαν οδοφράγματα με λάστιχα αυτοκινήτων φοβού¬ 
μενοι ότι τα ΜΑΤ θα εισβάλουν πάλι στην Ιερισσό, αποκλεί¬ 
οντας οδικά την πρόσβαση ή τη διέλευση των οχημάτων από 
την περιοχή. Το αρχηγείο της ΕΛ.ΑΣ. διέταξε την αναστολή 
της λειτουργίας του Αστυνομικού Τμήματος Ιερισσού Χαλκι¬ 
δικής «λόγω των σοβαρών φθορών που προκάλεσαν σήμερα 
το πρωί κάτοικοι της περιοχής στους εσωτερικούς χώρους 
και τον εξοπλισμό του». Την ίδια ώρα αστυνομικές πηγές δι- 
έψευδαν ότι, όταν ο αστυνομικός υπηρεσίας πήρε τη διατα¬ 
γή να φύγει από το Αστυνομικό Τμήμα, άφησε πίσω του τον 
οπλισμό. Αλλά σε φωτογραφία που αναρτήθηκε σε δημοσιο¬ 
γραφικό πόρταλ έδειχνε ότι ένα αυτόματο όπλο ξέμεινε μέσα 
στο Α.Τ., το οποίο αργότερα έσπευσαν να περισυλλέξουν οι 
αστυνομικοί. 

ι/ ΕΑΜοβούλγαρος 


► Μεταφέρουν αστέγους στην Αμυγδαλέζα και μετά τους 
εγκαταλείπουν 

Μετά τους μετανάστες και τους χρήστες ναρκωτικών, φαί¬ 
νεται πως επόμενος στόχος είναι οι άστεγοι της Αθήνας. Σύμ¬ 
φωνα με καταγγελία της Πρωτοβουλίας «Αλληλεγγύη για 
όλους», η αστυνομία προσαγάγει αστέγους για έλεγχο στοι¬ 
χείων, τους μεταφέρει στην Αμυγδαλέζα και σε απομακρυσμέ¬ 
να αστυνομικά τμήματα και στη συνέχεια τους εγκαταλείπει. 
Όπως αναφέρει ο εκπρόσωπος της Πρωτοβουλίας, Χρ.Προ- 
βέζης, «περισσότεροι από 10 άστεγοι, οι οποίοι κοιμούνται 
στο ιστορικό κέντρο -από την Ομόνοια μέχρι του Ψυρρή- μι¬ 
λούν για την προσαγωγή τους». 

Ο εκπρόσωπος της Πρωτοβουλίας επισκέφθηκε τους αστέ¬ 
γους στο ΚΕΑΔΑ (Κέντρο Αστέγων Δήμου Αθηναίων) και 
υποστηρίζει ότι «ορισμένοι άστεγοι λένε ότι τους μάζεψαν 
από την πλατεία Κουμουνδούρου και την οδό Πειραιώς και 
ακολούθως μεταφέρθηκαν, για έλεγχο στοιχείων, στα αστυ¬ 
νομικά Τμήματα Ωρωπού, Αμυγδαλέζας, Βάρης και Ελληνι¬ 
κού, όπου οι αστυνομικοί τους εγκατέλειψαν μετά το σχετικό 
έλεγχο». 

Στις καταγγελίες τους προς την «Αλληλεγγύη για όλους», 
οι άστεγοι αναφέρουν επίσης ότι «χάθηκαν τα ρούχα, οι κου¬ 
βέρτες και τα στρώματα», πιστεύοντας ότι «τα πέταξαν οι 
αστυνομικοί». Για την εξαφάνιση των αναγκαίων ειδών για 
την επιβίωσή τους, διαμαρτύρονται και άστεγοι της περιοχής 
Νέου Κόσμου. 

Επίσης ο υπεύθυνος για το συσσίτιο αστέγων που διοργα- 
νώνει η Ευαγγελική Εκκλησία ενημέρωσε χθες την Πρωτο¬ 
βουλία ότι δεν προσήλθαν στο συσσίτιο ορισμένοι από τους 
αστέγους, οι οποίοι μετείχαν καθημερινά. 


► Μήνυμα προς την κοινωνία του θεάματος 

Καταγγελία πρώην εργαζομένων της Ολυμπίας 
Οδού για όσα έγιναν στην ψεύτικη φιέστα για τις κάμερες. Οι 
κάμερες στήθηκαν, η τρικομματική κυβέρνηση ήταν παρούσα, 
με τον πρωθυπουργό Αντώνη Σαμαρά μπροστά να δηλώνει 
ότι «η χώρα σηκώνει τα μανίκια», αλλά οι πρώην εργαζόμε¬ 
νοι στο έργο της όποιας «Ολυμπίας Οδού» έριξαν τις μάσκες. 
Όπως κατήγγειλαν, η εκδήλωση στις 25/4 δεν ήταν παρά ένα 
σκηνοθέτημένο σόου, το οποίο στήθηκε με ψεύτικους εργα¬ 
ζόμενους που τους φόρεσαν δανεικά γιλέκα της «Ολυμπίας 
Οδού», και μεταφερόμενα οχήματα και μηχανήματα από τον 
κεντρικό άξονα Πελοποννήσου «Μορέας», στα οποία άλλα¬ 
ξαν ταμπέλες την τελευταία στιγμή. 

Και μόλις έσβησαν τα φώτα από τις κάμερες και έφυγε ο συρ¬ 
φετός των πολιτικών, τα εργοτάξια άδειασαν και τα φορτηγά 
μαζί με τα μηχανήματα έφυγαν. 

Αυτό καταγγέλλει με σχετική ανακοίνωσή του ο Θ. Τσελέπης, 
πρόεδρος του Σωματείου «Η Γαλαρία», των πρώην εργαζομέ¬ 
νων στην «Ολυμπία Οδό», που μετά το «πάγωμα» των έργων 
είναι εδώ και δύο χρόνια άνεργοι 

Αναφέρει χαρακτηριστικά:Απατεώνες παίζουν με τη ζωή μας. 
«Την Πέμπτη 25 Απριλίου ο πρωθυπουργός Α. Σαμαράς, ο 
Β. Βενιζέλος και ο Ν. Τσούκαλης επιθεώρησαν τα έργα της 
Ολυμπίας Οδού που επαναξεκινούν. Αλήθεια, ποια Ολυμπία 
Οδός; Δεν υφίσταται καμία Ολυμπία οδός, κανένα έργο. Δεν 
υπάρχει σύμβαση σε ισχύ. Υπάρχει μόνο διακοπή εργασιών 
και τίποτε άλλο. 

Στη φιέστα που παρουσιάστηκε ως επανεκκίνηση του έρ¬ 
γου μεταφέρθηκαν εργάτες του “ΑΚΤΩΡ” από εργοτάξια 
του αυτοκινητόδρομου “ΜΟΡΕΑΣ”, ντύθηκαν με γιλέκα της 
“Ολυμπίας Οδού”, βαφτίστηκαν εργαζόμενοι της “Ολυμπίας 
Οδού” και παρίσταναν πως εργάζονται. Μεταφέρθηκαν φορ¬ 
τηγά της εταιρείας “ΣΒΩΛΟΣ” από το λιμάνι της Πάτρας, 
βαφτίστηκαν φορτηγά της “Ολυμπίας Οδού”, έκαναν πως ερ¬ 
γάζονται. Μεταφέρθηκαν χωματουργικά μηχανήματα δίχως 
άδειες, ασφάλειες και πινακίδες. “Προσλαμβάνονται” πρώην 
εργαζόμενοι της “Ολυμπίας Οδού” που γνωρίζουν τα μέρη, 
ΧΩΡΙΣ ΝΑ ΠΛΗΡΩΘΟΥΝ ΟΥΤΕ ΕΝΑ ΕΥΡΩ για όσο διήρ- 
κησε η φιέστα, με την υπόσχεση πως θα προτιμηθούν όταν 
ξαναξεκινήσει η “Ολυμπία Οδός”. Όλοι αυτοί, όταν τελείωσε 
το σόου, επέστρεψαν στην κυριολεξία από εκεί που ήρθαν». 


Χρυσαυγίτε§ οτην Καρδίτσα; Δεν μα§ φοβίζουν μα§ εξοργίζουν 


Τ ο τελευταίο διάστημα στην πόλη της Καρδίτσας, η 
συμμορία της χ.α. αποκάλυψε το πραγματικό, μι¬ 
σάνθρωπο και φασιστικό της ρόλο. 

Όλα ξεκίνησαν την Πέμπτη 11/4, καθώς έπειτα από αφισο¬ 
κόλληση συντρόφων στο κέντρο της πόλης, δύο σύντρο¬ 
φοι γυρνώντας σπίτια τους, δέχθηκαν απρόκλητη επίθεση 
από δύο γνωστά μέλη της χ.α. Έπειτα από κυνηγητό, και 
ενέδρα που έστησαν οι χρυσαυγίτες, ακινητοποίησαν τον 
έναν από τους δύο συντρόφους και αφού του επιτέθηκαν 
λεκτικά, του αφαίρεσαν το κινητό τηλέφωνο, καθώς επί¬ 
σης έσκισαν μία αντιφασιστική αφίσα που είχε στην τσά¬ 
ντα του. Όλα αυτά, υπό την απειλή μαχαιριού και φράσεις 
του τύπου «ξεκοίλιασε τον και πάμε να φύγουμε.» 

Η αντίδραση και τα αντανακλαστικά του κινή¬ 
ματος και ιδιαίτερα του αναρχικού χώρου, ήταν άμεση και 
αποφασιστική. Την Παρασκευή 12/4 στην κεντρική πλα¬ 
τεία της πόλης, πραγματοποιήθηκε μικροφωνική, όπου 
μοιράστηκε και διαβάστηκε κείμενο, καλώντας την τοπι¬ 
κή κοινωνία σε αντιφασιστική πορεία την Δευτέρα 15/4, 
με αφορμή την άνανδρη επίθεση των φασιστών. Η πορεία 
ήταν δυναμική και αριθμούσε 150 άτομα περίπου, με συμ¬ 
μετοχή συντρόφων και από τις άλλες πόλεις της Θεσσαλί¬ 
ας, με το α/α μπλοκ να αποτελεί την πλειοψηφία του κό¬ 
σμου. Φωνάχτηκαν συνθήματα, πετάχτηκαν τρικάκια και 
γράφτηκαν συνθήματα σε τράπεζες και τοίχους. Κατά την 
προσπάθειά μας να προσεγγίσουμε τα γραφεία των φασι¬ 
στών, η πορεία μας κόπηκε από τους μπάτσους, οι οποίοι 
πιάστηκαν στον ύπνο, καθώς υστερούσαν κατά πολύ και 
αριθμητικά και σε δυναμική και αυτό φάνηκε όταν μετά 


από επίθεση που δέχτηκαν με καπνογόνα και κροτίδες, 
οπισθοχώρησαν αρκετά, δείχνοντας πως δεν μπορούν να 
αντιμετωπίσουν την οργή και το αντιφασιστικό φρόνημά 
μας. 

Την επόμενη μέρα, Τρίτη 16/4, μοιράστηκε κείμε¬ 
νο στη γειτονιά του ενός εκ των δύο τραμπούκων, με απο¬ 
τέλεσμα μία παρέα 7-8 ασπόνδυλων, με μπροστάρη τον 
προαναφερθέντα μαχαιροβγάλτη, να βγει στους 

δρόμους της πόλης και να σκίζει αφίσες αντιφασιστικού 
περιεχομένου και να επιτίθεται λεκτικά σε όποιον γνώ¬ 
ριζαν πως συμμετείχε στην πορεία της Δευτέρας. Η όλη 
ένταση, διήρκεσε 15-20 λεπτά, χωρίς κανένας να παρε- 
νοχλήσει τους τραμπούκους που περιφέρονταν μανιασμέ¬ 
νοι. Έτσι, λίγη ώρα μετά, 40-50 άτομα μαζεύτηκαν στην 
κεντρική πλατεία της πόλης, με σκοπό να δείξουμε ότι οι 
φασιστικοί τραμπουκισμοί και οι εμετικές ιδέες τους, δεν 
είναι αποδεκτές ούτε στην Καρδίτσα, ούτε πουθενά. Τότε 
οι χωριατόμάγκες της χρυσής αυγής έκαναν το λάθος και 
κυνήγησαν 2 άτομα που πέρασαν από τα γραφεία τους με 
αποτέλεσμα να δημιουργηθεί ένταση και τα πρωτοπαλίκα- 
ρα τους να κρύβονται στα γραφεία τους. Να σημειωθεί ότι 
όλα έγιναν κάτω από τα βλέμματα της ομάδας Δίας και για 
αυτό το λόγο υπάρχουν ακόμη τα γραφεία των γερμανο- 
τσολιάδων. 

Μάλλον είναι καιρός οι κάτοικοι της μικρής Καρ¬ 
δίτσας να καταλάβουν ποιους πραγματικά έχουν απέναντι 
τους και να τους απομονώσουν. 

Αναρχικοί -Αντιεξουσιαστές Καρδίτσας 

ΑΠΑΤΡΙ* 

εφημερίδα δρόμου 


Ούτε εθνικόν, ούτε θρησκευτικόν, ο δικόν μαν πόλεμον είναι ταξικόν 


Ως αναρχικόί-αντιεξουσιαστές, δεν εντάσσουμε τους εαυτούς μας σε καμία επίπλαστη κοινότητα και δεν καθοριζόμα¬ 
στε από εθνικές αυταπάτες. Αντιθέτως, διεκδικούμε τον αυτοκαθορισμό μας με βάση τις ατομικές και κοινωνικές επιλογές 
μας, τους αγώνες μας και τις αξίες της ελευθερίας, της ισότητας και της αλληλεγγύης. Τα σώματά μας δεν είναι αναλώσι¬ 
μα υλικά για καπιταλιστικούς σχεδιασμούς, δεν είναι υπολογίσιμα μεγέθη σε καμία μεγάλη ή μικρή εθνική ιδέα, δεν είναι 
πιόνια κανενός στρατοκράτη, δε συγκροτούν καμία ομοιόμορφη μάζα, δεν υποτάσσονται σε «άνωθεν εντολές», δεν περι¬ 
φράσσονται σε κανέναν στρατώνα. Αντιθέτως, λειτουργούν αδιαχώριστα από τη σκέψη μας, τις ιδέες μας, τη συνείδησή 
μας, τους αγώνες μας, για μία κοινωνία ελευθερίας και όχι μία κοινωνία φυλακή, για μία κοινωνία ίσων απέναντι σε ίσους 
και όχι για μία κοινωνία αρχηγών και ιεραρχίας, για μία κοινωνία κοινοτήτων και όχι ιδιοκτητών. Απεχθανόμαστε την 
εξατομίκευση και την αγελοποίηση, τη χειραγώγηση, την αλλοτρίωση και τον κανιβαλισμό, τις διαδικασίες που η εξουσία 
λατρεύει για να πλάθει χρήσιμους υπηκόους. Δε θα μπορούσαμε λοιπόν να διαθέσουμε τους εαυτούς μας σε κανέναν 
στρατηγό, σε κανέναν υπουργό, σε κανένα έθνος, σε καμία πατρίδα, στον κόσμο της εξουσίας. Ο κόσμος μας είναι εκείνος 
της αλληλεγγύης, της αυτοοργάνωσης, των αντιστάσεων και των αντιδομών. Ένας κόσμος ελεύθερης δημιουργικότητας 
και έκφρασης, ζωντανών διαδικασιών και κοινωνικών σχέσεων, οριζόντιων συνελεύσεων σε πλατείες, γειτονιές, αμφιθέα¬ 
τρα και καταλήψεις. Στους στρατώνες ας κλειστούν τα αφεντικά, οι στρατοκράτες και οι φασίστες. 

ΔΕΝ ΕΙΜΑΣΤΕ ΤΡΟΦΗ ΓΙΑ ΤΟΥΣ ΠΟΑΕΜΟΥΣ ΚΑΙ ΤΟΥΣ ΣΤΡΑΤΟΥΣ ΤΟΥΣ. 

ΑΣ ΜΗΝ ΥΠΟΑΟΓΙΖΟΥΝ ΟΥΤΕ ΚΑΙ ΣΕ ΕΜΑΣ ” 

(Απόσπασμα από τη συλλογική δήλωση ολικής άρνησης στράτευσης 
την οποία συνυπογράφει και ο Δημήτρης Νιώτης ) 


Σ τις 21 Μαίου θα διεξαχθεί στο στρατοδικείο Ιωαννί- 
νων η δίκη του ολικού αρνητή στράτευσης Δημήτρη 
Νιώτη, ο οποίος κατηγορείται για ανυποταξία σε 
περίοδο ειρήνης. Ο Δημήτρης Νιώτης έχει από το Δεκέμ¬ 
βριο του 2012 αρνηθεί δημόσια την κατάταξή του στον ελ¬ 
ληνικό στρατό με μία συλλογική δήλωση ολικής άρνησης 
στράτευσης. Μαζί με άλλους 4 ολικούς αρνητές στράτευ¬ 
σης αρνήθηκε, όχι απλά την εκπλήρωση της θητείας του, 
αλλά το σύνολο του στρατού, ως αναπόσπαστο κομμάτι 
της επιβολής της κυριαρχίας κράτους-κεφαλαίου. Με την 
κίνηση αυτή εναντιώνεται έμπρακτα και αδιαμεσολάβητα 
στα συνολικά ιδεολογήματα και αξίες που ο στρατός πα¬ 
ράγει, από το μιλιταρισμό και το εθνικιστικό μίσος, μέχρι 
το σεξισμό, την πατριαρχία, την ιεραρχία, το ρατσισμό και 
το φασισμό. Η άρνηση αυτή είναι ένα ακόμα κομμάτι τού 
κοινώνικοταξικού αγώνα, από 
αυτούς που και ο ίδιος είναι 
συνεπής και παρών σαν αναρ¬ 
χικός αγωνιστής. Η έκβαση της 
συγκεκριμένης δίκης αποτελεί 
άλλη μια στιγμή του αγώνα, 
που θα αναδειχτούν όλες οι 
εκφάνσεις εκείνων που αρνού- 
νται την κυριαρχία στο σύνολό 
της απέναντι στους πιο πιστούς 
υποστηριχτές της, δηλαδή τους 
στρατοκράτες. Παράλληλα, 
μέσα από τη δημόσια στήριξη 
και κινηματική αλληλεγγύη ξε¬ 
διπλώνονται οι σχέσεις και τα προτάγματα, όχι απλά ενός 
ατόμου που δικάζεται, αλλά οι αξίες και τα προτάγματα 
ενός ευρύτερου κινήματος. 

Η ολική άρνηση στράτευσης αποτελεί μία πρακτική, 
αλλά ταυτόχρονα και ένα πρόταγμα εδώ και τουλάχιστον 
2 δεκαετίες στον ελλαδικό χώρο, για όσους επιλέγουν να 
σταθούν εκτός και απέναντι στον πιο βίαιο μηχανισμό του 
κράτους. Πρόκειται για μία πολιτική επιλογή, που αρνεί- 
ται το στρατό ολοκληρωτικά, χωρίς να αναγνωρίζει από 
το κράτος την παραχώρηση δικαιωμάτων και διευθετήσε¬ 
ων ως προς την «αποφυγή» της θητείας με έναν πιο δημο¬ 
κρατικό ή πλάγιο τρόπο. Ένας ολικός αρνητής στράτευσης 
δεν αποδέχεται το θεσμικά αναγνωρισμένο δικαίωμα της 
αντίρρησης συνείδησης, αλλά ούτε και δέχεται να εκτίσει 
εναλλακτική θητεία, που δεν είναι τίποτα άλλο από απλή¬ 
ρωτη και εκδικητική εργασιακή εκμετάλλευση. Και αυτό 
γιατί θεωρεί ότι δεν έχει καμία υποχρέωση απέναντι στην 
πολιτεία, την οποία και θα πρέπει να “ρυθμίσουν” με κά¬ 
ποιο τρόπο, μην αποδεχόμενος στην ουσία καμία επιβαλ¬ 
λόμενη ιδιότητα “πολίτη” σε έναν άνισο κόσμο ιεραρχίας 
και εκμετάλλευσης. Το ίδιο το πρόταγμα έρχεται σε ευθεία 
ρήξη με τη συνολική κυρίαρχη προπαγάνδα και αποδομώ- 


ντας την, ξανατοποθετεί τα σώματα και τις συνειδήσεις 
των καταπιεσμένων εκεί που πραγματικά ανήκουν. Η εθνι¬ 
κή αφήγηση προσπαθεί δεκαετίες τώρα να μας πείσει ότι οι 
“από κάτω” έχουμε τα ίδια συμφέροντα με τα αφεντικά μας 
επειδή έτυχε να κατοικούμε στο ίδιο γεωγραφικό σημείο, 
και ότι μέγιστο ηθικό μας καθήκον είναι να σκοτώσουμε 
τους “από κάτω” στα γειτονικά κράτη και να σκοτωθούμε 
για τα συμφέροντα των εδώ και εκεί αφεντικών. Όλο αυτό 
το αισχρό παραμύθι είναι που φτύνει κατάμουτρα η ολι¬ 
κή άρνηση στράτευσης, ξαναφτιάχνοντας την ιστορία από 
την αρχή: οι καταπιεσμένοι δεν πολεμάνε για τα αφεντι¬ 
κά τους, δεν σκοτώνουν τους γείτονες-καταπιεσμένους, 
απεναντίας αγωνίζονται με κάθε τρόπο και με όλα τα μέσα 
χτίζοντας έναν άλλο, καλύτερο και πιο δίκαιο κόσμο, από 
αυτόν που μας πέταξαν μέσα. 

Το τελευταίο διάστημα οι 
διώξεις σε αρνητές στράτευσης 
μεταβάλλονται ή και αναβαθ¬ 
μίζονται ολοένα και περισσό¬ 
τερο. Μέχρι και το 2002 όπου 
άρθηκε επίσημα και η κατάστα¬ 
ση μερικής επιστράτευσης, που 
είχε κυρηχθεί από το 1946 (!), 
ο στρατός αντιμετώπιζε τους 
ανυπότακτους με αυτόφωρα και 
φυλακίσεις, αφού η ανυποταξία 
ήταν σε βαθμό κακουργήματος. 
Από το 2002 και έπειτα το ελλη¬ 
νικό κράτος πέρασε σε “περίοδο 
ειρήνης” με την ανυποταξία να αποτελεί πλέον πλημμέ¬ 
λημα και οι ολικοί αρνητές καλούνται σε δίκη, χωρίς να 
φυλακίζονται. Παρόλα αυτά, από το 2011 παρατηρούμε 
μια εκ νέου αναβαθμισμένη καταστολή προσπαθώντας 
να αναχαιτίσουν με οποιονδήποτε τρόπο τις δεκάδες χι¬ 
λιάδες ανυπότακτων και λιποτακτών. Έτσι, εγκαθίδρυσαν 
για πρώτη φορά την επιβολή χρηματικού προστίμου 6000 
ευρώ σε όποιον κηρύσσεται ανυπότακτος, χωρίς να έχει 
προηγηθεί καμία διαδικασία εκδίκασης. Αυτό ενδεχομέ¬ 
νως να αποτελέσει και ένα νέο μοτίβο καταστολής που θα 
απλωθεί σε ευρύτερα αντιστεκόμενα κομμάτια, κάτι που 
η εμπειρία από το εξωτερικό το επιβεβαιώνει (π.χ. στην 
Ισπανία η μέθοδος επιβολής προστίμων από τους μπά- 
τσους χωρίς δίκη σε διαδηλωτές είναι ευρύτατη!) Στην πε¬ 
ρίοδο της οικονομικής εξαθλίωσης, με την οποία έρχεται 
αντιμέτωπο ευρύτατο τμήμα της κοινωνίας, τα πρόστιμα 
μπορούν να αποτελέσουν το νέο γκλομπ του μπάτσου και 
το άλλου-τύπου δακρυγόνο απέναντι σε όσους αρνούνται 
τις επιταγές της εξουσίας, οδηγώντας αγωνιστές σε οικο¬ 
νομική ομηρία. Κάτι το οποίο ούτως ή άλλως συμβαίνει με 
τα κάθε λογής χαράτσια, μόνο που αυτά επιβάλλονται με 
πρόσχημα όχι την καταστολή και εκδίκηση, αλλά τη “σω¬ 


τηρία του κράτους και της πατρίδας”. 

Από την άλλη μεριά, τους τελευταίους 3-4 μήνες έχουμε 
μια πρωτοφανή μεθόδευση με χρήση αυτόφωρης διαδικα¬ 
σίας για συλλήψεις ανυπότακτων, διαδικασία η οποία είναι 
εντελώς μετέωρη νομικά (εφόσον πρόκειται για αδίκημα 
πλημμελήματικού χαρακτήρα), όπως συνέβη με τους Μπά- 
μπη Ακριβόπουλο και Νίκο Καρανίκα. Η κορύφωση ήρθε 
με τη σύλληψη, κράτηση σε τμήμα για πολλές ώρες και 
μεταγωγή σε άλλη πόλη και δίκη του αρνητή στράτευσης 
Μενέλαου Εξίογλου, τη στιγμή που 4 μήνες πριν είχε κα¬ 
ταδικαστεί για το ίδιο αδίκημα (με βάση το υπάρχον νο¬ 
μοθετικό πλαίσιο η ανυποταξία αποτελεί διαρκές αδίκημα, 
αφήνοντας έτσι περιθώρια στους στρατοκράτες να δικά¬ 
ζουν ξανά και ξανά για το ίδιο αδίκημα!). 

Μέσα στην καθολική συστημική κρίση, η κυριαρχία είναι 
έτοιμη να χρησιμοποιήσει οποιαδήποτε εφεδρεία της χρει¬ 
αστεί για να αντεπεξέλθει στις έκτακτες συνθήκες μιας πι¬ 
θανής γενικευμένης κοινωνικής ανυπακοής και εξέγερσης. 
Σε αυτό το σενάριο ο στρατός είναι έτοιμος να επιβάλει 
αλλά και να διατηρήσει την ομαλότητα για την επέλαση 
του καπιταλισμού πάνω στα κεφάλια των υπηκόων. Έχο¬ 
ντας από καιρό εκπαιδευτεί, είναι σε ετοιμότητα να επέμ- 
βει στο “εσωτερικό” όποτε αυτό του ζητηθεί, είτε μόνος 
του - και όχι αναγκαστικά με κληρωτούς φαντάρους - είτε 
σε μικτά κλιμάκια με μπάτσους. Τα παραδείγματα, όπως με 
την εξέγερση του 2008, όπου ήταν σε πλήρη ετοιμότητα 
για πιθανή επέμβαση καταστολής της εξέγερσης, καθώς 
και η περιβόητη άσκηση Καλλίμαχος στο Κιλκίς, που βγή¬ 
κε στη δημοσιότητα, αποδεικνύουν ότι τα προσχήματα για 
δήθεν υπεράσπιση ανύπαρκτων κοινών εθνικών συμφε¬ 
ρόντων, μπορούν εύκολα να ξεπεραστούν. Παράλληλα, η 
κρίση φέρνει και θα φέρει ανακατατάξεις στην ευρύτερη 
περιοχή των Βαλκανίων και τη νοτιοανατολική μεσόγειο. 
Ο ελληνικός στρατός θα κληθεί να προστατεύσει τα οικο¬ 
νομικά συμφέροντα στην ευρύτερη περιοχή, ξεπερνώντας 
με ευκολία τα “εθνικά σύνορα”. Τα τελευταία σενάρια, με 
αφορμή την κρίση, για εκμετάλλευση υδρογονανθράκων 
στο αιγαίο και τα ζητήματα που προκύπτουν από τις λεγά¬ 
μενες ΑΟΖ θα του δώσουν αυτόματα ένα αναβαθμισμένο 
ρόλο ως εγγυητή σταθερότητας στην ευρύτερη ζώνη, η 
οποία θα πρέπει να διατηρηθεί για το συμφέρον, σίγουρα 
όχι των υπηκόων του ελλαδικού χώρου, αλλά του ντόπιου 
και διεθνούς κεφαλαίου. 

Η άρνηση στο στρατό είναι η άρνηση συστράτευσης στις 
γραμμές του ταξικού εχθρού, είναι η άρνηση του ίδιου του 
συστήματος που γεννά τις κρίσεις, τα μνημόνια, την ανέ¬ 
χεια και την συνεχή υποτίμηση των ζωών μας. Είναι ένα 
ακόμα κομμάτι των αρνήσεων μας απέναντι στο καθεστώς, 
απέναντι στο σύγχρονο ολοκληρωτισμό. Τη στιγμή που 
το κράτος χτυπά κάθε φωνή αντίστασης, διαλύει ή απα¬ 
γορεύει διαδηλώσεις, ποινικοποιεί ή επιτάσσει απεργούς, 
εκκενώνει και στοχοποιεί καταλήψεις, δε θα μπορούσαμε 
από το να σταθούμε στο πλευρό των αρνητών αυτού του 
κόσμου, να στηρίξουμε έμπρακτα με την αμέριστη αλλη¬ 
λεγγύη μας τον ολικό αρνητή στράτευσης Δημήτρη Νιώτη, 
αλλά και όλους όσους επιμένουν να αντιστέκονται και να 
αγωνίζονται. 

ΑΛΛΗΛΕΓΓΥΗ ΣΤΟΝ ΟΛΙΚΟ ΑΡΝΗΤΗ 
ΣΤΡΑΤΕΥΣΗΣ ΔΗΜΗΤΡΗ ΝΙΩΤΗ 
που δικάζεται από το ΣΤΡΑΤΟΔΙΚΕΙΟ ΙΩΑΝΝΙΝΩΝ 
στις 21/05/13 

ΑΛΛΗΛΕΓΓΥΗ ΣΕ ΟΛΟΥΣ ΤΟΥΣ ΟΛΙΚΟΥΣ 
ΑΡΝΗΤΕΣ ΣΤΡΑΤΕΥΣΗΣ 

ΚΑΙ ΣΕ ΟΣΟΥΣ ΑΝΤΙΣΤΕΚΟΝΤΑΙ ΣΤΗΝ ΚΡΑΤΙΚΗ 
ΚΑΙ ΚΑΠΙΤΑΛΙΣΤΙΚΗ ΒΑΡΒΑΡΟΤΗΤΑ 

Συνέλευση της Κατάληψης Ευαγγελισμού 

σ.σ. Το στρατοδικείο επέβαλε στον σ. Δημήτρη Νιώτη ποινή 
φυλάκισης έξι μηνών με αναστολή και χρηματικό πρόστιμο 
έξι χιλιάδων ευρώ. 

χ Ανακοίνωση απεργίαν πείναν Κ. Σακκά 


Σ τις 4/12/10 συλλαμβάνομαι μαζί με τον σύντροφο 
Αλέξανδρο Μητρούσια στη Νέα Σμύρνη εξερχό- 
μενος από ενοικιαζόμενη αποθήκη, στο εσωτερικό 
της οποίας βρίσκεται οπλισμός. 

Έχω παραδεχτεί από την πρώτη στιγμή τη σχέση μου με 
τον χώρο αυτό, όπως επίσης και με τα όπλα που βρέθη¬ 
καν. Έχω δηλώσει από την πρώτη στιγμή ότι είμαι αναρ¬ 
χικός και ότι η παρουσία μου στον συγκεκριμένο χώρο 
σχετίζεται με την πολιτική μου ταυτότητα και τις επιλογές 
που αυτή συνεπάγεται. 

Στις 7/12/10 οδηγούμαι στην αρμόδια ανακρίτρια και 
προφυλακίζομαι με την κατηγορία της συμμετοχής σε 
άγνωστη τρομοκρατική οργάνωση και για διακεκριμένη 
οπλοκατοχή. 

Στις 12/4/11 και ενώ είμαι ήδη πάνω από τέσσερις 
μήνες κρατούμενος στις φυλακές Ναυπλίου, καλούμαι εκ 
νέου από τους ανακριτές Μπαλτά, Μόκκα και χωρίς να 
έχει προκύψει κανένα καινούργιο στοιχείο, χωρίς να έχει 
υπάρξει καν εξέλιξη κάποιας έρευνας, προφυλακίζομαι για 
συμμετοχή στην ε.ο. ΣΠΦ. Αυτό έγινε προφανώς αντι- 
λαμβανόμενοι οι κύριοι ανακριτές πως δεν θα μπορούσε 
να σταθεί σε μία δικαστική αίθουσα η κατηγορία της 


συμμετοχής σε μία οργάνωση η οποία στο ενεργητικό της 
δεν έχει καμία δράση, στην κατοχή των μελών της δεν 
υπάρχουν βόμβες, προκηρύξεις, χρησιμοποιημένα όπλα, 
μία οργάνωση που δεν έχει ούτε καν όνομα. 

Έχω ξεκαθαρίσει στο παρελθόν - όπως και η ίδια η ε.ο. 
ΣΠΦ από τη μεριά της - πως δεν είμαι μέλος της εν λόγω 
οργάνωσης. Δεν το έκανα για να αποφύγω την εκδικη¬ 
τική, κατασταλτική οδύσσεια που επιφυλάσσει η αστική 
δικαιοσύνη σε όποιον κατηγορείται ως μέλος της, αλλά 
πολύ απλά γιατί έτσι είναι. Όφειλα να το ξεκαθαρίσω για 
την αληθή ιστορική καταγραφή. Τόσο για μένα τον ίδιο, 
όσο και για την ε.ο. ΣΠΦ. 

Η αρχική κατηγορία της ένταξης σε άγνωστη τρομο¬ 
κρατική οργάνωση που αποδόθηκε τόσο σε μένα και τους 
δύο συντρόφους μου (Μητρούσια, Καραγιαννίδη) όσο 
και στα υπόλοιπα άτομα που συνελήφθησαν στην ίδια 
επιχείρηση - παρόλο που δεν είχαν καμία απολύτως σχέση 
- αποτέλεσε κορύφωση των πολιτικών σκοπιμοτήτων που 
εξυπηρετήθηκαν από τη ΔΑΕΕΒ εκείνη την περίοδο για 
λογαριασμό του τότε υπουργού δημοσίας τάξης Χρήστου 
Παπουτσή, που επιθυμούσε - όπως όλοι οι ομόλογοι του 
άλλωστε - πάση θυσία την εξάρθρωση τρομοκρατικής 
οργάνωσης επί των ημερών του. Είναι γνωστό, πως ο εν 
λόγω υπουργός είχε άμεση εποπτεία της επιχείρησης και 
μάλιστα αξιολόγησε ο ίδιος τα δεδομένα που του μετέφε¬ 
ρε η αντιτρομοκρατική και τέλος έδωσε την εντολή να γί¬ 
νουν οι συλλήψεις. Όποιος παρακολουθούσε τα καθεστω¬ 
τικά μέσα εκείνες τις μέρες θα θυμάται τα σενάρια και τις 
εκτιμήσεις διάφορων δημοσιογραφικών παπαγάλων για 
το ποιας οργάνωσης μέλη μπορεί να είμαστε, τι σκοπεύ¬ 
αμε να κάνουμε κλπ τα οποία προφανώς τροφοδοτούσε 


η ΔΑΕΕΒ, μέχρι φυσικά να βγουν τα αποτελέσματα των 
βαλλιστικών εξετάσεων και να το βουλώσουν... Αργότερα 
ο κύριος Παπουτσής, στην προσπάθεια του να απολο- 
γηθεί για το φιάσκο, δίνοντας συνέντευξη σε γνωστό 
περιοδικό δήλωσε πως τον «κοροΐδεψε η αντιτρομοκρατι- 
κή υπηρεσία»(!). 

Στις 6/4 του Π2, υπόδικος ακόμα και πλησιάζοντας 
στη λήξη του Ιδμηνου (μέγιστο όριο κράτησης βάση του 
νόμου), προφυλακίζομαι εκ νέου για τη διάπραξη 160 
εμπρηστικών και βομβιστικών ενεργειών, την ευθύνη των 
οποίων έχει αναλάβει η οργάνωση ΣΠΦ. Χαρακτηριστικό 
είναι πως στη συγκεκριμένη δικογραφία, όχι μόνο δεν 
υπάρχει κάποιο στοιχείο εις βάρος μου - δεν μπήκαν καν 
στον κόπο να κατασκευάσουν αυτή τη φορά - αλλά δεν 
γίνεται και κάποια αναφορά στο άτομο μου, παρά μόνο 
στην επίδοση του κατηγορητηρίου. Είναι μία δικογραφία 
που χωρίς υπερβολή θα μπορούσε με την λογική που χα¬ 
ρακτηρίζει τους εγκάθετους ανακριτές Μπαλτά - Μόκκα, 
να επιδοθεί στον καθένα. Είναι επίσης χαρακτηριστικό 
και έκδηλο της σκοπιμότητας αυτής της δίωξης πως οι 
κύριοι ανακριτές είχαν στα χέρια τους την συγκεκριμένη 
δικογραφία από την πρώτη στιγμή της σύλληψης μου, 


γεγονός που τους υποχρέωνε - βάση του νόμου πάντα - 
να μου επιδοθεί μαζί με την πρώτη δικογραφία. Δηλαδή 
με λίγα λόγια οι κύριοι αυτοί με προφυλάκισαν με την 
κατηγορία της ένταξης στην ίδια οργάνωση δύο φορές 
διαδοχικά(ί). 

Σήμερα, όντας υπόδικος 2,5 χρόνια ουσιαστικά για 
απλή οπλοκατοχή (διακεκριμένη οπλοκατοχή διευκρι¬ 
νιστικά και μόνο σημαίνει πως τα όπλα που κατέχει 
κάποιος, προορίζονται είτε για εμπόριο, είτε για τροφο¬ 
δότηση τρομοκρατικής οργάνωσης, κάτι το οποίο ούτε 
προκύπτει, ούτε το αποδέχομαι), οι κύριοι θεσμικά υπερα¬ 
σπιστές της δικαιοσύνης και του νόμου οι οποίοι κρατούν 
εμένα επειδή τον παραβίασα, αποφάσισαν να παραβλέ- 
ψουν ακόμα και το σύνταγμα τους - το οποίο ορίζει κάθε 
επόμενη της πρώτης προφυλάκισης ως μέγιστο όριο τους 
12 μήνες - αφού δεν τους αρκεί για να εξυπηρετήσουν 
την πολιτική τους ηγεσία και να με κρατήσουν ακόμα έξι 
μήνες όμηρο. 

Ουσιαστικά, οι εξοντωτικές προφυλακίσεις που επιβά¬ 
λουν μία παρατεταμένη συνθήκη αιχμαλωσίας, αποτελεί 
αντιστάθμισμα για τα σαθρά και πρόχειρα μαγειρεμένα 
κατηγορητήρια, τα οποία ότι και να κάνουν, αδυνατούν 
να αποτρέψουν το «ξεφούσκωμα» τους στις δικαστικές 
αίθουσες παρά το ειδικό καθεστώς που τις χαρακτηρίζει 
(από κάθε άποψη). Όποιος έχει περάσει απ’ αυτές έστω 
και για λίγο, το γνωρίζει αυτό πολύ καλά. 

Είναι ξεκάθαρη πλέον η τακτική τους και προδίδει 
την εκδικητική τους σκοπιμότητα. Ναι είναι αλήθεια, το 
κράτος εκδικείται τους πολιτικούς του αντιπάλους. Τους 
εκδικείται αλλά ποτέ δεν τους αναγνωρίζει. Ποτέ δεν το 


έκανε άλλωστε. Πράκτορες και προδότες τότε, τρομοκρά¬ 
τες και εχθρός της κοινωνίας τώρα. 

Είναι γεγονός πως το πολιτικό σύστημα, διανύει μετα¬ 
πολιτευτικά την κρισιμότερη και ασταθέστερη περίοδο, 
εξαιτίας των εγχώριων συνεπειών της παγκόσμιας καπι¬ 
ταλιστικής κρίσης. Είναι επίσης γεγονός πως η καταστο¬ 
λή και γενικά η αυταρχική στάση του κράτους, είναι το 
«τελευταίο χαρτί» που έχει στα χέρια του, προκειμένου 
να διασφαλίσει την υποτελή κοινωνική ειρήνη και το να 
αποτρέψει, η γενικευμένη αντίδραση να εκφραστεί με 
οργανωμένες και ουσιαστικότερες εξεγερτικές μορφές. 

Ο ίδιος ο υπουργός οικονομικών έχει ομολογήσει πως 
πρώτη φορά καλείται κυβέρνηση να εφαρμόσει τόσο 
ακραία μέτρα σε περίοδο ειρήνης. 

Οι νόμοι οι οποίοι ανέκαθεν εκφράζανε τη βούληση 
των ισχυρών, σήμερα δεν αρκούν για τους πολιτικούς 
εκπροσώπους του συστήματος μπροστά σ’ αυτά που 
καλούνται να διεκπεραιώσουν υπηρετώντας το. 

Έχοντας την άποψη και την θέση πως ο δρόμος για την 
ατομική - συλλογική ελευθερία είναι γεμάτος από αγώνα 
και αντίσταση, αποφάσισα από την Τρίτη 4/6, να προχω¬ 
ρήσω σε απεργία πείνας· ημερομηνία που με το ισχύον 
νομικό καθεστώς, λήγει το μέγιστο όριο προφυλάκισης 
μου. Διευκρινίζω πως για μένα η επιλογή του να προχω¬ 
ρήσω σε απεργία πείνας, δεν αποτελεί κίνηση απελπισίας, 
αλλά επιλογή συνέχισης του αγώνα. Ενός αγώνα που 
δίνουμε από την πρώτη στιγμή της αιχμαλωσίας μας εγώ 
και οι σύντροφοί μου, αντιστεκόμενοι σε μία δίχως προη¬ 
γούμενο εκδικητική αντιμετώπιση από τους δικαστικούς 
μηχανισμούς, οι οποίοι αποφάσισαν για την περίπτωση 
μας να κάνουν ένα διάλειμμα από τα εισπρακτικά τους 
καθήκοντα, προκειμένου να υπερασπιστούν την κοινω¬ 
νία από τους υποτιθέμενους εχθρούς της και τους νόμους 
από τους παραβάτες του. Είναι οι ίδιοι μηχανισμοί και 
οι ίδιοι άνθρωποι πίσω απ’ αυτούς, που αποτελούν τους 
φυσικούς αυτουργούς της νομιμότητας των επιστρατεύ¬ 
σεων των απεργών, των χιλιάδων πλειστηριασμών και 
αστέγων, την κατάργηση των εργασιακών διεκδικήσε¬ 
ων, των απολυμένων, της κατάργησης των κοινωνικών 
παροχών, των χιλιάδων που ζουν κάτω από το όριο της 
φτώχειας, των εκατοντάδων αυτόχειρων κάθε χρόνο που 
βάζουν τέλος στη ζωή τους επειδή αδυνατούν να ανταπε- 
ξέλθουν αξιοπρεπώς, της νομιμότητας των στοιβαγμένων 
ανθρώπων σε στρατόπεδα χαρακτηρίζοντας τους ως 
λαθραίους. Είναι οι φυσικοί αυτουργοί της νομιμότητας 
των βασανιστηρίων και των ξυλοδαρμών στα αστυνομικά 
τμήματα, των τυχαίων εκπυρσοκροτήσεων, της φίμωσης 
των αντικαθεστωτικών μέσων πληροφόρησης... 

Είναι οι φυσικοί αυτουργοί της δημιουργίας μίας κοινω¬ 
νίας νεκροταφείο στο όνομα του νόμου. 

Είναι οι φυσικοί αυτουργοί της δημιουργίας μίας κοινω¬ 
νίας νεκροταφείο αν χρειαστεί ακόμα και εκτός νόμου... 

Βουτηγμένοι στην υποκρισία και την αθλιότητα, κατά¬ 
πτυστοι τόσο για τους θιασώτες της αστικής δικαιοσύνης, 
όσο και για τους επικριτές και τους ιδεολογικούς εχθρούς 
της. 

«Αργοπεθαίνει όποιος δεν διακινδυνεύει τη βεβαιότητα για 
την αβεβαιότητα για να κυνηγήσει ένα όνειρο , όποιος δεν 
επιτρέπει στον εαυτό του τουλάχιστον μία φορά στη ζωή 
του να αποφύγει τις εχέφρονες συμβουλές(...) Αποφεύγου¬ 
με τον θάνατο σε μικρές δόσεις όταν θυμόμαστε πάντοτε 
ότι για να είσαι ζωντανός χρειάζεται μια προσπάθεια πολύ 
μεγαλύτερη απ’ το απλό γεγονός της αναπνοής». 

Πάμπλο Νερούδα 

ι/ Κ.Σακκάς 

Α’ πτέρυγα Κορυδαλλού 




ύϊΑΠΑΤΡΙί * 


— ·*** 

ΑΠΑΤΡΙ* 

εφημερίδα δρόμου 


ΦΥΛΑΚΕΣ 


ΙΟΥΝΗΣ 2013 

ΑΡ. ΦΥΛΛΟΥ 22 


" Στιγμές πολέμου και ανάσες ελευθερίαν 


Ε ξέγερση κρατουμένων στο κέντρο φύλαξης Φυλα¬ 
κίου Ορεστιάδας 9 Φεβρουάριου 2013 Απόπειρα 
εξέγερσης στις φυλακές Κορυδαλλού 20 Φεβρου¬ 
άριου Απόπειρα απόδρασης κρατουμένου με ελικόπτερο 
στις φυλακές Τρικάλων 24 Φεβρουάριου Απεργία Πείνας 
στα κρατητήρια Ρόδου Τρίτη 5 Μαρτίου Εξέγερση στις 
φυλακές Ναυπλίου Τρίτη 5 Μαρτίου Στάση κρατουμένων 
στις φυλακές της Πάτρας Τετάρτη 6 Μαρτίου Στάση στις 
φυλακές Γρεβενών Πέμπτη 7 Μαρτίου Απόδραση επτά 
κρατουμένων από τα κρατητήρια των ΦερώνΈβρου 
Δευτέρα 11 Μαρτίου Ομηρία 5 σωφρονιστικών υπαλ¬ 
λήλων στις φυλακές Μαλανδρίνου Κυριακή 17 Μαρτίου 
Απόδραση στο Αγρίνιο Τρίτη 19 Μαρτίου Απόδραση στις 
φυλακές Τρικάλων Παρασκευή 22 Μαρτίου 2013 Όλα 
αυτά αποτελούν γεγονότα των τελευταίων μηνών. 

Η ΑΠΑΝΤΗΣΗ ΤΗΣ ΕΞΟΥΣΙΑΣ ΣΕ ΑΥΤΑ ; 

Αυτή τη ξέρετε πολύ καλύτερα από εμάς και δεν υπάρχει 
τίποτα περισσότερο να σας πούμε. Η καθημερινότητα των 
ελληνικών φυλακών πια, περιλαμβάνει ΕΚΑΜ, αιφνι¬ 
διαστικούς ελέγχους στα κελιά, βασανισμούς, τα 16 νέα 
μέτρα που ανακοινώθηκαν από τον Ρουπακιώτη. Όμως 
παρά την τρομοκρατική απάντηση της εξουσίας οι αντι¬ 
δράσεις συνεχίστηκαν : 

Στάση στις φυλακές Πάτρας και Λάρισας Κυριακή 24 
Μαρτίου Στάση κρατουμένων στην Α Πτέρυγα των Φυ¬ 
λακών Κορυδαλλού Σάββατο 30 Μαρτίου Στάση γυναι¬ 
κείες φυλακές Κορυδαλλού Τετάρτη 3 Απριλίου Γραμμα 
Πρωτοβουλίας Αναρχικών Κρατουμένων Κορυδαλλού 
σχετικά με τις επιδρομές των εκαμ στα κελιά Αποχή 
συσσιτίου κρατουμένων Λάρισας 22 Απριλίου Απεργία 
πείνας 580 κρατουμένων Λάρισας 29 Απριλίου Αποχή από 
το συσίτιο μεταναστών στο ΑΤ Κυψέλης 1 Μαΐου Και συ¬ 
νεχίζουν να εξελίσσονται στο σήμερα ενώ εμείς γράφουμε 
για το χτες. Και εδώ γεννάται το εξής ερώτημα: 

ΟΙ ΕΞΕΓΕΡΣΕΙΣ ΞΕΚΙΝΑΝΕ ΤΟ ΘΕΜΑ ΕΙΝΑΙ ΓΙΑΤΙ 
ΣΤΑΜΑΤΑΝΕ; 

Προσπαθούν να μας κάνουν να μην βλέπουμε ποιος 
πραγματικά είναι ο εχθρός. Γιατί η εξουσία, όπως έξω από 
τα τείχη έτσι και μέσα, επιχειρεί πάντα να βρίσκει τρόπους 
να μας διασπά σε κατηγορίες και να στρέφει την οργή μας 
μακριά από τον πραγματική αιτία. Και πετυχαίνει ακριβώς 
αυτόν τον στόχο της, όταν κάποιοι κρατούμενοι βλέπουν 
στο πρόσωπο του συγκρατούμενού που έχει διαφορετι¬ 
κό χρώμα, φυλή, θρησκέια τον εχθρό και στο πρόσωπο 
του δεσμοφύλακα τον φίλο. Ο δεσμοφύλακας είναι ο 
μεγαλύτερος ρουφιάνος της φυλακής γιατί πολύ απλά 
άμα δεν κάνει σωστά την δουλειά του, δηλαδή αν δεν σε 
καταταδώσει στους ανώτερούς του, αν δεν σε κλειδώνει 
καθημερινά στο κελί σου, αν δεν σου κάνει έρευνα και αν 
δεν σε βασανίζει όταν θα πάρει τις αντίστοιχες εντο¬ 
λές, θα χάσει τη δουλειά του. Όπως έξω έτσι και μέσα, 
επίσης, πάντα υπάρχουν τα μεγάλα κεφάλια, αυτοί που 
μας λένε τι πρέπει να κάνουμε, ποιες εντολές πρέπει να 
υπακούσουμε για να μην χάσουμε τα ^προνόμια” που μας 
προσφέρουν. Και οι περισσότεροι, γεμάτοι φόβο να μην 
χάσουν αυτά τα ^προνόμια” , δεν στηρίζονται στον εαυτό 
τους αλλά υπακούουν κάθε λογής μικρό και μεγάλο αφε¬ 
ντικό, γίνονται δούλοι και εκτελούν εντολές. Για εμάς οι 
μπάτσοι, οι ρουφιάνοι, οι δεσμοφύλακες, οι αρχηγοί, οι δι¬ 
καστές, οι ανακριτές είναι όλοι εχθροί και στον εχθρό δεν 
σκύβουμε το κεφάλι. Ούτε γλύφουμε, ούτε ζητιανεύουμε, 
ούτε ρουφιανεύουμε, ούτε φοβόμαστε αλλά παλεύουμε 
για ανάσες ελευθερίας, παλεύουμε για τα αυτονόητα με 
όποιον τρόπο μπορούμε, αγωνιζόμαστε διαρκώς μέχρι 
την ολοκληρωτική καταστροφή της φυλακής. Γιατί και η 
καλύτερη φυλακή παραμένει φυλακή καθώς : 

ΚΑΝΕΙΣ ΔΕΝ ΕΙΝΑΙ ΕΛΕΥΘΕΡΟΣ ΜΕΧΡΙ ΤΗΝ ΟΛΟ¬ 
ΚΛΗΡΩΤΙΚΗ ΚΑΤΑΣΤΡΟΦΗ ΤΗΣ ΦΥΛΑΚΗΣ 
Πέρα από τα όπλα που διαθέτει ο εχθρός είτε λέγονται 
εκαμ είτε σωφρονιστική υπηρεσία, είτε είναι κάμερα 
παρακουλούθησης στους δρόμους της πόλης ή στους 
διαδρόμους της φυλακής, είτε λέγεται δημοσιογράφος 
είτε ρουφιάνος, είτε είναι ξύλο στις πορείες είτε βασανι- 
σμός σε αναρχικούς, μετανάστες, κρατουμένους, υπάρ¬ 
χουν στιγμές που μπορούμε να επιτεθούμε στον εχθρό να 
τον κάψουμε, να τον ξεγελάσουμε, να τον αιφνιδιάσου- 
με. Μπορούμε να χτυπήσουμε τον εχθρό μέχρι και στη 
φυλακή, στο μοναδικό μέρος που είναι φτιαγμένο για να 
ελέγχει τους πάντες, να τους τιμωρεί, να τους απομονώ¬ 
νει. Γιατί ο δρόμος για να σπάσουμε τις χειροπέδες και να 
κατεδαφίσουμε τα τείχη της φυλακής, είτε αυτή λέγεται 



*τ * * Α: 


σωφρονιστικό σύστημα είτε κοινωνία , είναι το πάθος για 
την ελευθερία και ο πόλεμος για την απόκτηση της. Όπως 
γράφει και ο φυλακισμένος αναρχικός Τ.Θεοφίλου δεν 
πρέπει να πάψουμε να τιμούμε αυτούς που κατάφεραν ή 
έστω προσπάθησαν να ν’ αποδράσουν, όμως δεν πρέπει 
να ξεχνάμε ότι στόχος δεν πρέπει να είναι να πετάξουμε 
πάνω από τα τείχη αλλά να χορέψουμε πάνω στα συ¬ 
ντρίμμια τους. Γιατί η ελευθερία του καθενός εξαρτάται 
τόσο από τον ίδιο όσο και από τον διπλανό του, και αφού 
ενώσουμε τις δυνάμεις μας απέναντι στον εχθρό, ας 
γίνουν οι φλόγες της εξέγερσης ικανές να κάψουν κάθε 
φυλακή. 

ΜΕΣΑ ΣΕ ΜΙΑ ΚΟΙΝΩΝΙΑ-ΦΥΛΑΚΗ ΖΟΥΜΕ ΚΑΙ 
ΕΜΕΙΣ 

Το γράμμα αυτό σας το στέλνουμε ως άτομα που συμμε¬ 
τέχουν στη συνέλευση αναρχικών για τη σύνδεση των 
αγώνων μέσα στη κοινωνία-φυλακή(στη Θεσσαλονίκη). 
Δίνουμε από έξω τους δικούς μας αγώνες που έχουν ως 
στόχο να καταστρέψουν κράτος και εξουσία. Η αναρχία 
είναι επιλογή ζωής και σε αυτή δεν χωράει κανένα αφε¬ 
ντικό, 


κανένας αρχηγός, κανένας ρουφιάνος αλλά και κανένας 
δούλος. Πράττουμε αντιιεραρχικά δηλαδή χωρίς εντολές 
και χωρίς ανώτερους-κατώτερους. Παλεύουμε για την 
ελευθερία και όπως εχθρευόμαστε τους μπάτσους το ίδιο 
εχθρευόμαστε το κάθε τσιράκι του αφεντικού, τον κάθε 
ρουφιάνο, τον καθένα που είναι δούλος με την θέληση 
του. Αφορμή του γράμματος που σας στέλνουμε είναι να 
δημιουργήσουμε πραγματικές και διαρκείς σχέσεις μαζί 
σας. Σχέσεις που θα θέλαμε να περιλαμβάνουν έναν διά¬ 
λογο και όχι έναν μονόλογο από μέρους μας. Σχέσεις που 
εφόσον θα είναι πραγματικές, θα δώσουν την δυνατότητα 
να κάνουμε κοινούς αγώνες ενάντια στον κοινό εχθρό. 
Σχέσεις που θα δίνουν νόημα στις πράξεις μας ώστε, για 
παράδειγμα, όταν ερχόμαστε έξω από τις φυλακές και 
φωνάζουμε τόσο εσείς όσο και εμείς για την ελευθερία 
να καταργούμε τα τείχη που μας χωρίζουν. Ας παλέψου¬ 
με από την ίδια πλευρά. Την πλευρά που δεν ανέχεται 
κράτος και εξουσία αλλά πολεμάει εναντίον τους, μέχρι 
την ολική απελευθέρωση από κάθε καταπίεση που μας 
κρατάει δέσμιους. 

ΜΠΟΥΡΛΟΤΟ ΚΑΙ ΦΩΤΙΑ ΣΕ ΟΛΑ ΤΑ ΚΕΛΙΑ 
ΕΞΕΓΕΡΣΗ ΤΩΡΑ ΚΑΙ ΓΙΑ ΠΑΝΤΑ 
ΑΛΛΗΛΕΓΓΥΗ ΜΕΤΑΞΥ ΟΣΩΝ ΑΓΩΝΙΖΟΝΤΑΙ, 
ΕΞΕΓΕΙΡΟΝΤΑΙ, ΕΠΑΝΑΣΤΑΤΟΥΝ 

* Είναι θεμιτή όποια επιπλέον μετάφραση καθώς επίσης 
η συμβολή, όποιου/ας συντρόφου/ισσας το επιθυμεί, στη 
διακίνηση του κειμένου εντός των τειχών των φυλακών. 

Συνέλευση αναρχικών για τη σύνδεση των αγώνων μέσα 

ι/ στην κοινωνία φυλακή 

δαδΐα@πδεπρ.ηεί 
Ηίίρ://δαδία.εδρίνΕ1ο§δ.ηεί 


Απόδραση από την κόλαση 


Έχει ίσως κάποιο ενδιαφέρον να σχο¬ 
λιαστούν οι δυο τελευταίες απόπει¬ 
ρες απόδρασης από φυλακές υψίστης 
ασφαλείας. Με ελικόπτερο από τα 
Τρίκαλα η μια , με μια μικρή μπλόφα 
από το Μαλανδρίνο η άλλη. 

Στη μία περίπτωση φάνηκε ότι η 
αστυνομία δεν δίστασε, προκειμένου 
να εμπεδωθεί το δόγμα μηδενικής 
ανοχής, να θέσει σε κίνδυνο τη ζωή 
δεκάδων ανθρώπων, επικαλούμενη 
την πρόθεση της να αποτρέψει μια 
απόδραση , πράξη που διώκεται σε 
βαθμό πλημμελήματος... 

Στη δεύτερη περίπτωση είδαμε τι 
μπορεί να πετύχει ένας κρατούμενος 
καμουφλάροντας ένα απλό ράδιο σε 
τηλεχειριστήριο βόμβας (!) αν οι δι¬ 
ωκτικοί μηχανισμοί ξέρουν ότι με την 
ελευθερία του δεν αστειεύεται. Μπο¬ 
ρεί τελικά να μη κατάφερε να φύγει 
αλλά κράτησε για ένα 24ωρο μια φυ¬ 
λακή στο πόδι με μόνο του όπλο τη 
απόφαση. 

Όμως αυτό που πραγματικά έχει ση¬ 
μασία σ’ αυτά τα δυο περιστατικά 
είναι η αλλαγή στο νόημα της από¬ 
δρασης και η μετάλλαξη της σε μια 
ατομική υπόθεση του κρατούμενου. 
Μέχρι και τα τέλη της δεκαετίας του 
’90 η εξέγερση και η απόδραση ήταν 
δυο έννοιες σχεδόν αλληλένδετες. Η 
εξέγερση ήταν συνήθως η συνέπεια 
μιας απόπειρας μαζικής απόδρασης . 
Οι κρατούμενοι σε μια φυλακή , όλοι 
μαζί προσπαθούσαν ν’ αποδράσουν , 
κάποιοι τα κατάφερναν, κάποιοι τραυ¬ 
ματίζονταν από σφαίρες μπάτσων 
στην προσπάθεια και οι υπόλοιποι 
επέστρεφαν πίσω κι έκαιγαν την φυ¬ 
λακή τους. Για την μετάλλαξη αυτή οι 
αιτίες πρέπει ν’ αναζητηθούν από τη 
μια στην αναβάθμιση της τεχνολογί¬ 
ας και της αρχιτεκτονικής της κατα¬ 
στολής και από την άλλη στο χωρίς 
προηγούμενο ατομικισμό των σύγ¬ 
χρονων κρατουμένων. 


Οι σύγχρονες φυλακές είναι σχεδια¬ 
σμένες έτσι ώστε να επιτυγχάνεται ο 
μεγαλύτερος δυνατός έλεγχος τόσο 
με φυσικές όσο και με ηλεκτρονικές 
μεθόδους. Είναι οι κάμερες σε κάθε 
γωνιά, της απόλυτα τετραγωνισμένης 
και με απουσία οποιοιδήποτε φυσικού 
στοιχείου, πτέρυγας. Είναι οι πόρ¬ 
τες που ανοίγουν μόνο ηλεκτρονικά 
από τα δωμάτια ελέγχου. Είναι και 
ότι - μια σημαντική λεπτομέρεια- η 
ταράτσα , το κατεξοχήν καταφύγιο 
στασιαστών κρατουμένων, δεν είναι 
προσβάσιμη σχεδόν με κανένα τρόπο. 
Από την άλλη είναι η αλλαγή στη 
σύνθεση του πληθυσμού την τελευ¬ 
ταία δεκαετία, που έχει επιφέρει κά¬ 
ποιες αλλαγές στην αντίληψη των 
κρατουμένων. Ο πληθυσμός των φυ¬ 
λακών δεν αποτελείται ούτε από αι¬ 
μοσταγείς εγκληματίες ούτε από ρο¬ 
μαντικούς παράνομους . Αποτελείται 
από μετανάστες της Αφρικής και της 
Ασίας που τις περισσότερες φορές δεν 
γνωρίζουν, όχι απλά τη γλώσσα αλλά 
ούτε καν τον λόγο που είναι στη φυ¬ 
λακή. Αποτελείται από τοξικομανείς 
των οποίων η θέση είναι στα νοσοκο¬ 
μεία. Αποτελείται από τρομαγμένους 
απατεωνίσκους και χρεοφειλέτες, την 
νέα τάση των ελληνικών φυλακών. 
Αποτελείται από νονούς και μπρά¬ 
βους της νύχτας που με αντάλλαγμα 
κάποιες μικροεξυπηρετήσεις κρατάνε 
μια ισορροπία στις ελληνικές φυλακές 
μεταξύ διαφθοράς και κοινωνικής ει¬ 
ρήνης. 

Οι σχέσεις των κρατουμένων μεταξύ 
τους είναι ψεύτικες, υποκριτικές μέ¬ 
χρι αναγούλας και διπλωματικές. Ένα 
παιχνίδι κυριαρχίας που λειτουργεί 
ως τροχοπέδη στο χτίσιμο σχέσεων 
εμπιστοσύνης, κάτι που μειώνει την 
αγωνιστική διάθεση η οποία προϋπο¬ 
θέτει την αλληλεγγύη. Διασπασμένοι 
οι κρατούμενοι σε έθνη και φυλές, σε 
μικρές και μεγάλες ποινές, σε διαφο¬ 


ρετικά αδικήματα, σε προσωπικές δι¬ 
αφορές οι οποίες οφείλονται κυρίως 
στην πρέζα και σε ατομικά μικροσυμ- 
φέροντα, καταστρέφουν την όποια 
κοινότητα αγώνα θα μπορούσε να 
δημιουργηθεί . Τελικά όποιος θέλει 
να διεκδικήσει την ελευθερία του κα¬ 
λείται να το προσπαθήσει μόνος του 
ή με μερικούς φίλους. Οι συλλογικές 
λύσεις μοιάζουν σαν ένας ξεπερασμέ¬ 
νος ρομαντισμός που ανήκει στη δε¬ 
καετία του ’90. 

Και γιατί όλα αυτά έχουν σημασία; 
Γιατί η φυλακή δεν είναι ο καθρέφτης 
της κοινωνίας. Είναι ο χώρος που συ¬ 
μπυκνώνονται οι λειτουργίες της, οι 
αξίες της, οι παραδόσεις της, η ηθική 
της, τα προβλήματα της. Βλέποντας 
κανείς και αναλύοντας τι συμβαίνει 
μέσα μπορεί να ερμηνεύσει την κοι¬ 
νωνική αδράνεια έξω. 

Θεαματικά και θεμιτά είναι τα ελικό¬ 
πτερα της απόδρασης όμως ομορφό¬ 
τερες είναι οι φλόγες της εξέγερσης. 
Δεν πρέπει να πάψουμε να τιμούμε 
αυτούς που κατάφεραν ή έστω προ¬ 
σπάθησαν να ν’ αποδράσουν, όμως 
δεν πρέπει να ξεχνάμε ότι στόχος δεν 
πρέπει να είναι να πετάξουμε πάνω 
από τα τείχη αλλά να χορέψουμε 
πάνω στα συντρίμμια τους. 

(σ.σ. Ο τίτλος του κειμένου είναι εμ¬ 
βόλιμη πρόσθεση του αναδημοσιευ- 

τή) 

* Το παραπάτω κείμενο γράφτηκε ένα 
24ωρο πριν την μαγική απόδραση στις 
φυλακές Τρικάλων στις 22-3-2013. 

Α. Θεοφίλου. 

21-3-2013 

Ε1 πτέρυγα φυλακών Δομοκού. 

Είίρ ://οιηηΐαίνχοιη/ 

Σχετικά με τη δίκη μα$ 

(κείμενο των πολιτικών κρατούμενων Α.Μητρονσια, Κ.Σακκά, Γ.Καραγιαννίδη) 


Σ ας στέλνουμε αυτό το κείμενο ώστε να ενημε¬ 
ρώσουμε σχετικά με τις δίκες που γίνονται στις 
φυλακές Κορυδαλλού , τις τελευταίες κρατικές 
μεθοδεύσεις και κάποια συμπεράσματα που εξάγουμε. 
Αρχικά να ενημερώσουμε για τις εξελίξεις στα δύο 
δικαστήρια που παρευρισκόμαστέ ως κατηγορούμενοι 
καθώς και το πώς έχουν κυλήσει έως τώρα. Το πρώτο δι¬ 
καστήριο ξεκίνησε τον Οκτώβρη του 2012 και αποτελεί 
τη συνένωση τεσσάρων διαφορετικών υποθέσεων (την 
αποστολή παγιδευμένων δεμάτων από τη ΣΠΦ το Νο¬ 
έμβρη του 2010, τις δικές μας συλλήψεις το Δεκέμβρη 
του 2010,τις συλλήψεις μελών της ΣΠΦ το Μάρτη του 
2011 και τη συμπλοκή του Θ.Μαυρόπουλου με μπά- 
τσους το Μάιο του 2011). Αυτό το δικαστήριο βρίσκεται 
στο στάδιο της εξέτασης μαρτύρων κατηγορίας. Δύο 
γεγονότα είναι άξια αναφοράς. 

Πρώτον η προσπάθεια ασφαλιτών της αντιτρομο- 
κρατικής που κλήθηκαν για τη δίκιά μας υπόθεση να 
δημιουργήσουν εντυπώσεις , να προσδώσουν μια αύρα 
ενοχής πως κάτι σοβαρό θα πράτταμε χωρίς να γνω¬ 
ρίζουν τι ακριβώς, να παρουσιάσουν μέχρι πρότινος 
άγνωστα άτομα που είχαν εισάγει στην υπόθεση μας 
ως μετέπειτα συλληφθέντες με σκοπό να δημιουργούν 
προφίλ υπόπτων που ανάλογα τη περίσταση ταιριάζουν 
με συντρόφους ώστε να τους εμπλέξουν σε υποθέσεις. 
Δεύτερον, έχει φανεί από την έως τώρα εξέταση των 
μαρτύρων στην υπόθεση των δεμάτων ότι οι ανακριτές 
Μπαλτάς - Μόκκας που έχουν χειριστεί τις δικογρα¬ 
φίες που αφορούν τη δράση της ΣΠΦ, προσπαθούσαν 
συνεχώς να πείσουν μάρτυρες ν’ αναγνωρίσουν άτομα 
με ποσοστά ή προσομοιάσεις, με χαρακτηριστικά που 
μπορεί να μοιάζουν με κάποιου ατόμου, ώστε να εισά¬ 
γουν όσους περισσότερους κατηγορούμενους μπορούν 
στο δικαστήριο. Μιλάμε γι’ ανθρώπους που εν γνώσει 
τους δημιουργούν χαλκευμένα στοιχεία. 

Τώρα το δεύτερο δικαστήριο που αφορά 160 εμπρηστι¬ 
κές και βομβιστικές ενέργειες της οργάνωσης, ξεκίνησε 
τον Απρίλη του 2012 και είναι στο στάδιο διορισμού 
συνηγόρων διότι ορισμένοι κατηγορούμενοι δεν είχαν 
δικηγόρο. Αυτό που έχει αξία να ειπωθεί είναι πως 
αυτή η δικογραφία για την πλειοψηφία των ανθρώπων 
που εμπλέκει δεν περιέχει όχι στοιχεία αλλά ούτε καν 
ενδείξεις. Έχει αποδοθεί αυθαίρετα χωρίς οι τηρητές 
των νόμων να ενδιαφέρονται για τους νόμους της 
ποινικής δικονομίας τους και σέρνουν στο δικαστήριο 
μέλη της ΣΠΦ και άλλους κατηγορούμενους, χωρίς να 


μπορούν ν’ αποδείξουν τ’ οτιδήποτε. Αυτή η δικογραφία 
είχε εργαλειακή χρήση ώστε να επιβληθούν περαιτέρω 
προφυλακίσεις σε άτομα που θα έληγε το 18μηνο της 
κράτησης τους και θ’ αποφυλακίζονταν. 

Η τελευταία ενέργεια από πλευράς του κράτους που 
έρχεται να προστεθεί σ’ένα μακρύ κατάλογο πρωτόγνω¬ 
ρων κατασταλτικών πειραματισμών στις υποθέσεις της 
ΣΠΦ, είναι η παράταση της δεύτερης προφυλάκισης των 
Κ. Σακκά και Γ. Τσάκαλου στους 18 μήνες. Δηλαδή να 
παραμείνουν προφυλακισμένοι για 36 μήνες. Είναι μια 
απόφαση που δεν στηρίζεται στα βιβλία των νόμων του 
κράτους, αλλά στην ισχύ και τη δυνατότητα επιβολής 
χωρίς να υπάρχει έστω κάποιο νομικό πρόσχημα. 
Θεωρούμε πως οι νομικοί πειραματισμοί που έχουν 
λάβει χώρα τη τελευταία τριετία εναντίον αναρχικών 
συλληφθέντων για υποθέσεις της ΣΠΦ, μελών ή μη, 
επιδιώκουν την επιμήκυνση της ομηρίας τους, ενίοτε 
τη καταδίκη τους με μηδαμινά ή χαλκευμένα στοιχεία, 
την εξάντληση της τιμωριτικότητας και τον παραδειγ¬ 
ματισμό προς κάθε άνθρωπο που επιθυμεί ν’ αγωνιστεί 
έξω από τα πλαίσια της αστικής νομιμότητας και των 
ρεφορμιστικών αγώνων. Περαιτέρω για τις δικαστικές 
αρχές, υπάρχει μια ευκολία να αποδίδουν την κατηγορία 
της ΣΠΦ σε υποθέσεις που δεν σχετίζονται με τη δράση 
της, όπως η συλλήψη του αναρχικού Τ.Θεοφίλου, η λη¬ 
στεία στο Βελβεντό Κοζάνης, οι πρόσφατες συλλήψεις 
της Ν. Φιλαδέλφεια, επιδιώκοντας τη βαρύτερη καταδί¬ 
κη συντρόφων κατηγορώντας τους για «τρομοκρατική 
οργάνωση». 

Είναι προφανής η κρατική επιδίωξη για μονιμότητα κι 
επανάληψη τέτοιων φαινομένων καθώς κι αποδοχή τους 
λόγω προηγούμενης χρήσης τους. Στόχος είναι ο ανα¬ 
τρεπτικός - αναρχικός χώρος όντας η πιο ριζοσπαστική 
κοινότητα του κοινωνικού συνόλου. Είμαστε σίγουροι 
πως υπάρχουν πάμπολλα ζητήματα αγώνα όπου απαι¬ 
τούν την ενέργεια και δράση των συντρόφων/ισσών 
στο κοινωνικό πεδίο, όμως είναι εξίσου σίγουρο πως αν 
αφεθεί να εξελιχθεί αυτή η κατασταλτική πολιτική τ’ 
αποτελέσματα της , μακροπρόθεσμα θα είναι οδυνηρά 
για τον αναρχικό αγώνα. 

Απέναντι στην κρατική επιβολή ας αναπτυχθεί η δυ¬ 
ναμική των αναρχικών όπου μέσω λόγου και πράξης θα 
ορθώσουν αναχώματα αντίστασης κι αλληλεγγύης. 

*/ Α.Μητρούσιας, Κ.Σακκάς, 
Γ.Καραγιαννίδης 


εκδηλώσεις 

ΑΠΔΤΡΙΪ 

Πανελλαδικό κάλεσμα 
για την 

αντιπληρ ο φό ρηση. 

Η συγκυρία, ο συντονισμόν, η 
στρατηγική και οι προοπτικές. 

§ 

Σαββάτο 29 Ιουνίου 
Κατάληψη Ευαγγελισμού 
Ηράκλειο Κρήτης 

Βασανιστήρια κρατουμένων από τα ΕΚΑΜ στι§ 
ελληνικέ^ φυλακές 



Β ασανιστήρια ακόμα και χρήση ίαζεΓ (σ.σ.όπλο που σε 
χτυπά ηλεκτρικό ρεύμα) κατά τη διάρκεια επιχειρήσεων 
της ΕΚΑΜ στις φυλακές της χώρας καταγγέλλει η Πρωτο¬ 
βουλία για τα Δικαιώματα των Κρατουμένων. 

«Οι επιχειρήσεις των ΕΚΑΜ στις φυλακές της χώρας συνε¬ 
χίζονται με μεγαλύτερη ένταση, αγριότητα και αυταρχισμό» 
και σύμφωνα με την Πρωτοβουλία για τα Δικαιώματα των 
Κρατουμένων «μετά τις επεμβάσεις σε Τρίκαλα, Μαλανδρί- 
νο, Γιάννενα, Δομοκό, Κορυδαλλό και Γρεβενά, το Σάββατο 
13/4,τα ΕΚΑΜ μπήκαν ξανά στις φυλακές των Γρεβενών». 

Όπως καταγγέλλει «η πρακτική είναι παντού ίδια, 
ξυλοδαρμοί, εξευτελιστικές πρακτικές, καταστροφή των κε¬ 
λιών». Σύμφωνα με την Πρωτοβουλία «στην τελευταία τους 
επιχείρηση στα Γρεβενά οι άντρες των ΕΚΑΜ φορώντας 
κουκούλες, αφού έβγαλαν τους κρατούμενους από τα κελιά 


τους χτυπώντας τους με τα γκλοπ αλλά και με όπλα τύπου 
ΐαζεΓ, εξαναγκάζοντάς τους να κινούνται στα τέσσερα, τους 
έδεσαν και τους μετέφεραν γυμνούς στο γυμναστήριο της 
φυλακής». Από το υπουργείο Προστασίας της κυβέρνη¬ 
σης και της Χρυσής Αυγής υπήρξε ανακοίνωση στην οποία 
αναφερόταν ότι «οι καταγγελίες δεν ανταποκρίνονται στην 
πραγματικότητα και είναι παντελώς ανυπόστατες.» «Κι 
όμως υπήρξε μαζική κακοποίηση κρατουμένων με ηλεκτρι¬ 
κούς εκκενωτές - και όχι μόνο.» Κατήγγειλε σε αστική φυλ- 
λάδα συνδικαλιστικός εκπρόσωπος των «σωφρονιστικών» 
υπαλλήλων στα Γρεβενά που γνωρίζει τα δεδομένα της 
συγκεκριμένης έρευνας: «.Οι καταγγελίες που έχουν κάνει 
κρατούμενοι ευσταθούν. Αρχικά νομίζαμε ότι ήταν σκόπι¬ 
μες ή υπερβολικές, όμως μετά μας μίλησαν συνάδελφοί μας 
για αγριότητες. Κάποιοι έφτασαν στο σημείο να σκίζουν 
οικογενειακές φωτογραφίες των κρατουμένων, να σπάνε 
προσωπικά τους αντικείμενα και να λερώνουν επίτηδες τα 
ρούχα τους. Επιπλέον, χλεύαζαν έναν 60χρονο κρατούμενο 
που έδειχνε έντρομος από τη συμπεριφορά των φρουρών 
και των αστυνομικών». Τους βασανισμούς των κρατουμέ¬ 
νων επιβεβαίωσε και λίγες μέρες αργότερα με έκθεση του 
και ο γιατρός των φυλακών Γρεβενών. 

Ο γιατρός εξέτασε 28 κρατουμένους της Α2 πτέ¬ 
ρυγας, ύστερα από αίτημά τους, και υπέβαλε την έκθεση 
που συνέταξε στον διευθυντή των φυλακών, ο οποίος στη 
συνέχεια τη διαβίβασε στο υπ. Δικαιοσύνης. Στη γνωμά¬ 
τευση αναφέρεται ότι οι 28 έγκλειστοι έφεραν μώλωπες σε 
διάφορα μέρη του σώματός τους (στην οπίσθια επιφάνεια 
γονάτων, ημιθωρακίου, μηρού). Ορισμένοι φέρουν μώλω¬ 
πες με οιδήματα από αναφερόμενο, όπως τονίζεται, ξυλο¬ 
δαρμό από αστυνομικές δυνάμεις κατά τη διάρκεια έρευνας 


στο κελί τους. 

Ένας από τους κρατουμένους διαπιστώθηκε ότι 
φέρει οίδημα στα γεννητικά όργανα λόγω αναφερόμενης 
κάκωσης. Από την ιατρική εξέταση διαπιστώθηκαν ακόμη 
ίχνη δερματίτιδας από αναφερόμενη χρήση συσκευής εκ¬ 
κένωσης ρεύματος στον αυχένα, στις κνήμες και στους μη¬ 
ρούς. 

Τη στιγμή της εισβολής των ΕΚΑΜ δεν παρευρίσκονταν 
ούτε ο διευθυντής ούτε ο εισαγγελέας, οι οποίοι δεν τους 
επισκέφθηκαν ούτε μετά την κακοποίησή τους και τις τη¬ 
λεφωνικές εκκλήσεις των συγγενών τους, προκειμένου να 
διαπιστώσουν όχι μόνο τον ξυλοδαρμό, αλλά και την κατα¬ 
στροφή των προσωπικών τους αντικειμένων. 

«Όση ώρα, γυμνοί και δεμένοι, οι κρατούμενοι βρίσκονταν 
στο γυμναστήριο, τα ΕΚΑΜ κατέστρεφαν τα κελιά τους με 
την πρόφαση του ελέγχου. Χωρίς καμία πληροφορία, χωρίς 
καμία ένδειξη για ύπαρξη οπλισμού, συνήθως στη διάρκεια 
της νύχτας, τα ΕΚΑΜ εισβάλλουν στις φυλακές και με πρα¬ 
κτικές κακοποίησης και βασανισμού εφαρμόζουν το δικό 
τους νόμο», αναφέρει η Πρωτοβουλία. 

«Φαίνεται ότι οι ελληνικές φυλακές έχουν παραδοθεί από 
το υπουργείο Δικαιοσύνης στον υπουργό της καταστολής κ. 
Δένδια, οδηγώντας το «σωφρονιστικό» σύστημα στην επο¬ 
χή του Μεσαίωνα. Καμία διάκριση εξουσιών. Ανεξέλεγκτη 
δράση των ειδικών δυνάμεων της αστυνομίας. Βασανισμοί 
ήδη δέσμιων ανθρώπων», τονίζει και καταλήγει: 

«Το αστυνομικό κράτος είναι εδώ. Τιμωρεί, βασανίζει και 
φαίνεται να μη φοβάται τις συνέπειες. Εμείς από την πλευ¬ 
ρά δηλώνουμε ότι δεν θα αφήσουμε να γίνουν τα βασανι¬ 
στήρια κανονικότητα όσο και αν προσπαθεί να τα νομιμο¬ 
ποιήσει το Υπουργείο Δημόσιας Τάξης σε συνεργασία με το 
Υπουργείο Δικαιοσύνης. Απαιτούμε να σταματήσουν άμεσα 
οι επιχειρήσεις των ΕΚΑΜ στις ελληνικές φυλακές». 

■,/ Ελευθερία Λόγου 



















ΑΠΑΤΡΙΧ ΓΝ γ Α ψ ί ί , , 

·"**··**■ ουστοηια. Δυσ + τοπος = κακός τοπος, άσχημος τοπος- 
ένα μέρος ή μια κατάσταση που δε θέλεις να βρεθείς. 


Η Αυγή τη§ Νέα§ Εποχήν 



Η Νέα Ζωή 

Αμνγδαλέζα, Σταμχάιμ, Αμπού-Γκράιμπ, 
Άουσβιτς 

Ε άν κάτι από αυτά που ζούμε είναι 
αναμφισβήτητο, αυτό είναι η 
ιστορικότητα των αλλαγών που 
συντελούνται. Ο καπιταλισμός, η ζωή και 
η επιβίωση των υπηκόων, οι πόλεις και τα 
χωριά, η καθημερινότητα και η κανονικό¬ 
τητα αλλάζουν και η νέα τους μορφή είναι 
ακόμα υπό διαμόρφωση. Διαμορφώνεται 
με βάση την τεράστια όξυνση του ταξικού 
πολέμου, των συνεχών μικρών πραξικο¬ 
πημάτων, της εξέγερσης που υποβόσκει 
και της επανάστασης που δεν έρχεται. Ο 
καπιταλισμός βρίσκεται σε κατάσταση 
εκτάκτου ανάγκης και αναπαράγεται 
μέσω αυτής της κατάστασης, προετοι¬ 
μάζεται δηλαδή για πόλεμο με σκοπό 
όμως να μείνει μόνιμα στην κατάσταση 
της προετοιμασίας. Η ανασφάλεια και 
η αβεβαιότητα που απλώνεται λίγο πριν 
τον πόλεμο θα αποτελεί πλέον αυτή την 
άρρωστη ατμόσφαιρα που θα πνίγει τον 
πληθυσμό στις καπιταλιστικές μητροπό- 
λεις. Η πολιτική και η κυριαρχία μέσω του 
φόβου αποτελούν το καλύτερο εχέγγυο 
για την διατήρηση της οριακά εύθραυστης 
κοινωνικής ισορροπίας. 

Η Αμυγδαλέζα είναι το μέλλον. Ταυτό¬ 
χρονα είναι το παρόν και το παρελθόν. 

Με τους μπάτσους να αποτελούν πλέ¬ 
ον τη μοναδική κοινωνική πρόνοια, το 
καθεστώς πρέπει να εφευρίσκει όλο και 
περισσότερους εχθρούς για να επιβεβαι¬ 
ώνει την αναγκαιότητα της ύπαρξης του. 

Η φάμπρικα δημιουργίας κοινωνικού 
περιθωρίου υπάρχει για να αναπαράγεται 
και οι νεο-άστεγοι, οι πάμφτωχοι και οι 
πρεζάκηδες πολλαπλασιάζονται ακρι¬ 
βώς για να φυλακίζονται, προκειμένου 
οι πολίτες να εκτιμήσουν τα κρατικά 
πογκρόμ. Το σύστημα θα ήταν προφανώς 
λάθος εάν είχε σκοπό να ισορροπήσει, εδώ 
όμως ο σκοπός δεν είναι αυτός. Ο σκοπός 
είναι η δημιουργία και η διόγκωση ενός 
τερατώδους μηχανισμού με αυτοσκοπό 
την κάθαρση των μητροπόλεων και μέσω 
αυτής της κατάστασης να δημιουργηθεί 
μια νέα ισορροπία. 

Ο ισχυρισμός αυτού του κειμένου έχει να 
κάνει με τη δημιουργία μια νέας κοι¬ 
νωνικής ισορροπίας από το καθεστώς. 

Στη νέα ισορροπία του τρόμου, το κύριο 
προϊόν που το κράτος πουλάει και οι 
πολίτες καταναλώνουν είναι η ασφάλεια. 
Η ασφάλεια αποτελεί το Εμπόρευμα και 
στους τομείς της ασφάλειας δουλεύει 
και απασχολείται ένα σημαντικό κομ¬ 
μάτι του πληθυσμού. Η συνείδηση και η 
αποφασιστικότητα αυτού του κομματιού 
μπορεί να υπερσκελίσει τα αριθμητικά του 
μειονεκτήματα, ειδικά σε μια κοινωνία που 
αλλάζει ραγδαία και πάσχει από έλλειψη 
συλλογικής φαντασίας. Με απλά λόγια, σε 
μια καταρρέουσα και σοκαρισμένη πόλη, 
οι μπάτσοι, οι ρουφιάνοι και οι μαφιόζοι 
έχουν υπεροχή ακριβώς επειδή ξέρουν 
τι θέλουν να κάνουν. Όλοι οι υπόλοιποι 
βρίσκονται ήδη προ τετελεσμένων γεγο¬ 
νότων. 

Το νέο μετεμφυλιακό κράτος, υπάρχει 
χωρίς εμφύλιο γιατί τον εμπεριέχει μέσα 
του, τον αναπαράγει και τον εμπορεύεται. 
Αυτή είναι η λογική της ύπαρξης του. 

Οι, Πραιτοριηχοί και 
το Ενστολο Κομμά 

Ποιος θα φρουρήσει τους φρουρούς; 


Η οικοδόμηση του βαθέως κράτους 
είναι μεθοδική και προμελέτημέ- 
νη. Η χρησιμοποίηση της 71ης 
Ταξιαρχίας στη φύλαξη του Υπ.Αμυνας 
και οι στρατιωτικές μονάδες γύρω από το 
Σαμαρά και τον Παπούλια στις παρελάσεις 
συνιστούν την πρώτη προσεχτική κάθοδο 
του στρατού στους δρόμους. Ο στρατός 
βέβαια παραμένει εφεδρεία και τελευταία 
λύση, ωστόσο οι πρώτες κινήσεις έχουν να 
κάνουν με τη συνήθεια και την εξοικείωση 
του πληθυσμού μ’ αυτό που μέχρι πρότι¬ 
νος έμοιαζε αδιανόητο. Από εκεί και πέρα 
στο βαθμό που η ολική χρεωκοπία παρα¬ 
μένει επιλογή του καθεστώτος, το οποίο 
και περιμένει την κατάλληλη στιγμή για 
να την εφαρμόσει, ο ρόλος του στρατού 
εκείνες τις μέρες θα είναι καθοριστικός, 
είτε σαν κατασταλτικός μηχανισμός, είτε 
σαν διανομέας τροφίμων και φαρμάκων. Η 
προετοιμασία των καραβανάδων, είτε επί¬ 
σημων, είτε ημι-επίσημων όπως οι λέσχες 
εφέδρων ή οι εθνοφυλακές, είτε παρα- 
στρατιωτικών όπως οι πατριωτικές πολιτο¬ 
φυλακές, για την μάχη με τα απείθαρχα 
τμήματα του πληθυσμού δεν κρύβεται 
πλέον με τίποτα. 

Εάν ο στρατός παραμένει ακόμα σε 


εφεδρεία, αυτό γίνεται επειδή προέχει η 
στρατιωτικοποίηση των μπάτσων. Όταν 
αυτή ολοκληρωθεί, οι δυό στρατοί, εσω¬ 
τερικού και εξωτερικού, απλά θα συνυ¬ 
πάρχουν και θα συνεργάζονται. Σ’ αυτή 
την κατεύθυνση υπάρχουν αυτή τη στιγμή 
πέντε διαφορετικές υπηρεσίες που ασχο¬ 
λούνται μόνο με τον εσωτερικό εχθρό. Η 
Αντιτρομοκρατική, η ΔΕΛΤΑ, το τμήμα 
Λοιπών Εγκλημάτων Βίας, το πολιτικό 
τμήμα της ΕΥΠ και το πολιτικό τμήμα 
της Ασφάλειας τρέφονται και επιβιώνουν 
μέσω του κυνηγιού κεφαλών αναρχικών 
και γενικά αντικαθεστωτικών αγωνιστών. 
Ταυτόχρονα στα Χανιά, μια πόλη 60 χιλιά¬ 
δων ατόμων, η ασφάλεια μισθοδοτεί 400 
χαφιέδες για να τις παρέχουν πληροφορίες 
εάν τυχόν παρατηρήσουν κάτι κατά την 
διάρκεια της κανονικής τους εργασίας, 
ενώ η ΕΥΠ και οι παραφυάδες της δίνουν 
ψωμί σε άγνωστο πλήν όμως μεγάλο 
αριθμό δημοσιογράφων. Η δημιουργία 
και η συντήρηση αυτού του ιδιότυπου 
μισθοφορικού στρατού, εμπεριέχει και το 
ρίσκο της ίδιας του της ύπαρξης, δηλαδή 
την πιθανότητα αυτονόμησής του. 

Εντός του καθεστώτος, υπάρχουν και 
αναπτύσσονται αντιθέσεις που έχουν 
να κάνουν με τις διαφορετικές ομάδες 


συμφερόντων. Μια τέτοια ομάδα με κοινό 
συμφέρον και μια υπό ανάπτυξη κοινή 
ιδεολογία, που δραστηριοποιείται στο 
ζήτημα της καταστολής και της ασφάλειας 
,έχει γεννηθεί στην Ελλάδα την τελευταία 
5ετία.Έαν ξεπεράσουμε την πρακτορο- 
λογία που θέλει όλες τις διαμάχες της 
ναζιστικής δεξιάς με το ^δημοκρατικό” 
καθεστώς σαν προσχεδιασμένες θεατρι¬ 
κές παραστάσεις, θα ανακαλύψουμε μια 
σοβαρή διαμάχη του μαύρου εφοπλιστι¬ 
κού κεφαλαίου που μέσω των ΜΜΕ που 
ελέγχει, πριμοδοτεί τον ολοκληρωτισμό, 
με άλλες ομάδες της αστικής τάξης ( 
όπως για παράδειγμα το κατασκευαστικό 
κεφάλαιο) που έχουν ίδιον συμφέρον από 
πιο μετριοπαθείς καταστάσεις. Για να γίνει 
πιο απλό: εντός του καθεστώτος υπάρχει 
μια πολυπληθής ομάδα πραιτωριανών 
με μεγάλη χρηματοδότηση (Μαρινάκης, 
Βγενόπουλος, Αλαφούζος, Βαρδινογιάν- 
νης), δημοσιογραφική κάλυψη από δημο¬ 
σιογράφους- κυπατζήδες (πρώτο θέμα, 
μεγκα κ.α), σοβαρές άκρες στο στρατό 
και το ΝΑΤΟ, πολιτικό προσωπικό (Χ.Α, 
μεγάλη πτέρυγα της Ν.Δ, πατριωτικό 
πασόκ, ΛΑΟΣ, Απόστρατοι) τη συντριπτι¬ 
κή πλειοψηφία των μπάτσων μαζί του και 
μια υπό ανάπτυξη φασιστική εθνικιστική 
ιδεολογία. Ο νέος εθνικός κορμός έχει πά¬ 
ρει εργολαβία τη σωτηρία της χώρας από 
τους κομμουνιστές και προετοιμάζεται για 
μάχη. Σε ποιό βαθμό αυτή θα είναι και η 
στάση του καθεστώτος συνολικά, θα το 
δείξει η ιστορία. 

Ο Νέο§ Άνθρωποί 

Παλιοζωή, ψεύτη ντουνιά και παλιοκοι¬ 
νωνία 

Η νέα κατάσταση ορίζει εκ νέου την 
καθημερινότητα και την επιβίωση. 
Αυτές με τη σειρά τους ορίζουν 
ένα νέο τύπου ανθρώπου. Ο πολίτης στη 
νέα εποχή είναι επισφαλής στη δουλειά και 
ανασφαλής στη ζωή, απομονωμένος, ιδα¬ 
νικός κιμάς στην κρατική κρεατομηχανή. 
Δίπλα στην αδυναμία επιβίωσης στέκεται 
ο ενδοταξικός κανιβαλισμός και υποβό¬ 
σκει η άλωση του προλεταριάτου από την 
επιλογή να γίνεις κρατικός μισθοφόρος. 
Τα πράγματα είναι απλά: ή βρίσκεις μια ή 
παραπάνω δουλειές και επιβιώνεις όπως 
- όπως ή αντιστέκεσαι (οπότε σε περιμέ¬ 
νει η φυλακή) ή καταφεύγεις στην πάσης 
φύσεως παρανομία (οπότε πάλι σε περι¬ 
μένει ή φυλακή) ή εξαθλιώνεσαι όντας 
στο περιθώριο (οπότε μπαινοβγαίνεις 
στην Αμυγδαλέζα). Ή πιάνεις δουλειά στα 
πάσης φύσεως σώματα και παρασώματα 
ασφαλείας. 

Η απόσυρση της καταναλωτικής πρέζας 
συνοδεύεται με την επανεμφάνιση της 
εθνικιστικής, η οποία όμως δε φτάνει για 
όλους, ακριβώς για να αυξηθεί η ζήτησή 
της. Το επάγγελμα του εθνικόφρονα μι¬ 
σθοφόρου έχει λίγες καλές θέσεις και ένα 
κομμάτι ψωμί για την πλέμπα. Όπως και 
να £ χει, υπάρχουν πρόθυμοι και κλέφτες 
και αστυνόμοι, και η ουσία είναι η συνέ¬ 
χιση του παιχνιδιού. Αποτελεί άλλωστε 
δομικό στοιχείο για το καθεστώς έκτακτης 
ανάγκης. 

Ο νέος άνθρωπος πάσχει από έλλειψη 
προοπτικής και φαντασίας. Ελλείψει 
συλλογικού φαντασιακού για το πως θα 
μπορούσε να ζήσει, να τραφεί, να διασκε¬ 
δάσει, να στεγαστεί, να ερωτευτεί και να 
μεγαλώσει παιδιά εκτός καπιταλισμού, εί¬ 
ναι καταδικασμένος να περιστρέφεται αιώ¬ 
νια γύρω από τον εαυτό του. Το καθεστώς 

βασίζεται στη μονοκρατορία του και μέσω 
αυτής διαπλάθει και το νέο ανθρωπολογι- 
κό τύπο του πολίτη στις μεταβιομηχανικές 
κοινωνίες. Ο έλεγχος της πληροφορίας 
και οι προκαθορισμένες εναλλακτικές 
εντός του καπιταλισμού απλά διαιωνίζουν 
αυτή την κατάσταση, την αναπαράγουν 
και την αναπτύσσουν. 

Το παραμύθι δεν έχει παράδεισο - έχει 
όμως κόλαση, και μάλιστα εξόχως υλική 
κι αυτό αρκεί για τα μικρά παιδιά, που δεν 
έχουν άλλη επιλογή από το να το πιστέ¬ 
ψουν. 

Πόλεμοί και Ειρήνη 
στη Νεα Εποχή 

Ανάσα έξω από το βούρκο 

έσα σ’ αυτό το ζοφερό κλίμα 
υπάρχει και θα συνεχίσει να 
υπάρχει μια κοινωνική δυναμική 
που αγωνίζεται να βγει στην επιφάνεια. 
Είτε με τη συγκρότηση των λαϊκών συ¬ 


νελεύσεων τα 2-3 προηγούμενα χρόνια, 
είτε με την εξέγερση του Δεκέμβρη, είτε 
με τα μπάχαλα στις απεργίες, είτε τέλος 
με τα πολυάριθμα αντιφασιστικά δίκτυα 
που δημιουργήθηκαν και δρουν αυτή τη 
χρονιά, υπάρχει ένα σεβαστό κομμάτι της 
κοινωνίας που ξεπερνάει τη μιζέρια και τη 
γκρίνια και περνάει στην πράξη. Σε πολλές 
μάλιστα περιπτώσεις αποτελεί και πηγή 
έμπνευσης για τους αντίστοιχα εγκλωβι¬ 
σμένους προλετάριους και νεο-προλετάρι- 
ους σε άλλες χώρες, ενώ σε άλλες περι¬ 
πτώσεις έχει καταφέρει να ακυρώσει τους 
καθεστωτικούς σχεδιασμούς. 

Το κουμάντο του δημόσιο χώρου αποτε¬ 
λεί μεγάλο ζήτημα για ένα καθεστώς που 
αδιαφορεί για την ηθική και κοινωνική 
του νομιμοποίηση. Η μέχρι τώρα θετική 
έκβαση της διαμάχης με τους ναζιστές 
σχετικά με το ποιος κατέχει το δρόμο, 
στο συντριπτικά μεγαλύτερο κομμάτι της 
Ελλάδας μπορεί να αποτελέσει σοβαρή 
παρακαταθήκη για το μέλλον. Μπορεί 


επίσης να αποτελέσει και σωστή βάση για 
τη δημιουργία ενός πολύμορφου αντικα- 
θεστωτικού μετώπου που θα επιδιώξει να 
ανακαταλάβει το δημόσιο χώρο και από 
τους καθεστωτικούς. Όσο δεν αμφισβητεί¬ 
ται (και) η χωρική κυριαρχία του, το κα¬ 
θεστώς φαντάζει άτρωτο, ενώ αντιθέτως 
οποιαδήποτε έμπρακτη εχθροπραξία μπο¬ 
ρεί να προκαλέσει ανεξέλεκτες εξελίξεις. 
Τα θεμέλια του ελληνικού καπιταλιστικού 
οικοδομήματος ήταν εξ αρχής σαθρά. Δεν 
προέκυψαν βάσει οποιοσδήποτε κοινωνι¬ 
κού συμβολαίου, αλλά βάσει του δικαίου 
του νικητή από τη στιγμή που οι κομμου¬ 
νιστές αντάρτες έθαψαν το τσεκούρι του 
πολέμου και έκτοτε. Το ιστορικό αδικαίω¬ 
το του εμφυλίου, η πάγια αντίθεση δηλαδή 
μεταξύ των φίλων και των εχθρών ενός 
καθεστώτος που αποτελείται από τις ίδιες 
μεγαλοαστικές οικογένειες τα τελευταία 
150 χρόνια, ορίζει ακόμα εξελίξεις. Η προ¬ 
βοκάτορες στη χούντα, οι αντάρτες στον 
εμφύλιο, οι αναρχικοί τώρα και οι ένοπλοι 


τη δεκαετία του ( 80 είναι οι άλλες μορφές 
μια κοινωνίας που είναι καταδικασμένη 
να βρίσκεται σε διαρκή σύγκρουση. Ταυ¬ 
τόχρονα, ο νίκες του καθεστώτος μπορεί 
να ήταν και τότε και σήμερα συντριπτικές 
στρατιωτικά, είναι όμως ηθικά επιλήψιμες, 
κι αυτό είναι πρόβλημα, εάν θεωρήσουμε 
δεδομένο ότι στρατιωτικά είναι αδύνατη η 
καθολική υποταγή ενός εχθρικού πληθυ¬ 
σμού. 

Το καθεστώς κερδίζει και χάνει ταυτό¬ 
χρονα και κάθε νίκη ή ήττα του ορίζει 
και τις επόμενες κινήσεις των από κάτω. 

Η παντοδυναμία του είναι επισφαλής 
και αυτή του την επισφάλεια την έκανε 
ιδεολογία. Εάν βιώνουμε το τέλος κάποιου 
γύρου, είναι απλά μέχρι την αρχή του 
επόμενου. Το θέμα είναι ποιος θα είναι σε 
μεγαλύτερη ετοιμότητα όταν θα ακουστεί 
το καμπανάκι... 

Όλα παίζονται. 

*/ Βάγιάν 



Οι σκοτεινοί 

Τ ο Νοέμβρη του Τΐ συνέβησαν κάποια πάρα πολύ πε¬ 
ρίεργα πράγματα. Μια μέρα μετά την παραίτηση της 
κυβέρνησης Παπαντρέου, και κάποιες βδομάδες μετά 
το ξύλο σε όλες τις παρελάσεις της χώρας και την 48ωρη γενι¬ 
κή απεργία του Οκτώβρη, ο Υπ.Άμυνας Μπεγλίτης καλεί στο 
γραφείο του όλη την ηγεσία του στρατού, τους ξηλώνει όλους 
και αμέσως μετά παραιτείται. Είχε προηγήθεί επίσης μαζική 
εισβολή χιλίων και πλέον απόστρατων στο υπ.Άμυνας μια 
εβδομάδα πριν. Το πως και το γιατί, παραμένουν αναπάντητα 
μέχρι σήμερα και το γεγονός αντιμετωπίζεται σαν να μή συ¬ 
νέβη ποτέ, ενώ ο ίδιος ο Μπεγλίτης έχει αρκεστεί να επαναλά- 
βει μονότονα σε διάφορες συνεντέυξεις ότι στην Ελλάδα δεν 
πήγε να γίνει πραξικόπημα. Εμβληματική φυσιογνωμία των 
ξηλωμένων στρατηγών, είναι ο ακροδεξιάς αρχηγός του Γενι¬ 
κού Επιτελείου Στρατού , στρατηγός Φράγκος. 

Έξι μήνες μετά και ενώ στις εκλογές του Μαιού έχουν καταρ- 
ρεύσει τα δύο μεγάλα κόμματα, διορίζεται υπηρεσιακή κυβέρ¬ 
νηση με σκοπό να οδηγήσει τη χώρα στις πιο αμφίροπες εκλο¬ 
γές των τελευταίων ετών. Υπουργός Άμυνας κόντρα σε κάθε 
λογική και χωρίς να δωθεί καμία απολύτως εξήγηση για την 
προηγούμενη αποπομπή του, διορίζεται ο φασίστας Φράγκος. 
Λίγες μέρες μετά θα γαβγίσει: 

«Όπως είπα και προηγουμένως στα στελέχη μας, δεν είναι τα 
υλικά αγαθά αλλά είναι οι ηθικές αξίες, ο πολιτισμός, η Ιστο¬ 
ρία μας, οι παραδόσεις μας, οι οποίες μας επιτρέπουν να πα¬ 
ραμείνουμε όρθιοι. Και θα σταθούμε όρθιοι. Για ένα πράγμα 
θέλω να διαβεβαιώσω σήμερα, από τη θέση του Υπηρεσιακού 
Υπουργού Εθνικής Αμύνης.Εύχομαι να λειτουργήσει η Δημο¬ 
κρατία και με αμεσότητα να παραδώσω στον αιρετό Υπουργό 
Αμυνας. Θέλω να σας πω κάτι όμως. Μην αμφιβάλλετε για 
τις δυνατότητες του Ελληνικού Στρατού. Το επαναλαμβάνω 
και πάλι. Ναι μεν δύναμη αποτροπής, αλλά ισχυρή, σιωπηλή 
στρατιωτική δύναμη που εάν απαιτηθεί θα κάνει εκκωφαντικό 
θόρυβο» 

Το ποιος είναι στην πραγματικότητα αυτός ο τύπος και τι 
ρόλο βαράει, ή τι ακριβώς συνέβει το Νοέμβρη δεν μπορούμε 
να το ξέρουμε. Αυτό που μπορούμε να ξέρουμε είναι ότι από 
μεριάς του καθεστώτος είναι όλα τα ενδεχόμενα στο τραπέζι 
και για όλα τα ενδεχόμενα προετοιμάζεται. Αυτό που επίσης 
φαίνεται είναι ότι βρίσκεται σε εξέλιξη μια σοβαρή διαδικασία 
επανασυγγραφής της πρόσφατης ιστορίας έτσι ώστε να προ¬ 
σομοιάζει στις εθνικόφρονες αφηγήσεις. Έτσι στο νέο βιβλίο 
της Στ’ δημοτικού ο Μεταξάς έρχεται να σώσει την Ελλάδα 
από το χάος κατά το Νεοδημοκράτη συγγραφέα του αλλά και 
κατά το υπουργείο που το ενέκρινε, ενώ η ελλεινή παραφιλο¬ 
λογία σχετικά με τους νεκρούς της χούντας μπορεί να προέρ¬ 
χεται από την Χ.Α στηρίζεται όμως και από μεγάλο κομμάτι 
της Ν.Δ. Ταυτόχρονα διάφορα στημένα ή όχι γκάλοπ θέτουν 
επί τάπητος το ερώτημα έαν ήταν καλύτερα στη χούντα ή 
τώρα με το τώρα να υποκρύπτει μια υποτειθέμενη αριστερή 
διακυβέρνηση όπως ονομάζεται η 20ετία του Πασόκ η χρεω- 
κοπία της οποία δίνει και το ηθικό προβάδισμα στη χούντα. 

Η λογική του καθεστώτος έκτακτης αναπαράγεται και εμπε¬ 
ριέχεται σε μια διάχυτη κοινωνική φλυαρία για μεγάλους 
ηγέτες που δεν υπάρχουν σήμερα. Στα λαϊκά παραμύθια που 
σερβίρονται ως επίσημη ιστορία η αστική δημοκρατία πάντα 
έκανε διαλλείματα προκειμένου να κηδεμονευτεί από κάποιο 
πολιτικό ή στρατηγό και να επανέρθει στο σωστό δρόμο. Ο, 
υπέρ άνω κομμάτων και πολιτικών, εθνικός ηγέτης αποτελού¬ 
σε μια επιλογή που κατα καιρούς μπορούσε να διαπεράσει 
οριζόντια το πολιτικό φάσμα. Σε αυτό το θυμικό προσπαθεί 
ανεπιτυχώς να πατήσει ο Σαμαράς για να εμφανιστεί ως σω- 
τήρας της χώρας όπως και οι επίδοξοι δικτατορίσκοι. Στη 

ακραία εκδοχή αυτής της κοινωνικής παθογένειας αναφέρε- 
ται και η ιστορική αποκατάσταση του Μεταξά. 

Το καθεστώς προσπαθεί να αλλάξει το °υπερ άνω όλων η δη¬ 
μοκρατία” με το °υπερ άνω όλων η πατρίς” και για να το κάνει 
χρειάζεται τις κατάλληλες αφηγήσεις. Ο Βενιζέλος, ο Τρικού- 
πης και ο Παπαντρέου ανταποκρίνονται στα πρότυπα της 
ανάπτυξης του ελληνικού κεφαλαίου και όχι στη σωτηρία της 
πατρίδος από κομμουνιστές, τούρκους και άλλους, συνεπώς 
και είναι δευτερεύοντες πρωσοπικότητες στην εθνικόφρονα 
αφήγηση . Από εδώ και πέρα οι πινακοθήκη των ηρωών του 
έθνους θα έχει τον Μεταξά, τους ταγματασφαλίτες και τον 
Γρίβα, τον Βασίλειο τον Βουλγαροκτόνο και τον άγνωστο 
χουντικό χωροφύλακα. Και σε βάθος χρόνου τον Παπαδό- 
πουλο, τον Πλεύρη, τον Φράγκο, τον Ντερτιλή και τον Μι- 
χαλολιάκο ... 


*/ Βάγιάν 


Η αστυνομία καταστολήν την 
σκέψην είναι πανταχού παρού¬ 
σα σήμερα. 

Η δυστοκία και το πανοπτικό κράτος ελέγχου ακόμη και 
των σκέψεων μας, εφόσον αυτές είναι αντίθετες με τη 
πολιτική τους είναι εδώ. Στην χώρα μας οι διώξεις πριν 
λίγο καιρό ανθρώπων που σατίριζαν τις σκοταδιστικές μετα¬ 
φυσικές “προφητείες” ενός καλόγερου μέσω του ΡαοεΒοοΕ 
(γέροντας Παστίτσιος) που διάφοροι ακροδεξιοί κύκλοι και 
ΜΜΕ, χρησιμοποιούν κατά καιρούς για την εθνικόφρονη 
προπαγάνδα τους, επίσης η δίωξη χρήστη (πάλι του ΡεοεΒοοΕ) 
γιατί με τις απόψεις του...εξέθετε τη χώρα διεθνώς και η από¬ 
πειρα να κλείσουν την ιστοσελίδα του ΑΐΚεηδ ΐηάγιπεάΐα και τα 
αντιεμπορευματικά ραδιόφωνα του 98 ίηι και “Ράδιο Ένταση”, 
είναι λίγο πολύ γνωστές και έχουμε αναφερθεί σε αυτές μέσα 
από τις σελίδες μας. 

Στην Ισπανία βέβαια το πήγαν ακόμη παραπέρα. Διώκουν 
κόσμο ακόμη και γιατί είναι ή αρθρογραφεί εναντίον του κα¬ 
πιταλισμού. Δηλαδή όχι επειδή θέλει να καταλύσει το κράτος ( 
ακόμη και αυτό σαν εκφορά λόγου-άποψης είναι συνταγματικό 
δικαίωμα) αλλά γιατί κάνει κριτική σε ένα οικονομικό μοντέλο 
όπως είναι ο καπιταλισμός! Οι δικαστές της Ισπανίας θεω¬ 
ρούν τρομοκρατική πράξη να λέει κάποιος ότι ο καπιταλισμός 
καταστρέφει τη ζωή των ανθρώπων και του πλανήτη που μας 
φιλοξενεί σαν οικονομικό σύστημα! 

Βαρκελώνη : Σύλληψη 5 
αναρχικών γιατί ήταν διαχει- 

ί ηστέδ αναρχικών σελίδων στο 
αοβήοοΕ 

Σ τις 15 Μαΐου 2013, συνελήφθησαν στα σπίτια τους, στην 
περιοχή της Βαρκελώνης, πέντε Καταλανοί αναρχικοί, 
διαχειριστές σελίδων στο ΡαοεΒοοΕ. Κατηγορούνται 
για τη διάδοση απόψεων «που έχουν ως στόχο την εξάπλω- 
ση ανατρεπτικών ιδεών και την υποκίνηση ή/και διάπραξη 
εγκλημάτων εναντίον των συμφερόντων του Κράτους και του 
καπιταλισμού.» Οι κατηγορίες λεπτομερώς είναι: η φερόμε- 
νη συμμετοχή των πέντε αυτών αναρχικών σε σελίδες του 
Ρ&οεΒοοΕ (“ΒαηάεΓα Νε^πΓ και “Ργοπϊ δοΐΐάαπ άε Βαιχείοηα” 
μεταξύ άλλων) οι οποίες οι κρατικές και οι περιφερειακές αστυ¬ 
νομικές δυνάμεις θεωρούν ότι είναι «τρομοκρατικές συμμορίες» 
-παρά το γεγονός ότι δεν έχει αποδειχτεί καμία δραστηριότητα 



πέρα από τα κοινωνικά δίκτυα. Με απλά λόγια ποινικοποιήται 
η γνώμη, η άποψη, οι λέξεις, εφόσον το νόημα που εκφέρουν 
είναι αντίθετο με τις προσταγές και το σύστημα των λίγων και 
κάνει κριτική στη πολιτική τους ! 

“Οι πέντε αναρχικοί κρατούνται στις φυλακές του δοΐο άεΐ 
Κε&Ι, βόρεια της Μαδρίτης, βιώνοντας στην πράξη τη στάση 
του κατασταλτικού καπιταλιστικού Κράτους απέναντι σε κάθε 
φωνή που αμφισβητεί τις κυρίαρχες αξίες και αγωνίζεται για 
την Ελευθερία, την Αυτοοργάνωση, την κοινωνική και πολιτική 
ισότητα - ιδανικά που αποτελούν τις ιδεολογικές βάσεις του 
αναρχικού κινήματος και τα οποία στις μέρες μας ποινικο- 
ποιούνται, ενώ παράλληλα ηθικοποιούνται συνειδησιακά το 
κέρδος, ο ανταγωνισμός και η διάλυση κάθε εστίας κοινωνι¬ 
κής αλληλεγγύης. Το γεγονός αυτό δεν πρέπει να θεωρηθεί 
μεμονωμένο, αλλά αντίθετα, πρέπει ν’ αντιμετωπιστεί ως μέρος 
μιας αλυσίδας της ευρωπαϊκής κατασταλτικής μηχανής. Δεν 
είναι καθόλου τυχαίο ότι σε όλο και περισσότερες χώρες, οι πιο 
ριζοσπαστικές απόψεις μετονομάζονται από τους νομοθέτες 
σε εγκλήματα - αρκεί να θεωρηθούν κατ’ ουσίαν αντίθετες 
στις βασικές αρχές και μεθόδους επιβολής του καπιταλιστικού 
συστήματος. 

Αυτή είναι η Ευρωπαϊκή Ένωση, αυτό είναι το πραγματικό 
πρόσωπο του καπιταλισμού, το οποίο, όπως κάθε φορά που 
έρχεται αντιμέτωπο με μια σοβαρή (συστημική) κρίση του, 
εγκαταλείπει κάθε επίφαση δημοκρατίας. Ο καπιταλισμός δεν 
είναι τίποτα παραπάνω από μια διαρκής υπόσχεση εκμετέλλευ- 
σης, βίας κάθε είδους, ανισότητας, καταστολής, αδικίας. Τίποτα 
παραπάνω από μια κατάσταση διαρκούς καταπίεσης, επιθετικής 
αποχαύνωσης και δημιουργίας απάθειας, βασιζόμενη στην 
χίμαιρα ενός ανούσιου - αλλοτριωτικού καταναλωτισμού σε 
μια κοινωνία όπου τα πάντα είναι στην κυριολεξία ή εν δυνάμει, 
εμπόρευμα.” * 

* Απόσπασμα ανακοίνωσης της ομάδας ΈιίΓορεαηδ Α§ώηδΐ ΊΙιε 
Ροΐίΐΐοαΐ δγδίεπι” 

■/ Αφωνία Μουγκή 

Οι λέξειν και το νόημά τουν στη δυστοπική κοινωνία 



«Όταν χρησιμοποιώ μια λέξη, είπε ο Χάμπτι Ντάμπτι, 
σημαίνει ακριβώς ό,τι εγώ την επιλέγω να σημαίνει, μήτε 
περισσότερα μήτε λιγότερα.» 

«Το ζήτημα, επέμεινε η Αλίκη, είναι αν μπορείς να κάνεις 
τις λέξεις να σημαίνουν πολλά διαφορετικά πράγματα.» 
«Το ζήτημα, είπε ο Χάμπτι Ντάμπτι, είναι να ξέρεις ποιος 
κάνει κουμάντο, αυτό είναι όλο.» 

Λούις Κάρολ - Η Αλίκη στη Χώρα των Θαυμάτων 

Ζ ούμε σ’ έναν κόσμο που κυβερνάται από μυθοπλα¬ 
σίες, συνομοσιολογίες και θρησκευτικούς φανατι¬ 
σμούς κάθε είδους. Τη μαζική εμπορευματοποίηση, 
τη διαφήμιση, την πολιτική που ασκείται ως κλάδος της 
διαφήμισης τη παντοδυναμία της τηλεόρασης . Ζούμε σε 
ένα πελώριο μυθιστόρημα επιστημονικής φαντασίας. Οι 
δρόμοι είναι διάσπαρτοι με τεράστιες πινακίδες των οποί¬ 
ων οι απεικονίσεις είναι το προκάλυμμα, ενώ από κάτω 
τους βρίσκονται τυπωμένες οι λέξεις με το πραγματικό 
ενδιαφέρον: «Αγόρασε!», «Νέο!», «Τώρα!». Δεν χρειά¬ 
ζεται κανείς να είναι λάτρης των βιβλίων επιστημονικής 
φαντασίας που περιγράφουν έναν μελλοντικό ζοφερό 
δυστοπικό κόσμο. Ο ζόφος είναι ήδη εδώ και η δυστοπία 
μας κυβερνά. 

Το πρώτο πράγμα που κάνει μια ολοκληρωτική κυβέρνη¬ 
ση, ένα φασιστικό καθεστώς προκειμένου να χειραγωγεί 
τους υπηκόους του είναι να διαστρεβλώνει το νόημα 
των λέξεων ή να αλλάζει τις “ενοχλητικές” λέξεις και 
νοήματα προς το...ευπρεπέστερο. Μπορεί (ακόμη) να μη 
ζούμε στην ολοκληρωτική κοινωνία που περιγράφουν στα 
βιβλία τους ο Τζώρτζ Όργουελ, ο Άλτους Χάξλεΰ και ο 
Ρέι Μπράντμπερι, (“1984”, “θαυμαστός νέος κόσμος” και 
“Φαρενάϊτ 454” αντίστοιχα) αλλά οι επικόινωνιολόγοι 
της αυτοκρατορίας του χρήματος έχουν αποδειχτεί οι κα¬ 
λύτεροι αναγνώστες και μαθητές των βιβλίων επιστημονι¬ 
κής φαντασίας που περιγράφουν τις δυστοπικές κοινωνίες 
του μέλλοντος. 

Η γλωσσοκάθαρση. “Νέα Γλώσσα” 
(η6\Υ8ρθ£ΐ1ί) 

«Ο πόλεμος είναι ειρήνη», «Η ελευθερία είναι σκλαβιά», 
«Η άγνοια είναι δύναμη» 

Τζώρτζ Όργουελ-1984 

Σ ήμερα όλο και περισσότερο ακούμε να γίνεται 

αναφορά σε κάποιο αφεντικό ονόματι «Μεγάλος 
Αδελφός» (Βΐ§ ΒγοϊΗογ ) που στο «1984» αποτελεί 
έναν οιονεί αόρατο πλανητάρχη και ένα πανταχού παρών 
μάτι «δίκης οφθαλμόν ος τα πάνθ’ ορά» (Βί§ ΒγοΙΗογ ίδ 
λναίεΐιίη^ γοιι). Στη φουτουριστική χώρα της Ωκεανίας 
και στο έτος 2050 όταν και θα καθιερωθεί επισήμως η 
ΝελνδρεαΕ, λέξεις όπως ελευθερία, δημοκρατία και ισότη¬ 
τα θα έχουν τεθεί εξ αντικειμένου εν αχρησία. Αλλά αν ως 
τότε χρησιμοποιηθούν στον γραπτό και στον προφορικό 
λόγο είτε ακόμη χειρότερα εγκατασταθούν στον ανθρώ¬ 
πινο νου (όπως συμβαίνει στον κεντρικό ήρωα της νου¬ 
βέλας Γουίνστον Σμιθ) συνιστούν «έγκλημα της σκέψης» 
που η “ΤΕοιι^Ηί Ροΐΐεε”- Αστυνομία της Σκέψης - τιμωρεί 
αμείλικτα με βασανιστήρια, ακόμη και με θάνατο. 

Βέβαια κάποιες από αυτές τις λέξεις παραμένουν εφόσον 
διατηρούν την ουδέτερη σημασία τους π.χ., το επίθετο 
«ελεύθερος» στο: Ο στρατιώτης είναι ελεύθερος υπη¬ 
ρεσίας/ιατρού είναι αθώο και αβλαβές, αλλά το Είμαι 
ελεύθερος πολίτης προκαλεί την άμεση σύλληψη όποιου 
τόλμησε να το ξεστομίσει. Το κυβερνών κόμμα είναι το 
Ιη§δοε, Επ§1ΐδ1ι δοααΐΐδίη (και εδώ είναι το πρώτο δείγμα 
της Νε\νδρεαΕ), αφού το πολιτικό σύστημα καλείται 
οξύμωρα «ολιγαρχικός κολεκτιβισμός». Το «εο(η)», 

«συν, μαζί», του εοΐΐεεΐΐνίδΐη (που παραπέμπει στον 
γνήσιο ελευθεριακό κολεκτιβισμό) σε ανάρμοστο γάμο 
με το «ολιγαρχικός» νοηματοδοτεί ένα μέλλον πλήρους 
χρεοκοπίας του ανθρώπου ως ατόμου ή πιο ωμά, όπως το 
έθεσε ο ίδιος ο Όργουελ, «ως ανθρώπου που μια μπότα 
τού πατάει όλο το πρόσωπο, εσαεί» μεταλλάσσοντάς τον 
σε ένα απρόσωπο ον. 

Η Ωκεανία ως κοινωνία απολυταρχική είναι ιεραρχημένη 
στις ακόλουθες τρεις κοινωνικές τάξεις: 
α) Το εσωτερικό κόμμα, που είναι η νομενκλατούρα, η 
άρχουσα και ευημερούσα τάξη (ποσοστό λίγο πιο πάνω 
από το 1%). 

β) Το εξωτερικό κόμμα, οι μικρογραφειοκράτες χαμηλοϋ- 
πάλληλοι, οι μικροαστοί της κοινωνίας (ποσοστό 18%). 
γ) Οι ρΓοΙεδ (υπερβαίνουν το 80%). Είναι οι υποπρολετά- 


ριοι, οι λούμπεν, οι παρίες που ζουν κάτω από συνθήκες 
απόλυτης αθλιότητας οι οποίοι έχουν το “δικαίωμα” της 
πρόσβασης στη φτηνή λογοτεχνία και στην πορνογραφία 
και τους επιτρέπεται να πίνουν μόνο μπίρα. 

Αν όλα αυτά σας φαίνονται τόσο οικεία είναι όχι λόγω 
σύμπτωσης αλλά ότι ήδη συμβαίνουν. Μπορεί να μην 
μας κυβερνά τυραννικά κανενός είδους μονοκομματικό 
Ιη§δοε, αλλά ο δικομματισμός των ημερών μας (στις δη¬ 
μοκρατίες δυτικού τύπου) μας αποδεικνύει ότι οι διαφο¬ 
ρές μεταξύ των δύο κομμάτων που εναλλάσσονται στην 
εξουσία αμβλύνονται, ελαχιστοποιούνται και βαθμιαία 
εξαφανίζονται όχι και τόσο απρόβλεπτα. 

Δυστυχώς στις προβλέψεις του για τη μοίρα των φτωχών 
ανθρώπων, των ρΓοΙεδ, ο Οργουελ δεν έπεσε έξω. Αυτό 
που συμβαίνει σήμερα με την ανθρωποκτόνα καπιταλιστι¬ 
κή πολιτική δεν το συνέλαβε ούτε εκείνου ο νους. Σήμερα 
η ανθρωπότητα αριθμεί έξι δισεκατομμύρια ψυχές. Με 
πραγματικά στοιχεία, το ένα και κάτι της νομενκλατού- 
ρας του «1984» έχει φθάσει στο 2%. Το αντίστοιχο του 
εξωτερικού Ιη§δοε (το 18%) ζει πολύ καλύτερα από τους 
εξωτερικούς του Ιη§δοε του «1984» γιατί έχει αποκτήσει 
τις απαραίτητες για το σύστημα επιστημονικές γνώσεις 
που αμείβονται σχετικά ικανοποιητικά, ιδίως στις ιδιωτι¬ 
κές επιχειρήσεις. 

Αλλά τι γίνεται το 80% των έξι δισεκατομμυρίων; Πολλοί 
άνθρωποι στερούνται, εκτός από την τροφή, και το 
πόσιμο νερό. Η θνησιμότητα των παιδιών έχει ανέλθει 
κατακόρυφα παιδικές ζωές θα μπορούσαν να σωθούν αν 
έπαιρναν τα (πάμφθηνα) κατάλληλα φάρμακα. Συμπε¬ 
ρασματικά, με το βαθύπλουτο 2% και τους σημερινούς 
λιμοκτονούντες “ρΓοΙεδ”, ζούμε έναν οργουελικού τύπου 
ολιγαρχικό “κολεκτιβισμό.” 

Λιγότερη γλώσσα περισσότεροί 
φασισμόν 

“Πιότερο απ’ οτιδήποτε άλλο, αυτό που φοβάται ο άν¬ 
θρωπος είναι να κάνει ένα βήμα μπρος, να ξεστομίσει μια 
καινούργια λέξη.” 

Φιοντόρ Ντοστογιέφσκι 

Τ ο «1984» θυμίζει έμμεσα μια άλλη «δυστοπία» με 
την ευρύτερη έννοια της λέξης, το «Φαρενάϊτ 451» 
του Ρέι Μπράντμπερι (γράφτηκε το 1953). 

Εδώ οι ομόλογοι της Αστυνομίας της Σκέψης είναι οι 
πυροσβέστες με μια πολύ πρακτική αποστολή: το κάψιμο 
όλων των βιβλίων. Συγκρινόμενοι οι κεντρικοί ήρωες των 
δύο βιβλίων ακολουθούν διαφορετική μοίρα. Ο αντιφρο- 
νών Γουίνστον, (1984) καίτοι άνθρωπος με υψηλότερο του 
μέσου ΙΌ, δεν έχει μάθει να μην εμπιστεύεται κανέναν. 

Στο τέλος «αναπρογραμματίζεται» και με δάκρυα που 
βρωμάνε τζιν κατανοεί πόσο απέραντη είναι η αγάπη του 
για τον Μεγάλο Αδελφό. Ο Μόνταγκ (Φαρενάϊτ 454) 


από βιβλιοεμπρηστής στην υπηρεσία του κράτους, στο 
τέλος στρέφει τη μάνικα με τη κηροζίνη στον ίδιο τον 
προϊστάμενό του και όταν ο λαός οργανώνει το αντάρ¬ 
τικό του τους ακολουθεί. Η γλώσσα δεν χάνεται γιατί οι 
πνευματικοί άνθρωποι φυλάνε το πιο φίνο λουλούδι της, 
τη λογοτεχνία, στο θερμοκήπιο της μνήμης τους απομνη- 
μονεύοντας ο κάθε ένας από ένα βιβλίο που έχει διαβάσει. 
Στη πραγματική σημερινή μας κατάσταση αν θεωρή¬ 
σουμε ότι η γλώσσα δεν διατρέχει σοβαρό κίνδυνο αυτό 
δεν σημαίνει ότι δεν περνάει κρίσεις. Στις θεωρίες του 
περί πειθαρχίας ο Φουκό υποστηρίζει ότι η ισχύς και 
η πειθαρχία είναι πανταχού παρούσες σε δημοκρατίες 
και σε δικτατορίες. Η γλώσσα ναρκοθετείται από τους 
εχθρούς της σκέψης και των ιδεών. Η ΝσννδρεαΕ του 
«1984» μεταμφιέζεται σε λόγο της πολιτικής ορθότητας 
τώρα. Ο καπιταλισμός φέρει το “καλλιτεχνικό” όνο¬ 
μα “οικονομία της αγοράς”. Ο ιμπεριαλισμός λέγεται 
“παγκοσμιοποίηση”, οι χώρες θύματα του ιμπεριαλισμού 
αποκαλούνται “χώρες υπό ανάπτυξη”, η φτώχεια αποκα- 
λείται “οικονομική στενότητα” και οι φτωχοί “άνθρωποι 
με ανεπαρκείς πόρους”. Το “δικαίωμα” του αφεντικού να 
απολύει όσους και όποτε γουστάρει χωρίς αποζημίωση ή 
όποια άλλη υποχρέωση ονομάζεται “ευελιξία της αγοράς 
εργασίας”, οι εργαζόμενοι αποκαλούνται “απασχολήσιμοι” 
και η εργασία “απασχόληση”. Η λεηλασία των δημόσι¬ 
ων χρηματικών αποθεμάτων από τους πολιτικούς αντί 
για κλοπή, ονομάζεται “αθέμιτος πλουτισμός”, ο ίδιος ο 
θάνατος όταν αναφερόμαστε σε αυτόν λέμε “το μοιραίο”. 
Όταν πέφτει το Χρηματιστήριο, λέγεται ότι σημειώθηκε 
“αρνητική άνοδος”. Οι νεκροί στρατιώτες στα πεδία των 
σύγχρονων πολέμων είναι απλά “απώλειες” και οι απλοί 
πολίτες που σκοτώνονται χωρίς να φταίνε σε τίποτα “πα¬ 
ράπλευρες απώλειες”. Τα βασανιστήρια σε στρατόπεδα 
συγκέντρωσης και αστυνομικά τμήματα αποκαλούνται 
“ψυχολογικές πιέσεις” και το νέο αυτό επανανοηματικό 
λεξικό δεν έχει τελειωμό. Με αφορμή την παγκόσμια τρο¬ 
μοκρατία και την ασφάλεια, καταργούνται καθημερινά 
ατομικές ελευθερίες. Υπάρχουν κάμερες στους δρόμους, 
παρακολουθούνται οι επικοινωνίες και ο άνθρωπος όλο 
και λιγότερο νιώθει ελεύθερος ενώ η οικονομική κρίση 
με την αρωγή της ίδια της αυτοκρατορίας του χρήματος 
έντεχνα προωθεί τους ανθρώπους στην εξύψωση φασι¬ 
στικών και ναζιστικών μορφωμάτων (όπως η Χρυσή Αυγή 
στη χώρα μας), κάνοντας τους ακόμη πιο φτωχούς στη 
σκέψη και στις επιλογές τους ακριβώς για να διασωθεί το 
υπό κατάρρευση υπάρχων σύστημα. 

Τα τηλεοπτικά δελτία ειδήσεων σε 
ρόλο καθηγητών φιλολογίαν 

Ό ορατός κόσμος δεν είναι πια πραγματικότητα, και ο 
αόρατος κόσμος δεν είναι πια όνειρο ” 

Γ. Μπ. Γέιτς 

Ε γγενές στοιχείο του καπιταλιστικού λόγου είναι το 
πρότυπο της δημοσιογραφίας των τίτλων, που απο- 
πλανεί και μπερδεύει μέσω μιας έντονης επίκλησης 
στο συναίσθημα, με αποτέλεσμα «η πολιτική πραγματικό¬ 
τητα να αντικαθίσταται από την κραυγή και το σλόγκαν». 
Η επιβεβλημένη συντομία συνεπάγεται απομόνωση από 
τα συμφραζόμενα, κάτι που καθιστά αδύνατη την κατανό¬ 
ηση των διαδικασιών, των νοηματικών αποχρώσεων και 
των διαφορετικών γωνιών των συμβάντων. Το αποτέλε¬ 
σμα είναι ένα «πλήθος ειδήσεων που ξεχνιούνται μέσα 
σε ένα δίωρο και που ο δέκτης δεν μπορεί να αξιοποιήσει 
διότι δεν είναι σε θέση να γνωρίζει την προέλευσή τους, 
το βεληνεκές τους αλλά ούτε και το νόημά τους. Για το 
λόγο αυτό η εικόνα αντικαθιστά την πληροφορία, η μονό¬ 
πλευρη σκέψη το συλλογισμό και ο μύθος που περιβάλλει 
την εξουσία την επιβαλλόμενη κριτική σκέψη. Μέσα από 
τη τηλεοπτική γλώσσα τα “κλειδιά” του επικόινωνιακού 
συστήματος όπως είναι η πληροφόρηση, η προπαγάνδα, 
η οικονομία, η πολιτική, η εκπαίδευση και η τρομοκρατία, 
αναπτύσσουν ένα επικοινωνιακό πρότυπο που έχει σχεδι¬ 
αστεί και προετοιμαστεί για να μπερδέψει και να χειραγω¬ 
γήσει την κοινή γνώμη. Κάθε διαδικασία πληροφόρησης 


χειραγωγείται από τα κοινωνικο-πολιτιστικά, πολιτικά και 
οικονομικά συμφέροντα των λίγων. 

Η αλήθεια στην ενημέρωση. 

Ή Ελευθερία Λόγου δεν είναι μία γυναίκα 
με παράξενο επίθετο ” 

(Σύνθημα σε τοίχο) 

ίποτα από τα παραπάνω δεν γίνεται να ξεπε- 
ραστεί με εκκλήσεις στους νομοθέτες ή στην 
ευθύνη δημοσιογράφων και εκδοτών. Η διάδοση 
της αλήθειας και η αδιαμεσολάβητη ενημέρωση (όπως 
κάθε τι) βρίσκεται στα χέρια μας. Η τεχνολογία σήμερα 
και ειδικότερα με την έλευση του ίηΐεπιεί μας δίνει μία 
τεράστια δυνατότητα αρκεί να αντιληφθούμε τη δύνα¬ 
μή του (όσο αυτό βέβαια παραμένει μη ελεγχόμενο από 
τη κυριαρχία). Απέναντι στη συνωμοσία του ψέματος 
και της εξουσιαστικής προπαγάνδας έχουμε τον τρόπο 
να αποκαλύπτουμε την αλήθεια, να καταγγέλλουμε τη 
μονοκρατορία των ειδήσεων τους, να γνωστοποιούμε την 
αθλιότητα που μας επιβάλλουν. Κρίνεται πια επιβεβλημέ¬ 


νη η στροφή, η στήριξη και η δημιουργία εναλλακτικών 
μέσων πληροφορίας που δεν θα λειτουργούν με εμπορικά 
κριτήρια. Μέσα και φωνές από τα κάτω, κατά των συμ¬ 
φερόντων της βιομηχανίας των εξουσιαστικών μέσων, σε 
συνδυασμό με μια εκπαιδευτική δουλειά στα σχολεία από 
ελεύθερους στη σκέψη δάσκαλους και όχι υπαλληλίσκους 
προπαγανδιστές της κυριαρχίας που θα ενθαρρύνουν τη 
κριτική ελεύθερη σκέψη, την αποκάλυψη και ανάλυση 
των αντιθέσεων. Όλων αυτών που πρέπει να λέγονται 
αβίαστα. Να μάθουμε ότι η αλήθεια είναι το ταξίδι και όχι 
τη λιμάνι και η μεγαλύτερη αλήθεια είναι η αναζήτηση 
της αλήθειας απέναντι στη κυριαρχία του ψέματος. Όπως 
λέει ο ποιητής να είμαστε η άμμος και όχι το λάδι στα 
γρανάζια της μηχανής τους. 

Ευάγριος Αληθινός 

*Στη συγγραφή του παραπάνω κειμένου χρησιμοποιήθηκαν 
αποσπάσματα από το βιβλίο του Βιθέντε Ρομάνο “Η γλωσσική 
παραπλάνηση. Η διεστραμμένη χρήση της γλώσσας ”. 



= ■ «Αντίσταση» μέσω τη§ κοινωνίαν του θεάματος. 


Όταν η επανάσταση γίνεται με «ΙίΚβ» 

Π ριν λίγο καιρό αποφάσισα, παρ’ 
όλους τους όποιους δισταγμούς 
μου, ν’ ανοίξω μια σελίδα (ή 
“τοίχο” όπως λέγεται) στο ίάοεΒοοΕ, για 
λόγους αντιπληροφόρησης και ενημέρω¬ 
σης από τα κάτω. Το έκανα, παρ’ όλο που 
γνώριζα ότι το συγκεκριμένο μέσο κάθε 
άλλο παρά αρνητικό είναι στη συνεργασία 
του με τους λογής κατασταλτικούς μηχα¬ 
νισμούς των κρατών. Μπήκα κι εγώ λοιπόν 
στο “θαυμαστό κόσμο” του ίάοεόοοΕ ( ή 
“φατσοβιβλίου” ελληνιστί). 

Το πρώτο που ανακάλυψα ήταν το πλήθος 
γνωστών και φίλων που είχαν σελίδα 
εκεί. Ακόμη και ανθρώπων που γνώριζα 
πριν πολλά χρόνια και είχα άλλα τόσα να 
μάθω νέα τους. Ανθρώπων που γνωρίζω ή 
γνώριζα εκ του φυσικού και όχι... ίάκε- 
ΒοοΕ “φίλων”. Το πώς τους “ανακάλυ¬ 
ψα” δεν οφείλεται στις προσωπικές μου 
γνώσεις σαν “ντετέκτιβ” (τις οποίες δεν 
διαθέτω), αλλά στον ναρκισσισμό του 
κάθε χρήστη του εν λόγω κοινωνικού δι¬ 
κτύου. Αναφέρομαι επίτηδες στον ναρκισ¬ 
σισμό των χρηστών, γιατί (προς το παρόν 
το συγκεκριμένο κοινωνικό δίκτυο δεν 
σε υποχρεώνει να αναγράψεις τα αληθινά 
σου στοιχεία ή όποια άλλη πληροφορία 
που αφορά προσωπικά δεδομένα). 

Σχεδόν το 95% των χρηστών του 
ίάοεΒοοΕ έχουν αναρτημένο στην προ¬ 
σωπική τους σελίδα ο καθένας το πλήρες 
ονοματεπώνυμο του, το πού μένουν, πού 
σπούδασαν, τί σπούδασαν, κι ακόμα, τις 
προσωπικές τους συνήθειες και επιλογές, 
μαζί με πλήθος φωτογραφιών από τις κοι¬ 
νωνικές ή προσωπικές τους στιγμές. 
Φαντάζομαι ότι οι κρατικές υπηρεσίες 
ασφαλείας (αλλά και το παρακράτος 
των λογής φασιστών και ελλαδεμπόρων) 
ευγνωμονούν (κυρίως) τους χρήστες και 
το ίάεεόοοΕ για τις υπηρεσίες που τους 
προσφέρουν. Εθελοντικά οι χρήστες του, 
και με οικονομικά φυσικά ανταλλάγματα 
το ίάοεόοοΕ, καθώς είναι γνωστό ότι στον 
καπιταλισμό τίποτα δεν είναι τσάμπα. Οι 
χρήστες μέσω του συγκεκριμένου κοι¬ 
νωνικού δικτύου συμμετέχουν με πάθος 
στο (αυτό)φακέλωμά τους. Ονόματα, 
πρόσωπα , τόποι κατοικίας, μέρη που 
επισκέφτηκαν, αλλά και πλήρη αναφορά 
και κατ’ επέκταση καταγραφή πλήθους 
άλλων πληροφοριών για το άτομο τους, 
από τις καταναλωτικές τους επιλογές 
μέχρι ακόμη και τί ώρα βρίσκονται στο 
σπίτι τους, τί κάνουν εκείνη τη στιγμή, με 
ποιους συνομιλούν, με ποιους γνωρίζονται 
σε φυσικό επίπεδο, με ποιους συμφωνούν 


ή διαφωνούν στις πολιτικές τους ιδέες. Και 
ο “οργουελιανός” κατάλογος κάθε φορά 
εμπλουτίζεται με όλο και περισσότερα 
προσωπικά δεδομένα. 

Ποτέ άλλοτε μια υπηρεσία ασφαλείας 
οποιασδήποτε χώρας δεν θα μπορούσε να 
μαζέψει τόσα πολλά στοιχεία σε μαζικό 
επίπεδο για τους πολίτες της, χωρίς αυτή 
να καταβάλει τον παραμικρό κόπο. Εδώ 
μπορεί φυσικά να εκφραστούν και λογής 
αντίλογοι, από τον μικροαστικό συντη¬ 
ρητικό ο οποίος λέει: “όταν δεν έχεις 
τίποτα να κρύψεις δεν υπάρχει λόγος να 
φοβάσαι”, μέχρι το ότι: “οι αγωνιστές και 
οι επαναστάτες μιλάνε χωρίς να κρύβουν 
τα πρόσωπά τους, γιατί ο λόγος τους είναι 


η φωνή της αλήθειας και της ελευθερίας”. 
Με το δεύτερο δεν διαφωνώ γενικότερα, 
και θα συμφωνούσα πλήρως αν δε ζούσα- 
με σε μια κατάσταση η οποία διαμορφώ¬ 
νεται και κανοναρχείται από το κράτος και 
τους λογής θεσμικούς του μηχανισμούς. 
Και η κατάσταση αυτή μας έχει διδάξει 
ότι η κάθε εξουσία επιτρέπει να υπάρχουν 
ακόμη και φωνές εναντίον της μέχρι το 
βαθμό που η ίδια αντιλαμβάνεται ότι δεν 
κινδυνεύει η υπόστασή της. Είναι αυτό 
που ονομάζουμε “δημοκρατία δυτικού τύ¬ 
που”, η οποία φυσικά δεν έχει καμία σχέση 
με την πραγματική έννοια της δημοκρα¬ 
τίας έτσι όπως την έχουμε διδαχτεί μέσω 
της ιστορίας των ελληνιστικών κλασσικών 
χρόνων. Ας μην πάω όμως τόσο παλιά 
ώστε να αναλύσω τη σημειολογική έννοια 
της δημοκρατίας - άλλη είναι η αφορμή 
για το παρόν κείμενο. Εκτός του εθε¬ 
λούσιου φακελώματος τού κάθε χρήστη 
από τις υπηρεσίες ασφαλείας των λογής 
καθεστώτων (μιλώ στον πληθυντικό γιατί 
τα κοινωνικά δίκτυα ή δοααΐ ητεάία είναι 
παγκόσμια πλατφόρμα επικοινωνίας και 
δεν αφορούν μόνο τη χώρα που κάποιοι 
βάφτισαν Ελλάδα), αυτό που μου έχει 
κάνει μεγαλύτερη εντύπωση είναι το 
πλήθος “επαναστατών” και “αγωνιστών” 
που έχω συναντήσει στο ίάεεόοοΕ. Μιλάμε 
πραγματικά για έναν οργασμό αναρτήσε¬ 


ων γεμάτες από φλογισμένα επαναστατικά 
κείμενα, ιστορικά και σύγχρονα, χιλιάδες 
αντικαπιταλιστικά και αντικρατικά συν¬ 
θήματα, δεκάδες χιλιάδες φωτογραφίες 
από συγκρούσεις με τα μαντρόσκυλα του 
(κάθε) κράτους, εκατοντάδες χιλιάδες 
γραφήματα με εικόνες που εξυμνούν την 
ελευθερία, καταγγέλλουν η ακόμη που 
ζητούν εκδίκηση για το κάθε φασιστικό 
μόρφωμα, πράξη ή συμπεριφορά. Μια 
στιγμή...αυτό όμως είναι η αντιπληροφό- 
ρηση από τα κάτω. Η ανταλλαγή γνώσεων 
και πληροφοριών, η ενημέρωση, ο άμεσος 
συντονισμός όταν χρειαστεί. Μ’ αυτό 
συμφωνούμε. 

Το ζήτημα όμως δεν είναι η αντιπληρο- 


φόρηση αλλά οι άνθρωποι που είναι πίσω 
από κάθε δημοσίευση μιας πληροφορίας, 
μιας γνώμης, ενός σχολίου. Αυτοί που 
είναι έτοιμοι (κατά τα ιντερνετικά τους 
σχόλια και γραπτά) να συγκρουστούν 
με την άθλια εξουσία των λίγων. Όλοι 
αυτοί οι αποφασισμένοι, οι έτοιμοι να 
ανατρέψουν κάθε μορφή καταπίεσης, από 
την κρατική μέχρι τους εξουσιαστικούς 
θεσμούς των θρησκειών, της πατριαρχίας, 
του μιλιταρισμού. 

Το βράδυ πέφτει. Πρέπει να κλείσω τον 
υπολογιστή μου και να πάω να κοιμη¬ 
θώ λιγάκι, γιατί την επομένη πρέπει να 
ξυπνήσω νωρίς για να πάω στην απεργι- 
ακή πορεία που έχει εξαγγελθεί εδώ και 
μερικές μέρες. Κλείνω τον υπολογιστή 
έχοντας διαβάσει εκατοντάδες σχόλια για 
την αυριανή πορεία και την απεργία. Από 
το ότι “ 'έρχεται το τέλος τους”, μέχρι το 
“αύριο είναι η τελευταία μέρα της κυβέρ¬ 
νησης” και “έρχονται οι δικές μας μέρες”. 
Ξημερώνει η μέρα της απεργίας. Κατεβαί¬ 
νω στην προσυγκέντρωση της διαδήλω¬ 
σης. Γύρω μου τα ίδια πρόσωπα που βλέπω 
τα τελευταία χρόνια σε πορείες και συγκε¬ 
ντρώσεις, οι σύντροφοι/σσες, οι φίλοι/ες 
οι γνωστοί/ες. Οι μερικές δεκάδες άνθρω¬ 
ποι που γνωρίζω από τις συνελεύσεις, τις 
πορείες, τις συγκεντρώσεις αλληλεγγύης, 
τις μικροφωνικές. Τα ίδια πρόσωπα, μερι¬ 


κά πιο νέα, άλλα με το βάρος του χρόνου 
πάνω τους. Στην περίπτωση της πόλης που 
ζούμε.. .οι κλασσικοί “τρελοί του χωριού”. 
Ας μη μιλήσω για μένα, και στη θέση 
μου ας βάλουμε ένα άνθρωπο που τα 
τελευταία χρόνια άρχισε να σκέφτεται 
πολιτικά λόγω της οικονομικής επίθεσης 
που δεχτήκαμε και η βασική του πηγή 
αντιπληροφόρησης και πολιτικής συζή¬ 
τησης είναι το ίηΐεπιεί και τα κοινωνικά 
δίκτυα. Αυτός ο άνθρωπος αποφασίζει 
να κατέβει ίσως και για πρώτη φορά στο 
δρόμο, δίπλα - δίπλα με τους “φίλους” του 
στο ίάοεόοοΕ, με πάθος και οργή εναντίον 
των δυναστών μας. Τον φαντάζομαι να 
κοιτά τον αριθμό των ανθρώπων που είναι 
στο δρόμο, σαν ψάρι έξω απ’ το νερό, με 
τα μάτια γουρλωμένα, γεμάτα απορία και 
ερωτήματα: “μα καλά, πού είναι όλοι αυτοί 
που έγραφαν χτες τόσο πύρινα επαναστα¬ 
τικά κείμενα και σχόλια στον “τοίχο” τους; 
πού είναι ο Κώστας Δ. που έγραφε χτες να 
κατεβούμε και να μην αφήσουμε τίποτα 
όρθιο; και η Μαρία Γ. που κοινοποιούσε σε 
εκατοντάδες χρήστες εδώ και τόσες μέρες 
- να δημιουργήσουμε λαϊκές συνελεύσεις 
με οριζόντιες διαδικασίες, να πολεμήσουμε 
κράτος και αφεντικά, να πάρουμε τη ζωή 
μας στα χέρια μας- γιατί δεν είναι εδώ;” 

... Ας αφήσω όμως το λογοτεχνικό ύφος. 

Ο ΟΐΠ δοοί ΗεΓοπ, (Αμερικάνος πολιτικός 
ακτιβιστής και συνθέτης της δεκαετίας 
του £ 60 ο οποίος θεωρείται από πολλούς ο 
“πατέρας” της ταρ) είχε γράψει το 1974 το 
τραγούδι-ύμνο “ΤΚε Κενοΐιιΐίοη λΥΐΙΙ Νοί 
Βε Τεΐενΐδεά.” ( Η επανάσταση δε θα μετα¬ 
δοθεί τηλεοπτικά.). Σε σχέση με το παρόν 
κείμενο θα μπορούσα να παραφράσω 
τον τίτλο του τραγουδιού λέγοντας: “ Η 
επανάσταση δεν θα γίνει με ΙΐΕε”. Είπαμε, 
καλά είναι τα μέσα δικτύωσης. Εργαλείο 
μόρφωσης, ανταλλαγής πληροφοριών και 
ενημέρωσης το ΐηίεηιεί, αλλά αγαπητέ/η 
αναγνώστη/τρια, αν δε σηκώσεις το κορμί 
σου από την καρέκλα και δε βγεις από το 
σπίτι σου στο δρόμο, αν δεν τραβήξεις τα 
χέρια σου από το πληκτρολόγιο και δε 
σκύψεις να πιάσεις καμιά πέτρα, αν δεν 
αφήσεις το ποντίκι και δεν πιάσεις τα 
μαντρόσκυλα του κράτους από το λαιμό, 
αν δεν τραβήξεις το βλέμμα σου από 
την οθόνη και δεν κλείσει ο λαιμός σου 
φωνάζοντας συνθήματα, όχι επανάσταση 
και στιγμές ελευθερίας δεν πρόκειται να 
ζήσεις, αλλά να ξέρεις κιόλας ότι έχεις 
εθελουσίως υπογράψει το συμβόλαιο της 
υποδούλωσής σου με ένα απλό κλικ στην 
οθόνη, σ’ ένα κουμπί που γράφει “α<χερί”. 
(«αποδέχομαι») 

ι/ Ευάγριος Αληθινός 


ΛαΜ 

ΐι σ ιηιυΐΥ. 

Το πράσινο προσωπείο του φασισμού 


Το παρόν κείμενο αποτελεί περίληψη της μπροσούρας 
«Οικοφασισμός: Όταν ο φασισμός φοράει τον πράσινο μανδύα 
του» από τις Αλογόμυγες. Ολόκληρη η μπροσούρα στο 

1ιΙΙρ://α1ο§οιηγ§€8.68ρίγΙ>1ο§8.η6ΐ: 

Σ υνήθως ο φασισμός εμφιλοχωρεί όπου η ανοχή, ο φό¬ 
βος, η άγνοια και η αφέλεια του αφήνουν χώρο. Ακόμα 
και ο αγώνας για τα άλλα ζώα και τη γη, ο οποίος χρει¬ 
άζεται άμεσα να σηκώσει κεφάλι και να διώξει το κάθε καπέ¬ 
λο, αποτελεί πρόσφορο έδαφος για φασιστικό προσηλυτισμό. 
Άλλωστε, η σχέση του ανθρώπου με τη φύση δεν αποτέλεσε 
μόνο βασικό εργαλείο πάνω στο οποίο στηρίχθηκε η ναζιστι- 
κή προπαγάνδα (από την οποία σήμερα αντλούν υλικό νεο- 
φασιστικές ομάδες) αλλά μέχρι και σήμερα χρησιμοποιείται 
ως κύριο όχημα που μεταφέρει φασιστικές αντιλήψεις ακόμα 
και σε χώρους που δηλώνουν εχθροί του φασισμού. 

Πρώτα υλικά και Κοινωνικός Δαρβινισμός 

Προδρόμους του οικοφασισμού μπορούμε να εντοπίσου¬ 
με από τις αρχές του 19ου αιώνα, σε μια διαποτισμένη από 
μυστικισμό φυσιολατρία που κερδίζει έδαφος στη γερμάνιά, 
συνυφασμένη με ένα φυλετικό εθνικισμό και ξενοφοβικές 
αντιλήψεις. Σ’ αυτό το κλίμα δημιουργείται το υπόβαθρο για 
να γεννηθούν τα πρώτα ρατσιστικά φυσιολατρικά κινήματα, 
όπως το νοΙΕΐδοΗ, το λαϊκό κίνημα, που αρνείται να αναζητή¬ 
σει τα αίτια της αλλοτρίωσης και της περιβαλλοντικής κατα¬ 
στροφής στις κοινωνικές δομές και το βιομηχανικό καπιταλι¬ 
σμό, επιλέγοντας το δρόμο ενός εθνοκεντρικού λαϊκισμού. Η 
σχέση μεταξύ αίματος και γης αποκτά μια μυστικιστική αξία 
για τη διατήρηση της φυλής, ενώ η μέση αστική τάξη που 
ανήκουν μεταξύ άλλων οι εβραίοι, ένας περιπλανώμενος λαός 
χωρίς ρίζες και «αυθεντική σχέση με τη γη», και η βιομηχα¬ 
νοποίηση στην οποία «εξωθεί τους γερμανούς η εβραϊκή συ¬ 
νωμοσία», εμποδίζει τη ρομαντική επιστροφή τους στη φύση. 

Το ιδεολογικό υπόβαθρο όμως που έθρεψε την αντίληψη της 
«ανωτερότητας των λίγων ισχυρών» και της εξόντωσης των 
υπολοίπων, αναζητήθηκε στη φύση και στο έργο του Δαρβί- 
νου. Πρόκειται για μια περίοδο έντονου νατουραλισμού, όπου 
οι παρατηρήσεις από τη λειτουργία της φύσης εφαρμόζονται 
για να ερμηνεύσουν τις κοινωνικές σχέσεις και την ανθρώ¬ 
πινη συμπεριφορά. Στη συγκεκριμένη περίπτωση επιλέγεται 
βολικά, διαστρεβλώνεται, και εφαρμόζεται χυδαία η θεωρία 
της φυσικής επιλογής, προωθώντας την επιβίωση του ισχυ¬ 
ρότερου, και προβάλλοντας ταυτόχρονα ως μοναδική αλή¬ 
θεια μια κοινωνική οργάνωση που βασίζεται στην ανισότητα 
και τον ανταγωνισμό. Με το να προστατεύει η κοινωνία τους 
όποιους αδύναμους, παρεμβαίνει στη διαδικασία της φυσικής 
επιλογής, και άρα δεν μπορεί παρά να οδηγηθεί στον εκφυ¬ 
λισμό. Η διατήρηση της καθαρότητας της φυλής, αλλά και η 
προστασία της από τα «ελαττωματικά γονίδια» που βλέπουν 
οι ναζί στις άλλες φυλές, όπως και στα άτομα με κινητικά προ¬ 
βλήματα και «νοητική υστέρηση», βάζει μπρος την εξόντωσή 
τους και χρησιμοποιείται ως δικαιολογία για τη χρήση της 
ευγονικής, στην πιο αντιφατική «εφαρμογή φυσικών νόμων» 
που υπήρξε ποτέ. 

Η επιβίωση του ισχυρότερου είναι βέβαια αυτή που εκφράζει 
την ανταγωνιστική αρχή του καπιταλισμού. Ο ανταγωνισμός 
αυτός οξύνεται στο δεύτερο μισό του 19ου αιώνα, χρησιμο¬ 
ποιείται για να δικαιολογήσει την επιβολή των κυρίαρχων 
στην εργατική τάξη, αλλά και το πέρασμα του γερμανικού 
καπιταλισμού στο ιμπεριαλιστικό του στάδιο. Μέσω της αντί¬ 
ληψης της «ανώτερης» άριας φυλής στην οποία ανήκουν οι 
«καθαρόαιμοι» γερμανοί, της προπαγάνδας που έχει ως σκο¬ 
πό την «εθνική ενότητα», η συνταγή αυτή πετυχαίνει να οδη¬ 
γήσει τις μάζες σε πόλεμο εναντίον «κοινών» εξωτερικών και 
εσωτερικών εχθρών (εβραίοι, σλάβοι, ρομά, ομοφυλόφιλοι, 
αντιφρονούντες), στην πραγματικότητα σε νέο μοίρασμα της 
γης μεταξύ των καπιταλιστικών δυνάμεων. Έτσι το πεδίο της 
μάχης μεταφέρεται από τις ανταγωνιστικές τάξεις στο πεδίο 
αίματος - φυλής. 

Στις αρχές του 20ου αιώνα όλη αυτή η φυσιολατρική συνταγή 
βρίσκει ζωτικό χώρο στο κίνημα της νεολαίας \ναηά6Γνο§ε1, 
το οποίο επιχειρεί μια «μη πολιτική» απάντηση απέναντι στη 
βαθιά πολιτισμική κρίση και τις αλλοτριωμένες κοινωνικές 
σχέσεις μέσω της επιστροφής στη γη και τον κοινοτισμό, επι¬ 
κεντρώνοντας στη βελτίωση του ατόμου, και όχι στα πολιτικά 
μέσα, τα οποία θεωρεί ακατάλληλα ή ανεπαρκή. Μεγάλο μέ¬ 
ρος αυτού του κινήματος θα αποτελέσει αργότερα τη ναζι- 
στική νεολαία, βρίσκοντας εκεί ένα τόπο όπου μοιράζεται τις 
οικολογικές του ανησυχίες, υιοθετώντας ταυτόχρονα τη ρα¬ 
τσιστική-ναζιστική ιδεολογία. Άλλωστε το τρίτο ράιχ, όπως 
και σε ένα βαθμό η φασιστική ιταλία, προώθησε μεθοδευμένα 


το ιδεολογικό-ψευδοοικολογικό μείγμα και προχώρησε μέσω 
της «πράσινης πτέρυγας», και κυρίως του «πρασινότερου» 
από τους ναζί Οοππ§, τόσο σε νομοθετήματα όσο και επιλεγ¬ 
μένες πρακτικές προστασίας του περιβάλλοντος. 

Μετά το Β’ Παγκόσμιο (πολιτική οικολογία και νεοφασι¬ 
σμός) 

Μετά το τέλος του Β’ Παγκοσμίου Πολέμου οι κύριες φα¬ 
σιστικές δυνάμεις της ευρώπης καταρρέουν. Παρόλα αυτά, 
εμφανίζονται κάποιες μικρότερες ομάδες και στη γερμάνιά, 
όπως το Εθνικό Δημοκρατικό Κόμμα, που συντάσσει «οικο¬ 
λογικό μανιφέστο» και οι Εθνικοί Επαναστάτες, που μέσω της 
δυναμικής συμμετοχής τους στις αντιπυρηνικές κινητοποιή¬ 
σεις τη δεκαετία του 4 70 δημιουργούν νέους διαύλους προ¬ 
σηλυτισμού, ενώ για κάποιους η απάντηση στην οικολογική 
κρίση μπορεί να δοθεί μόνο από ένα «Πράσινο Αδόλφο». Στις 
αρχές της δεκαετίας του 1980 παρατηρείται σημαντική κίνηση 
στο χώρο των νεοναζιστών με τη δημιουργία νέων ομάδων 
και κομμάτων που χρησιμοποιούν για ακόμα μια φορά τις 
θεματικές του περιβάλλοντος και των άλλων ζώων. Ανάμεσά 
τους το Οικολογικό Δημοκρατικό Κόμμα, που προβάλλει ως 
λύση για το «πρόβλημα του υπερπληθυσμού» το θάνατο των 
μεταναστών, που έχουν απομακρυνθεί από το φυσικό τους 
τόπο. Στον υπερπληθυσμό του πλανήτη αποδίδει άλλωστε 
σήμερα η κυριαρχία την περιβαλλοντική κρίση, σε μια προ¬ 
σπάθεια αποπροσανατολισμού της αναζήτησης των πραγμα¬ 
τικών αιτίων στην ιδιοκτησία και τη διαχείριση της γης και 
των φυσικών πόρων. Αλλωστε, κεντρικός στόχος του οικοφα- 
σισμού είναι μια δικτατορία από «φωτισμένους» ηγέτες που 
θα επιβάλει τα «απαραίτητα μέτρα» μείωσης του πληθυσμού 
και της «καταστροφικής» του δραστηριότητας στον πλανήτη. 
Ακολουθώντας τη συνηθισμένη τακτική του, μπροστά στην 
απειλή της καταστροφής, οικολογικής, κοινωνικής, οικονομι¬ 
κής, ο ολοκληρωτισμός προβάλλεται ως η μία και μόνη ικανή 
και αναγκαία λύση. 

Τώρα τι γίνεται... 

Δυστυχώς, σήμερα ο κίνδυνος του οικοφασισμού, απλώνεται 
εκ νέου. Τόσο στον ελλαδικό χώρο όσο και αλλού, βλέπουμε 
διάφορα φασιστοειδή να βρίσκουν μέσα στο κίνημα για τα Δι¬ 
καιώματα των Ζώων ή ακόμα και σε αυτό της Απελευθέρωσης 
όλων των Ζώων και της Γης*, ένα πεδίο όπου προσπαθούν 
να απλώσουν το μισανθρωπισμό τους (ίδρυμα ΒαΜοΐ κ.α....). 
Χρησιμοποιούν τις παρεμβάσεις ενάντια στην εκμετάλλευση 
των ζώων σε τσίρκο ως τρόπο για να στοχεύσουν τους «γύ- 
φτους». Θέτουν το θέμα της μουσουλμανικής θρησκευτικής 
σφαγής («χαλάλ» - χωρίς δηλαδή αναισθητοποίηση), μαζί 
με το ότι, για να πραγματοποιηθεί, χρειάζεται να «απασχο¬ 
ληθούν στο σφαγείο μουσουλμάνοι», σε μια εμετικού χαρα¬ 
κτήρα προσπάθεια σύνδεσης του συναισθήματος, που μπορεί 
να προκαλέσουν οι εικόνες σφαγής, με «τους ξένους που μας 
παίρνουν τις δουλειές». 

Στο επίπεδο των ψηφοθηρικών ισορροπιών ακούμε με αηδία 
το ενδιαφέρον των πλεύρηδων και των μιχαλολιάκαινων για 
τα αδέσποτα, τις τακτικές κωλοτούμπας τους όταν μιλούν 
για την ευζωία των γουνοφόρων ενώ στη συνέχεια κάνουν 
επερωτήσεις στη βουλή για τους «βανδαλισμούς» κατά τη 
διαμαρτυρία στη διεθνή έκθεση γούνας, προωθώντας ταυτό¬ 
χρονα τη δίωξη των δράσεων όπως η απελευθέρωση των μινκ 
στην Καστοριά με τον τρομονόμο. Βλέπουμε τα στρατιωτά¬ 
κια τους να δολοφονούν μετανάστες υπό την προστασία των 
αρχών και στη συνέχεια τα «κεφάλια» να τις καλούν να κυ¬ 
νηγήσουν όσους φολιάζουν ζώα, καθώς και τις δηλώσεις των 
κασιδιάρηδων οι οποίοι, όταν δεν συνηγορούν υπέρ της δικής 
τους οπλοφορίας, βρίσκουν χρόνο να πουν ότι «σιχαίνονται 
το κυνήγι» ή για να αναφερθούν στο σεβασμό στα ζώα, «αν¬ 
θρώπινα και μη» (αντιγράφοντας ακόμα και τη γλώσσα του 
ανταγωνιστικού κινήματος). Οι μάσκες βέβαια πέφτουν όταν 
η καταστροφή της φύσης έρχεται από μεγαλοεπενδυτές, όπως 
στην περίπτωση των Σκουριών. Εκεί, φαίνεται, έχουν ξεχάσει 
ακόμα και το «έξω οι ξένοι». 

Εδώ και σήμερα λοιπόν, φαίνεται ξεκάθαρα ότι όταν η ενα¬ 
σχόληση με τη γη και τα ζώα στο σύνολό τους δε γίνεται 
εντός ενός ορισμένου κοινώνικοπολιτικού πλαισίου, μπορεί 
κάλλιστα να μετατραπεί για άλλη μια φορά σε πλατφόρμα 
προπαγάνδισης και επιβολής εθνικιστικών-φασιστικών ιδεο¬ 
λογιών. Το γεγονός ότι αρκετά άτομα και ομάδες που ασχο¬ 
λούνται σήμερα με το ζήτημα των άλλων ζώων περιορίζονται 
σε αποσπασματικές φιλοζωικές δράσεις και διατροφικές επι¬ 
λογές, ή ότι συχνά ο χώρος της οικολογίας θεωρείται από με¬ 
ρικούς ως ξεχωριστό μέτωπο δράσης, καθιστά το έργο αυτών 
των ομάδων όχι μόνο ευάλωτο αλλά και επικίνδυνο. Τόσο η 
έλλειψη ενδιαφέροντος πολλών που ασχολούνται με τα άλλα 



ζώα ή την οικολογία να εντοπίσουν τις κοινωνικές ρίζες του 
ζητήματος και να συνδέσουν τον αγώνα τους με τη μάχη ενά¬ 
ντια στο πολύπλευρο εξουσιαστικό πλέγμα, όσο και η αδυνα¬ 
μία ή άρνηση πολιτικών χώρων να συνδέσουν το ζήτημα της 
απελευθέρωσης των άλλων ζώων και της γης με τον αγώνα 
για την κοινωνική απελευθέρωση, ή η διαρκής μετάθεσή του 
σε έναν μελλοντικό κοινωνικό παράδεισο, καθιστούν τα ζη¬ 
τήματα ευάλωτα σε κακόβουλες παρερμηνείες, υιοθετήσεις 
και ψηφοθηρικά καπελώματα. Απέναντι σε μια πολυμέτωπη 
επίθεση, χρειάζεται πολυμέτωπη απάντηση. 

Προφανώς, ο αγώνας για την απελευθέρωση όλων των ζώων 
και της γης στέκεται εχθρικά απέναντι σε κάθε είδους «οι¬ 
κολογικά ανήσυχο» φασιστικό στοιχείο. Απέναντι σε όποια 
(φαινομενικά) αθώα πράσινη πρόφαση, αρνούμαστε να «φο¬ 
ρέσουμε» κοινωνικούς και ηθικούς νόμους, φτιαγμένους έξω 
από εμάς, έστω κι αν αυτοί έρχονται από «ερμηνευτές» της 
φύσης, μέρος της οποίας είμαστε κι εμείς. Διεκδικούμε την 
ελευθερία να φτιάξουμε ισότιμα τους δικούς μας κώδικες και 
αντιμαχόμαστε όποιους προσπαθούν να μας επιβάλουν τους 
δικούς τους. Με τον ίδιο τρόπο, δεν προσπαθούμε να «φορέ¬ 
σουμε» τους δικούς μας νόμους και ερμηνείες της φύσης σε 
άλλα έμβια όντα. Το δικό μας πρόταγμα είναι να διευρύνου¬ 
με τα όρια της σφαίρας της απελευθέρωσης της ανθρώπινης 
κοινωνίας από κάθε μορφή εκμετάλλευσης και κυριαρχίας και 
στα άλλα ζώα και στη γη. Οραματιζόμαστε το τέλος της αντι¬ 
μετώπισης των ζώων και της γης ως ιδιοκτησίας. Δε μιλάμε 
για καμιά μεταφυσική σύνδεση με τη γη ή για φυσιολατρία, 
ούτε από την άλλη περιοριζόμαστε στη χρηστικού τύπου 
οικολογική ισορροπία μόνο και μόνο ώστε να μη χαλάσει η 
τροφική αλυσίδα που μας θρέφει. Μιλάμε για την αυτοδιά¬ 
θεση του κάθε ζώου. Δεν δαιμονοποιούμε ούτε την τεχνολο¬ 
γία ούτε την «ανθρώπινη φύση», αλλά αναζητούμε τα αίτια 
της σημερινής κατάστασης σε όσους έχουν οικονομικά συμ¬ 
φέροντα ή συμφέροντα ιδιοκτησίας, δύναμης και εξουσίας 
απ’ αυτή. Και προφανώς ούτε θέλουμε, ούτε υπάρχει τίποτα 
κοινό, ούτε ως προς την αντίληψη, ούτε ως προς το στόχο, 
με όσους δέχονται και αναπαράγουν αντίστοιχα κυριαρχικά 
πρότυπα και σκεπτικά. 

Εν κατακλείδι, μια τελευταία σκέψη: πράγματι, η λογική της 
επιβίωσης του οικονομικά, κοινωνικά και μυϊκά ισχυρότε¬ 
ρου, ή όσων έχουν «πιο γερό στομάχι», προκαλεί φασιστικές 
και κανιβαλιστικές συμπεριφορές - κι όμως, τη συναντάμε 
σε πολλές πτυχές της καθημερινότητάς μας. Συμφωνούμε 
στο ότι μπορούμε να κοιτάξουμε γύρω μας για να πάρουμε 
παράδειγμα από τα άλλα ζώα και τη φύση και να δούμε τις 
ομοιότητες μας μ’ αυτά. Έτσι κι αλλιώς, βασικό συστατικό 
του φασισμού και του ρατσισμού είναι η κατά τέτοιο τρόπο 
εστίαση στη διαφορετικότητα ώστε να δικαιολογηθούν στη 
συνέχεια «ανωτερότητες» και «κατωτερότητες». Όμως, το 
πού κοιτάζουμε και εστιάζουμε είναι θέμα επιλογής, ή, όπως 
έχει ειπωθεί, μια «κατά βούληση κίνηση και άρα μια παρούσα 
ελευθερία». Είναι, τελικά, βασικό συστατικό της απελευθέρω¬ 
σής μας. Μ’ αυτό το σκεπτικό επιλέγουμε και επιμένουμε να 
εστιάζουμε στα πάμπολλα παραδείγματα της αμοιβαίας αλ¬ 
ληλοβοήθειας, της αλληλεγγύης, της πολυμορφίας, της δη¬ 
μιουργίας, της συνύπαρξης που καταφέρνει να χωρέσει όλες 
τις διαφορές, όταν αυτές δεν λειτουργούν εναντίον της, και 
τελικά, στη ζωή με ελευθερία και αξιοπρέπεια, και όχι απλά 
στην επιβίωση. 

Αλογόμυγες 

*Οι ριζικές ιδεολογικές - πολιτικές διαφορές μεταξύ του κινή¬ 
ματος για τα Δικαιώματα των Ζώων και του κινήματος για την 
Ολική Απελευθέρωση περιγράφονται στη μπροσούρα 

Σκουριές : Παρελθόν και Μέλλον (Α’ Μέρο§ συνέντευξην) 


Μετά την εκδήλωση της 24ης Μαΐου στο Εργατικό 
Κέντρο Ηρακλείου που διοργάνωσε η { \Επιτροπή Αλλη¬ 
λεγγύης για τους κατοίκους της Χαλκιδικής - Ηρακλείου 
Κρήτης ”, συζητάμε σήμερα με την Έλλη και το Γιάννη 
από την Επιτροπή Αγώνα της Μ . Παναγιάς για το τι 
γίνεται το τελευταίο καιρό στις Σκουριές όπως και για 
τις καταβολές του προβλήματος της μεταλλείας στη ΒΑ 
Χαλκιδική. 


Γιάννης και Έλλη : Η ιστορία των μεταλλείων στη Χαλ¬ 
κιδική μπορεί να αναχθεί στην αρχαιότητα, είναι μια ιστο¬ 
ρία κατάκτησης, είτε μιλάμε για τον Φίλιππο τον β’, είτε 
για τους υπόλοιπους, Ρωμαίους, Βυζαντινούς, Οθωμανούς 
κτλ. που πέρασαν από την περιοχή. Περνώντας στη σύγ¬ 
χρονη ιστορία, ιδιαίτερη σημασία έχει η εταιρεία εκμετάλ¬ 
λευσης που διαδραμάτισε σημαντικό ρόλο στην περιοχή 
από το 1928, που η εκμετάλλευση των μεταλλείων της 
περιοχής πέρασε σε ελληνικά χέρια, μέχρι τα τέλη του £ 80. 
Στη συνέχεια, όσον αφορά το ιδιοκτησιακό καθεστώς, η 
περιοχή περνά σε ξένα χέρια, κυρίως καναδικά. Αυτό το 
ιστορικό κομμάτι που έχει να κάνει με τις ελληνικές ιδιο¬ 
κτησίες είναι σημαντικό, γιατί είναι αυτό που διαμόρφω¬ 
σε το όλο κλίμα της περιοχής, το πώς δηλαδή οι κάτοικοι 
προσεγγίζουνε το θέμα και πώς αντιδρούν. 

Τ ο 1928 τα μεταλλεία Κασσάνδρας περνάνε στην 
ιδιοκτησία της «Ελληνικής Ανωνύμου Εταιρείας 
Χημικών Προϊόντων και Λιπασμάτων» με αφεντικό 
τον Πρόδρομο Αθανασιάδη-Μποδοσάκη και στην συνέ¬ 
χεια τον ανιψιό του Αλέξανδρο Αθανασιάδη-Μποδοσάκη. 
Ο Μποδοσάκης, τη δεκαετία του £ 70, κατείχε το 35% της 
βαριάς ελληνικής βιομηχανίας μεταξύ πυρομαχικών, λι¬ 
πασμάτων, κλωστηρίων, μεταλλείων κτλ. Μιλάμε για μια 
φυσιογνωμία με στενές σχέσεις και με το υπουργείο άμυ¬ 
νας της Ελλάδας, ως ιδιοκτήτης της ΠΥΡΚΑΛ και άρα των 
ελληνικών πυρομαχικών, αλλά και με το υπουργείο εξω¬ 
τερικών της Τουρκίας. Κατά συνέπεια έκανε ένα εντελώς 
ιδιαίτερο παιχνίδι με τις εκάστοτε ελληνικές κυβερνήσεις. 

Τ ο 1977 ήταν μια πολύ κεντρική στιγμή για τα δε¬ 
δομένα των μεταλλείων Κασσάνδρας : είχαμε τη 
μεγάλη απεργία, μια από τις μεγαλύτερες απεργίες 
που πραγματοποιήθηκαν στην μεταπολιτευτική Ελλάδα. 
Μέχρι εκείνη τη στιγμή είχαμε ένα αφεντικό που λειτουρ¬ 
γούσε τα μεταλλεία του, με τους τρόπους που λειτουργού¬ 
σαν πάντα τα μεταλλεία, άθλιες εργασιακές συνθήκες απ’ 
τη μια, με παθολογίες όπως πνευμονοκονίαση και βαριές 
αναπνευστικές ανεπάρκειες, με συνέπεια θανάτους και 
αναπηρίες, και από την άλλη, είχαμε αυτή την ιδιαίτερη 
σχέση υπερπροστασίας του ελληνικού δημοσίου προς τις 
εταιρείες αυτού του είδους. Είχαμε απεργιακές κινητοποι¬ 
ήσεις και πριν το £ 77, παρά το γεγονός ότι τα μεροκάματα, 
συγκρίνοντάς τα με άλλες δραστηριότητες, ήταν σχετικά 
ικανοποιητικά. Υπολογίζοντας όμως και το τίμημα που 
πλήρωναν οι εργαζόμενοι για αυτή την ιστορία, εννοείται 
πως τελικά δεν υπήρχε το σχετικό αντίκρισμα οφέλους για 
αυτόν που εργαζόταν. Οι πρώτες απεργιακές κινητοποιή¬ 
σεις έγιναν το £ 56 και μπορεί να πει κανείς ότι δικαιώθηκαν 
οι εργαζόμενοι, γιατί ήταν ψιλοπράματα αυτά που ζητού¬ 
σαν, κάποιες αυξήσεις κλπ. Το 1977 λοιπόν μέσα σε άθλιες 
συνθήκες μη καταγραφής των εργατικών ατυχημάτων, σε 
ένα περιβάλλον με σκόνες βαρέων μετάλλων, έχουμε τη 
μεγάλη κινητοποίηση των εργαζομένων, οι οποίοι ζητούν 
καλύτερες εργασιακές συνθήκες και καλύτερες μισθοδο¬ 
σίες. Η απεργία κράτησε και διατηρήθηκε σε δυναμικό 
επίπεδο τρεις περίπου μήνες. Μετά από τρεις μήνες, λόγω 
της εμφάνισης των απεργοσπαστών οι οποίοι αναδύθη¬ 
καν μέσα από τα σωματεία των ίδιων των εργαζομένων, η 
απεργία χτυπήθηκε και πολλοί από την περιοχή αναγκά¬ 
στηκαν να μεταναστεύσουν. 

Ε ρώτηση: Ο ανιψιός του Μποδοσάκη είχε πολύ κό¬ 
σμο δικό του μέσα στους συνδικαλιστές; 
Απάντηση: Ο ανιψιός του Μποδοσάκη δεν είχε 
πολύ κόσμο στο συνδικαλιστικό κίνημα, αυτό που είχε 
όμως ήταν το προφίλ του καλού αφεντικού. Ήταν ένα 
αφεντικό που έχαιρε της εκτίμησης των εργαζομένων 
καθότι δεν ήταν το αφεντικό που κοιτά τα πράγματα αφ’ 
υψηλού. Κάθε φορά που εμφανιζόταν στα μεταλλεία για 
παράδειγμα, έκανε παρέα με τους εργαζόμενούς του. Όμως 


όλοι αυτοί οι μύθοι σπάνε όταν αναδύονται τα πραγματικά 
προβλήματα. Όταν κανείς αρχίζει να διεκδικεί απέναντι 
στο αφεντικό του ανακαλύπτει ότι το αφεντικό δεν τον 
αγαπάει τελικά. Η απάντηση ήταν ΜΑΤ και καταστολή, 
τα ΜΑΤ του Καραμανλή. Ηττήθηκε λοιπόν η απεργία και 
έφυγαν πολλοί από την περιοχή μετά την απόλυσή τους. 
Το 1982 τέλειωσε πια και ο δικαστικός αγώνας, στον οποίο 
είχαμε αμφιλεγόμενες, αμφίσημες αποφάσεις, παραδείγ¬ 
ματος χάριν, ναι μεν θα έπρεπε να επαναπροσληφθούν οι 
εργαζόμενοι, και να βελτιωθούν οι εργασιακές συνθήκες, 
από την άλλη όμως θα έπρεπε ως αντιστάθμισμα σε αυτό 
να διαλυθεί το συνδικαλιστικό τους κίνημα. Δηλαδή ενώ 
μέχρι τότε είχαμε πραγματικά σωματεία εργαζομένων με¬ 
ταλλωρύχων, από το 1982 και μετά έχουμε τη διάσπαση 
των διαφόρων σωματείων σε μικρότερα, ανάλογα με τις 
διάφορες ειδικότητες και μιλάμε βέβαια για εργοδοτικά 
σωματεία πλέον. 



ΑΝΑΠΤΥΞΗ 


ΣΤΟΝ ΚΑΙΡΟ ΤΟΥ ΜΝΗΜΟΝΙΟΥ: 
από τΐ 5 ΣΚΟΥΡΙΕΣ <^5 την 
ΚΡΗΤΗ 

-ΟΜΙΛΗΤΕΣ :- 

/ν'Ελλη Δαμάβκσυ, Γιάννη; Δίληκκύβαί 

1 \ νκΛη Τη; ΕοιΤρύητί; Α$ώνα Μί^οΑπ; Παναγία; 

\ \ ΚΟΛ τη; Πρωτο^βυΛίΕΐί Ενπ,νπ,Γΐ ΰχτ; ΒΑαηηκότηττ; 

\\ Τάβ*5 Κίίραλά* 

ΝΥ νια Τη Διαχίφτβπ Των ΑπΒρρ4«ίτων και Τη; 

άτη ΧαΑΐίιΛική (Αττική;) > 


ΠΡΩΤΟΒΟΥΛΊΑ ΑΛΛΗΛΕΓΓΥΗΣ ΕΤΟΥΣ ΚΑΤΟΙΚΟΥΣ 
ΤΗΣ ΧΑΛΚΙΔΙΚΗΣ (ΗΡΑΚΛΕΙΟΥ ΚΡΗΤΗΣ) 


Τ ο 1982 η μεταλλευτική δραστηριότητα, ήταν μία 
από τις βασικές παραγωγικές δραστηριότητες της 
περιοχής, μαζί με τον πρωτογενή τομέα : αγροτική 
παραγωγή, κτηνοτροφία, αλιεία, τυροκομία, μελισσοκομία 
και πάει λέγοντας (ο τουρισμός δεν είχε ακόμα αναπτυχθεί 
στη Χαλκιδική). Εκείνη την εποχή απασχολούνταν περί¬ 
που 400 άτομα στο μεταλλείο, και οι ανάγκες της εταιρείας 
σε προσωπικό καλύπτονταν από εποχικούς εργαζόμενους, 
κυρίως οικοδόμους και γεωργούς, που κατά τη χειμερινή 
περίοδο δεν είχαν δουλειά και κατά συνέπεια κατέφευγαν 
στο μεταλλείο για 2, 3, 5 μήνες ανάλογα με τις διαθέσεις 
και τις ανάγκες της εταιρείας. Αυτό που συνέβη από το 
1982 και μετά είναι η μονιμοποίηση όλων των εργαζομέ¬ 
νων. Αυτό είχε ως συνέπεια την αλλαγή του παραγωγικού 
μοντέλου της περιοχής, δηλαδή ενώ η μεταλλευτική δρα¬ 
στηριότητα ήταν μία εκ των παραγωγικών διαδικασιών, 
γίνεται ξαφνικά Η κύρια παραγωγική διαδικασία της πε¬ 
ριοχής. Έτσι, ο αριθμός των εργαζομένων ανέρχεται από 
τους 500-550, στους 950-1000 εργαζόμενους. Κι ενώ θα 
περίμενε κανείς μια σχετική εντατικοποίηση της παραγω¬ 
γικής διαδικασίας η ίδια η εταιρεία αφήνει πολλά περιθώ¬ 
ρια αποφυγής της εργασίας (λούφας) μέσω των γιατρών 
της περιοχής: δίνουν πολύ εύκολα άδειες στους μεταλλω¬ 
ρύχους, άδειες που μπορούν να καλυφτούν από το ΙΚΑ 
χωρίς να περάσει κανείς από επιτροπές κτλ. Δημιουργεί- 
ται λοιπόν ένα καινούριο πρότυπο εργασίας στην περιοχή, 
είναι αυτό του μεταλλωρύχου-δημόσιου υπάλληλου, του 
ανθρώπου δηλαδή, που πιστεύει πως έχει να κάνει με μια 
κραταιά εταιρεία, με το ίδιο το κράτος, και μέχρι κάποιο 
σημείο έτσι εμφανιζόταν και έτσι ήταν, δεν τον κουνούσε 
κανείς τον Μποδοσάκη, δεν λογοδοτούσε σε κανέναν ο 
Μποδοσάκης. Ο κόσμος εκλάμβανε την όλη ιστορία σαν 
να επρόκειτο για το ίδιο το ελληνικό δημόσιο με καλές 
αποδοχές. 


Ο ι δημόσιοι υπάλληλοι στις αρχές του £ 80 δεν 
έπαιρναν τα χρήματα που έπαιρναν οι μεταλ¬ 
λωρύχοι. Αυτό το «νέο μοντέλο» εργαζομένου 
διαλύει τον κοινωνικό ιστό, δημιουργεί εντελώς εξατο- 
μικευμένες προσεγγίσεις, έχουμε πια την παγίωση των 
εργοδοτικών σωματείων, με αποτέλεσμα να μην υπάρχει 
δυνατότητα διεκδίκησης απέναντι στην εταιρεία και αυτό 
συνεχίζεται σε όλη τη δεκαετία του £ 80 μέχρι που ουσια¬ 
στικά συμβαίνει το ατύχημα στον Αλέξανδρο Αθανασιά¬ 
δη-Μποδοσάκη, μας αφήνει χρόνους το 1988, αν θυμάμαι 
καλά. Τότε η εταιρεία μπαίνει σε καθεστώς εκκαθάρισης, 
όπως είχε συμβεί με όλες τις εταιρείες του Ιδρύματος Μπο¬ 
δοσάκη (ήταν η εποχή των προβληματικών εταιρειών, από 
το £ 81 και μετά, για λόγους που γνωρίζει μόνο ο Ανδρέας 
Παπανδρέου). Οι περισσότερες εταιρείες, είτε με συμμετο¬ 
χή του δημοσίου είτε όχι, μπαίνουν σε καθεστώς εκκαθά¬ 
ρισης, ένα ξεπούλημα δηλαδή, με τις σχετικές αποζημιώ¬ 
σεις προς τα τότε αφεντικά και φυσικά το πέρασμα στην 
ανεργία χιλιάδων ανθρώπων. Έτσι λοιπόν τα «Μεταλλεία 
Κασσάνδρας» πέρασαν στο ελληνικό δημόσιο, με τη δια- 
μεσολάβηση της Εθνικής Τράπεζας. Τον ρόλο της εκκαθά¬ 
ρισης τον είχε αναλάβει η Εθνική Ασφαλιστική, θυγατρική 
της Εθνικής Τράπεζας, ειδική σε τέτοια θέματα. Πέρα από 
την ιδιοκτησία των μεταλλείων όμως, στα χέρια του ελλη¬ 
νικού δημοσίου περνάει και η τύχη των 950 ανθρώπων που 
βρέθηκαν στην ανεργία. 

Ω ς γνωστόν οι έλληνες πολιτικοί χαρακτηρίζονταν 
πάντα από ένα τεράστιο βαθμό ευθυνοφοβίας 
και ανευθυνότητας από τη μια μεριά, και τρελής 
ανησυχίας για το τι γίνεται όταν πρέπει να μετρήσουν τα 
κουκιά τους. Είπαμε ότι στην περιοχή αναδύθηκε ένας και¬ 
νούριος παραγωγικός φορέας (η μεταλλευτική δραστηρι¬ 
ότητα), ο παραγωγικός αυτός φορέας κατέρρευσε ξαφνι¬ 
κά. Οι άλλες δραστηριότητες είχαν πια χαθεί, η γεωργία 
είχε εγκαταλειφθεί, η κτηνοτροφία το ίδιο. Αρα κάποιος 
έπρεπε να απαντήσει στο πρόβλημα. Ο μόνος που δεν 
απαντούσε στο πρόβλημα ήταν ο κύριος υπεύθυνος, αυτός 
που είχε δημιουργήσει την κατάσταση μέσω των προνο¬ 
μίων που είχε παραχωρήσει, το ελληνικό δημόσιο δηλα¬ 
δή. Θα θυμάστε δηλώσεις του κυρίου Μητσοτάκη «να το 
ξεφορτωθούμε το δυνατό γρηγορότερο, έστω και για ένα 
δολάριο»! 

Έχουμε δηλαδή μια κλασσική μεταπολιτευτική και νεοφι¬ 
λελεύθερη ιστορία. Εκεί όπου συμβίωναν διάφοροι τομείς 
παραγωγής μεταξύ τους, το καλό αφεντικό ο κος Μποδο¬ 
σάκης, συνεπικουρούμενο από το προοδευτικό ελληνικό 
δημόσιο του Ανδρέα Παπανδρέου επέβαλαν ως ιδανικό 
μοντέλο παραγωγής και ανάπτυξης αυτό της μεταλλευτι¬ 
κής δραστηριότητας, με αποτέλεσμα να «εξαφανιστούν» 
από την περιοχή όλοι οι άλλοι παραγωγικοί τομείς. 

Η συνέχεια της συνέντευξης (β’ μέρος) στο επόμενο 

φύλλο της «Απατρις» 

ΑΡ. ΦΥΛΛΟΥ 22 


"ϊ ...καιρόν να δούμε και τα μυθικά μοντέλα (της κυριαρχίας) καμένα! 



Ανταπόκριση από Σουηδία 

Τ ■ 1 νας μετανάστης, ετών 69, νεκρός 
από σφαίρα μπάτσου. Τα τοπικά 
μέσα κάνουν λόγο για έναν τρελό 
με ματσέτα που απειλούσε γείτονες και 
αστυνομικούς. Η γυναίκα του, όμως, μιλάει 
για μια στυγνή εκτέλεση ενός ανθρώπου ο 
οποίος απλά υπερασπίστηκε την σύντροφο 
του σε μια συνηθισμένη παρεξήγηση στον 
δρόμο και δεν δέχτηκε να ανοίξει την πόρ¬ 
τα του διαμερίσματος τους σε πάνοπλους 
μπάτσους. Και τότε ακριβώς ήρθε η πρό¬ 
σκρουση. Το έργο παιγμένο τόσος φορές 
όσα και τα χιλιόμετρα που χωρίζουν το Πα¬ 
ρίσι του 2005 με την Στοκχόλμη του 2013. 
Ομάδες αυθόρμητων νεαρών επιτίθενται 
και πυρπολούν IX, σχολεία, δημόσια κτίρια, 
ιδιωτικά παρκινγκ και αστυνομικά τμήμα¬ 
τα. Συγκρούονται για ώρες με τα ΜΑΤ σαν 
την γάτα με το ποντίκι μέσα σε άσχημους 
λαβυρίνθους από μπετόν, που τους γνωρί¬ 
ζουν όμως καλύτερα από τους μπάτσους. 

«Μεγαλώσαμε σε ένα κόσμο από μπετόν 
και τώρα οι πολιτικοί αναρωτιούνται γιατί 

κρατάμε πέτρες στα χέρι». 

Μια εβδομάδα συμπληρώνεται σήμερα από 
την μέρα που ξεκίνησαν τα γεγονότα στην 
Σουηδία και οι εκρήξεις από τις φωτιές όχι 
μόνο συνεχίζονται αμείωτες αλλά επεκτεί- 
νονται και σε άλλα προάστια και πόλεις. 
Το σουηδικό μοντέλο καταρρέει και η πρό¬ 
σκρουση ακούγεται εκκωφαντική σε όλη 
την Ευρώπη. Πως φτάσαμε όμως ως εδώ; 

Δύο ήταν οι πυλώνες που βασί¬ 
στηκε το σουηδικό «θαύμα». Πρώτον, η 
συμφωνία του δαΙίδρΒαά (Σαλσχομπάντ), η 
οποία εδραίωσε την έννοια της συναίνεσης 
στην πολιτική κουλτούρα της Σουηδίας και 
ουσιαστικά κατάργησε το δικαίωμα στους 
εργάτες να προτάσσουν δυναμικές διεκ¬ 
δικήσεις. Στις 20 Δεκεμβρίου του 1938, η 
σουηδική ΓΣΕΕ (ΕΟ), η οποία παραδοσια¬ 
κά ελέγχεται από τους σοσιαλδημοκράτες, 
συνυπέγραψε με τον σουηδικό σύλλογο ερ¬ 
γοδοτών (κάτι σαν τον ελληνικό ΣΕΒ) μια 
προδοτική γα τους εργαζόμενους συμφω¬ 
νία. Η συμφωνία προέβλεπε εκτός των άλ¬ 
λων την αποτροπή απεργιών εφόσον υπήρ¬ 
χε κίνδυνος να πάρουν μεγάλες διαστάσεις 
ή να οδηγήσουν σε εργασιακό ΙοεΕοιιί. Με 
την συμφωνία αυτή, η γραμματεία της ΕΟ 
απέκτησε τεράστια δύναμη και κατέστη ο 
μοναδικός κοινωνικός εταίρος που μπορού¬ 
σε να διαπραγματευθεί συλλογικές συμβά¬ 
σεις, ενώ σύμφωνα με το καταστατικό της 
έχει το δικαίωμα, αν κρίνεται αναγκαίο, να 
πάρει αποφάσεις ενάντια στην επιθυμία 
των μελών της για το κοινό εθνικό «καλό». 
Η συμφωνία αυτή εγκαινίασε μια περίοδο 
εργασιακής «συναίνεσης και συνεργασίας» 
με το μαστίγιο, η οποία θα διατηρηθεί μέχρι 
σήμερα (με πολύ μικρά διαλείμματα) και θα 
μείνει στην ιστορία ως το «πνεύμα του Σαλ¬ 
σχομπάντ». 

Ο δεύτερος πυλώνας αναφέρεται 
στις συνεχόμενες και ελεγχόμενες ροές 
μεταναστών με αρχή τα τέλη του δεύτερου 
παγκοσμίου πολέμου. Η περίοδος αυτή ση- 
ματοδοτείται από τον ερχομό τεράστιων 
ομάδων οικονομικών μεταναστών, από την 
Φινλανδία (πάνω από 500.000), την Ελλά¬ 
δα (περίπου 20.000 εργάτες), την Ιταλία, 
την Γιουγκοσλαβία (περίπου 60.000) κ.α., 
οι οποίοι/ες θα επανδρώσουν με φτηνά ερ¬ 
γατικά χέρια την σουηδική βιομηχανία. Οι 
ροές αυτές θα συνεχιστούν και κατά την 
περίοδο 1990-2000, οπότε μεγάλος αριθ¬ 
μός προσφύγων από την Μέση Ανατολή, 
την Αφρική και την πρώην Γιουγκουσλα- 
βία (κυρίως Βόσνιοι και Κοσσοβάροι) κα¬ 
ταφθάνουν στην Σουηδία. Η δημογραφική 
κατάσταση της Σουηδίας αλλάζει άρδην, 
ενώ οι μετανάστες αποτελούν από μόνοι 
τους μία εν δυνάμει τάξη. 

Φτηνή εργασία και εξασφαλι¬ 
σμένη εργασιακή ειρήνη για τα αφεντικά 
απογειώνουν τον σουηδικό καπιταλισμό. 
Μέσα σε συνθήκες καπιταλιστικής άνθη¬ 
σης, το σουηδικό κράτος υιοθετεί πολιτικές 
εμπνευσμένες από τα κεϋνσιανά οικονο¬ 
μικά και εδραιώνει μια ισορροπία υψηλής 


φορολογίας και γενναίων κοινωνικών πα¬ 
ροχών. Η κυκλική σχέση κατανάλωση > 
οικονομική ανάπτυξη > υψηλή φορολογία 
> κοινωνικές παροχές > δυνατότητα περαι¬ 
τέρω κατανάλωσης , σε συνδυασμό με την 
προτεσταντική ηθική και πειθαρχία των 
Σουηδών, συντελούν στην δημιουργία του 
λεγομένου σουηδικού μοντέλου. Τα όμορ¬ 
φα μοντέλα, όμως, όμορφα καίγονται. 

Η ιδεολογική κατάρρευση του 
«τρίτου δρόμου» των σοσιαλδημοκρατών 
στα πρώτα μισά της δεκαετίας του 2010, 
έπληξε αναλόγως και τους Σουηδούς ομο¬ 
λόγους τους. Το ιδεολογικό κενό στις τά¬ 
ξεις της Σουηδικής σοσιαλδημοκρατίας, 
που είχε προς στιγμήν καλυφθεί με τα ευ¬ 
χολόγια και τις αοριστίες της πράσινης 
ανάπτυξης, έφεραν στην εξουσία, το 2006, 
μια δεξιά κυβέρνηση συνεργασίας μετά από 
15 συνεχόμενα έτη συνεχόμενης σοσιαλδη¬ 
μοκρατικής διακυβέρνησης. Το 2010, δεξιά 
κυβέρνηση επαναεξελέγη για πρώτη φορά 


στην ιστορία της Σουηδίας. Το σουηδικό 
μοντέλο, όπως και το χρεοκοπημένο δόγμα 
της σοσιαλδημοκρατίας, αποκαθηλώνεται 
αργά αλλά σταθερά τα τελευταία 8 χρόνια. 
Δραματική μείωση στις κοινωνικές παρο¬ 
χές και ιδιωτικοποιήσεις σε νευραλγικούς 
τομείς όπως η υγεία και η παιδεία είναι ένα 
σκηνικό το οποίο μπορεί η Ελλάδα να το 
έζησε μέσα σε μία νύχτα αλλά στην Σουη¬ 
δία αποτελεί τον κανόνα σε βάθος χρόνου 
και κατά κύριο λόγο λόγω ιδεολογίας παρά 
επιβολής ή ανάγκης. 

Ταυτόχρονα, η ρητορική και η ατζέντα της 
κυβέρνησης μετατοπίζεται πιο δεξιά, για 
να επαναπατρίσει ψηφοφόρους που στις 
τελευταίες εκλογές προτίμησαν και έβα¬ 
λαν στην βουλή το ακροδεξιό κόμμα των 
Σουηδών Δημοκρατών. Ο δομικός ρατσι¬ 
σμός του σουηδικού «παραδείσου» παρά¬ 
γει γκέτο, πολίτες δεύτερης κατηγορίας, 
και εδραιώνει εργασιακούς αποκλεισμούς. 
Ενδεικτικά, με το ρατσιστικό πρόγραμμα 
ΚΕΥΑ (Εε§α1 αηά Είϊεείίνε Επίόιχειηεηί 


\ΥογΕ), σε αστυνομικά μπλόκα σε σταθ¬ 
μούς ΜΜΜ γίνονται καθημερινοί έλεγχοι 
για τον εντοπισμό μεταναστών χωρίς χαρ¬ 
τιά. Οι μπάτσοι όμως δείχνουν μια επίμονη 
προτίμηση σε ανθρώπους με συγκεκριμένα 
φυλετικά χαρακτηριστικά. Όπως άλλωστε 
και ο υπουργός Ενσωμάτωσης των Μετα¬ 
ναστών Τομπίας Μπίλστρεμ αναρωτήθηκε: 
«Γιατί αντιδράτε; Πιστεύετε πραγματικά ότι 
Σουηδοί πολίτες, ξανθοί και με γαλάζια μά¬ 
τια, κρύβουν παράνομους μετανάστες;». 

Ταυτόχρονα, οι παροχές σε άτο¬ 
μα με αναπηρία επίσης μειώνονται ενώ τα 
ασφαλιστικά ταμεία δεν αναφέρονται πλέ¬ 
ον σε αξιολογήσεις ποσοστών αναπηρίας, 
αλλά σε ποσοστά ικανότητας εργασίας, 
γιατί ως γνωστόν «η εργασία απελευθε¬ 
ρώνει». Αν σε όλα αυτά συνυπολογίσουμε 
το γεγονός ότι τα ποσοστά ανεργίας των 
μεταναστών είναι μεγαλύτερα σε σχέση με 
τους ντόπιους, αλλά επίσης και ότι οι μι¬ 
σθοί των ντόπιων είναι αρκετά υψηλότεροι 


από των μεταναστών για παρόμοια απα¬ 
σχόληση μπορεί κανείς να δώσει μια πρώτη 
εξήγηση γιατί τα προάστια της Στοκχόλμης 
αντιδρούν. 

Η φωτιά στα Σουηδικά προάστια 
πιθανότητα θα σβήσει άμεσα, όπως έγινε 
και στο Παρίσι το 2005, στην Αθήνα το 
2008 και στο Λονδίνο το 2011. Όμως και 
αυτή η εξέγερση έθεσε ερωτήματα που ζη¬ 
τούν απαντήσεις. Πρώτον, στην σουηδική 
κοινωνία γενικά. Τί είναι πιο ακραίο; Να εί¬ 
σαι από τους χαμένους σε μια κοινωνία που 
συλλογικά βιώνει μια κρίση ή να αποτελείς 
επανειλημμένα τον μοναδικό χαμένο σε μια 
κοινωνία που υπερηφανεύεται ότι η κρίση 
την άγγιξε ελάχιστα και ακόμη ευημερεί; 
Η κοινωνική αδικία, ο αποκλεισμός, ο ρα¬ 
τσισμός και η δομική βία δεν μπορούν να 
αντιμετωπιστούν με «δημοκρατικούς δια¬ 
λόγους» και σαθρά μοντέλα δήθεν οικονο¬ 
μικής ανάπτυξης. Μπορεί η καπιταλιστική 
κρίση να μας έφερε σε αχαρτογράφητα οι¬ 
κονομικά και κοινωνικά τοπία, αλλά το ίδιο 
ισχύει και για την ανθρωπογεωγραφία της 


κοινωνικής αντίστασης. Μπορεί ο ευρωπα¬ 
ϊκός νότος να είναι συνηθισμένος σε βίαιες 
κοινωνικές αντιδράσεις αλλά δεν ίσχυε το 
ίδιο, τουλάχιστον μέχρι και πριν μια εβδο¬ 
μάδα, και για την Σουηδία. Η αντίδραση 
στη αδικία και την καταστολή εκφράζεται 
πλέον και στον δρόμο, στο προάστιο, στην 
γειτονιά ακόμη και στον «πολιτισμένο» 
βορρά της «συναίνεσης». 

«Απαιτούμε κοινωνική δικαιοσύνη, απα¬ 
ντούν με γκλομπ και σκυλιά. Μας λένε 
«Σπίτια σας» αλλά το προάστιο ΕΙΝΑΙ το 
σπίτι μας. Και το υπερασπιζόμαστε. Όσο οι 
δρόμοι μας γεμίζουν από μπάτσους τίγκα 
στην αδρεναλίνη και γεμάτα όπλα, δεν 
πάμε πουθενά. Θα στηρίξουμε την πόλη 
μας. Ένα ενωμένο προάστιο δεν μπορεί να 
χάσει ποτέ». 

Δεύτερον, στον α/α χώρο στην Σουηδία, ο 
οποίος λάμπει δια της απουσίας του. Τοπι¬ 
κές οργανώσεις πολιτικοποιημένων μετα¬ 
ναστών, όπως το Με§αίόηεη στην Στοκ¬ 
χόλμη και οι ΡαηίΓ&Γηα στο Γκέτεμποργκ, 
παίρνουν θέση στον δημόσιο διάλογο με 
δυνατές ανακοινώσεις που συνδέουν τα 
εξεγερτικά γεγονότα με την αστυνομική 
καταστολή και την κοινωνική απομόνωση 
των μεταναστών. 

«Τώρα οι φωτιές έχουν ανάψει. Βρισκόμαστε 
εδώ μαζί. Οι Ραπίνανηα και η Μβ^α/οπβπ. 
Αν δεν υπήρχαμε, ποιος θα αναλάμβανε την 
ευθύνη να προσπαθήσει να κατανοήσει τις 
σκιές που περιπλανιούνται στους δρόμους 
μας με πέτρες στα χέρια; Αυτές οι σκιές που 
γεννήθηκαν στα σουηδικά νοσοκομεία και 
συνεπώς καταχωρούνται στα ληξιαρχεία, 
οι σκιές αυτές που έχουν παρακολουθήσει 
τα Σουηδικά σχολεία και έχουν κοινωνικο¬ 
ποιηθεί στα Σουηδικά κέντρα νεότητας και 
που θέλουν να εργαστούν, να καταβάλλουν 
τους φόρους τους και να πεθάνουν στην 
χώρα αυτή, σκιές που ο πρωθυπουργός μας 
μπορεί ακόμη να μεταμορφώνει σε ξένους 
λέγοντας οτι οι ενέργειες τους είναι προϊόν 
των «πολιτισμικών περιθωρίων». 

Δεν καλέστηκε ούτε μια συγκέντρωση αλ¬ 
ληλεγγύης για τις «σκιές» των προαστίων 
ενώ τα κείμενα από συλλογικότητες και 
στέκια είναι άφαντα. Πότε η βία έχει νόημα 
και πότε γίνεται περιττή; Στην προσπάθεια 
τους να μην γίνουν πρωτοπορία για τους 
μετανάστες, αριστεροί, αναρχικοί και αυ¬ 
τόνομοι έγιναν προς στιγμήν ουρά των νοι- 
κοκυραίων. Οι μετανάστες φώναξαν όμως 
δυνατά «Σαλσχομπάντ τέλος, έχουμε πόλε¬ 
μο» και απομένει να δούμε αν οι σύντροφοι 
στην Σουηδία θα σηκώσουν το γάντι! 

Η σουηδική κοινωνία δεν μπορεί 
πια να διατηρεί τον μύθο ενός υποτιθέμε¬ 
νου ουδέτερου συστήματος όπου όλοι και 
όλες έχουν ίσες δυνατότητες και δικαιώ¬ 
ματα σε ατομικό επίπεδο. Με τον τρόπο 
αυτό αποσιωπάται η ταξική διαστρωμάτω¬ 
ση που διέπει όλο το σύστημα. Οι χώροι 
αντίστασης δεν μπορούν πια να σιωπούν 
και να κρατούν αποστάσεις. Οι φασίστες 
ήδη οργανώνουν πολιτοφυλακές μίσους, 
ενώ η καθεστωτική αριστερά απέχει κυρί¬ 
ως για να μην χάσει την ψήφο του μέσου 
8νεηδδοη μικροαστού. Ας κάνουμε την αλ¬ 
ληλεγγύη πράξη, γιατί οι φωτιές δεν είναι 
εικόνα στις ειδήσεις από μια χώρα μακρινή 
με σοβαρά οικονομικά προβλήματα. Ούτε 
χώρος για ιδεαλισμούς υπάρχει. Τα προά¬ 
στια της Στοκχόλμης αποτελούν καθρέφτη 
της σουηδικής κοινωνίας και μια εικόνα 
από το μέλλον όλης της Ευρώπης. Ο σου¬ 
ηδικός καπιταλισμός, όπως και αλλού στον 
κόσμο, προφανώς συνεχίζει να εκμεταλ¬ 
λεύεται και να τοποθετεί τους μετανάστες 
σε θέσεις μοχλών την ανάπτυξης. Υπάρχει 
όμως μια ποιοτική διαφορά: οι μετανάστες 
δεν αποτελούν πλέον παθητικούς φορείς 
φτηνής εργασίας αλλά γνήσια επαναστατι¬ 
κά υποκείμενα, κάτι το οποίο φαίνεται να 
αντιλαμβάνονται και οι ίδιοι. Στα προάστια 
γεννιούνται συνειδήσεις, φυτώρια αντίστα¬ 
σης αλλά και κοινωνικής αλλαγής. 

ι/ Αθως Σιμωνέτης 

Αίγυπτον - Το καθεστώς στην αντεπίθεση 


Σ το προηγούμενο φύλλο κάναμε μια 
αρχική αναφορά στην εμφάνιση 
του αιγυπτιακού μαύρου μπλοκ που 
αποτελεί και το πιο ριζοσπαστικό κομμάτι 
των άγωνιζόμενών κοινωνικών κομματιών 
αυτή την στιγμή την αίγυπτο. Οι νεολαίοι 
που το απαρτίζουν ναι μεν δεν ταυτίζονται 
πλήρως ιδεολογικά με το αναρχικό κίνημα 
στη δύση αλλά έχουν σαφή ελευθεριακά 
αλλά και εξεγερσιακά χαρακτηριστικά με 
το βάρος να πέφτει στην αυτοάμυνα στις 
διαδηλώσεις και σε άμεση επιθετική αντι- 
καθεστωτική δράση, τόσο δημόσια όσο και 
συνωμοτικά. 

Η εξέλιξη αυτή είναι αποτέλε¬ 
σμα της αλλαγής του πολιτικού σκηνικού, 
την μη δικαίωση αιτημάτων για πολιτικές 
ελευθερίες κατά τη διάρκεια της επανά¬ 
στασης ενάντια στον Μουμπάρακ. 

Η αναρρίχηση στην εξουσία των αδερφών 
μουσουλμάνων αποτελεί το βασικό παρά¬ 
γοντα που αλλάζει τα χαρακτηριστικά του 
αγώνα όσο και την μορφή-ένταση του. Η 
συντηρητική τους πολιτική ατζέντα και η 


παραμονή τόσο των μηχανισμών του πα¬ 
λαιού καθεστώτος, όσο και του στρατού 
στο πολιτικό προσκήνιο, σε συνδυασμό με 
την ανοιχτή παρακρατική δράση ακραίων 
μουσουλμανικών δυνάμεων και ένοπλων 
οργανώσεων, διαμορφώνουν μια ασφυκτι¬ 
κή κατάσταση για τους εξεγερμένους. 

Άμεσα μετά την εμφάνιση του 
μαύρου μπλοκ, το καθεστώς το κήρυξε 
τρομοκρατική οργάνωση και διέταξε να 
συλλαμβάνονται όσοι εμπλέκονται σε 
αυτό, σήμερα δεκάδες είναι οι συλλήψεις 
και οι φυλακίσεις, οι μυστικές υπηρεσί¬ 
ες χτενίζουν τα δημοφιλή δοααΐ πιεΤία, 
ακραίες αντικαπιταλιστικές ισλαμιστικές 
οργανώσεις ανακοίνωσαν ιερό πόλεμο 
εναντίων του, οι αδερφοί μουσουλμάνοι 
έστισαν κρυφά ορμητήρια (σε τζαμιά) από 
όπου οργανώνονται απαγωγές και βασανι¬ 
στήρια αγωνιστών και οικογενειακών με¬ 
λών τους. 

Το γεγονός της ανάδυσης ενός 
χειραφετικού κινήματος που μιλάει και 
πράττει για την ισότητα των φύλων, που 


κάνει μαχητικό αντιφασισμό (εναντίων 
των πωρωμένων ισλαμιστών) και που έρχε¬ 
ται σε σύγκρουση τόσο με θεσμούς όσο και 
με νοοτροπίες σε μια χώρα όπως η Αίγυ¬ 
πτος, η οποία επηρεάζει όσο καμία άλλη τις 
αραβικές χώρες, είναι μια εξέλιξη με μεγά¬ 
λη βαρύτητα για την διάδοση και επιρροή 
του επαναστατικού ελευθεριακού-αναρχι- 
κού προτάγματος και ως τέτοια θα πρέπει 
να αγκαλιαστεί από τους εξεγερμένους στη 
δύση. Κλείνουμε με ένα απόσπασμα κειμέ¬ 
νου από αιγύπτιους συντρόφους-σες από 
το Κάιρο. 

“Τι είναι επανάσταση, αν όχι η άμεση και 
ασυμβίβαστη απόρριψη του $ΧαΧ\ι$ ηιιο: της 
στρατιωτικοποιημένης εξουσίας, της εκμε¬ 
τάλλευσης, της ταξικής διαστρωμάτωσης 
και της διαρκούς και αμείλικτης αστυνο¬ 
μικής βίας, απλώς για να κατονομάσουμε 
μερικά από τα πιο βασικά και καρκινικά 
χαρακτηριστικά της παρούσας κοινωνίας. 

Αυτές οι δομικές πραγματικότητες δεν 
αποτελούν ιδιαιτερότητες της Αιγύπτου ή 


της αιγυπτιακής επανάστασης. 

Τόσο στο Νότο όσο και στο Βορά οι κοινό¬ 
τητες αντιστέκονται ενάντια σε όσα πρέπει 
αναντίρρητα να 

γίνονται αποδεκτά, εξεγείρονται ενάντια 
σε έναν ρηχό πραγματισμό που μας λέει ότι 
η δημοκρατία απλώς επιλέγει το μικρότε¬ 
ρο μεταξύ “δύο κακών” και ότι η εκλογή 
του ενός από τα δύο αναπαριστά την 
προτίμηση για διακυβέρνηση και όχι αυτό 
που πραγματικά είναι: την αποδοχή της 
μοναδικής κυβέρνησης που υπάρχει - αυτή 
των αχαλίνωτων, καταπιεστικών, απάνθρω¬ 
πων καπιταλιστικών σχέσεων. Στεκόμαστε 
αλληλέγγυοι/ες με τις μάζες των επισφα¬ 
λών και των απειλούμενων ανθρώπων 
που έχουν επιλέξει να υπερασπιστούν την 
ύπαρξη τους από ένα επιθετικό παγκόσμιο 
σύστημα σε κρίση.” 

Να ανοίξουμε διαύλους, να σταθούμε 
στο πλευρό των συντρόφων μας, 
να δείξουμε έμπρακτη αλληλεγγύη. 


Λιουμπλιάνα Σλοβενία. 
Δέκατη Βαλκανική εκθεση 
Αναρχικού βιβλίου 
και εντύπων 



Σ τις 24-26 Μάη, η Ομοσπονδία για την Αναρχική 
Οργάνωση (ΕΑΟ), διοργάνωσε τη δέκατη Έκθεση 
Αναρχικού βιβλίου, στη Λιουμπλιάνα της Σλοβενί¬ 
ας. Με κεντρικό σύνθημα «χτίζοντας την αλληλεγγύη και 
την αντίσταση, ενάντια στην καπιταλιστική καταστροφή» 
συνεχίστηκε η προσπάθεια που ξεκίνησε πριν δέκα χρόνια 
για τη σύνδεση της τοπικής και της διεθνούς αναρχικής 
κοινότητας μέσα από τον χώρο του αναρχικού/αντιεξουσι- 
αστικού έντυπου λόγου. Όπως κάθε χρόνο, διοργανώθη- 
καν ομιλίες, εργαστήρια, πολιτιστικά δρώμενα, με πολλές 
συμμετοχές κυρίως από τα Βαλκάνια αλλά και από άλλες 
περιοχές της Ευρώπης. 



Τη δεύτερη μέρα της διοργάνωσης, η συνέλευση του Βαλ¬ 
κανικού Αναρχικού Φεστιβάλ Βιβλίου 2013, αποφάσισε να 
κάνει παρέμβαση στους δρόμους της πόλης με κεντρικό 
σύνθημα: «είμαστε η κρίση τους-για έναν διεθνή αγώνα 
ενάντια στον καπιταλισμό και την καταστολή». Περίπου 
150 συντρόφισσες και σύντροφοι βγήκαν στους δρόμους 
της Λιουμπλιάνας (ευτυχώς η βροχή έκανε ένα διάλειμ¬ 
μα) και διαδήλωσαν με πανώ για την αλληλεγγύη και τη 
λευτεριά. Ένα απόσπασμα από το κείμενο που μοιράστη¬ 
κε: «Ως αναρχικοί και αντιεξουσιαστές, απορρίπτουμε τα 
μέτρα λιτότητας και την αυταρχική διαχείριση της κρίσης 
σαν λύση. Αντιλαμβανόμαστε τα μέτρα λιτότητας ως την 
πορεία προς μία Ευρώπη γενικευμένης φτώχειας. Αντιστε¬ 
κόμαστε επίσης στον εθνικιστικό λαϊκισμό και τον φασι¬ 
σμό ως απαντήσεις στην κοινωνική κρίση που τα μέτρα 
λιτότητας προκαλούν. Η μόνη λύση απέναντι στην κρίση, 
είναι η καταστροφή του καπιταλισμού και του κράτους και 
η συνεχής δημιουργία νέων κοινωνικών σχέσεων, απαλ¬ 
λαγμένων από κάθε μορφή εκμετάλλευσης και κυριαρχίας. 
Για έναν νέο κόσμο στο κέλυφος του παλιού!» 

ι/ ιμντάτ 


ιικρά 

ιεγάλα 

διεθνή 

νεα 

► Μ. Βρετανία, ολική επιστροφή 
της δουλείας 

Υποχρεωτική, αλλά και εθελο¬ 
ντική (!!!), ταυτόχρονα εργασία επιβάλει 
στους ανέργους η Βρετανική κυβέρνηση. 
Το περιβόητο ΜπηάπΐοΓγ \ΥογΕ Αοΐίνίΐγ 
εφαρμόζεται πλέον εδώ και δύο χρόνια 
σε όλη την Βρετανική επικράτεια. Το 
πρόγραμμα αυτό πλασάρεται ως μή έμ¬ 
μισθη εξασφάλιση εργασιακής εμπειρίας 
για κάθε άνεργο που λαμβάνει κρατικό 
επίδομα συντήρησης, το γνωστό Ιού 
δεεΙωΓδ ΑΠοννπηοε για χρονικό διάστη¬ 
μα πάνω από τρεις μήνες, γεγονός που 
αφορά πλέον όλους καθώς οι μαζικές 
απολύσεις είναι πια καθημερινό φαινό¬ 
μενο στη χώρα και η εύρεση εργασίας 
έχει καταστεί ιδιαίτερα δύσκολη, δεδο¬ 
μένου ότι ο αριθμός των αιτούντων για 
μια θέση ξεπερνά τα 100 άτομα. 

Μέχρι στιγμής χιλιάδες άνεργοι έχουν 
σταλεί να προσφέρουν υπηρεσίες δω¬ 
ρεάν σε πολυκαταστήματα όπως τα 
Ρουηάίπηά, ή σε εταιρείες που αναλαμ¬ 
βάνουν καθαρισμούς χώρων ή εργο¬ 
στάσια, προκειμένου να συνεχίσουν να 
εισπράττουν τις 70 λίρες την εβδομάδα 
που προβλέπει το επίδομα ανεργίας και 
ταυτόχρονα το επίδομα ενοικίου που 
πλέον δεν ξεπερνά τις 300 λίρες μηνι- 
αίως. Οποιαδήποτε άρνηση συμμετοχής 
στο πρόγραμμα Ψθελοντικής’ εργασί¬ 
ας οδηγεί σε ποινικές κυρώσεις που θα 
έχουν ως αποτέλεσμα την παύση πλη¬ 
ρωμών στον άνεργο και, ταυτόχρονα, 
τον εξάμηνο αποκλεισμό του από την 
κοινωνική πρόνοια. 

πηγή: σα^αίπδίχοιη 


► Ψηφίστηκε ο νόμος 8510 στην 
Αμερική που απαγορεύει την οικι¬ 
ακή κηπουρική. 

Οι πολυεθνικές τροφίμων και 
γεωργικών σπόρων, με τις ευλογίες της 
κυβέρνησης των ΗΠΑ, περνούν νόμο 
απαγόρευσης και ωθούν στην πείνα 
μικρό καλλιεργητές και ιδιώτες, απα¬ 
γορεύοντας τη διατήρηση και φύτευση 
σπόρων σε λαχανόκηπους στα σπίτια. 
Ύστερα από καθυστέρηση ενός έτους η 
γερουσία ψήφισε το αμφιλεγόμενο νο¬ 
μοσχέδιο «δ 510» για την προστασία του 
καταναλωτικού κοινού και που αφορά 


στη βιομηχανία τροφίμων στις ΗΠΑ. 
Οι αντιδράσεις που προκάλεσε το νο¬ 
μοσχέδιο αφορούσαν στα τρόφιμα που 
παράγονται από μικρούς παραγωγούς 
τόσο για εμπόριο όσο και για ιδία κα¬ 
τανάλωση, μιλώντας για σενάρια όπου 
αποσπάσματα της ΡϋΑ (η αμερικανική 
υπηρεσία φαρμάκων και τροφίμων), θα 
συλλάμβαναν τον οποιοδήποτε επιχει¬ 
ρούσε να καλλιεργήσει τα δικά του λα¬ 
χανικά στον κήπο του.!!![...] Ένας νόμος 
αναμφισβήτητα που αξίζει ιδιαίτερης 
προσοχής, καθώς είναι πολύ πιθανό να 
δούμε σύντομα και την ευρωπαϊκή εκδο¬ 
χή του. Πίσω από όλα αυτά βρίσκεται η 
πολυεθνική εταιρία γεωργικής βιοτεχνο¬ 
λογίας Μοδπηΐο η οποία είναι ο μεγαλύ¬ 
τερος παραγωγός του ζιζανιοκτόνου 
«§1γρ1ιοδπΐ6» γνωστό κι ως «Κοιιηάυρ» 
και ο μεγαλύτερος παραγωγός γενετικά 
τροποποιημένων σπόρων στον κόσμο. 


► Ποια μόδα θα λανσαριστεί φέ¬ 
τος από τα στρατόπεδα εργασίας; 

Στα μέσα Μαρτίου του 2013 
στο Μπουένος Αιρες της Αργεντινής 
έκλεισε μία παράνομη βιοτεχνία, που 
παρήγαγε ρούχα για το «ΖΑΚΑ». Ήταν 
το πρώτο στην Αργεντινή που έφτιαχνε 
ρούχα για λογαριασμό της ισπανικής 
πολυεθνικής φίρμας. 

Στα μέσα του Απρίλη, αποκαλύφτηκε 
άλλη μία παράνομη βιοτεχνία η οποία 
εκμεταλλευόταν μετανάστες εργάτες και 
όπου βρέθηκε ιματισμός για λογαριασμό 
θυγατρικής της εταιρίας «ΙΝϋΙΤΕΧ». 
Κάτω από το όνομα «ΙΝϋΙΤΕΧ» βρί¬ 
σκονται οι ακόλουθες εταιρείες:Ζ&Γ&, 
Ριιΐΐ & ΒεαΓ, Μαδδΐπιο ϋυίίί, ΒεΓδΚΕα, 
δΐΓαάϊναπυδ, ΟγδΒο, υΐεΓηϋε. 

Σε αυτές τις μικρές βιοτεχνίες ιματι¬ 
σμού, εργάζονται και ζούν ενήλικες και 
παιδιά σε συνθήκες στιγνής εκμετάλ¬ 
λευσης, υπό ένα σύστημα γνωστό ως 
«ζεστό κρεβάτι». 

Οι σύγχρονοι αυτοί σκλάβοι,εργάζο¬ 
νται «13 ώρες» (όπως ανάφεραν οι δου- 
λοκτήτες τους) οι οποίες στη πραγματι¬ 
κότητα διαρκούν απο τις 7:00 το πρωί 
έως τις 22:00 η 23:00 το βράδυ (δηλαδή 
15-16 ώρες) Δευτέρα ως Παρασκευή και 
τα Σάββατα ως το μεσημέρι. Το μεροκά¬ 
ματό τους δεν ξεπερνά τα 5-10 ευρώ. 
Την επόμενη λοιπόν φορά που θα χαμο¬ 
γελάτε στον καθρέπτη φορώντας το νέο 
σας μπλουζάκι η άλλο ρούχο αγορασμέ¬ 
νο σε ένα από αυτά τα καταστήματα, να 
θυμάστε πως ΑΥΤΑ τα καταστήματα εί¬ 
ναι αρωγοί της ανθρώπινης και παιδικής 
δουλείας και εκμετάλλευσης. 


► Γουατεμάλα. Οι “χρυσές επενδύ¬ 
σεις” προκαλούν κήρυξη Στρατιω¬ 
τικού Νόμου 

Οι κάτοικοι από τέσσερις πόλεις ανατο¬ 
λικά της πρωτεύουσας της Γουατεμάλας 
ξύπνησαν το πρωινό της 2ας Μαίου με 
την είδηση ότι οι κοινότητές τους είχαν 
μπει κάτω απο μια 30ήμέρη Κατάστα¬ 
ση Πολιορκίας από την Κυβέρνηση του 
Προέδρου Οΐΐο Ρειχζ Μοίΐηα, μετά τις 
διαδηλώσεις κατά των Καναδικών ορυ¬ 
χείων (πρόκειται για την ίδια εταιρία που 
μαζί με τον Μπόμπολα δραστηριοποιεί¬ 
ται και στη Χαλκιδική) που κατέληξαν 
βίαια, με έξι πολίτες τραυματισμένους 
από πλαστικές σφαίρες και καμένα αυ¬ 
τοκίνητα. Επίσης η κυβέρνηση εκμετα- 
λεύτηκε τον θάνατο ενός αστυνομικού 
σε μία πόλη του νομού, εκτός των περι¬ 
οχών των επεισοδίων για να απαγορεύ¬ 
σει τις δημόσιες συναθροίσεις σε όλη 
την περιοχή για 30 ημέρες. Σύμφωνα με 
τον υπουργό Αμυνας της Γουατεμάλας 
συνταγματάρχη ΉΗδεδ Οιγοπ Αηζυεΐο 
ΝοαΗ 3.500 στρατιώτες συμμετείχαν 
σε επιχειρήσεις για ενεργοποιηθεί το 
“Εδίαάο άε δΐΐίο” (Κατάσταση Πολιορ¬ 
κίας). Μερικοί στρατιώτες εισήλθαν στις 
περιοχές με τεθωρακισμένα, ενώ τους 
συνέδραμαν εκατοντάδες αστυνομικοί 
καθώς και η ιδιωτική ασφάλεια του Κα¬ 
ναδικού ορυχείου Εδοούώ, για το οποίο 
έχει ξεσπάσει η ένταση. Οι συγκρούσεις 
για το ορυχείο στο δαη ΚαΗεΙ Ιαδ ΡΙοΐΌδ 
κρατούν τουλάχιστον 2 χρόνια. Το ορυ¬ 
χείο ανήκει στην Τώιοε Κεδοιπτεδ του 
ναποοιινεΓ και βρίσκεται περίπου 70 
χιλιόμετρα ανατολικά της Πόλης της 
Γουατεμάλας. Οι κοινότητες που ζουν 
γύρω από το ορυχείο, έχουν από καιρό 
υποστηρίξει ότι η λειτουργία των ορυ¬ 
χείων απειλεί να μολύνει ανεπανόρθωτα 
τις πηγές τους και τον υδροφόρο ορίζο¬ 
ντα Το ορυχείο δεν λειτουργεί ακόμη, 
αλλά η κυβέρνηση της Γουατεμάλας 
έχει χορηγήσει τις άδειες που απαιτού¬ 
νται για να μπορέσει να ανοίξει. 


► Ο καπιταλισμός καταστρέφει 
μέχρι και τη πολιτιστική κληρονο¬ 
μιά μας. 

Κατέστρεψαν πυραμίδα των 
Μάγιας ηλικίας 2.000 χρόνων για να 
πάρουν το χαλίκι! Κατασκευαστική εται¬ 
ρεία, προκειμένου να εξασφαλίσει χαλίκι 
για έργα οδοποιίας, κατέστρεψε πυραμί¬ 
δα του πολιτισμού των Μάγιας ηλικίας 
πάνω από 2.000 χρόνων, ύψους 33 μέ¬ 
τρων. Το πολιτιστικό αυτό έγκλημα έγινε 
στην Μπελίζε, ένα μικρό κρατίδιο, πρώην 
βρετανική αποικία στην Κεντρική Αμερι¬ 
κή, ανάμεσα στο Μεξικό και τη Γουατε¬ 
μάλα, με περίπου 350.000 κατοίκους. 

Τ ην ιστορία της εντεκάτης Σεπτεμβρίου του δύο χι¬ 
λιάδες ένα τη γνωρίζουμε αρκετοί, αν όχι όλοι. Δύο 
πολιτικά αεροσκάφη αμερικανικών συμφερόντων, 
αφού είχαν καταληφθεί από ισλαμιστές αεροπειρατές, ικα¬ 
νούς πιλότους, έβαλαν ρότα προς τους δίδυμους πύργους 
του Μανχάταν, κέντρο του καπιταλιστικού συστήματος . 
Η συντριβή των δύο αεροπλάνων στους χαλύβδινους ου¬ 
ρανοξύστες μάς θύμισε σενάριο χολιγουντιανής υπερπα¬ 
ραγωγής. 

Επακολούθησε ένας βομβαρδισμός πληροφορι¬ 
ών ο οποίος με τεράστια ταχύτητα άρχισε να διαδίδεται 
μέσω ίντερνετ και ΜΜΕ. Το πείραμα είχε ξεκινήσει: η πλη¬ 
ροφορία σε μαζική μορφή, σε συνδυασμό με τις εικόνες 
εγκλωβισμένων ανθρώπων σε ελεύθερη πτώση από τα 
φλέγόμενα κτήρια, αποτέλεσε το μηχανισμό αποχαύνω¬ 
σης των δυτικών λαών. Εικόνες σοκ και απορίας, η απαρχή 
της καταστολής, της διεθνούς τρομοκρατίας με πρόσχημα 
τα όπλα μαζικής καταστροφής. Διαγγέλματα εθνικοπα- 
τριωτικά από τον τότε Ό.)γ ΒυδΕ έσπειραν το πνεύμα της 
εκδίκησης στο αίμα των Αμερικάνων. Μετά δε και από τη 
δημόσια έκθεση των δραστών ισλαμιστών, το σοκ και η 


! · Ανταπόκριση 
από εκδηλώσεκ 
στο εξωτερικό 

Δ ιεξήχθη επιτυχώς ένας κύκλος εκδηλώσεων σε πό¬ 
λεις της Δανίας και της Σουηδίας με παρουσίαση 
των δράσεων του αναρχικού/αντιεξουσιαστικού 
κινήματος στην Κρήτη με ειδική αναφορά στο Ηράκλειο. 
Οι εκδηλώσεις είχαν ως θεματικές τον αντιφασιστικό αγώ¬ 
να στην Κρήτη, την εφημερίδα δρόμου Άπατρις καθώς και 
την παρουσίαση της κολλεκτίβας «Λάδι στα γρανάζια του 
κινήματος». 

Δύο εκδηλώσεις έγιναν στην Κοπεγχάγη στο 
ΒοΙδ^ίαΒήΙϋ^η (18/04) και στο ΙηΙεΓηαΙίοηαΙΙ Ροηιιη 

(15/04). 

Επίσης διοργανώθηκαν δύο εκδηλώσεις στην Σουηδία στο 
Γκέτεμποργκ στο δγικΒΙίαΙίδΙίδΚΐ Ροηιιη (16/04) και στο 
Μάλμε στο πολιτιστικό κέντρο ΟΙαδδίαΒήΚεη (20/04). 

Στη διάρκεια των εκδηλώσεων έγινε μια αναλυτική πα¬ 
ρουσίαση του αντιφασιστικού αγώνα στην Κρήτη καθώς 
και οι νέες προκλήσεις που έχουν ανακύψει. Η εφημερί¬ 
δα δρόμου Άπατρις και το μοντέλο έκδοσής της ήταν μία 
άλλη θεματική παρουσίασης πάνω στον άξονα της αντι- 
πληροφόρησης και τέλος στον άξονα της αυτοοργάνωσης 
παρουσιάστηκε η κολλεκτίβα «Λάδι στα γρανάζια του 
κινήματος» για την οποία υπήρξε και έντονο ενδιαφέρον. 

Οι εκδηλώσεις διεξήχθησαν σε συνεργασία με πολιτικές 
ομάδες που δραστηριοποιούνται σε αυτές τις πόλεις και 
σίγουρα είναι μια καλή αρχή για την περεταίρω σύσφιξη 
των σχέσεων και της συνεργασίας μεταξύ των κινημάτων 
των διάφορων χωρών. 

Το ενδιαφέρον για τα τεκταινόμενα στην Ελλάδα είναι 
πολύ έντονο και μάλιστα από ότι φαίνεται υπάρχει καλή 
ενημέρωση ακόμη και σε λεπτομέρειες σχετικά με τους 
αγώνες που διεξάγονται στο παρόν. 

Το συγκεκριμένο χρονικό διάστημα έγινε και η επίθεση 
των κατασταλτικών μηχανισμών ενάντια στην ελευθερία 
του λόγου με το ανεπιτυχές μπλοκάρισμα της ιστοσελίδας 


απορία αντικαταστάθηκαν από τον εθνικισμό, το μίσος και 
την ξενοφοβία. 

Εικόνες από τον αραβικό κόσμο να πανηγυρίζει 
για το θάνατο των δυτικών πλημμύρισαν τις τηλεοράσεις 
των αμερικανών. Εικόνες που στη πραγματικότητα αντι¬ 
προσώπευαν τη μειοψηφία αλλά η δύναμη της εικόνας και 
η κατάλληλη μεταχείρισή της εγείρει ποικιλία συναισθη¬ 
μάτων. Άρχισε πλέον, και με τη βούλα των λοιπών δυτικών, 
το κυνήγι των μαγισσών. Σαντάμ Χουσεΐν, Μπιν Λάντεν, 
πρώην συνεργάτες της ΟΙΑ, τα εξιλαστήρια θύματα. Κα¬ 
νείς από τους δυτικούς λαούς δεν αντέδρασε, η προπα¬ 
γάνδα στέφθηκε με επιτυχία. Πολίτες στις διαταγές των 
κυβερνήσεων δίχως κριτική σκέψη, άβουλα όντα, εκτε- 
λούν εντολές στο όνομα της ασφάλειας του καταναλωτι¬ 
σμού. 

Τα παραπάνω γράφτηκαν για να μας φρεσκάρουν το τί είχε 
συμβεί. Κι αυτό συνδέεται με ένα άλλο νεότερο πείραμα: 
αυτό της Βοστώνης. 

Δεκαπέντε Απριλίου του δύο χιλιάδες δεκατρία, Νέα Αγ¬ 
γλία, Ηνωμένες Πολιτείες Αμερικής, Βοστώνη. Λίγοι είναι 
αυτοί που δεν συγκινούνται από τον ετήσιο μαραθώνιο 
της Βοστώνης . Γνωστοί κοινοποιούν στα μέσα μαζικής 
δικτύωσης φωτογραφίες από το γεγονός. Όλα βαίνουν 
κατ’ ευχήν, ώσπου δυο αδέλφια ονόματι Τσερνάεφ, τάχα 
και καλά, έχουν βαλθεί να χαλάσουν την εκδήλωση. Ηλι¬ 
κίας 19 και 26, Τσετσένοι στη καταγωγή, τοποθέτησαν και 
πυροδότησαν εκρηκτικούς μηχανισμούς στον τερματισμό 
του μαραθωνίου προκαλώντας μερικούς θανάτους και 
πολλούς τραυματίες. 

Δε θα εστιάσουμε στο αν τα αδέλφια ήταν υπεύ¬ 
θυνα, στο γιατί προέβηκαν σ’ αυτή την πράξη ή τί κρύβε¬ 
ται πίσω από την ενέργεια αυτή. Θα επικεντρωθούμε στη 
χειραγώγηση των μαζών και πώς μέσα από μια διεργασία 
χρόνων έχουν καταφέρει (με πρόσχημα τη τρομοκρατία) 
να μανιπιουλάρουν τα μυαλά των ανθρώπων. 

Στη Βοστώνη στήθηκε ένα ανθρωποκυνηγη¬ 
τό δίχως προηγούμενο στην νεότερη ιστορία της πόλης. 
Από την ανταλλαγή πυρών μεταξύ των δύο αδελφών κ’ 
της αστυνομίας, ο ένας έπεσε νεκρός. Ο δεύτερος τράπηκε 
σε φυγή, όμως πάση θυσία και μετά τα διαγγέλματα του 


Ομπάμα, ο δράστης έπρεπε να εξολοθρευτεί. Στο σημείο 
αυτό ξεκινάει το πείραμα της Βοστώνης . Το πείραμα αυτό 
δεν έχει να κάνει ούτε με τεχνολογία, ούτε με φυσική. Εδώ 
παίζει πρώτο ρόλο η ανθρώπινη ψυχολογία και πώς πλέον 
μπορούν να τη χειριστούν. 

Όλα είναι μια αλυσίδα, ένας κρίκος δεμένος δίπλα στον 
άλλο και εν συνεχεία αιχμαλωτίζει τον ανθρώπινο εγκέφα¬ 
λο και τον καταστέλλει. 

Για το κυνήγι του μικρού Τσερνάεφ επιβλήθηκε 
αποκλεισμός της μητροπολιτικής Βοστώνης. Για παραπά¬ 
νω από ένα εικοσιτετράωρο κανένας πολίτης της Βοστώ¬ 
νης δεν ήταν πλέον ελεύθερος. Στήθηκε ένα παιχνίδι άρ¬ 
σης ελευθεριών και δικαιωμάτων των πολιτών εκείνη την 
ημέρα. Εις το όνομα της δημοκρατίας, της ασφάλειας και 
της πάταξης της τρομοκρατίας. Οι πολίτες διετάχθησαν 
να παραμείνουν εντός των κατοικιών τους μέχρι νεοτέρας 
- εντολές της αστυνομίας και του κυβερνήτη της Μασα- 
χουσέτης. Οι συγκοινωνίες είχαν διακοπεί, καταστήμα¬ 
τα κλειστά, έρημοι δρόμοι. Τα πάντα θύμιζαν φυλακές. Το 
κλίμα του τρόμου κατέστειλε την πόλη, τις ελευθερίες. Το 
πείραμα ξαναλειτούργησε, αφού ξέθαψε και πάλι από τις 
μνήμες εικόνες εντεκάτης Σεπτεμβρίου . 

Και ξανά, εικόνες πλέον εύκολα προσβάσιμες 
στο διαδίκτυο, όπως και στα μέσα κοινωνικής δικτύωσης. 
Καμένα άκρα στην οθόνη των υπολογιστών , μικρά παιδιά 
εκτεθειμένα σε εικόνες αιματοκυλίσματος και όλα ξεκι¬ 
νούν πάλι απ’ την αρχή - η συνταγή είναι η ίδια. Ο φόβος 
σε βάζει σε καταστάσεις αυτοπεριοριστικής ψυχολογίας 
. Χρησιμοποιούν το συναίσθημα του φόβου και την ανά¬ 
γκη για επιβίωση ώστε να παραμείνεις πολίτης υπάκουος . 
Στην κλασσική φυσιολογία περιγράφεται ότι σε καταστά¬ 
σεις στρες το αυτόνομο νευρικό σύστημα ανταποκρίνεται 
αναλόγως την απειλή: φεύγεις ή πολεμάς. Πλέον, η αντί¬ 
δραση έχει αλλοτριωθεί: παραμένεις και υπακούς. 

Με όπλο το φόβο μπόρεσαν δίχως βία να περιορίσουν 
630.000 χιλιάδες ανθρώπους, να τους εντείνουν τα ρατσι¬ 
στικά ιδεώδη, να τους ποτίσουν μίσος και ξενοφοβία. 

§/ Της μοιχαλούς 


του αίΗεηδ.ίηάγιηεάΗ καθώς και των ραδιοφωνικών σταθ¬ 
μών 98ίτη και των ραδιοζωνών ανατρεπτικής έκφρασης. Η 
πανελλαδική δικτύωση των εγχειρημάτων αντιπληροφό- 
ρησης αλλά και η σταθερή σύνδεσή τους με το εξωτερικό 


σίγουρα είναι πια περισσότερο αναγκαίες από ποτέ... 
Επίσης η διεθνής συνεργασία μεταξύ των εγχειρημάτων 
διαφορετικών χωρών που ασχολούνται με την αντιπληρο- 
φόρηση είναι ένα ζήτημα που ήδη μας απασχολεί και από 
ότι φαίνεται απασχολεί και άλλους 
συντρόφους στο εξωτερικό. Στην 
εποχή του ίντερνετ και της τεχνο¬ 
λογίας είναι εντελώς απαραίτητη 
η δημιουργία μιας σταθερής βάσης 
για την διεθνή δικτύωση και συ¬ 
νεργασία με τους ανθρώπους που 
ασχολούνται ενεργά με την διάδο¬ 
ση της πληροφορίας. 

Τα εγχειρήματα αυτοοργάνωσης τα 
οποία μπορούν και να στηρίξουν 
τις ανάγκες του κινήματος όπως 
η κολλεκτίβα «Λάδι στα γρανάζια 
του κινήματος» ελκύουν το ενδια¬ 
φέρον και υπάρχει μεγάλη διάθεση 
για να στηριχτούν και από κόσμο 
στο εξωτερικό που αναγνωρίζει την 
σπουδαιότητα των αγώνων που δι¬ 
εξάγονται στην ελλάδα σήμερα. 

•γ αηαπχδ 



Τ ην ίδια χρονική περίοδο με τις εκδηλώσεις έλα¬ 
βε χώρα η δολοφονική επίθεση των δουλεμπό¬ 
ρων της Μανωλάδας εναντίον των μεταναστών 
αγροτών γης. Υπήρξαν πολλές ερωτήσεις σχετικά με 
τις συνεχόμενες δολοφονικές επιθέσεις εναντίον με¬ 
ταναστών στην ελλάδα υπό την αιγίδα του ελληνικού 
κράτους καθώς και για την προώθηση και απροκάλυ¬ 
πτη υποστήριξη των νεοναζιστικών συμμοριών απο το 
λεγόμενο «συνταγματικό τόξο», δηλαδή την τρικομ- 
ματική κυβέρνηση ΔΗΜΑΡ-ΠΑΣΟΚ-ΝΔ. Σίγουρα οι 
φραουλάδες-δουλέμποροι της Μανωλάδας θα νιώσουν 
στην τσέπη τους (εκεί που τους πονάει περισσότερο) 
τα αποτελέσματα των πράξεων τους. Τα χαδάκια και 
τα νάζια από τον κρατικό μηχανισμό όποτε παρόμοιο 
γεγονός λαμβάνει δημοσιότητα για να κρατηθούν τα 
προσχήματα, δεν ξεγελούν κανένα ότι το σύγχρονο 
δουλεμπόριο συντονίζεται από όλους τους κρατικούς 


φορείς σε αγαστή συνεργασία. 

Αυτό σίγουρα πρέπει να μας βάλει και σε σκέψεις για το 
πως μπορούμε να ενημερώσουμε την διεθνή κοινότητα 
για ανάλογες περιπτώσεις και πως το κυνήγι μετανα¬ 
στών δεν είναι έργο κάποιων τρελαμένων κανιβάλων 
όπως προπαγανδίζεται αλλά μεθοδευμένο και σχεδι¬ 
ασμένο μέχρι τέλους από τα εγχώρια αφεντικά και τα 
τσιράκια τους. 

Ίσως μια καλή αρχή να είναι η ανάδειξη της σταθερής 
συνεργασίας του ξενοδοχείου Μπελβεντέρε στην Χερ¬ 
σόνησο με την νεοναζιστική συμμορία Χρυσή Αυγή. 
Αυτή η υπόθεση σηκώνει ολόκληρο ρεπορτάζ καθώς 
μπορεί οι ιδιοκτήτες του Μπελβεντέρε να είναι απρο¬ 
κάλυπτα οπαδοί και υποστηρικτές των νεοναζί, αλλά 
δεν τους χαλάει καθόλου να δέχονται εβδομαδιαίως 
γκρουπ εκατοντάδων τουριστών απο το Ισραήλ ... 

βιβλίο 

παρουσίαση 


«1984» & «θαυμαστόν καινούριοι κόσμοι» 


Ο Νιλ Πόστμαν στο βιβλίο 
του «Διασκέδαση μέχρι 
θανάτου» ξεκινάει με μια 
σύγκριση της προφητικής δύνα¬ 
μης του Οργουελικού «1984» και 
του «Θαυμαστού καινούργιου 
κόσμου» του Χάξλεϋ: 

Ο Όργουελ προειδοποι¬ 
ούσε ότι κάποια στιγμή θα επι¬ 
βληθεί ένας έξωθεν αυταρχισμός. 


Αντιθέτως, για τον Χάξλεϋ δεν 
χρειάζεται Μεγάλος Αδελφός για 
να στερηθεί η ανθρωπότητα την 
αυτονομία, την ωριμότητα και 
την ιστορική της μνήμη. Εκείνος 
πίστευε ότι σιγά σιγά οι άνθρω¬ 
ποι θα καταλήξουν να αγαπούν 
την καταπίεσή τους, να λατρεύ¬ 
ουν την τεχνολογία και να απο- 
δομήσουν την ικανότητά τους 


για σκέψη. 

Τον Όργουελ τον φό¬ 
βιζαν οι άνθρωποι που θα απα¬ 
γόρευαν τα βιβλία. Τον Χάξλεϋ 
τον φόβιζε το γεγονός ότι δεν θα 
υπήρχε λόγος να απαγορευτεί ένα 
βιβλίο, γιατί δεν θα βρισκόταν 
άνθρωπος πρόθυμος να διαβάσει. 

Ο Όργουελ φοβόταν 
εκείνους που θα μας στερούσαν 


την πληροφόρηση. Ο Χάξλεϋ 
φοβόταν εκείνους που θα μας 
υπερπληροφορούσαν τόσο, ώστε 
να καταντήσουμε πλάσματα πα¬ 
θητικά και εγωιστικά. 

Ο Όργουελ φοβόταν ότι 
η αλήθεια θα φυλασσόταν μυστι¬ 
κή. Ο Χάξλεϋ φοβόταν ότι η αλή¬ 
θεια θα πνιγόταν σε έναν ωκεανό 
σύγχυσης. 


Ο Όργουελ φοβόταν ότι 
θα αναπτύσσαμε πολιτισμό υπο- 
τέλειας. Ο Χάξλεϋ φοβόταν ότι 
θα αναπτύσσαμε πολιτισμό κοι¬ 
νοτοπίας... 

Ο Όργουελ φοβόταν ότι 
θα μας καταστρέψουν αυτά που 
μισούμε. Ο Χάξλεϋ φοβόταν ότι 
θα μας καταστρέψουν αυτά που 
αγαπάμε...». 


Το 4 1984* γράφτηκε το 1948 από τον Τζιορτζ 
Όργουελ (1903 - 1950). 

Ο ΠΟΛΕΜΟΣ ΕΙΝΑΙ ΕΙΡΗΝΗ 
Η ΕΛΕΥΘΕΡΙΑ ΕΙΝΑΙ ΣΚΛΑΒΙΑ 
Η ΑΓΝΟΙΑ ΕΙΝΑΙ ΔΥΝΑΜΗ 

Το ολοκληρωτικό καθεστώς του Μεγάλου Αδελ¬ 
φού, παρακολουθώντας συνεχώς τους πάντες 
και τα πάντα μέσα από αμέτρητες διαδραστικές 
τηλεοθόνες ασκεί τον απόλυτο έλεγχο στις πρά¬ 
ξεις και τις συνειδήσεις των υπηκόων. Παντού 
υπάρχει αναρτημένη η επιγραφή «Ο Μεγάλος 
Αδελφός σε παρακολουθεί». Όλα προσαρμό¬ 
ζονται στη μία και μοναδική αλήθεια, αυτή που 
πρεσβεύει το Κόμμα, ο μόνος αλάθητος μηχα¬ 
νισμός, του οποίου προσωποποίηση είναι ο Με¬ 
γάλος Αδελφός. Το θανάσιμο αμάρτημα είναι 
το έγκλημα της σκέψης. Γι’ αυτό πρέπει να εξαλειφθεί οτιδήποτε οδηγεί στη διάπραξή 
του: ελευθερία, γλώσσα, ανθρώπινα αισθήματα. Και όποιος υποπέσει σε έγκλημα σκέψης 
πρέπει να οδηγηθεί στον θάνατο αναμορφωμένος: θα πεθάνει αγαπώντας τον Μεγάλο 
Αδελφό. 

Κεντρικός χαρακτήρας της ιστορίας είναι ο Γουίνστον Σμιθ, ο οποίος είναι μέλος του 
«Κόμματος» όντας δημόσιος υπάλληλος. Είναι κυβερνητικός υπάλληλος και μέλος του 
εξωτερικού κόμματος της Ωκεανίας, μιας από τις τρεις χώρες που είναι χωρισμένος πλέον 
ο πλανήτης. Οι κοινωνικές τάξεις στην Ωκεανία είναι τα μέλη του εσωτερικού κόμματος 
(που ασκούν την διοίκηση της χώρας), τα μέλη του εξωτερικού κόμματος (οι κρατικοί 
υπάλληλοι) και οι προλετάριοι ( τα εργατικά χέρια της χώρας). Επικρατεί κρατική τρο¬ 
μοκρατία και συνεχόμενοι πόλεμοι, με πρόσχημα την ασφάλεια των πολιτών. Η εξουσία 


χρησιμοποιεί το τζόγο ώστε να κρατά απασχολημένους τους υπηκόους. Τα 4 υπουργεία 
της χώρας είναι: Το Υπουργείο Ειρήνης: στόχος του είναι να εξασφαλίσει συνεχείς πολέ¬ 
μους. Το Υπουργείο Αφθονίας: υπεύθυνο για τον έλεγχο των τροφίμων και άλλων κατα¬ 
ναλωτικών αγαθών μέσω δελτίου. Το Υπουργείο Αλήθειας έχει τον έλεγχο της προπαγάν¬ 
δας. Το Υπουργείο Αγάπης: ο ρόλος του είναι η παρακολούθηση, και ο εντοπισμός των 
«αντιφρονούντων» η σύλληψή τους και τα βασανιστήρια και όλο αυτό έχει σχεδιαστεί για 
να βεβαιωθούν ότι αγαπούν την κυβέρνηση που τους ελέγχει. 

Μεγάλη σημασία δίνεται στη σχέση της γλώσσας με την σκέψη, καθώς ο «Μεγάλος Αδελ¬ 
φός» περιορίζει την γλώσσα ώστε να περιοριστεί και η σκέψη των ανθρώπων. Το σύστημα 
του «Μεγάλου Αδελφού» έχει επίτηδες απλοποιήσει υπερβολικά την γλώσσα, καταργώ¬ 
ντας συνεχώς λέξεις, σε μία προσπάθεια να μειώσει το πνευματικό επίπεδο του κόσμου. Η 
εξουσία ετοιμάζει την «Νέα Ομιλία». Ο Όργουελ με το στόμα του Σάιμ (συναδέλφου του 
Ουίνστον) αναφέρει στο βιβλίο: «...η Νέα Ομιλία είναι η μόνη γλώσσα στον κόσμο που 
το λεξιλόγιο της λιγοστεύει κάθε χρόνο...» και προσθέτει«.. .ο σκοπός της Νέας Ομιλίας 
είναι να στενέψει τα όρια της σκέψης. Στο τέλος θα κάνουμε κυριολεκτικά αδύνατο το 
έγκλημα της σκέψης, γιατί δεν θα υπάρχουν λέξεις για να το εκφράσει κανείς...». 

Ο Σμιθ βρίσκει τον τρόπο να ξεγελάσει για μικρό διάστημα το σύστημα ελέγχου και πα¬ 
ρακολούθησης, ακόμη και να ζήσει τον έρωτα. Δεν ξέρει και δεν θα μάθει ποτέ αν ο Μεγά¬ 
λος Αδελφός υπάρχει ή αν είναι απλώς η εικόνα η οποία παρακολουθεί τους πολίτες μέσα 
από τις τηλεοπτικές οθόνες που βρίσκονται παντού. Οταν ο Σμιθ συλλαμβάνεται, ρωτάει 
την ώρα που τον ανακρίνουν: «Υπάρχει ο Μεγάλος Αδελφός;». «Φυσικά και υπάρχει. Το 
Κόμμα υπάρχει. Ο Μεγάλος Αδελφός είναι η ενσάρκωση του Κόμματος» απαντά ο ανα¬ 
κριτής του. «Υπάρχει όπως υπάρχω εγώ;» ξαναρωτά ο Σμιθ, για να κατακεραυνωθεί από 
τον ανακριτή: «Εσύ δεν υπάρχεις». 

ΔΙΠΛΗ ΣΚΕΨΗ «Να λες ηθελημένα ψέματα ενώ πιστεύεις ειλικρινά ότι είναι αλήθεια, 
να ξεχνάς όλα τα γεγονότα που έχουν γίνει ενοχλητικά και, όταν χρειάζεται, να τα ανα¬ 
σύρεις από τη λήθη μόνο για το χρονικό διάστημα που πρέπει», είναι ο ορισμός που δίνει 
ο Όργουελ 



Ο 4 Θαυμαστός Καινούργιος Κόσμος* 
(ΒΓανε Νε\ν \Υογ1(1) γράφτηκε το 1931 από 
τον Αλντους Χάξλεϋ (1894 - 1963). 

Στο μυθιστόρημα του Χάξλεϋ ο χαρακτήρας, ο 
ψυχικός κόσμος, η ευτυχία, η κοινωνική θέση 
των ανθρώπων είναι προκαθορισμένα πολύ πριν 
γεννηθούν. Σε αυτό το μέλλον, η αναπαραγωγή 
γίνεται σε εκκολαπτήρια και η κοινωνία είναι 
διαστρωματοποιημένη από γενετικά προκαθορι¬ 
σμένες κάστες. Η ανώτερη κάστα, οι Αλφα, είναι 
αυτοί που κάνουν όλες τις πνευματικές εργασίες 
σε αντίθεση με τους δουλοπρεπείς Γάμμα, Δέλτα 
και Έψιλον που βρίσκονται σε κατώτερα στρώ¬ 
ματα καθώς τους στερήθηκε το οξυγόνο όταν 
βρίσκονταν στις τεχνητές μήτρες. Μάλιστα σε 
κάθε άτομο εμφυτεύουν συγκεκριμένες σκέψεις 
και πιστεύω ανάλογα της τάξης που ανήκει και 
του αφαιρούν το...ιηειηε της αντίδρασης. Όποιος “παρεκλίνει” του χορηγούν ναρκωτι¬ 
κές ουσίες για να τον κρατήσουν σε συνειδησιακή καταστολή. Παρόλ’ αυτά, οι άνθρωποι 
είναι πάντα ευτυχισμένοι καθώς έχουν προγραμματιστεί να τους αρέσει η κοινωνία στην 
οποία ζουν, η τάξη στην οποία ανήκουν και η δουλειά η οποία κάνουν χωρίς να επιθυμούν 
τίποτε άλλο εκτός από αυτό που απαιτείται από αυτούς. Το κράτος είναι στατικό, αποτε¬ 
λεσματικό, ολοκληρωτικό κράτος πρόνοιας. Δεν υπάρχουν πόλεμοι, φτώχεια ή εγκλημα¬ 
τικότητα και όλοι οι πολίτες είναι ευτυχισμένοι καταναλωτές. Οι άνθρωποι δεν χάνουν 
ποτέ τη νεανική τους φρεσκάδα, τη διατηρούν μέχρι κάποια ηλικία, και όταν αυτό δεν 
είναι πια δυνατό, τους πάνε για ευθανασία. Ο άνθρωπος απαλλαγμένος από τα φορτία 
της καθημερινότητας ακολουθεί μια τελείως ηδονιστική ζωή με ευκαιριακό δεχ και ναρ¬ 
κωτικά που παρέχονται ελεύθερα από το κράτος. Βασικά γνωρίσματα του παλαιού πολι¬ 
τισμού, όπως η τέχνη και η λογοτεχνία έχουν εξαφανισθεί. Οι άνθρωποι παρακολουθούν 
κινηματογραφικές ταινίες που διεγείρουν τις αισθήσεις μέσω ηλεκτροδίων συνδεδεμένων 
στα καθίσματα. Οι μηχανές παράγουν ακόμη και την μουσική, όλα γίνονται μηχανικά 
και αποστειρωμένα. Η “αποκλίνουσα συμπεριφορά” αντιμετωπίζεται μέσω του φόβου, 
υπάρχουν μέχρι και κέντρα διαμόρφωσης συμπεριφοράς. Η ομοιομορφία είναι αυτή που 
επιδιώκεται. Οι πάντες παίρνουν ένα ναρκωτικό που αποκαλείται σόμα και τους δημιουρ¬ 
γεί αισθήματα ηδονικής ευφορίας. Αρχών αυτού του παγκόσμιου κράτους είναι κάποιος 
Μουσταφά Μοντ. Η Ιστορία της Γης, χωρίζεται πια σε μ.Φ.και π.Φ.(η εποχή πριν τη βιο¬ 
μηχανική επανάσταση του ΗεηΓγ ΕογΤ και μετά), και τις αλλαγές που έχουν γίνει εδώ και 
πολλές γενιές (βρισκόμαστε στο έτος 632 μ.Φ. ή 2540 με τη δική μας μέτρηση της χρο¬ 


νολογίας) Καθώς μεγαλώνουν υποβάλλονται σε υπνοθεραπεία όπου κάθε βράδυ ακούνε 
χιλιάδες φορές συγκεκριμένα μηνύματα που μπορεί να αφορούν τη μελλοντική τους ζωή 
ή την κάστα τους (οΓΕψιλον, θα πρέπει να εμπεδώσουν πως είναι χαρούμενοι που βοη¬ 
θάνε με την εργασία τους την κοινωνία, πως είναι επιτρεπτό να συνδιαλέγονται μόνο με 
όμοιους τους και αυτή είναι η τελειότερη ζωή που θα μπορούσαν να έχουν). Το έμβλημα 
του Παγκόσμιου Κράτους είναι: “ΚΟΙΝΟΤΗΤΑ, ΠΑΝΟΜΟΙΟΤΗΤΑ, ΣΤΑΘΕΡΟΤΗΤΑ”. 
Ο Μπέρναρντ Μαρξ, είναι ένας Αλφα που μεγάλωσε κάπως δυσλειτουργικά:δεν πιστεύει 
στο σεξ ως πράξη ευχαρίστησης και μόνο (μιας και αυτό είναι πια το σεξ και κανένα αρ¬ 
σενικό ή θηλυκό δεν δεσμεύεται με σχέσεις, γάμους ή λοιπές νοοτροπίες), τρέφει κάποια 
ανεξήγητα αισθήματα για μία Αλφα που παρουσιάζει και αυτή περίεργη συμπεριφορά (ας 
πούμε διατηρεί μία σεξουαλική σχέση κάθε φορά), είναι περίεργος για την χρησιμότητα 
πολλών λειτουργιών του Παγκόσμιου Κράτους και συγκεκριμένα στο “Επωαστήριο και 
Κέντρο Διαμόρφωσης Ανακλαστικής Συμπεριφοράς Κεντρικού Λονδίνου” όπου εργάζε¬ 
ται. 

Η περιέργεια αυτή, αφού τον σπρώχνει σε συγκρούσεις με συναδέλφους, ανώτερους και 
τον ίδιο του τον πόθο, τη Λενίνα, αποφασίζει να ταξιδέψει στο μοναδικό μέρος που υπάρ¬ 
χουν ακόμα άνθρωποι που ζούνε με τις παλιές αξίες και τους απαρχαιωμένους τρόπους. 
Οι “Άγριοι", όπως τους λέει η υπόλοιπη κοινωνία, αποτελούν κοινότητες που ζούνε σε 
ανοιχτά πάρκα και θυμίζουν Ινδιάνους που έχουν στην διάθεση τους ελάχιστα πράγματα 
για να κάνουν τη ζωή τους καλύτερη. Δυσκολεύονται να τα βγάλουν πέρα, αρρωσταί¬ 
νουν, γερνάνε πονάνε όταν γεννάνε με τον παραδοσιακό τρόπο, μάχονται μεταξύ τους. 
Ο Μαρξ και η Λενίνα θα γνωρίσουν μια Μητέρα που ήρθε από τον Καινούργιο Κόσμο (ή 
καλύτερα την έστειλαν) και θέλει να επιστρέψει σε αυτόν, και τον γιο της, που ο Μαρξ 
πιστεύει πως μπορεί να τον πάρει μαζί του στην επιστροφή. 

Ζούμε τον σύγχρονο ολοκληρωτισμό, έναν κόσμο που συνδυάζει τη δυστοπία που ορα¬ 
ματίστηκε ο Τζώρτζ Όργουελ με αυτή που οραματίστηκε ο Αλντους Χάξλεϋ. Στο 1984 
του Όργουελ, οι άνθρωποι ελέγχονται από το °Μεγάλο Αδερφό” που λογοκρίνει τα πά¬ 
ντα, ελέγχει τα πάντα, αστυνομεύει, καταπιέζει και κυβερνά μέσω του φόβου. Στο °Θαυ- 
μαστό Καινούργιο Κόσμο” του Χάξλεϋ, η αλήθεια δεν αποκρύπτεται αλλά πνίγεται μέσα 
σε ένα τσουνάμι άσχετης πληροφορίας και ένα όργιο κατανάλωσης και παράδοσης σε 
^ευχάριστες” ενασχολήσεις δίχως νόημα. 

«Η πραγματική λογοτεχνία μπορεί να υπάρξει μόνο όταν δημιουργείται όχι από υπεύθυνους 
και αξιόπιστους επαγγελματίες αλλά από ψυχασθενείς, αιρετικούς, ονειροπόλους, επανα¬ 
στάτες και σκεπτικιστές» 

Γιεβγκένι Ζαμιάτιν (συγραφέας του °Εμείς”, δυστοπικό μυθιστόρημα γραμμένο 
στις αρχές του 20ού αιώνα από το οποίο επηρεάστηκαν μετέπειτα συγγραφείς δυστοπιών 
ανάμεσα τους ο Όργουελ και ο Χάξλεϋ.) 

Ελληνικό ποδόσφαιρο και πολιτική 



Τ ο ποδόσφαιρο ως άθλημα ήταν και 
είναι καθ όλη την νεότερη ελληνική 
ιστορία συνυφασμένο με την πολι¬ 
τική. Η δημοτικότητα του αθλήματος στην 
Ελλάδα και τα πολλά αθλητικά της σωματεία 
και ενώσεις, έφεραν το ποδόσφαιρο σε στενή 
σχέση με την πολιτική σκηνή. Από την ίδρυ¬ 
ση της Παναχαϊκής το 1891, της ομάδας που 
“φιλοξένησε” τους Πατρινούς αναρχικούς 
στις τάξεις της, μέχρι την εκμετάλλευση των 
ποδοσφαιρικών ομάδων από τη χούντα των 
συνταγματαρχών, η ιστορία του αθλητισμού 
και κυρίως του ποδοσφαίρου είναι γεμάτη 
από πολιτικές αναφορές και παρεμβάσεις σε 
ομάδες και πρόσωπα. Κατά την χρονική πε¬ 
ρίοδο του μεσοπολέμου πριν την μεταξική 
δικτατορία, οι κυρίαρχη τάξη των βασιλικών 
και των εθνικοφρόνων, είχε ελάχιστη επιρ¬ 
ροή είχαν πάνω στους ποδοσφαιρικούς συλ¬ 
λόγους. Αυτό συνέβαινε λόγω της χαμηλής 
εκτίμησης τους για τα λεγόμενα λαϊκά αθλή¬ 
ματα. Αντίθετα η βενιζελική πλευρά, είχε κα¬ 
τανοήσει την πολιτική αξία του ποδοσφαίρου 
και είχε μεγάλη επιρροή σε πολλά σωματεία. 
Μετά τη μικρασιατική καταστροφή και την 
ίδρυση των ομάδων της ΑΕΚ και του ΕίΑΟΚ 
αλλά και τη μετεγκατάσταση των μικρασιατι¬ 
κών ομάδων του Πανιωνίου και του Απόλλω¬ 
να Σμύρνης, η μεγάλη μερίδα των προσφύ¬ 
γων υποστήριξε στενά αυτές τις ομάδες και 
στους κόλπους των αθλητικών τους σωμα¬ 
τείων αναπτύχθηκε ένα ισχυρό, δημοκρατικό 
και αριστερό ρεύμα. 

Στα γήπεδα η αντιφασιστική 
αντίσταση βρυχάται 

Μετά την επιβολή της μεταξικής 
δικτατορίας , το φασιστικό καθεστώς απα¬ 
γορεύει ρητά την πολιτική ζύμωση εντός των 
ποδοσφαιρικών σωματείων. Η κατάσταση 
αυτή εξακολουθεί και το 1940. Παρόλα αυτά 
κατά την διάρκεια της κατοχής ιδρύεται μυ¬ 
στικά μια αθλητική αντιστασιακή οργάνωση 
η “Ενωση Ελλήνων Αθλητών” (ΕΕΘ) που 
πρόσκειται στο ΕΑΜ. Η ΕΕΘ απαρτίζεται 
κυρίως από αθλητές διαφόρων ποδοσφαιρι¬ 
κών συλλόγων και οργανώνει συσσίτια και 
μικρές εκδηλώσεις, με σκοπό να διατηρή¬ 
σουν μέσα στις συνθήκες τις εποχής μια υπο¬ 
τυπώδη έστω αθλητική δραστηριότητα και 
παράλληλα να ενισχύσουν τους συναθλητές 
τους που βρίσκονταν σε δύσκολη θέση λόγω 
ασθενειών και της κατοχικής πείνας. Η ένω¬ 


ση οργάνωσε στο γήπεδο της Λεωφόρου 
ένα φιλικό παιχνίδι ανάμεσα στον ΠΑΟ και 
την ΑΕΚ. Η προσέλευση του κόσμου ήταν 
τεράστια. Πολλοί θεατές δεν κατάφεραν να 
εξασφαλίσουν την είσοδό τους στο γήπεδο 
καθώς τα 15 χιλιάδες εισιτήρια που είχαν εκ- 
δοθεί έγιναν ανάρπαστα. 

Να πως αφηγείται ο τότε αρχηγός της ΑΕΚ, 
Κλεάνθης Μαρόπουλος τα συμβάντα: «Απο¬ 
φασίσαμε να γίνει αυτός ο αγώνας από τη 
μια για να μαζικοποιήσουμε την Ένωση Ελ¬ 
λήνων Αθλητών κι από την άλλη για να εν ι¬ 
σχύ σου με με τις εισπράξεις τούς φυματικούς 
συναθλητές μας που έλιωναν στο Νοσοκο¬ 
μείο “Σωτηρία”. Ο κόσμος, που είχε χρόνια 
να δει ποδόσφαιρο, γέμισε ασφυκτικά το 
γήπεδο της Λεωφόρου. Πάνω από 15.000 
ήταν μέσα στο γήπεδο, ενώ πολλοί έμειναν 
απ’ έξω. Οι δύο ομάδες θα έπαιζαν με πλή¬ 
ρεις συνθέσεις. Λίγο πριν τον αγώνα, όπως 
είχαμε συμφωνήσει, φτιάξαμε μια επιτροπή 
από ποδοσφαιριστές και πήγαμε στο γραφείο 
του Απόστολου Νικολαΐδη, του πρόεδρου 
του ΠΑΟ. Στην επιτροπή ήταν ο Κρητικός 
από τον Παναθηναϊκό, ο Τζανετής κι εγώ. 
Ζητήσαμε από τον Νικολαΐδη να μας δώσει 
ένα μέρος από τις εισπράξεις, για να ενισχύ- 
σουμε τους φυματικούς. Μας απάντησε ότι 
δεν ήταν διατεθειμένος να κάνει κάτι τέτοιο 
και μάλιστα μας ανακοίνωσε ότι διαιτητής 
στον αγώνα θα έπαιζε ένας Αυστριακός, 
αξιωματικός των δυνάμεων Κατοχής. Μετά 
από την απάντηση εκείνη, εμείς αποφασίσα¬ 
με να μην παίξουμε. Αν το κάναμε, θα ήταν 
σαν να συμφωνούσαμε με τους κατακτητές. 
Βγήκαμε στον αγωνιστικό χώρο και οι δύο 
ομάδες μαζί, χαιρετίσαμε τους φιλάθλους, κι 
αντί ν’ αρχίσουμε τον αγώνα, ανεβήκαμε στις 
εξέδρες κι αρχίσαμε να εξηγούμε στον κόσμο 
τι ακριβώς είχε γίνει. Ο κόσμος δέχτηκε τις 
εξηγήσεις μας. Αυτό που επακολούθησε δεν 
μπορούσαμε να το φανταστούμε. Αγανακτι- 
σμένοι οι φίλαθλοι όρμησαν στον αγωνιστι¬ 
κό χώρο και κυριολεκτικά δεν άφησαν τίπο¬ 
τε όρθιο. Οι ξύλινες εξέδρες ξηλώθηκαν, τα 
δοκάρια ξεριζώθηκαν, συνθήματα υπέρ των 
ποδοσφαιριστών και κατά του Απόστολου 
Νικολαΐδη αλλά και της διοίκησης του ΠΑΟ 
ακούγονταν. Τα επεισόδια πήραν έκταση και 
γρήγορα σχηματίστηκε αντιφασιστική δια¬ 
δήλωση, που έφτασε μέχρι την Ομόνοια. Οι 
φίλαθλοι-διαδηλωτές διαλύθηκαν μόνο με 
την εμφάνιση των γερμανικών δυνάμεων Κα¬ 


τοχής...» Έτσι, από έναν ποδοσφαιρικό αγώ¬ 
να που ποτέ δεν έγινε, γεννήθηκε μια από τις 
πρώτες (αν όχι η πρώτη) αντικατοχικές διαδη¬ 
λώσεις στην Ελλάδα. Η στάση του Απόστο¬ 
λου Νικολαΐδη, η δική του άρνηση απόδοσης 
μέρους των εσόδων του αγώνα στους ασθε¬ 
νείς αθλητές του Νοσοκομείου “Σωτηρία” και 
το γεγονός πως η διαδήλωση έγινε όχι μόνο 
εναντίον των κατακτητών, αλλά και εναντίον 
του, έχει αποσιωπηθεί από την ιστορία του 
ελληνικού ποδοσφαίρου. Πολλά μέλη της 
Ένωσης, όπως οι Γαβριήλ Γαζής (του ΠΑΟ) 
και ο Γιώργος Κοντούλης (της ΑΕΚ) συνελή- 
φθησαν για την αντιστασιακή τους δράση και 
εκτελέστηκαν από τους Γερμανούς. Το 1943 
η οργάνωση της ΕΠΟΝ Πειραιά και Αθηνών 
οργανώνει τις ποδοσφαιρικές ομάδες ΕΠΟΝ 
Αθηνών και ΕΠΟΝ Πειραιά. Οι δύο ομάδες 
έδωσαν φιλικούς αγώνες και συμμετείχαν σε 
αρκετές αντιστασιακές ενέργειες. 

Ελληνικόν εμφύλιοί 
και ποδόσφαιρο 

Κατά την διάρκεια της Μάχης της 
Αθήνας και των Δεκεμβριανών πήραν μέρος 
πολλοί αθλητές από διάφορα αθλητικά σω¬ 
ματεία. Δύο από τα πιό γνωστά θύματα των 
Δεκεμβριανών υπήρξαν οι ποδοσφαιριστές 
Δημήτρης Αργυρός (Εθνικός) που σκοτώ¬ 
θηκε στις μάχες του Μακρυγιάννη και ο 
Μιχάλης Αναματερός (ΟΣΦΠ) που σκοτώ¬ 
θηκε στα Εξάρχεια. Κατά την διάρκεια του 
εμφυλίου στο κολαστήριο της Μακρονήσου, 
βρέθηκαν αρκετοί ποδοσφαιριστές πολλών 
γνωστών ομάδων της χώρας. Εκεί ιδρύθηκε 
η ποδοσφαιρική ομάδα Μακρονήσου. Στις 26 
Ιανουάριου 1949 το απόγευμα, το γήπεδο του 
Παναθηναϊκού στη Λεωφόρο Αλεξάνδρας 
ήταν ασφυκτικά γεμάτο. Οι ομάδες ήταν πα¬ 
ραταγμένες στον αγωνιστικό χώρο. Από τη 
μια ο πρωταθλητής Ελλάδος Ολυμπιακός και 
από την άλλη η μεικτή ποδοσφαιρική ομάδα 
του Α και του Β’ τάγματος Μακρονήσου. Η 
ομάδα των αριστερών εξόριστων της Μακρο¬ 
νήσου που είχε προπονηθεί ελάχιστα, είχε να 
αντιμετωπίσει τον πανίσχυρο πρωταθλητή 
Ελλάδας. Με την μικτή ομάδα της Μακρονή¬ 
σου αγωνίστηκαν οι Νίκος Πολίτης (τερμα¬ 
τοφύλακας), Ζώπσος, Φωκάς, Καραβασίλης, 
Νίκος Λιάρος (του Ηρακλή), Παπαδόπουλος, 
Διονύσης Γεωργάτος, Ιωαννίδης, Γιώργος 
Δαρίβας (του ΟΣΦΠ), Ηλίας Μαλαμόπουλος 
(του ΟΣΦΠ), Γιώργος Πατινιώτης (του Εθνι¬ 
κού) και Αντώνης Παπαντωνίου (του ΠΑΟ). 
Η μάχη ήταν άνιση αλλά οι αριστεροί εξόρι¬ 
στοι κατάφεραν να νικήσουν. Το πρώτο γκολ 
έβαλε ο Χατζήσταυρίδης στο 20ο λεπτό. Στο 
33ο λεπτό ο Ιωαννίδης κατάφερε να ισοφα¬ 
ρίσει για τους πολιτικούς κρατούμενους. Το 
νικητήριο γκολ για την ομάδα της Μακρο¬ 
νήσου πέτυχε ο Πατινιώτης πέντε λεπτά πριν 
λήξει ο αγώνας. Το γεγονός εξόργισε όλο το 
φασιστικό εσμό της αστικής τάξης της επο¬ 
χής και με την επιστροφή της ομάδας στο 
νησί, δόθηκε εντολή για την άμεση διάλυσή 
της. 

Φθινόπωρο 1949. Ο Εμφύλιος έχει τελειώσει 
τυπικά, αλλά υπάρχουν ακόμη οι “συμμο- 
ριόπληκτοι“. Είναι οι κάτοικοι των χωριών 
που έχουν εκκενωθεί λόγω των πολεμικών 
επιχειρήσεων μεταξύ Εθνικού Στρατού και 
ΑΣΕ. Τη Κυριακή 18 Σεπτεμβρίου του 1949 
στη Καστοριά, στον «Εορτασμό της Νίκης» 
των εθνικοφρόνων για το τέλος του εμφυλί¬ 
ου,ο Παναθηναϊκός, πρωταθλητής Ελλάδας 
νίκησε τον Αρη Θεσσαλονίκης, πρωταθλητή 
Θεσσαλονίκης, με σκορ 2-1, και κατέκτησε το 
“Κύπελλο Βίτσι“, το «αθλοθετηθέν υπό της 
Αυτού Μεγαλειότητος, τον Βασιλέα Παύλο». 
Τη Κυριακή 13 Νοεμβρίου 1949. Η Εθνική 
Ποδοσφαιρική Ομοσπονδία (ΕΠΟ), αποφα¬ 
σίζει την διεξαγωγή ανάλογων φιλικών πο¬ 
δοσφαιρικών αγώνων σε όλη την Ελλάδα. 
Φυσικά τα χρήματα από τις εισπράξεις ποτέ 
δεν έφτασαν στα χέρια των κατοίκων των πε¬ 
ριοχών της Δυτικής Μακεδονίας, αλλά κατέ¬ 
ληξαν στα σεντούκια του παλατιού. 


Οι συνταγματάρχες 
στα γήπεδα 

Στα χρόνια της δικτατορίας των 
συνταγματαρχών (67-73) το ποδόσφαιρο 
αναδεικνύεται σε ένα από τους βασικούς πα¬ 
ράγοντες της “εθνικής ψυχαγωγίας” με κο¬ 
ρύφωμα τη πορεία του Παναθηναϊκού μέχρι 
τα τελικά του Κυπέλλου Πρωταθλητριών το 
1971. 

Τα Δ.Σ. όλων των μεγάλων συλλόγων κα- 
θαιρέθηκαν και επαναστελεχώθηκαν από 
στελέχη της Χούντας. Οι συνταγματάρχες 
κανόνιζαν μεταγραφές ποδοσφαιριστών, 
συγχωνεύσεις και διάλυση ομάδων. Απόλυτο 
κουμάντο έκανε ο Κώστας Ασλανίδης, Γενι¬ 
κός Γραμματέας Αθλητισμού. 

Οι συνταγματάρχες γνώριζαν ότι ο χώρος 
του αθλητισμού και ιδιαίτερα του ποδοσφαί¬ 
ρου ήταν ένα πεδίο που μπορούσαν να εκ¬ 
μεταλλευτούν, έτσι ώστε να τους προσφέρει 
την ανοχή του λαού απέναντι στο μισητό κα¬ 
θεστώς τους. Και αυτό, βέβαια, κάτω από την 
αυστηρή παρακολούθηση όλων των υπηρεσι¬ 
ών ασφαλείας, γιατί ένας μαζικός χώρος συ¬ 
γκέντρωσης κόσμου, όπως είναι το γήπεδο, 
θα μπορούσε με ευκολία να πάρει χαρακτη¬ 
ριστικά διαμαρτυρίας ακόμη και μαχητικής 
σύγκρουσης με το καθεστώς. 

Εφαρμόστηκε η πολιτική των συγχωνεύσεων 
των ποδοσφαιρικών συλλόγων. Οι συγχω¬ 
νεύσεις ήταν αποτέλεσμα πειθαναγκασμού 
και - όπου αυτό δεν αρκούσε- εξαναγκα¬ 
σμού. Η επίσημη λογική ήταν η δημιουργία 
λίγων, αλλά ισχυρών ομάδων ανά νομό ή 
ανά μεγάλη αστική περιοχή. Στην πραγμα¬ 
τικότητα με τη μέθοδο αυτή διαλύονταν τα 
σωματεία εκείνα που ήταν ύποπτα «ερυθράς» 
ή έστω “δημοκρατικής δράσεως”. Με έναν 
ακόμα νόμο έδιναν το δικαίωμα στις ομάδες 
που παρέμεναν στην Β’ Εθνική να πάρουν 
όσους παίκτες ήθελαν από τις ομάδες που 
υποβιβάζονταν ή διαλύονταν. Μία από τις 
πρώτες ομάδες που χτυπήθηκαν ήταν ο Ερ- 
γοτέλης πληρώνοντας με αυτό τον τρόπο 
τα αντιχουντικά φρονήματα των παραγό¬ 
ντων του. Ο ΟΦΗ εκμεταλλεύτηκε το νόμο 
για τις μεταγραφές ποδοσφαιριστών χωρίς 
την συγκατάθεση των διοικήσεων και έτσι ο 
Εργοτέλης έχασε αρκετούς καλούς παίκτες 
από το ρόστερ του. Χαρακτηριστικότερο πα¬ 
ράδειγμα της χουντικής κατασκευής ομάδων 
είναι η ομάδα της Καλαμάτας η οποία ιδρύ¬ 
θηκε το 1967 έπειτα από αναγκαστική συγ¬ 
χώνευση των ποδοσφαιρικών σωματείων της 
πόλης: Απόλλωνα, Πράσινων Πουλιών και 
Όμιλου Καλαμάτας. Στην περίπτωση αυτή 
ο άβολος «αριστερίζων» σύλλογος ήταν τα 
Πράσινα Πουλιά. Αρχικά, ως έμβλημα του 
σωματείου επιβλήθηκε από τη δικτατορία 
το πουλί της χούντας, το οποίο η ομάδα 
κατάργησε το 1974. Στη Χαλκίδα ο τοπικός 
Ολυμπιακός Χαλκίδας δεν ήταν αρεστός στο 
καθεστώς και ενώθηκε με τον Εύριπο για να 
δημιουργηθεί ο Α.Ο. Χαλκίς. Στην Τρίπολη 
ο Αστέρας Τρίπολης, η ΑΕΚ Τρίπολης, ο Ερ¬ 
μής Μερκοβουνίου και ο Όμιλος Τριπόλεως 
απορροφήθηκαν από τον Παναρκαδικό, ενώ 
στην Πάτρα τα τοπικά σωματεία Ολυμπια¬ 
κός, Ηρακλής, Προοδευτική, Απόλλωνας, 
Αχιλλέας, Πατραϊκός και Θύελλα έδωσαν 
τον -καθαρευουσιάνικο κατά τα γλωσσικά 
γούστα των δικτατόρων- «Α.Π.Σ. Πάτραι». 
Η τελευταία αυτή συγχώνευση δεν ήταν και 
η πιο εύκολη. Οι παράγοντες της Θύελλας 
Πατρών δεν συγκατάνευσαν και το καθε¬ 
στώς έστειλε τους χωροφύλακες στα γραφεία 
του συλλόγου για να πάρουν το καταστατι¬ 
κό. Πολλά σωματεία που φτιάχτηκαν μέσω 
των υποχρεωτικών συνενώσεων υπάρχουν 
και δραστηριοποιούνται μέχρι σήμερα, αλλά 
μετά την επταετία η συντριπτική πλειοψηφία 
των ομάδων που είχε συγχωνεύσει η χούντα 
επανιδρύθηκαν, καθώς σειρά δικαστικών 
αποφάσεων έκρινε παράνομες αυτές τις ανα¬ 
γκαστικές συγχωνεύσεις. 

Πηγές: Ηίίρ://οηνοηί. 1)Ιθξ$ροί.£ τ/ 
Ιιϋρ://\ν\ν\ν.1ίαν. ονξ.ξτ/?ρ=14639 

Μουσική Κολλεκτίβα «Δισκοκοπτείον - ΌΐδΙίοΙίΘοΐίν» 


σο σημαντικό είναι να επιτίθε¬ 
σαι και να αντιστέκεσαι στην 
κυριαρχία, άλλο τόσο είναι να 
δημιουργείς, να απαλλοτριώνεις και να οι- 
κειοποιείσαι τα μέσα. Να χτίζεις δομές, να 
αυτοοργανώνεις την καθημερινότητα σου, 
να επικοινωνείς, να δικτυώνεσαι και να 
συντονίζεσαι με όλα τα μέτωπα. Μέσα σε 
αυτό το πλαίσιο βρίσκουμε και εμείς τους 
εαυτούς μας συμμετέχοντας στην αυτο- 
οργανωμένη - αντιεμπορευματική (Ό.Ι.Υ) 
μουσική σκηνή. 

Ό.Ι.Υ είναι ο τρόπος να πραγματώνεις τις 
επιθυμίες σου με τα δικά σου μέσα. Να προ¬ 
ωθείς τις ιδέες σου και την κουλτούρα σου 
σε όσο το δυνατόν περισσότερους ανθρώ¬ 
πους, πέρα από την λογική του κέρδους και 
πέρα από κάθε τι που μετατρέπει την έκ¬ 
φραση και την τέχνη σε εμπόρευμα, χωρίς 
να βάζεις φραγμούς στην δημιουργικότητά 
σου. Με όχημα την συντροφικότητα και 
την συνεργατικότητα, συλλογικά και αυτο- 
οργανωμένα, προσπαθούμε να καλύψουμε 
τις ανάγκες μας, από την δημιουργία μέχρι 
και την προώθηση - διανομή, στηριζόμε- 
νοι στις δικές μας δυνάμεις. Προωθούμε 
τις οριζόντιες δομές και οι αποφάσεις μας 
είναι αποτέλεσμα συνδιαμόρφωσης. Κρα- 
τάμε εχθρική και επιθετική στάση ενάντια 
σε φασιστικές - ρατσιστικές - εθνικιστικές 
- σεξιστικές ιδέες και αντιλήψεις. 

Έτσι επιλέγουμε να στεκόμαστε έξω και 
ενάντια στη βιομηχανία της μουσικής και 
του θεάματος. Μακριά από τις δισκογραφι- 
κές εταιρείες («ανεξάρτητες» και μη), τους 
εκδοτικούς οίκους, τα μουσικά κανάλια και 
τους εμπορικούς ραδιοσταθμούς. Έξω και 
ενάντια στα μαγαζιά - συναυλιάδικα, με 
τα αφεντικά και τους πορτιέρηδες, στους 
σπόνσορες και στον διαχωρισμό κοινού και 



καλλιτεχνάδων. Είμαστε αντίθετοι με τις 
εταιρείες διανομής, τα εναλλακτικά δισκά¬ 
δικα αλλά και τα άίδίΓΟ με εμπορευματική 
λογική. Δεν χρειαζόμαστε ειδικούς και αυ¬ 
θεντίες να μας καθοδηγούν στο πως πρέπει 
να το κάνουμε για να “πουλάει” περισσότε¬ 
ρο. Είμαστε εχθρικοί ως προς την κυρίαρ¬ 
χη κουλτούρα που προωθεί το κέρδος και 
την υπεραξία, όσο και στα άτομα που μέσα 
από τον τρόπο που επιλέγουν να εκφράζο¬ 
νται την αναπαράγουν. Μαθαίνοντας από 
τα λάθη του παρελθόντος, δεν θέλουμε 
να γίνουμε ένας ακόμη αυτοοργανωμένος 
πυλώνας που πάνω του θα πατήσουν άτο¬ 
μα που εκμεταλλευόμενα τις κινηματικές 
δομές θα βρεθούν κάποια στιγμή μέσα σε 
μαγαζιά να «εναντιώνονται» στο σύστημα. 
Επιλέγουμε την αδιαμεσολάβητη επικοι¬ 
νωνία, από χέρι σε χέρι, από στόμα σε στό¬ 
μα, με αφίσες σε τοίχους και με άλλα κινη¬ 
ματικά μέσα κρατώντας εχθρική στάση στα 
αστικά Μέσα Μαζικής Ενημέρωσης. 

Όλα τα παραπάνω δημιούργησαν την ανα¬ 
γκαιότητα σε κάποια μουσικά εγχειρήματα 
(μπάντες) και άτομα από διάφορες πόλεις 
να συναντηθούν μέσα στο χρόνο με σκοπό 
την προώθηση της Ό.Ι.Υ κουλτούρας. Σκο¬ 
πός, η απόκτηση ενός κινηματικού μηχα¬ 
νήματος εγγραφής (κοπής & τύπωσης) εά, 
έτσι ώστε να κάνουμε ένα βήμα ακόμα για 
την ενδυνάμωση της αυτοοργανωμένης 
αντιεμπορευματικής έκφρασης κάνοντας 
την ακόμα πιο ανταγωνιστική ως προς 
το υπάρχον. Και κάπως έτσι προέκυψε η 
Μουσική Κολεκτίβα «ΔΙΣΚΟΚΟΠΤΕΙΟΝ 


ΌΐδΕοΙΙεείΐν». 

Στόχος μας είναι να δημιουργηθούν οι υπο¬ 
δομές που θα δώσουν την δυνατότητα σε 
μπάντες και άτομα που στηρίζουν την αυ- 
τοοργανωμένη αντιεμπορευματική (Ό.Ι.Υ) 
μουσική σκηνή, να μπορούν να εκδίδουν 
τις κυκλοφορίες τους και να είναι ανταγω¬ 
νιστικές σε σχέση με αυτά που παράγονται 
από την μουσική βιομηχανία και χωρίς να 
χρειάζεται η έκδοση τους να γίνει αντι¬ 
κείμενο εκμετάλλευσης από κάποιο εργο¬ 
στάσιο κοπής δίσκων (όπως γίνεται μέχρι 
σήμερα). 

Επίσης επιθυμούμε και σκοπεύουμε το εγ¬ 
χείρημα να ανοιχθεί και σε άλλες κινημα¬ 
τικές υποδομές (τυπογραφικές κολεκτίβες, 
δΐικίίακές ομάδες - κολεκτίβες και αυτοορ- 
γανωμένα ραδιόφωνα) για την δημιουρ¬ 
γία ενός δικτύου έτσι ώστε να υπάρχουν 
σχέσεις για όλες τις διαδικασίες, από την 



ηχογράφηση και το τύπωμα του ΕοοΕΙοί 
μέχρι το τύπωμα - κάψιμο του εά και την 
προώθηση του, έτσι ώστε κάθε κυκλοφο¬ 
ρία να έχει την δυνατότητα να προκύπτει 
μέσα από κινηματικές - αντιεμπορευματι- 
κές υποδομές. 

Σκοπός μας και βασική προϋπόθεση είναι 
κάθε κυκλοφορία που θα προκύπτει μέσα 
από την συγκεκριμένη υποδομή, να απε- 
μπλακεί τελείως από την ιδέα του αντιτί¬ 
μου κατά την διανομή του, χτίζοντας έτσι 
μια κουλτούρα η οποία θα αντιτίθεται στην 
λογική του “ό,τι παράγεται πρέπει να που¬ 
λιέται και να αγοράζεται”. Για αυτό η κάθε 
κυκλοφορία θα είναι είτε “χωρίς αντίτιμο” 
είτε με “ελεύθερη συνεισφορά” για την κά¬ 
λυψη μέρους των εξόδων. 

Οι μπάντες που επιθυμούν να εκδώσουν τις 
κυκλοφορίες μέσα από αυτήν την υποδο¬ 
μή, πρέπει να συμφωνούν με τις αρχές που 
αναφέρθηκαν παραπάνω, που δημιούργη¬ 
σαν και σε εμάς την αναγκαιότητα για την 
πραγμάτωση της παρούσας κολεκτίβας. 
Όσοι θελήσουν να χρησιμοποιήσουν το 
μηχάνημα κοπής & τύπωσης εεί καλούνται 
να καλύψουν τα λειτουργικά έξοδα (ανα¬ 
λώσιμα υλικά, μελάνια - εεί) συν ένα επι¬ 
πλέον ποσό που θα ορίσει η διαχειριστική 
συνέλευση και θα χρησιμοποιείται για την 
συντήρηση και επισκευή του μηχανήματος. 
Η οποιαδήποτε επιπλέον οικονομική ενί¬ 
σχυση ευπρόσδεκτη. 

Αυτές ωστόσο είναι κάποιες βασικές αρχές 
που σίγουρα δεν περιλαμβάνουν τα πάντα 
και σίγουρα θα έρθουμε αντιμέτωποι με ζη¬ 
τήματα που δεν έχουμε σκεφτεί αλλά αυτά 
θα λύνονται από την συνέλευση της «κολε¬ 
κτίβας ΌΐδΕοΙΙεΕίίν» και ανάλογα θα επα¬ 
νεκδίδεται το κείμενο των αρχών και των 
κατευθύνσεων. 

Επικοινωνία: άίδΕο1ΐ6εΙίν2012@εδρίν.η6ΐ 
ΙιΙίρ://(ϋδΕοΙΐ6€ΐίν2012.6δρίνΜο§δ.η6ΐ/ 


Το Αυτοδιαχειριξόμενο Ωδείο στα Πετράλωνα 



... είναι μια αυτοοργανωμένη δομή που βρίσκε¬ 
ται στο χώρο της Ανοιχτής συνέλευσης για τη 
διεκδίκηση του Ασυρμάτου σε ένα σημείο που 
ενώνει τρεις περιοχές (Αγιο Δημήτριο, Νέα 
Σμύρνη, Παλαιό Φάληρο). Λειτουργεί συλλο¬ 
γικά, με οριζόντιες διαδικασίες, χωρίς ιεραρχί¬ 
ες, ισότιμα, με ελευθερία και σεβασμό για τον 
άλλο, με ευθύνη και αυτοδέσμευση και με σκο¬ 
πό τη διάδοση της μουσικής γνώσης. Απευθύ¬ 
νεται σε όσους θέλουν να μάθουν μουσική και 
λόγω οικονομικής και κοινωνικής κατάστασης 
δεν έχουν τη δυνατότητα να σπουδάσουν στα 
ιδιωτικά ωδεία και τις μουσικές σχολές. Επίσης 
σε όσους εγκατέλειψαν τις σπουδές τους λόγω 
φτώχειας, ανεργίας κλπ. Σε όλους, χωρίς κριτή¬ 
ρια που διαχωρίζουν τους ανθρώπους σε ανώ¬ 
τερους και κατώτερους, πέρα από εθνικότητες, 
χρώμα και άλλες διακρίσεις. 

ο παραπάνω εγχείρημα δεν είναι εκδήλω¬ 
ση φιλανθρωπίας κάποιων προνομιούχων, 
αλλά έκφραση της ανάγκης για συλλογική δρά¬ 
ση και οργάνωση δομών κοινωνικής αλληλεγ¬ 
γύης και ελεύθερης προσφοράς που δεν βασίζε¬ 
ται στους κανόνες της αγοράς. Είναι συγγενές 


με άλλες αντίστοιχες προσπάθειες και θέλει να 
ανήκει σ’αυτή την ευρύτερη κοινότητα αγώνα 
και αντίστασης απέναντι στην εξαθλίωση και 
φτωχοποίηση της ζωής μας, ειδικά στον τομέα 
της εκπαίδευσης και του πολιτισμού. Το μονα¬ 
δικό όργανο που παίρνει τις αποφάσεις για τη 
λειτουργία του αυτοδιαχειριζόμενου ωδείου 
είναι η συνέλευση στην οποία συμμετέχουν οι 
καθηγητές, οι ενήλικοι μαθητές, οι γονείς και 
όσοι ελεύθερα θέλουν να προσφέρουν στο εγ¬ 
χείρημα. Όλες οι σχέσεις που αναπτύσσονται 
είναι αχρήματες. Οι ανάγκες, κυρίως για τις 
υλικοτεχνικές υποδομές όπως μουσικά όργα¬ 
να, παρτιτούρες, αναλώσιμα κλπ καλύπτονται 
μέσω κάθε ανιδιοτελούς πρωτοβουλίας για δω¬ 
ρεά και μέσω ανοιχτών δημόσιων εκδηλώσεων 
που αποφασίζει η συνέλευση. 

Η μουσική μας ενώνει, η μουσική είναι 
για όλους. Στη γειτονιά μας λοιπόν, στο 
Μπραχάμι, στον απελευθερωμένο χώρο του 
πάρκου Ασυρμάτου, λειτουργεί και συνυπάρχει 
στο κτίριο που στεγάζει τις δραστηριότητες και 
τα εργαστήρια της Ανοιχτής συνέλευσης για τη 



διεκδίκηση του Ασυρμάτου και το Αυτοδιαχει- 
ριζόμενο Ωδείο ! 

κλασσική μουσική σε κατάληψη... τζαζ... 
Χατζηδάκης... μπαλάντες;;; 
ροκ... πανκ... χιπχοπ... λαϊκές βραδιές... χορω¬ 
δία;;; 

μαθήματα πιάνου σε παιδιά και μεγάλους... 
μαθήματα τσέλου και κιθάρας;;; 
θεωρητικά και αρμονία... φωνητική... κρουστά;;; 
" κουλτούρα ” και αντι-κουλτούρα;;;;; 

Ν αι!!! όλα αυτά χωράνε σε μια κατάληψη, 
σε έναν αυτοδιαχειριζόμενο χώρο ενός 
συλλογικού κοινωνικού εγχειρήματος, σε ένα 
απελευθερωμένο έδαφος, γιατί εκεί μέσα χω¬ 
ράμε όλοι εμείς που δεν θέλουμε να παραιτη¬ 
θούμε από τη χαρά της ζωής, της μουσικής, της 
γνώσης και της αλληλοπροσφοράς, που δεν 
βλέπουμε τα πάντα σαν εμπόρευμα. Που χω¬ 
ρίς ιεραρχίες και σφραγίδες υπουργείων, χωρίς 
κρατικές ή κομματικές επιχορηγήσεις και κον¬ 
δύλια και χωρίς να περιμένουμε κάποιο κέρδος 
ή άλλο ατομικό όφελος, με συλλογικές άμεσες 
και οριζόντιες διαδικασίες αδιαμεσολάβητα, δι- 
εκδικούμε πίσω την κλεμμένη μας ζωή. Σε ένα 
πρώην συρματοπλεγμένο τόπο που είχε εγκα- 
ταλειφθεί στην παρακμή και την ερήμωση από 
το κράτος και τις κυβερνήσεις του χάους, του 
ρουσφετιού και της κλεψιάς και που εδώ και 
τρία χρόνια έχει πάρει ζωή και είναι ανοιχτός 
σε όλους. Στον ίδιο δρόμο με άλλους αυτοδι- 
αχειριζόμενους χώρους και καταλήψεις, εκεί 
που έχουν στηθεί υποδομές αλληλεγγύης και 
αλληλοβοήθειας, κοινωνικά ιατρεία και φαρμα¬ 
κεία, συλλογικές κουζίνες και χαριστικά παζά¬ 
ρια, παιδικά εργαστήρια, μαθήματα και κύκλοι 
αυτομόρφωσης, σημαντικές αυτοοργανωμένες 
ΌΙΥ μουσικές σκηνές απέναντι στην κυρίαρχη 
μουσική βιομηχανία. 


Κλείνοντας κοντά τους 6 μήνες από τότε που 
πάρθηκε η πρωτοβουλία για την πραγμάτωση 
αυτού του εγχειρήματος, έχουμε παρουσιάσει 
το εγχείρημα αυτό δείχνοντας παράλληλα την 
αλληλεγγύη μας στον Ελεύθερο Κοινωνικό 
Χώρο «Συνεργείο», στο διήμερο φεστιβάλ αλ¬ 
ληλεγγύης στο πάρκο της Ακαδημίας Πλάτωνα 
στα πλαίσια του διημέρου 30-31/3 πολύμορφων 
δράσεων ενάντια στην ανέγερση γιγάντιου 
εμπορικού κέντρου τύπου ηιώΐ και στα γενέ¬ 
θλια τεσσάρων χρόνων του πάρκου Ναυαρίνου. 

Τ ην ώρα που ο πολιτισμός έχει γίνει ένα 
εμπορικό προϊόν πολυτελείας για προνο¬ 
μιούχους στα μέγαρα και τις γκαλερί, την ώρα 
που τα σκυλάδικα έχουν γίνει τα αγαπημένα 
στέκια των πολιτικών, των επιχειρηματιών, των 
πουλημένων δημοσιογράφων και των εκπρο¬ 
σώπων του λάιφσταϊλ, εκεί που η "οικονομική 
κρίση” επηρεάζει μόνο τα νυχτοκάματα πείνας 
για τους μουσικούς, εργασιακούς "δούλους” 
των ατάλαντων δΐαΓδ. Κι όλα αυτά σε μια ιστορι¬ 
κή φάση κρίσης του συστήματος που το κράτος 
της ανομίας και οι διαχειριστές του επιλέγουν 
να επιτεθούν και να κηρύξουν τον πόλεμο ενα¬ 
ντίον της κοινωνίας και του κόσμου της εργασί¬ 
ας, που με ληστρικές μεθόδους ξαναμοιράζουν 
τον πλούτο, που καταστέλλουν και ποινικοποι- 
ούν κάθε προσπάθεια αντίστασης στη φτώχεια 
και την εξαθλίωση που οι ίδιοι δημιουργούν. 

Δ εν υπάρχει όμως περίπτωση να ξεριζω¬ 
θεί μέσα από τον άνθρωπο η ανάγκη να 
αναπνέει τον αέρα της ελευθερίας, η επιθυμία 
να διεκδικεί το δίκιο του και η νοημοσύνη να 
αναγνωρίζει την αλήθεια! Εμείς επιλέγουμε να 
είμαστε κομμάτι αυτού του κόσμου της αυτοορ¬ 
γάνωσης, της κοινωνικής αλληλεγγύης και της 
αντίστασης, απέναντι στη σήψη, την καταστο¬ 
λή και την παρακμή του μοντέρνου ολοκληρω¬ 
τισμού. Να γίνουμε "συνένοχοι” με τον κόσμο 
της ελευθερίας και της αντίστασης. 

1ιΙΙρ://α\νά€ίοη.Ι)1ο§δρο!;.§Γ 









Μισώ του$ αδιάφορου^... 




Π ιστεύω ότι το να ζεις σημαίνει να 
εντάσσεσαι κάπου. Όποιος ζει 
πραγματικά δεν μπορεί να μην εί¬ 
ναι πολίτης και ενταγμένος. Η αδιαφορία 
είναι αβουλία, είναι παρασιτισμός, είναι 
δειλία, δεν είναι ζωή. Γι’ αυτό μισώ τους 
αδιάφορους. Η αδιαφορία είναι το νεκρό 
βάρος της ιστορίας. Η αδιαφορία δρα 
δυνατά πάνω στην ιστορία. Δρα παθητικά, 
αλλά δρα. Είναι η μοιρολατρία. Είναι αυτό 
που δεν μπορείς να υπολογίσεις. Είναι 
αυτό που διαταράσσει τα προγράμματα, 
που ανατρέπει τα σχέδια που έχουν κατα¬ 
σκευαστεί με τον καλύτερο τρόπο. Είναι 
η κτηνώδης ύλη που πνίγει την ευφυΐα. 
Αυτό που συμβαίνει, το κακό που πέφτει 
πάνω σε όλους, συμβαίνει γιατί η μάζα 
των ανθρώπων απαρνείται τη βούλησή 
της, αφήνει να εκδίδονται νόμοι που μόνο 
η εξέγερση θα μπορέσει να καταργήσει, 
αφήνει να ανέβουν στην εξουσία άνθρωποι 
που μόνο μια ανταρσία θα μπορέσει να 
ανατρέψει. Μέσα στη σκόπιμη απουσία και 
στην αδιαφορία λίγα χέρια, που δεν επι¬ 
τηρούνται από κανέναν έλεγχο, υφαίνουν 
τον ιστό της συλλογικής ζωής, και η μάζα 
είναι σε άγνοια, γιατί δεν ανησυχεί. 

Φαίνεται λοιπόν σαν η μοίρα να συμπαρα- 
σύρει τους πάντες και τα πάντα, φαίνεται 
σαν η ιστορία να μην είναι τίποτε άλλο 
από ένα τεράστιο φυσικό φαινόμενο, 


μια έκρηξη ηφαιστείου, ένας σεισμός 
όπου όλοι είναι θύματα, αυτοί που τον 
θέλησαν κι αυτοί που δεν τον θέλησαν, 
αυτοί που γνώριζαν κι αυτοί που δεν 
γνώριζαν, αυτοί που ήταν δραστήριοι 
κι αυτοί που αδιαφορούσαν. Κάποιοι 
κλαψουρίζουν αξιοθρήνητα, άλλοι 
βλαστημάνε χυδαία, αλλά κανείς ή 
λίγοι αναρωτιούνται: αν είχα κάνει κι 
εγώ το χρέος μου, αν είχα προσπαθή¬ 
σει να επιβάλλω τη βούλησή μου, θα 
συνέβαινε αυτό που συνέβη; 

Μισώ τους αδιάφορους και γι’ αυτό: 
γιατί με ενοχλεί το κλαψούρισμά τους, 
κλαψούρισμα αιωνίων αθώων. Ζητώ 
να μου δώσει λογαριασμό ο καθένας 
απ’ αυτούς με ποιον τρόπο έφερε σε 
πέρας το καθήκον που του έθεσε και 
του θέτει καθημερινά η ζωή, γι’ αυτό 
που έκανε και ειδικά γι’ αυτό που δεν 
έκανε. Και νιώθω ότι μπορώ να είμαι 
αδυσώπητος, ότι δεν μπορώ να χαλα¬ 
λίσω τον οίκτο μου, ότι δεν μπορώ να 
μοιραστώ μαζί τους τα δάκρυά μου. 

Είμαι ενταγμένος, ζω, νιώθω ότι στις 
συνειδήσεις του χώρου μου ήδη πάλλε- 
ται η δραστηριότητα της μελλοντικής 
πόλης, που ο χώρος μου χτίζει. Και μέσα 
σ’ αυτήν την πόλη η κοινωνική αλυσίδα 
δεν βαραίνει τους λίγους, μέσα σ’ αυτήν 


κάθε συμβάν δεν οφείλεται στην τύχη, στη 
μοίρα, μα είναι ευφυές έργο των πολιτών. 
Δεν υπάρχει μέσα σ’ αυτήν κανείς που να 
στέκεται να κοιτάζει από το παράθυρο ενώ 
οι λίγοι θυσιάζονται, κόβουν τις φλέβες 
τους. Ζω, είμαι ενταγμένος. Γι’ αυτό μισώ 
αυτούς που δεν συμμετέχουν, μισώ τους 
αδιάφορους. 


(γράφτηκε το 1917 από τον Αηίοπίο ΟταπίΒά. 

Ο ΟταηίΒά ήταν κομμουνιστής αγωνιστής, 
πολιτικός επιστήμονας, συγγραφέας, μαρξιστής 
διανοούμενος και γεν. γραμματέας του Κ.Κ.Ι. 
Πέθανε στις φυλακές του Μουσολίνι. Έζησε δε 
την ίδια περίπου περίοδο με τον άλλο μεγάλο 
Ιταλό, τον αναρχικό Ερρίκο Μαλατέστα και 
όπως και ο τελευταίος, έδινε μεγάλο βάρος στην 
ηθική πλευρά της πολιτικής, του Λόγου και της 
δράσης.) 


Παιδί ακόμα... 

Θ αύμαζα τον σκαιό κατάδικο που πάντα 
έκλειναν πίσω από τις πόρτες της 
φυλακής. Έψαχνα τα πανδοχεία και 
τις νοικιασμένες κάμαρες τις αγιασμένες 
με την παρουσία του. Ατένιζα με το δικό 
του ιδανικό το μπλε του ουρανού και τον 
ανθισμένο μόχθο της εξοχής. Ερμήνευα το 
πεπρωμένο του στις πόλεις. Ήταν από έναν 
άγιο πιο αγέρωχος, από έναν ποντοπόρο πιο 
νουνεχής- αυτός! Μάρτυρας του λογισμού 
και του θριάμβου του. Πάνω σε δημοσιές, 
κάτω απ’ τη νύχτα του χειμώνα δίχως σκεπή, 
δίχως κουρέλι, δίχως ψωμί, ένας φθόγγος 
έσφιγγε την παγωμένη καρδιά μου. 

«Τόλμη ή δειλία: τόλμη για σε. Δεν ξέρεις 
πού και γιατί τρέχεις. Έμπα παντού, αποκρί- 
σου σ’ όλα. Αν γίνεται να σκοτώσουν ένα 
πτώμα, τότε να φοβάσαι μήπως σε σκοτώ¬ 
σουν». 

Το πρωί το βλέμμα μου είχε χαθεί στο άπειρο 
κι η όψη μου είχε τόσο αδειάσει ώστε κι αν 


κάποιον αντάμωσα δεν θα με παρατηρούσε. 
Στις πόλεις, ο βόρβορος έλαμπε έξαφνα κόκ¬ 
κινος και μαύρος, πανόμοιος με καθρέφτη 
αντανακλώντας την φλόγα λάμπας από δω¬ 
μάτιο σε δωμάτιο, σαν θησαυρός σε δάσος. 
Καλή τύχη, κραύγαζα γοερά κι αντίκρυζα 
ένα πέλαγο γεμάτο καπνό και λάμψη στον 
ουρανό και δεξιά κι αριστερά λαμπάδιαζαν 
τα πλούτη του κόσμου σαν ένα δισεκατομ¬ 
μύριο κεραυνοί. Αλλά το όργιο κι η συντρο¬ 
φιά των γυναικών μού ήσαν απαγορευμένα. 
Σύντροφος κανένας. Είδα τον εαυτό μου 
περικυκλωμένο από ένα λυσσασμένο πλήθος 
αντίκρυ στο εκτελεστικό απόσπασμα να 
οδύρομαι από δυστυχία γιατί δεν μπορούσαν 
να με νιώσουν όμως συγχωρώντας τους- σαν 
την Ιωάννα Ντ’ Αρκ! 

«Δάσκαλοι, παπάδες, αφεντάδες, κάνετε 
λάθος παραδίνοντας με στις αρχές. Βαστώ 
από ράτσα που τραγούδησε στα βασανιστή¬ 
ρια. Ποτέ δεν κατάλαβα τους νόμους. Δεν 
έχω συναίσθηση της ηθικής είμ’ ασύδοτος. 
Κάνετε λάθος».Το παραδέχομαι, σφάλησα 
τα μάτια μου στο φως σας. Είμαι χτήνος. 
Νέγρος. Όμως υπάρχει τρόπος να σωθώ. Μα 


σεις δεν είστε παρά ψευτονέγροι, μανιακοί, 
αγριάνθρωποι, φιλάργυροι. Έμπορα, είσαι 
νέγρος· δικαστή, είσαι νέγρος· στρατηγέ 
είσαι νέγρος· αυτοκράτορα, παλιά φαγούρα, 
είσαι νέγρος· έχεις πιει αφορολόγητο ποτό 
από το διυλιστήριο του Διαβόλου. Πυρετός 
και καρκίνος εμπνέουν τούτο το λαό. Οι γέ¬ 
ροι κι οι ανάπηροι είναι τόσο σεβαστοί ώστε 
δεν γίνονται αλλιώς παρά βραστοί. Προτι¬ 
μότερα να αφήσεις την Ήπειρο αυτή που η 
παραφροσύνη δολοπλοκεί για να ταΐσει μ’ 
όμηρους αυτούς τους ελεεινούς. 

Μπαίνω στο βασίλειο της Αφρικής.Μήπως 
γνωρίζω καν τη φύση; Μήπως γνωρίζω καν 
τον εαυτό μου; Όχι πια λέξεις. Θάβω τους 
πεθαμένους στην κοιλιά μου. Ιαχές, τύμπα¬ 
να, χορός, χορός, χορός, χορός. 

Δεν βλέπω την ώρα να πέσω στο κενό 
καθώς ξεμπαρκαίρνουν οι λευκοί. Πείνα, 
δίψα, κραυγές, χορός, χορός, χορός, χορός. 
Ξεμπαρκαίρνουν οι λευκοί. Το κανόνι. 
Ανάγκη πάσα ν’ ανανήψουμε, να φορέσουμε 
ρούχα, να πιάσουμε δουλειά. Δέχτηκε το 
πλήγμα της θείας χάρης η καρδιά μου. Ω! 
Γιατί να μην το είχα μαντέψει! Δεν έκανα 
κακό κανένα. 

Ελαφρές οι μέρες μου θα’ ναι. Δίχως καμιά 
ανάγκη συγγνώμης. Δεν θα γνωρίσω τ’ άγχη 
της ψυχής παγερής στην έννοια του καλού, 
όπου σκαρφαλώνει με δριμύτητα το φως, 
σαν λαμπάδας νεκρικής. Η τύχη του γιου 
κάθε ενάρετης οικογένειας, πρώιμο φέρετρο 
πλημμυρισμένο με δάκρυα λαμπικαρισμέ- 
να. Η κραιπάλη, είναι βλακεία δίχως άλλο, 
βλακεία και διαφθορά: πρέπει να πεταχτεί 
η σαπίλα. Ας ήταν να σημάνει το ρολόι της 
ώρας της άδολης θλίψης. 

Έτσι λοιπόν θα περιφέρομαι, σαν ανήλικο, 
παίζοντας στις πύλες του παραδείσου, λη¬ 
σμονώντας κάθε συμφορά; Γρήγορα! Αλλες 
ζωές υπάρχουν;-Ύπνος μες στον πλούτο- 
αδύνατο. Ο πλούτος ήταν πάντα δημόσιο 
αγαθό. Τα κλειδιά της γνώσης μόνον εφαρ¬ 
μόζουνε στη θεία αγάπη. Προσβλέπω στη 
φύση σα θεά καλοσύνης. Χίμαιρες, ιδανικά, 
πλάνες, σας αφήνω: Το δίκαιο άσμα των 
αγγέλων ανεβαίνει πάνω από το σωτήριο 
σκάφος: είναι ο θείος έρωτας. Δύο έρωτες. 
Μπορώ να πεθάνω από γήινο έρωτα, να πε- 
θάνω από εγκαρτέρηση. Απαρνήθηκα ψυχές 
κι ο πόνος τους αύξησε την αναχώρησή μου. 


Ανάμεσα στους ναυαγούς εμέ διαλέγεις· 
όσοι μένουν πίσω δεν είναι τάχα φίλοι μου; 
Σώσε τους! Η λογική γεννιέται μέσα μου. Ο 
κόσμος είναι καλός. Θα ευλογώ τη ζωή. Θ’ 
αγαπώ τους αδελφούς μου. Δεν είναι παιδιά¬ 
στικες υποσχέσεις, ούτε ελπίδες μάταιες να 
ξεφύγω από τα γηρατειά και το θάνατο. Απ’ 
το Θεό αντλώ τη δύναμή μου και δοξάζω το 
Θεό. 

Η ανία δεν θα’ ναι πια ο έρωτάς μου. Λύσ¬ 
σες, τρέλες, ασωτείες- εγνώρισα κάθε ακμή 
και παρακμή τους- ολάκερο το φορτίο μου 
αφήνω χάμω. Ας αναμετρήσουμε, νηφάλιοι, 
την έκταση της αθωότητάς μου. Δεν θέλω 
πια να εκλιπαρώ βίτσες για παρηγοριές. 

Μήτε κ’ έχω σκοπό να σαλπάρω για το ταξίδι 
του γάμου με τον Ιησού- Χριστό πεθερό μου. 
Δεν είμαι πια δέσμιος της λογικής μου. Είπα: 
Θεός. Θέλω ελευθερία μες στη σωτηρία. 

Πώς να τη βρω; Ρηχά γούστα τα παράτησα. 
Μήτε πλέον ανάγκη για αφοσίωση ή θεία 
αγάπη. Ούτε νοσταλγίες για την εποχή των 
τρυφερών υπάρξεων. Ο κάθε ένας με την 
δική του λογική, ειρωνεία και συμπάθεια: 
κρατώ τη θέση μου στην κορυφή αυτής της 
αγγελικής κλίμακας του ορθολογισμού. Όσο 
για την καθιερωμένη ευτυχία, οικογενειακή 
είτε., όχι, δεν αντέχω. Έχω οργιάσει πάρα 
πολύ, πάρα πολύ εξασθενίσει. 

Με το μόχθο καρπίζει η ζωή, πλατειασμός 
της κακιάς ώρας! Εμένα η ζωή μου δεν 
είναι πεδικλωμένη, πετάει και πλέει μακριά, 
αντίπερα από κάθε πράξη, αυτή την αγαπητή 
βολή του κόσμου.Τι γεροντοκόρη είμαι 
να μου λείπει το θάρρος να αγαπήσω το 
θάνατο. Αν ο Θεός με οδηγούσε στην άπειρη 
γαλήνη, στην παντοτεινήν αιθρία, στην 
προσευχή -σαν τους Αγίους μιας εποχής 
αλλοτινής- Αγιοι, αυτοί είναι παντοδύναμοι! 
Αποδημητές και καλλιτέχνες έτσι καθώς 
είναι, κανείς δεν τους χρειάζεται. 

Φάρσα δίχως τέλος; Με κάνει να κλαίω η 
αθωότητά μου. Φάρσα είναι η ζωή κι όλοι 
παίζουμε τον ρόλο του πρωταγωνιστή. 

(απόσπασμα από το «Αίμα Κακό» του βιβλίου 
«Μια Εποχή Στην Κόλαση » του ΑτίΗνιτ 
Κίπιθαηά, Γάλλου ποιητή του 19ου αιώνα.) 






